
κυπριακή συνείδηση 


Το κείµενο αυτό είναι η ομιλία µου σε εκδήλωση που οργάνωσε το περιοδικό µας στη Πύλη 
Αμμοχώστου. Στην ίδια εκδήλωση µίλησε ο Μεῄμηιαί Υίασίη, για την «Τουρκοκυπριακή ταυτότητα στη 
λογοτεχνία». Την ομιλία του Υίὰςίη θα δημοσιεύσουμε στο ερχόμενο τεύχος, στο οποίο θα υπάρχει 
ένα αφιέρωμα για τους Τουρκοκυπρίους. Θα απαντήσουμε τότε και σε διάφορα άρθρα των 
εφημερίδων για την εκδήλωση. 


Κωστής Αχνιώτης 





Κατ’ αρχή διευκρινίζω ότι αντιλαμβάνομαι την έννοια συλλογική συνείδηση (και το περιεχόμενό της) 
όχι σαν σταθερή και αμετάβλητη και φυσικά δεν της αποδίδω διαστάσεις φυσικής αρχής. Η 
συλλογική συνείδηση όπως και κάθε έννοια κοινωνική είναι μεταβλητή και ακολουθεί τις 
µεταβαλλόμενες ανάγκες µιας κοινωνίας. 


Η μεταβλητότητα αυτή δεν είναι βέβαια καθόλου µηχανιστική. Το εποικοδόµηµα µπορεί να επενεργεί 
πάνω στη κοινωνική εξέλιξη δραστικά. Για παράδειγµα η εμφάνιση της βιομηχανίας διαμορφώνει το 
σύνολο εργάτες που είναι δυνατόν να αποτελούν φορέα της εργατικής συνείδησης. Η εργατική 
συνείδηση είναι εν δυνάµει κοινή για όλες τις χώρες και µπορεί να καθορίσει το σύνολο των εργατών 
του κόσμου. Φυσικά η αντίληψη αυτή είναι µακροσκοπική. Άλλα κριτήρια, όπως η επιµέρους 
συνείδηση επενεργούν διαμορφώνοντας αντιτιθέµενα υποσύνολα. 


Για τις ανάγκες του κειµένου αποκαλώ Κυπριακή Συνείδηση, τη συνείδηση τής Κυπριακής 
Ανεξαρτησίας. Ο φορέας της είναι όσοι Κύπριοι πιστεύουν στην Ανεξαρτησία, όσοι δηλαδή 
αντιλαμβάνονται την Κύπρο και το λαό της σαν µια ανεξάρτητη οντότητα και επιδιώκουν κατά 
συνέπεια τη διαφύλαξη του ανάλογου πολιτειακού θεσμού, του Ανεξάρτητου Κυπριακού Κράτους. 


Βεβαίως η αντίληψη της Κυπριακής Ανεξαρτησίας είναι βασικά ένα θέµα το οποίο δεν έχει μελετηθεί 
ούτε ιστορικά ούτε κοινωνιολογικά, ούτε πολιτικά, κι αυτό ισχύει και για τις δύο κοινότητες. Κι είναι 
απόλυτα φυσικό µιας και από τη δεκαετία του '50 και εδώ υπερίσχυσαν σε απόλυτο βαθµό η 
συνείδηση της Ένωσης και του ταξίμ. Παρά την αποδοχή µιας ούτω καλούμενης Ανεξαρτησίας το 
'60, οι ηγετικές οµάδες των δύο κοινοτήτων ήταν (ή συμπεριφέρονταν ως να ήταν) ενωτικές ή 
ταξιµικές. Επομένως µόνο αυτή τη πτυχή της ιστορίας πρόβαλαν µε την αντίστοιχη φυσικά 
ιδεολογική αντιμετώπισή της. Είναι ενδεικτικό το πόσο παραγνωρισµένη είναι ακόµα και τώρα στα 
σχολεία η ιστορία των Ελληνοκυπρίων για παράδειγµα. 


Έτσι δεν είναι εύκολο να αντιληφθούμε που το ΚΚΚ στήριζε την ανθενωτική του στάση. Σας διαβάζω 
ένααπόσπασμα. 


«... το ΚΚΚ θεωρεί καθήκον του να διαμαρτυρῆθεί µεθ'όλων των δυνάµεων του, εν πρώτοις εναντίον 
της τοπικής Αγγλικής κυβερνήσεως η οποία δια της αδιαφορίας της συντείνει εις την όξυνσιν των 
φυλετικών µισών μεταξύ των κατοίκων της Κύπρου και κατόπιν εναντίον των πλαστών ηγετών του 
τόπου οι οποίοι οµίλησαν και θα οµιλήσουν εν ονόματι του Κυπριακού λαού. ΚΑΤΩ Η ΕΝΩΣΗ ΖΗΤΩΗ 
ΑΝΕΞΑΡΤΗΣΙΑ ΤΗΣ ΚΥΠΡΟΥ ΖΗΤΩ ΤΟ ΠΡΟΛΕΤΑΡΙΑΤΟ ΟΛΟΥ ΤΟΥ ΚΟΣΜΟΥ» (Νέος Άνθρωπος, 
25.4.1925). 


Βλέπουμε πάντως ότι η Ανεξαρτησιακή αντίληψη συνδυαζόταν ήδη µε την προσπάθεια της αποφυγής 
διακοινοτικών αντιθέσεων. 
Κυπριακό Κινηματικό Αρχείο 

Δεν υπάρχει βέβαια αμφιβολία ότι από τότε µέχρι την κατηγορηµατική αποδοχή του «Ένωση και 
µόνον Ένωση» από το ΑΚΕΛ ύστερα από 25 περίπου χρόνια αμφιταλαντεύσεων, το λαϊκό αίσθηµα της 
Ελληνοκυπριακής κοινότητας προσανατολιζόταν όλο και πιο δυνατά προς την Ελλάδα. Η 
Τουρκοκυπριακή μειοψηφία φαίνεται ότι ακολουθούσε τις εξελίξεις καθυστερημένα και τελικά είναι 
µέσα και µετά από τον αγώνα της ΕΟΚΑ. Πάντως όταν το ΑΚΕΛ στρέφεται προς την Ένωση, το 
Τροτσκιστικό Κόμμα Κύπρου (πούταν µια µικρή κομμουνιστική οργάνωση) εξασκεί εναντίον του 
δριµεία κριτική, αντιλαμβανόµενο την ανεξαρτησία σαν αυτοκυβέρνηση των καταπιεσµένων τάξεων 
και χωρίς να αναφέρεται στην Τουρκοκυπριακή κοινότητα. Διαβάζω ένα απόσπασμα: 


«ΣΥΝΤΡΟΦΟΙ, Η φετεινή Πρωτομαγιά ας µας βρει στις επάλξεις του αγώνα για το πέρασμα της 
εξουσίας στα χέρια του λαού µας, για την ΑΥΤΟΚΥΒΕΡΝΗΣΗ. Η προδοτική εγκατάλειψη του 
συνθήµατος της Αυτοκυβέρνησης από µέρους της σταλινικής ηγεσίας και η υιοθέτηση του 
συνθήµατος της «Ένωσης» πρέπει να µας κάνει να συνέλθουµε.Το αφιόνισµα της «Ένωσης» πρέπει 
να το σταματήσουμε εμείς οι ίδιοι. Να εξαναγκάσουµε τους κακή τη µοίρα ηγέτες των εργατικών 
µας οργανώσεων να µπούνε στον ορθό δρόµο της εξυπηρέτησης των εργατικών συµφερόντων. Αν 
αρνηθούνε, να τους παραµερίσουµε και να τραβήξουµε µπροστά, µε µια καινούργια, µαχητική, ταξικά 
συνειδητή και αποφασιστική ηγεσία, για τον αγώνα για το πέρασμα της εξουσίας στα χέρια των 
εργατών-αγροτών. Η «Ένωση» δεν µπορεί να µας προσφέρει ούτε καλύτερους όρους δουλειάς, ούτε 
καλύτερα µεροκάµατα, ούτε το κοινωνικό ξεσκλάβωμµα µας να µας εξασφαλίσει. Μονάχα την αλλαγή 
των αλυσίδων µας θα φέρει. Τίποτε περισσότερο τίποτε ολιγώτερο. ΕΡΓΑΤΕΣ, ΑΓΡΟΤΕΣ, 
ΚΑΤΑΠΙΕΖΟΜΕΝΟΙ, Εμπρός στον αγώνα για χειραφέτησή µας. Στον αγώνα για τις οικονομικές και 
πολιτικές διεκδικήσεις µας. Στον αγώνα για την καλυτέρευση των όρων δουλειάς και τις Κοινωνικές 
Ασφαλίσεις. Για το άνοιγµα δουλειών για τους ανέργους. Για ανεργιακά επιδόματα. Για την οργάνωση 
και την ταξική συνειδητοποίηση όλων των καταπιεζοµένων. Για την ΑΥΤΟΚΥΒΕΡΝΗΣΗ. Για µια 
Κυβέρνηση Εργατών Αγροτών,που να πονεί τον εργάτη και να προστατεύει τον αγρότη. Για την 
πλέρια εθνική και κοινωνική µας απελευθέρωση» 


Σ’ αυτό το κείµενο δεν γίνεται αναφορά στους Τουρκοκύπριους. Όμως στις δημοτικές εκλογές από 
τους υποψηφίους του κόµµατος αυτού προβάλλεται η ιδέα της αναλογικής εκπροσώπησης των 
Τουρκοκυπρίων και παράλληλα καταπολεµάται το αίτηµα της Ένωσης µε το αίτηµα της 
Αυτοκυβέρνησης. Το αίτηµα της Ένωσης θεωρείται αίτηµα εξ’ ολοκλήρου αστικό.(Εργάτης 15 του 
Μάη, 1949). 


Πάντως η οργάνωση των Τροτσκιστών διασπάται και διαλύεται λίγο αργότερα. Ένας από τους 
λόγους είναι και το ότι ένα µέρος των µελών του γίνεται ενωτικό καθώς μαρτυρούν τα κείµενα 
συζήτησης που βλέπουμε στα τελευταία τεύχη του. Συνοπτικά βλέπουμε ότι πριν από την δεκαετία 
του!50, η Ελληνοκυπριακή αριστερά τείνει αμφιταλαντευόμενη να θέλει ανεξαρτησία χωρίς πάντα να 
την αντιθέτει στην ένωση) και συνδυάζει το αίτηµα αυτό µε µία έντονη εργατική πολιτική (δεν είναι 
τυχαίο που οι τελευταίοι εργατικοί αγώνες έγιναν τότε) και µια αντίληψη του κινδύνουπου 
εμπεριέχονταν µέσα σε µία πιθανή δικοινοτική αντίθεση (και ασφαλώς άλλους λόγους π.χ. 
γεωπολιτικούς). 


Δεν ξέρω αν και εσείς όπως και εγώ θεωρείτε ότι η ιστορία έµπραχτα δικαίωσε τους φόβους των 
αριστερών της εποχής. Πάντως ενώ η Ελληνοκυπριακή κοινότητα εν σώματι ψηφίζει «Ένωση και 
µόνο Ένωση» το 1950 και ολόκληρη η δεκαετία δεν αφήνει χώρο για τίποτα άλλο, υποθέτω ότι και 
ανάµεσα στην αστική τάξη υπόκωφα υπάρχουν σκέψεις για ανεξαρτησία, διότι ασφαλώς δεν µπορεί 
να΄ναι τυχαία που ο Μακάριος δίνει τη γνωστή εκείνη συνέντευξη το 1957 ήπου το εθνικό συμβούλιο 
της εποχής συμμετέχει έστω και δυσανασχετώντας στις συνομιλίες της Ζυρίχης και του Λονδίνου. 


Κάνοντας έναν απολογισμό της δεκαετίας του '50, μπορούμε συνοπτικά να πούμε ότι ολόκληρο το 
επαναστατικό δυναμικό του κυπριακού λαού Τουρκοκυπρίων και Ελληνοκυπρίων σπαταλήθηκε για να 
περιθωριοποιηθεί η συνειδητή συµµετοχή της εργατικής τάξης, για να κτιστεί η δικοινοτική 

σύγκρουση και για να δοθεί όχι η αυτοκυβέρνηση, ούτε η Ένωση αλλά η εξάρτηση. 


Για αυτό η Κυπριακή Συνείδηση είναι συνέχεια µία µόλις γεννημένη συνείδηση. Δεν ξεπέρασε ποτέ τη 
πρώτη βρεφική ηλικία. Κατά συνέπεια το πρόσωπό της είναι σηµαδεµένο από τη θλίψη των βαθιών 
γηρατειών, και το κύριο αίσθηµα που µπορεί να νοιώσει είναι ο αβέβαιος πόνος της ύπαρξης. Η 
Κυπριακή Συνείδηση υπάρχει καταπατηµένη ανάµεσα στα πόδια των αντιπάλων της που΄ναι πιασµένοι 
σε µία ατελείωτη µάχη σώµα µε σώμα. Από το ύψος του εδάφους όπου ευρίσκεται τους βλέπει σαν 
πελώριους γίγαντες. Παρά τα συνεχή ποδοπατήµατα η Κυπριακή Συνείδηση σώζεται µόνο από το 
γεγονός ότι κανείς από τους γίγαντες δεν επικυριαρχεί ολοκληρωτικά. Αλλιώς η Κυπριακή Συνείδηση 
θα χανόταν. 


Η Κυπριακή Συνείδηση νομίζει ότι είναι αδύνατη. Για αυτό παίζει τον ψόφιο κοριό, περιμένοντας 
καλύτερες µέρες. 


Η Κυπριακή Συνείδηση είναι αδύνατη και ταπεινή. Το ξέρει και δεν µπαίνει στην µάχη. Αρκείται να 
καγχάζει την αδυναμία των πολύ πιο ισχυρών της αντιπάλων πουπαρ’ όλα αυτά είναι κι αυτοί 
αδύναμοι να επιβάλουν τη δική τους τάξη πραγμάτων. Στα αυτιά της οι φωνές τους ηχούν σαν 
κενολογία και φανφαρονισµός. 


Η Κυπριακή Συνείδηση έχει την υπεροψία των περιθωριακών. 


Χρειάζεται Τούρκικη Μετάφραση, Εντός των Τειχών (Τεύχος 35), Δεκαετία 1980-1989, 1988, 
Λευκωσία, Λευκωσία (νότια), Κυπριακή Συνείδηση 

Η συνάντηση Ε/Κ και Τ/Κ του Βερολίνου: κοινή ανακοίνωση 


Η συνάντηση Ε/Κ και Τ/Κ του Βερολίνου 
Κωστής Αχνιώτης 


Η συνάντηση αυτή έγινε στο Δυτικό Βερολίνο στις 13 µε 16 του Μάη. Έλαβαν µέρος 20 περίπου 
άτοµα από τις δύο πλευρές. Η σύνθεση της ομάδας αυτής ηθελημένα δεν ήταν αντιπροσωπευτική. 
Π.χ. στην ε/κυπριακή ομάδα, υπήρχαν δύο άτοµα µόνο από το ΑΚΕΛ, παρά το ότι το ΑΚΕΛ 
αντιπροσωπεύει τις βασικές προσεγγιστικές - ανεξαρτησιακές απόψεις της Αριστεράς µε το σκεφτικό 
ότι τα στελέχη τουλάχιστον, αυτού του κόµµατος, μπορούν να συναντούν τους αντίστοιχους 
Τ/Κύπριους σε διάφορα συνέδρια των Ανατολικών χωρών και ακόµα μπορούν αν θέλουν να 
προκαλέσουν ακόµα και μαζικές συναντήσεις των µελών τους, στις χώρες αυτές. Γενικά επίσης δεν 
υπήρχαν ανώτερα στελέχη κομμάτων, µε το σκεφτικό ότι αυτά τα στελέχη έχουν τις δικές τους 
συναντήσεις. 


Οι ελπίδες που µπορεί να στηρίξει κανείς σε µια τέτοιου είδους συνάντηση, είναι ο απεγκλωβισµός 
της δικοινοτικής επικοινωνίας από το στερεότυπο και την δυσκαμψία που της προσέδωσε η 
παράδοση (και ουσιαστικά η παράδοση των κυβερνητικών διπλωματικών κατεστηµένων) όπως 
επίσης και η ελπίδα ότι πιθανές εναλλακτικές προτάσεις, για την επανένωση της Κύπρου, θα 
προέλθουν από µια τέτοια πρακτική. Μέσα από µια τέτοια πρακτική, όπου οι άνθρωποι λειτουργούν 
αρχίζοντας από τις δικές του ανάγκες και επιθυμίες, γεννιέται κατά την άποψη µου, και εξελίσσεται 
η έκφραση ενός διακοινοτικού, αντιδιαθεσικού-ανεξαρτησιακού λόγου. Στο Βερολίνο δεν υπήρχαν 
ηγεσίες που παζαρεύουν, τι θα δώσει και τι θα πάρει ο καθένας, αναζητώντας τη “χρυσή” 
συμβιβαστική τοµή. Στο Βερολίνο υπήρχαν άνθρωποι που πάσκιζαν να βρουν τον δρόµο του αγώνα, 
το δρόµο της νίκης για µέρος τουλάχιστον των πιο κάτω. 


Τη νίκη της δικοινοτικής συνύπαρξης, τη νίκη της επανένωσης της Κύπρου, τη νίκη της έξωσης των 
οµοεθνών και αλλοεθνών ξένων στρατών, τη νίκη της κατάκτησης του δικαιώματος να καθορίζουµε 
την τύχη µας, εµείς ενωμένοι, τη νίκη ενάντια στην ιστορική φαλκίδευση που επέβαλαν τα 
εθνικιστικά κατεστηµένα της δεξιάς, της εκκλησίας αλλά και της αριστεράς, τη νίκη ενάντια στην 
αντίθεση των κοινοτικών αστικών συμφερόντων. 


Το ότι δεν βγήκαμε από τη συνάντηση µε ουσιαστικές νέες εισηγήσεις, αυτό δεν αναιρεί την πρόθεση 
ούτε και τη δυναμική µιας τέτοιας λειτουργίας. Η συνάντηση δεν μπορούσε να αντικαθρεφτίσει 
διεργασίες που ακόµα δεν αναπτύχθηκαν στη πολιτική ζωή των κοινοτήτων. Όμως πιστεύω, ότι οι 
εναλλακτικές πορείες, θα γεννηθούν µόνο επάνω σε µια διακοινοτική βάση. Γιατί ακριβώς µια τέτοια 
βάση, µπορεί να εκτοπίσει τον εθνικό ή έστω τον κοινοτικό υποκειµενισµό, και να γεννήσει επιτέλους 
µια σύνθεση στη µόνιµη αυτή αντίθεση. 


Η επιδιωκόµενη όµως σύνθεση δεν ήταν µόνο διακοινοτική. Διάφορες δυνάµεις της αριστεράς 
βρέθηκαν από κοινού αντιµέτωπες µε τη προβληματική ακριβώς της διακοινοικότητας. Αυτή η 
πρακτική επομένως µπορεί να βοηθήσει και στην αποσπασματική έστω συνεργασία µεταξύ ατόµων 
τουλάχιστον της αριστεράς και στον από κοινού προβληματισμό. 


Πρέπει επίσης να σημειωθεί κι ένα άλλο γεγονός. Ότι η συνάντηση αποτελεί µια σηµαντική 
παρέμβαση του περιβάλλοντος των Πρασίνων της Δυτικής Γερμανίας µε το κυπριακό. Το “Ίδρυμα για 
την Δημοκρατία και το Περιβάλλον” που χρηματοδότησε και οργάνωσε τη συνάντηση (πρόσκειται 
στους Πράσινους) έχει µέχρι στιγµής µια µεγάλη διεθνιστική παρέμβαση σε πλήθος παγκόσμιων 
ζητημάτων από τη Λατινική Αμερική µέχρι την Ανατολική Ευρώπη και την Ασία. Μπορούμε να 
θεωρήσουμε αξιόλογο το γεγονός ότι ο εναλλακτικός χώρος της Ευρώπης ασχολείται µε το 

Κυπριακό, και σίγουρα πρέπει να σπρώχνουµε τα πράγµατα προς αυτή την κατεύθυνση. Η µέχρι τώρα 
ενασχόληση της Ευρώπης µε την Κύπρο, πολύ λίγες φορές, ξέφυγε από τα κυβερνητικά και κομματικά 
κατεστηµένα. Ωστόσο υπάρχουν εκεί ένα σωρό κινήματα “εκτός ελέγχου” που μπορούν να είναι 
χρήσιµα και µε την επίδραση τους στη κυπριακή πολιτική. 


Μια αντίστροφη επίδραση επίσης µπορεί νάναι χρήσιμη. Παρά το ότι το Κυπριακό φτώχυνε µέσα στα 
µερικά σλόγκαν που επικράτησαν, παραμένει ένα πρόβλημα αρκετά ιδιότυπο, πολύπλοκο και 
πολυεπίπεδο. Η γνώση του µπορεί νάναι εξαιρετικά χρήσιµη στο ευρωπαϊκό κίνημα. 





Οι συμμετέχοντες (κατ' αλφαβητική σειρά): Ιμµπραχήμ Αζίζ, Μουσταφά Ακτούντς, Αϊτίν Μεχμέτ Αλή, 
Κώστας Αχνιώτης, Χριστίνα Βαλανίδου, Χριστάκης Γεωργίου, Νεσιέ Γιασίν, Θέμος Δημητρίου, Χασάν 
Ερτσιακιτζιά, Γιάννης Ιωάννου, Χρίστος Ηλιάδης, Ουλούς Ιρκάτ, Πεκτάς Κεζέ, Νιαζί Κιζιλγιουρέκ, 
Ζήνων Σταυρίδης, Αρίφ Τεσέν Τακσίν, Χουρέν Τυλκά και Πανίκος Χρυσάνθου. 





κοινή ανακοίνωση 


Ανταποκρινόµενοι θετικά στην πρόκληση που µας απεύθυνε το “Εκπαιδευτικό Ίδρυμα γαι τη 
Δημοκρατία και την Προστασία του Περιβάλλοντος”, συναντηθήκαµε υπό την προσωπική µας 
ιδιότητα στο Βερολίνο µεταξύ 13ης και 16ης του Μάη και συζητήσαµε και εκφράσαµε τις απόψεις 
µας πάνω σε ορισμένα βασικά ζητήματα του κυπριακού. 


Εμείς οι Ε/Κ και Τ/Κπου πήραμε µέρος στη συνάντηση, σε µια προσπάθεια να αντιληφθούμε ο ένας τα 
αισθήµατα του άλλου, αποτολµήσαµε να εντοπίσουµε τις πολιτικές δυνάµεις και εξελίξεις που 
προκάλεσαν τη σύγκρουση στην Κύπρο και τον επακόλουθο διαχωρισμό των δύο κοινοτήτων που 
επιβλήθηκε καθώς και τη διχοτόµηση της χώρας µας. 


Μέσα σ' αυτά τα πλαίσια συζητήθηκαν ορισμένες ζωτικές πτυχές: 


1. Μια κριτική προσέγγιση της πρόσφατης ιστορίας της Κύπρου. 


Κυπριακό Κινηματικό Αρχείο 

2. Διάφορες προτάσεις για τις αρχές που πρέπει να διέπουν τη λύση του κυπριακού προβλήματος. 


Εκφράστηκαν διάφορες απόψεις και υποβλήθηκαν σε κριτική εξέταση κατά τρόπο εποικοδοµητικό και 
καρποφόρο. Οι συμμετέχοντες στη συνάντηση δεσμεύτηκαν να συνεχίσουν τις συζητήσεις και 
συναντήσεις στο άµεσο µέλλον. Ανάµεσα στα άλλα η συνάντηση αναγνώρισε µε έµφαση το πρόβλημα 
της ασφάλειας των δύο πλευρών, η οποία µπορεί να λυθεί µέσα στα πλαίσια ενός ενωµένου 
ανεξάρτητου κράτους µε ομοσπονδιακή δοµή µέσου του κοινού αγώνα των δύο κοινοτήτων. 


Η συνάντηση έχει υπογραμµίσει ότι η µοίρα της Κύπρου πρέπει να βρίσκεται στα χέρια των ίδιων των 
Κυπρίων. 


Οι Ε/ΙΚ συμμετέχοντες στη συνάντηση έχουν µε έµφαση απορρίψει την “Ένωση” και παρόμοια οι Τ/Κ 
έχουν απορρίψει τη “Διχοτόμηση” (ΤΑΚΞΙΜ) σαν πιθανές λύσεις του κυπριακού προβλήματος υπό 
οιανδήποτε µορφή. Και οι δύο πλευρές καταδίκασαν το σωβινισµό σαν εμπόδιο για την επανένωση 
του νησιού σήµερα. Τούτο καλλιεργήθηκε από τις άρχουσες τάξεις των δύο κοινοτήτων και τον 
ἱμπεριαλισμό για την εξυπηρέτηση των δικών του συµφερόντων. 


Απορρίπτουµε εµφατικά κάθε είδος ξένης επέµβασης υπό οιανδήποτε µορφή στις εσωτερικές 
υποθέσεις των Κυπρίων, των οποίων τα ανθρώπινα δικαιώµατα καταπατούνται για πολλά χρόνια. 


Η συνάντηση έχει επίσης συμφωνήσει στην ανάγκη για ένα ενωμένο, ανεξάρτητο ομόσπονδο κράτος, 
το οποίο µπορεί να πραγµατοποιηθεί σαν αποτέλεσµα των κοινών και έντονων προσπαθειών από όλα 
τα δημοκρατικά τµήµατα της Ε/Κ και Τ/Κ κοινότητας. 


Σημειώνουμε µε θλίψη το γεγονός ότι αυτή η συνάντηση χρειάστηκε να γίνει εκατοντάδες µίλια 
µακρυά από την Κύπρο. Επομένως απαιτούµε την άµεση αναγνώριση του βασικού µας δικαιώματος 
να συναντιόµαστε ελεύθερα στην πατρίδα µας καθώς και τη δηµιουργία των συνθηκών για την 
εφαρµογή του. 


Τέλος επιθυμούμε να εκφράσουµε την ευγνωμοσύνη και τις ευχαριστίες µας προς τους οργανωτές. 
“Το Εκπαιδευτικό Ίδρυμα για τη Προστασία του Περιβάλλοντος” που κατέβαλλαν κάθε δυνατή 
προσπάθεια για την πραγματοποίηση αυτής της συνάντησης. 


"μια, 
Δυτικό Βερολίνο, 16 Μάη 19893 


Χρειάζεται Τούρκικη Μετάφραση, Χρειάζεται Αγγλική Μετάφραση, Εντός των Τειχών (Τεύχος 41), 
Δεκαετία 1980-1989, 1989, Λευκωσία, Λευκωσία (νότια), Κυπριακό Πρόβλημα, Κίνημα 
Επαναπροσέγγισης 

Το πιο κάτω κείµενο πρόκειται για αναδημοσίευση στο περιοδικό Εντός των Τειχών. Αρχικά εκδόθηκε στο περιοδικό 
Τραίνο στην Πόλη, στο Τεύχος 7. 


ΓΙΑ ΕΝΑ ΔΙΚΟΙΝΟΤΙΚΟ ΚΙΝΗΜΑ 
ΕΠΑΝΑΠΡΟΣΕΓΓΙΣΗΣ ΚΑΙ ΑΥΤΟΝΟΜΙΑΣ 


(ή γιατί η Επαναπροσέγγιση είναι στο βάθος µια ερωτική, που σ' αυτούς τους καιρούς 
σηµαίνει επαναστατική επιθυμία) 


Η ΙΣΤΟΡΙΑ ΤΗΣ Κύπρου είναι άρρηκτα δεµένη µε τη γεωγραφική της θέση σαν το σηµείο 
διασταύρωσης τριών ηπείρων και αναλογών πολιτισμών. Πολιτικά - στρατιωτικά αυτό σήμαινε ότι 
το νησί ήταν ένας απαραίτητος “σταθμός χωροφυλακής” ή “διακομιστικό κέντρο” για τις 
αυτοκρατορίες ή τους άρχοντες που κατά καιρούς επέβαλλαν την εξουσία τους στην περιοχή. Αυτή η 
συνεχής σχεδόν κατάκτηση - εξάρτηση του νησιού από ξένες δυνάµεις - έχει αφήσει µια βαθειά 
παράδοση υποτέλειας απέναντι στους ξένους και µια αδυναμία, ως τώρα, να αντιληφθούν οι Κύπριοι 
τους εαυτούς τους σαν κύριους του τόπου τους, σαν αυτόνοµα άτοµα σε µια αυτόνομη κοινωνία. Απ' 
την άλλη, η συνεχής διασταύρωση πολιτισμών και επιδράσεων έχει δημιουργήσει την υποδομή ενός 
μέλλοντος όπου η Κύπρος θα μπορούσε να λειτουργήσει σαν πολιτιστικό κέντρο - γέφυρα, μεταξύ 
των πολιτισμών που την περιβάλλουν. Αυτό είναι και το ιστορικό δίληµµα µπροστά µας αυτή τη 
στιγµή: Μια Κύπρος ενωμένη µε αίσθηση της αυτονομίας και των ιστορικών της δυνατοτήτων ή µια 
Κύπρος διχοτοµηµένη - προέκταση ξένων εξαρτήσεων. 


Η σηµερινή ντε φάκτο διχοτόµηση είναι αποτέλεσµα των δύο κοινοτικών εθνικοαπελευθερωτικών 
κινημάτων (της ένωσης και του Τακσίμ) που εκφράζουν τη λογική της υποτέλειας στην πιο ακραία 
της µορφή. Σ' αυτά τα κινήματα η ελευθερία του νησιού, των Κυπρίων, ιδώθηκε σαν αδύνατη από 
µόνη της - µια λογική που έσπρωξε τον κόσµο να ψάχνει “ομοεθνείς” μεγάλους προστάτες στα κράτη 
της Ελλάδας και της Τουρκίας. 


Οι ρίζες της επαναπροσέγγισης, αντίθετα, βρίσκονται στο δρόµο, στο ανεξαρτησιακό κίνηµα ως το 
74, στις λαϊκές εκδηλώσεις του 74-77 και στη γειτονιά - την παράδοση του πολιτιστικού 
πλουραλισμού που χαρακτήριζε το νησί ως τα µέσα αυτού του αιώνα. Σ' αυτά τα πλαίσια µπορεί οι 
επαναπροσεγγιτές να φέρουν την παραδοσιακή συμβίωση Ελλήνων και Τούρκων σαν απόδειξη του 
εφικτού της πολιτικής τους, αλλά στο βάθος το αίτηµά τους έχει όλη την ανατρεπτικότητα του νέου 
απέναντι στον παλιό κόσµο. Γιατί η επαναπροσέγγιση είναι ένα αίτηµα σε µια μετάμµοντέρνα κοινωνία 
που έχει ήδη στην πλάτη της 30 χρόνια µιας, έστω και λειψής, ανεξαρτησίας και η οποία είναι εξ' 
αντικειμένου το πληροφοριακό κέντρο της Μέσης Ανατολής. Και αυτό είναι ένα νέο παιχνίδι. Η παλιά 
συμβίωση, η παλιά ταξική ενότητα των µεγάλων απεργειών του 1948, ή των εξεγέρσεων του 
περασμένου αιώνα έχει ηττηθεί ακριβώς γιατί δεν ανέπτυξε το δικό της αυτόνομο λόγο και πράξη, 
γιατί άφησε το Μισιαούλη και τον Καβάζογλου να δολοφονηθούν, γιατί ανέκτηκε τις σφαγές που 
διανίζουν την ιστορία µας απ' το 58 ως το 74. 


Η παλιά συμβίωση δεν µπόρεσε να αντισταθεί στον εθνικισμό και στην πολιτιστική πόλωση και 
οµοιογενοποίηση που προώθησε στα κράτη που γέννησε σχεδόν νοµοτελειακό η “συμφωνία καθ' 
υπαγόρευση” της Ζυρίχης. 


Το παρελθόν πρέπει να ιδωθεί στις σωστές του διαστάσεις, όχι για να επαναληφθεί, αλλά για να 
ξεπεραστεί. 

Ο εθνικισμός σαν ιδεολογία οµοιογενοποίησης, προβολής απειλητικών “Άλλων” και ταύτισης του 
πληθυσμού µε το κράτος, υπήρξε ο βασικός μοχλός του διαχωρισμού. Η εσωτερικευµένη ιδεολογία 
της εξουσίας εισήχθηκε µέσω των εκπαιδευτικών συστηµάτων απ' την Ελλάδα και την Τουρκία και 
ενίσχυσε το αίσθηµα ανασφάλειας των Κυπρίων για τον εαυτό τους, µε το να τους προσδιορίζει σαν 
βάρβαρο ελλειπτικό κομμάτι του εθνικού συνόλου - Ελληνικού ή Τουρκικού. Επίσης διαμόρφωσε τις 
εσωτερικές συγκρούσεις στα πλαίσια της µυθολογικής σύγκρουσης του Ελληνισμού και του 
Τουρκισμού. 


Υπήρξαμµε, λοιπόν, το πεδίο εκτόνωσης των εθνικιστικών φαντασιώσεων των “εθνικών κέντρων”. Γι' 
αυτό είναι σηµαντικό να γίνει κατανοητό ότι ο ανατέλλον κυπροκεντρικός εθνικισμός δεν οδηγεί 
πουθενά. Ναι θα στηρίξει ένα ενιαίο ανεξάρτητο κράτος, αλλά ο εθνικισμός είναι µια αντίδραση 
ανασφάλειας, αντανακλαστικό ενός φόβου για τον άλλο. Θα φτιάξει µια νέα πλειοψηφία των ψήφων ή 
των πολιτιστικών οµάδων που θα καταπιέσει πάλι κάποιες µειοψηφίες. Και όσο και αν οι Κύπριοι είναι 
ιστορικά δικαιολογηµένοι να είναι εξοργισµένοι µε εκείνες τις κοινωνικές οµάδες των οποίων η 
πολιτιστική ταυτότητα είναι ακραία ελληνική ή τουρκική, εν τούτοις είναι η πολυχρωµία των 
ετερογενών μειοψηφιών που ανοίγει το δρόµο στον πολιτιστικό πλουραλισμό, την ανοχή, την 
επαναπροσέγγιση και όχι τη δηµιουργία µιας νέας εθνικής πλειοψηφίας. Η επαναπροσέγγιση 
προὐποθέτει την ύπαρξη “Άλλων” σαν πειρασμό για την κλειστή εθνική ομάδα. Μόνο έτσι µπορεί η 
κοινωνία να είναι δυναμική και οι Κύπριοι να επανοικοιοποιηθούν τις ετερογενείς πολιτιστικές τους 
επιδράσεις. 


Αυτή η πρακτική της επαναπροσέγγισης, είναι και άρρηκτα δεµένη µε την έννοια της αυτονομίας και 
του σεβασμού - τουλάχιστον - προς κάθε τι το διαφορετικό. Αυτονομία είναι η συνειδητοποίηση της 
δυνατότητας αυτοκυβέρνησης και αυτοδιαχείρισης. Πέρα από τα οργανωτικά της συνακόλουθα είναι 
και µια έννοια Ψυχολογική. Το αυτόνομο άτοµο ή κοινωνία, κάνει επιλογές και αναλαμβάνει την 
ευθύνη των πράξεων του/της. Η αποφυγή ευθύνων στην Κύπρο (η μετατόπιση δηλαδή της “ρίζας του 
κακού” στο εξωτερικό, σε πλεκτάνες και συνωμοσίες) ίσως να είναι αποτέλεσµα αιώνων 
αποικιοκρατίας, αλλά η επιμονή 30 χρόνια µετά την ανεξαρτησία στη ζητιανιά και την υποτέλεια 
στους µεγάλους (για να µας λύσουν το πρόβλημα), µοιάζει τώρα πια µε άρνηση ενηλικίωσης - 
ανάληψης ευθυνών. Οι Κύπριοι δε µιλάνε στους Κυπρίους - µιλάνε µέσω τρίτων. Όση αδιαλλαξία και 
αν υπάρχει απ' εδώ ή απ’ εκεί, το γεγονός ότι σ' αυτό το νησάκι υπάρχουν δύο κράτη (άντε το ένα 
είναι ψευδό) των οποίων οι κάτοικοι για να επικοινωνήσουν (Και μάλιστα σε µια εποχή ηλεκτρονική) 
πρέπει να χρησιμοποιούν µεσάζοντες, θα πρέπει να προβληματίσει σαν καθολική ντροπή. Και όµως η 
προτεραιότητα στις συζητήσεις δεν είναι γι’΄ αυτό το ευτράπελο ή για τον διαχωρισμό του τόπου - το 
µάντρωμα δύο πολωµένων κοινοτήτων πίσω από εχθρικά στρατεύματα - αλλά για το πόσα μίλια 
παραπάνω ή λιγότερα θα πάρει η κάθε πλευρά σε µια τελική λύση. Κανένας δε θεωρεί ότιο 
διαχωρισμός, η µη επικοινωνία μεταξύ Ε/Κ και Τ/Κ φτωχαίνει και τους δύο πολιτιστικά, ότι µας κρατά 
ακόµα σαν Κοινωνία στο επίπεδο φέουδων και τσιφλικιών. 


Μιλάμε στους εαυτούς µας και όχι σε άλλους. Η αυτοϊκανοποίηση µας, μ' αυτό το ναρκισιστικό 
διάλογο οµοίων, είναι χαρακτηριστική της µιζέριας µας. Μας ενδιαφέρει να µας καταλάβουν και να 
καταλάβουμε τους Αμερικάνους και τους Ρώσσους και όχι τους ανθρώπους που ζουν πέντε μίλια πιο 
βόρεια ή πιο νότια. Και όµως το κλειδί της αυτονομίας - ελευθερίας µας περνάει απ' αυτό ακριβώς το 
διάλογο μεταξύ µη οµοίων - ίσως και αντιθέτων. Κάποτε η Ε/Κ κοινότητα πρέπει να περάσει από την 
Αλόα και η Τ/Κ από το Κίονελλι. Μπροστά στα κοινά µας εγκλήματα, ίσως αναγνωρίσουμε τις 
ιστορικές µας ευθύνες. 


Ο διάλογος Ντενκτάς - Βασιλείου ή άλλων ηγετών, κομμάτων, κ.λ.π. είναι διάλογος εµπορομεσιτών. 
Η επαναπροσέγγιση, της οποίας οι ρίζες είναι τα συνθήµατα "η Κύπρος ανήκει στο λαό της”, "οι 
Τουρκοκύπριοι είναι αδελφοί µας”, του 74-75 µόνο σαν κίνηµα από τα κάτω, απ’ τη βάση, µπορεί να 
εκφράσει την ιστορική της δυναμική. Γιατί στο βάθος η επαναπροσέγγιση, προὐποθέτει µια 
περιέργεια, ένα πάθος για τον άλλο. Είναι η αντιδιαστολή του εθνικισμού - οι Έλληνες και οι Τούρκοι 

να ξαναανακαλύψουν ο ένας τον άλλο, όχι σαν βαρβάρους που µας έσφαξαν το 22, το ϐ3, το 67, το 
74, αλλά σαν µετανάστες - γείτονες που επιστρέφουν. Σαν αυτόνομες οντότητες ενός κοινού 
ιστορικού πολιτισμού, που έφτιαξε το Ελληνόφωνο ρεμπέτικο: “που πας Μεµέτη µου που πας;” και 
τους στίχους του Χικμέτ τη δεκαετία του 40: 


“Κι ύστερα γιατρέ / την κάθε αυγή / την κάθε αυγή γιατρέ / µε τα χαράματα, / πάντα η καρδιά / µου 
στην Ελλάδα τουφεκίζεται”. 


Ελλάδα, Τουρκία και Κύπρος, αποτελούσαν για 30 αιώνες κοινό πολιτιστικό - διοικητικό χώρο, απ' 
τον αρχαίο Ελληνικό πολιτισμό, ως την Οθωμανική Αυτοκρατορία. Η αποτυχία της κοινωνικής 
επανάστασης, του ονείρου του Ρήγα για µια πολυεθνική ομοσπονδία, και η δηµιουργία δύο εχθρικών 
κρατών - ιδεολογιών δεν μπορούν να εξαλείψουν αιώνες πολιτιστικής διαμόρφωσης. 


Ο Τούρκος είναι η Ανατολή στο ασυνείδητο του Έλληνα, όπως ο Έλληνας είναι η Δύση στο 
ασυνείδητο του Τούρκου. Ο διχασµένος χώρος είναι και διχασµένος εαυτός. 


Η Κύπρος είναι ίσως ο τελευταίος χώρος συμβίωσης µε ελπίδα επαναπροσέγγισης του διχασµένου 
ιστορικού είναι. Γ' αυτό είναι και για χρόνια το κέντρο των εξελίξεων. Ίσως τελικά η 
πραγματικότητα να είναι ανάποδη απ’ ότι την φανταζόµαστε. Η Τουρκία και η Ελλάδα δεν μπορούν 
να µας λύσουν τα προβλήματά µας. Εμείς όµως, ίσως, μπορούμε να ανοίξουµε τη γέφυρα για τη λύση 
των δικών τους. 


Όσοι υποστηρίζουν την επαναπροσέγγιση και δεν καταλαβαίνουν ότι στο βάθος το ζήτημα αυτό είναι 
ανατρεπτικό στο διαχωρισμό σαν κοινωνικό, πολιτικό, ψυχολογικό φαινόμενο, αυταπατώνται. Η 
επαναπροσέγγιση είναι και έκφραση µιας βαθύτερης διαδικασίας ιστορικού γεφυρώματος του ίδιου 
του ανθρώπου, εξάλειψης της αλλοτρίωσης, αναγνώριση του άλλου σαν ερωτικού είναι, και όχι σαν 
εχθρού. Προσφέρεται στους Κυπρίους αυτή τη στιγµή η πιθανότητα να ανοίξουν ένα νέο δρόµο 
ξεπεράσµατος του εθνικισμού και των διαχωρισµών. Κάτι που ίσως µας βάλει και σαν αυτόνομη 
κοινωνία στο διεθνή χάρτη. Αλλιώς θα µας τραβάνε σε λίγα χρόνια οι 'Μεγάλοι” σε µια διεθνή 
διάσκεψη, όπως τους Καμποτιανούς τώρα, για µια ακόµα συμφωνία “καθ’ υπαγόρευση”. 


Θα ανακαλύψουµε µέσα µας την ερωτική επιθυµία που καταργεί τα σύνορα ή θα µπλέξουµε µε 
συνοικέσιο πάλι; Ἠ ας το πούμε έτσι: Θα προτιµήσουµε την αυτονομία - ελευθερία µε τις ευθύνες και 
το δημιουργικό της χάος ή έχουµε βολευτεί και για τον επόμενο αιώνα σαν υπηρέτες πολυεθνικών; 


Ο Τζεγκής και η Αλεξία έχουν ήδη βάλει µια υπογραφή στο ιστορικό δίληµµα. Εσείς; 9) Α. 
Παναγιώτου 


Χρειάζεται Τούρκικη Μετάφραση, Χρειάζεται Αγγλική Μετάφραση, Εντός των Τειχών (Τεύχος 42), 
Δεκαετία 1990-1999, 1990, Λευκωσία, Λευκωσία (νότια), Κυπριακό Πρόβλημα, Επαναπροσέγγιση, 
Δικοινοτισμός 

Η Κυπριακή ταυτότητα είναι γέννημα των ιστορικών εμπειριών του τόπου 


Του κοινωνιολόγου Αντρέα Παναγιώτου 


Η ΚΥΠΡΙΑΚΗ ταυτότητα παραμένει φαίνεται η ανοµολόγητη πραγματικότητα του σήµερα 
στην Κύπρο - και ίσως το κλειδί για το µέλλον της. Αλλιώς δεν θα υπήρχε λόγος για τις 
υστερίες που παθαίνουν κατά καιρούς διάφοροι (κατά τα άλλα) ευγενείς Ελληνοπαθείς ή 
Τουρκοπαθείς µε αυτό το φάντασμα που λέγεται «νεοκύπριοι» ούτε για τη λογοκρισία (σε 
στυλ ιεράς εξέτασης) που επιβάλλουν κατά καιρούς στις κυπροκεντρικές απόψεις. 
Φαίνεται ότι παρά τις τόσες αναγνώσεις πολλοί Ελληνοκεντρικοί - που θα έπρεπε να 
ξέρουν περισσότερα - δεν έχουν καταλάβει το στίχο του Βασίλη Μιχαηλίδη για την 
καταπίεση των ιδεών και της πολιτιστικής ταυτότητας: 


«Το νιν αντάν να τρώει τη γη, τρώει τη γη θαρκέται / µα πάντα τζιείνο τρώεται, τζιαι τζιείνο 
καταλιέται»/ 


Η Κυπριακή ταυτότητα δεν πρόκειται να εξαφανιστεί µε την καταπίεση, τη λογοκρισία και την 
παραπληροφόρηση. Απλά θα μείνει στα υπόγεια για ένα διάστηµα. Άλλωστε δεν πρέπει να ξεχνούν ότι 
µια µέρα αποφασιστικής µεταλλαγής πολλών στον κυπροκεντρισµό, ήταν η 15 Ιουλίου 1974, όταν 
µερικοί άλλοι έλπιζαν ότι επιβάλλοντας τις γαλανόλευκες µε τη βία θα έσβηναν την ιστορική μνήμη 
αυτού του τόπου. 


Σ’ αυτά τα πλαίσια το άρθρο του κ. Καζαμία (24-25/8/92), µε το οποίο απαντά στις απόψεις του 
Νεοκυπριακού Συνδέσμου για την εκπαίδευση ήταν µια ευχάριστη έκπληξη. Πρώτον το άρθρο είχε 
σοβαρά επιχειρήματα - κάτι στο οποίο δεν µας έχουν συνηθίσει τελευταία οι Ελληνοκεντρικοί που 
φαίνονται να ικανοποιούνται στην επανάληψη συνθηµάτων, αφορισµών και απαιτήσεων να μιλούνε 
µόνο αυτοί. Και εδώ έγκειται και η δεύτερη έκπληξη: ότι ο κ. Καζαμίας επιζητεί το διάλογο. 


Θεωρώ τα επιχειρήματα του κ. Καζαµία σηµαντικά και πέρα απ’ την εκπαιδευτική πολιτική, γι’ αυτό 
θα διευρύνω συνειδητά τη συζήτηση. Τα επιχειρήματα του είναι µια εκλεπτυσμένη και αναλυτικά 
προσεγμένη παρουσίαση της Ελληνοκεντρικής άποψης για την κυπριακή ταυτότητα: ό,τι δηλαδή, 
είναι κάτι το «φτιαχτό» (αντί κάτι το «φυσικό», όπως το έθνος ας πούμε) το οποίο αν γίνει ηγεµονικό 
θα «επιβληθεί» στον πληθυσμό και θα οδηγήσει στον «αφελληνισμό» κ.ο.κ. Επιπλέον ο κ. Καζαμίας 
απευθύνει µια ανοικτή πρόκληση η οποία αξίζει να απαντηθεί «Τι είναι η Κυπριακή ταυτότητα;». 


Το άρθρο που ακολουθεί επιχειρεί να κάνει δύο πράγµατα: 


α) Επειδή θεωρώ το άρθρο του κ. Καζαμία απ’ τις καλύτερες εκφράσεις της ελληνοκεντρικής 
άποψης, κάνω µια προσπάθεια να το αναλύσω - να αναλύσω τις έννοιες και τις ρητορικές τεχνικές 
που χρησιμοποιεί, οι οποίες οδηγούν στην παραπλανητική και εκφοβιστική άποψη ότι η κυπριακή 
ταυτότητα θα «επιβληθεί». Η κεντρική αιχµή του δικού µου επιχειρήματος είναι ότι οι ρητορικές 
αντιπαραθέσεις στα ελληνοκεντρικά επιχειρήματα στηρίζονται σε µια ασαφή έννοια που αποφεύγουν 
µονίµως να προσδιορίσουν - την έννοια του έθνους. Διότι αν αναγκάζονταν να προσδιορίσουν το 
έθνος σαν πολιτιστική ταυτότητα (µε τα σηµερινά επιστημονικά δεδοµένα και όχι αυτά του 19ου 
αιώνα) τότε θα αναγκάζονταν να παραδεχτούν ακριβώς το αντίστροφο: είναι η ελληνική και η 
τουρκική εθνική ταυτότητα που εισήχθηκαν και επιβλήθηκαν στην Κύπρο - είναι αυτές οι εθνικές 
ταυτότητες που εκφράζουν το κράτος και την εξουσία σήµερα. Η Κυπριακή ταυτότητα αντίθετα 
είναι γέννηµα των ιστορικών εμπειριών αυτού του τόπου. 


β) Το δεύτερο µέρος του άρθρου προσπαθεί να προσδιορίσει την κυπριακή ταυτότητα σαν συνθετική 
και εισηγείται ένα πλουραλιστικό µοντέλο συνύπαρξης των πολιτιστικών ταυτοτήτων στην Κύπρο. 

Μερικές φορές τα επιχειρήματα που ακολουθούν είναι γραμμένα µε έντονο ύφος. Ο στόχος δεν είναι 
να θιγεί κανένας. Αυτές οι απόψεις προσφέρονται σαν πρόσκληση για περαιτέρω διάλογο. Ειλικρινά 
πιστεύω ότι ο πόλεμος τον οποίο έχουν ανοίξει οι Ελληνοκεντρικοί διανοούμενοι στην Κυπριακή 
ταυτότητα καθυστερεί και δυσκολεύει ένα αναπόφευκτο διάλογο που θα μπορούσε να ήταν πολύ 
δημιουργικός και για τις δύο πλευρές. Η Σαλαμίνα και η Αμαθούντα συνυπήρξαν στην αρχαιότητα και 
θα συνυπάρχουν στο µέλλον όταν ο Ελληνοκεντρισµός στην Κύπρο αποβάλει τις εφηβικές 
ανασφάλειες που του επιβάλλουν να πρέπει να τα βλέπει όλα ομοιόμορφα και γαλανόλευκα. Η ζωή 
είναι πολύ πιο περίπλοκη από τα χρώματα µιας σημαίας. 


Ο φόβος της κυπριακής ταυτότητας 


1) Οι ρητορικές αντιπαραθέσεις: έθνος-κράτος και «τεχνητές» ταυτότητες: Ο κ. Καζαμίας 
αφού αναγνωρίζει ότι η εθνικιστική προπαγάνδα στην εκπαίδευση δεν συνεισφέρει στην ειρηνική 
συμβίωση δύο κοινοτήτων µε διαφορετικές γλώσσες και θρησκείες θέτει επί τάπητος τρία ασαφή 
εννοιολογικά ζητήματα (κατά τη γνώµη του) στην ανάλυση του Νεοκυπριακού Συνδέσμου: 


α) Τι είδους κράτος θα στηρίξει το θεσμικό πλαίσιο της συνύπαρξης-συμβίωσης των δύο κοινοτήτων. 


β) Ποια µορφή προώθησης (συναινετική-επιβολή) πρέπει να ακολουθήσει η δηµιουργία και η 
εξάπλωση µιας «νεοκυπριακής» ταυτότητας - υποθέτοντας ότι αυτή η ταυτότητα µπορεί να 
βοηθήσει στη συνύπαρξη. 


γ) Τι περιεχόµενο θα έχει αυτή η ταυτότητα; 
Λέει χαρακτηριστικά ο κ. Καζαμίας: 


«Ρωτάμε λοιπόν τους Νεοκύπριους: Ποια θα είναι η µη Ελληνική και θα προσθέταµε µη Τουρκική, 
Κυπροκεντρική «ιστορική μνήμη» που θα επιδιώξει να προάγει και να καλλιεργήσει µέσω του 
σχολείου και των άλλων ιδεολογικών μηχανισμών του, το νεοσύστατο κυπριακό κράτος;». 


Αυτά τα τρία επιχειρήματα έχουν ένα εσωτερικό δομικό δέσιµο το οποίο οδηγεί στην παραπάνω 
ερώτηση. Ο στόχος, νομίζω είναι να καταδειχθεί ότι η κυπριακή ταυτότητα είναι κάτι το φτιαχτό, 
που θα επιβληθεί από την εξουσία (από ένα «τεχνοκρατικό κράτος»). Αυτός ο στόχος επιτυγχάνεται 
µε διάφορα - γνωστά θα έλεγα - ρητορικά σχήµατα αντιπαράθεσης. 


Ας πάρουμε λοιπόν τη ροή των επιχειρηµάτων του κ. Καζαμία. Αφήνοντας ασαφή (απ’ τη δική του 
πλευρά) τον όρο έθνος και την ιστορική διαµόρφωση αυτού του φαινομένου στην Κύπρο (το γεγονός 
δηλαδή ότι είναι εισαγόµενο και ότι ουσιαστικά επιβλήθηκε στον παραδοσιακό κυπριακό πληθυσμό 
του 19ου αιώνα) ο κ. Καζαμίας προχωρεί στη διατύπωση της θέσης ότι το κυπριακό κράτος της 
Ζυρίχης ή της ομοσπονδίας που θα έλθει (κάπως-κάποτε) θα είναι διεθνικό. Αφού δεν θα είναι έθνος- 
κράτος θα είναι τεχνοκρατικό-διαχειριστικό λέει ο κ. Καζαμίας. Εδώ επιχειρείται η πρώτη ρητορική 
αντιπαράθεση: Έθνος-κράτος σαν δείγµα µιας φυσικής - ιστορικής εξέλιξης και τεχνοκρατικό κράτος 
σαν κάτι το ξένο, το αφύσικο, το αναγκαίο. Πίσω δηλαδή στο ευκταίο και το εφικτό. Αυτή η 
αντιπαράθεση είναι φτιαχτή για δύο λόγους: 


α) Υποθέτει ότι το έθνος-κράτος είναι µια φυσιολογική (χωρίς επιβολή) εξέλιξη και δείχνει να αγνοεί 
ότι το έθνος-κράτος είναι το κατ’ εξοχήν τεχνοκρατικό κράτος. 


β) Αποσιωπά το ότι το έθνος δεν είναι η µόνη (και ούτε καν η πιο δημοκρατική) µορφή έκφρασης της 
συλλογικότητας των πολιτών απέναντι σ’ ένα τεχνοκρατικό κράτος. Η έννοια «λαός» είναι και πιο 
δημοκρατική και πιο εκφραστική της κυπριακής εμπειρίας. 


Κυπριακό Κινηματικό Αρχείο 

Ο αδιευκρίνιστος τρόπος που χρησιµοποιείται ο όρος έθνος οδηγεί στη δεύτερη ρητορική 
αντιπαράθεση: 


Πώς θα εµπεδωθεί µια κυπριακή ταυτότητα, ρωτά ο κ. Καζαμίας, και εισηγείται δύο τρόπους- 
μοντέλα εµπέδωσης µε δύο διευκρινιστικά παραδείγματα: το «συναινετικό» µε τις ΗΠΑ και το 
μοντέλο της «επιβολής» µε την Τουρκία σαν παράδειγµα. Η επιλογή και η πόλωση δεν είναι τυχαία 
βέβαια. Το συναινετικό ευκταίο µοντέλο αποδείχτηκε, µας λέει ο κ. Καζαμίας, ουτοπικό - τελικά οι 
ΗΠΑ δεν έχουν µια συναινετική ταυτότητα όπως διακηρύσσουν, αλλά µια λευκοκεντρική που 
επιβλήθηκε µέσα από διάφορους μηχανισμούς στους υπόλοιπους. 


Αφού αυτό το μοντέλο είναι ανεφάρµοστο, λοιπόν, πάµε στο άλλο, αυτό της επιβολής - και το 
παράδειγµα εδώ (καθόλου τυχαίο βέβαια) είναι η Τουρκία - η βιαιότητα µε την οποία οι νεότουρκοι 
και ο Αττατούρκ διαμόρφωσαν το τουρκικό έθνος απ’ τα υπολείµµατα της οθωμανικής 
αυτοκρατορίας. Και έτσι δίπλα απ’ το φόβο ότι ένα άψυχο τεχνοκρατικό κράτος θα φτιάξει µια 
πλαστή ταυτότητα, προστίθεται τώρα και ο φόβος της «καιόµενης Σμύρνης». Διότι φυσικά ο κ. 
Καζαμίας θα μπορούσε να επιλέξει οποιοδήποτε άλλο παράδειγµα επιβολής εκτός Τουρκίας. Η 
τελευταία όµως λειτουργεί σαν σκιάχτρο κινδύνου, «αφελληνισμού» κλπ. Σ’ αυτό το πλαίσιο 
εντάσσεται Και το άστοχο σχόλιο ότι οι «νεοκύπριοι» έχουν προκλητικό όνοµα γιατί θυμίζουν τον 
όρο «νεότουρκοι». Ο κ. Καζαμίας ασφαλώς γνωρίζει ότι η προσθήκη «νέο» είναι χαρακτηριστικό 
γνώρισμα του μοντερνισμού και ότι οι πρώτοι διδάξαντες στην περιοχή της Ανατολικής Μεσογείου 
ήταν οι «νεοέλληνες». Αυτή η λογική και αυτά τα τεχνάσµατα-αντιπαραθέσεις στη γενικότερη τους 
µορφή δεν είναι καθόλου άγνωστα τα τελευταία χρόνια στην κυπριακή κοινωνία. Εκφράζουν, θα 
έλεγα, τη νεοεθνικοφροσύνη µετά τον εξευτελισμό της πρωταρχικής της µορφής το 74. Ας 
εξετάσουμε λοιπόν πιο προσεχτικά την εννοιολογική ασάφεια και τη ρητορική δοµή. 


2) Έθνος και Επιβολή. Όποιος κατοικεί σε γυάλινο σπίτι δεν πετάει πέτρες: Το σηµείο 
ταμπού είναι και το κλειδί για τη διερεύνηση των ψεύτικων διληµµάτων - το έθνος. 


Το έθνος δεν είναι κάτι το αυτονόητο όπως το παρουσιάζει ο κ. Καζαμίας. Το έθνος αποτελεί µια 
συγκεκριμένη ιστορικά, πολιτιστική ταυτότητα που αναπτύσσεται στη µοντέρνα εποχή (και ιδιαίτερα 
τους δύο τελευταίους αιώνες) γύρω από ένα συγκεντρωτικό κράτος (ή την επιθυµία δημιουργίας ή 
ένωσης µε ένα κράτος) και η οποία δημιουργεί την αίσθηση µιας φαντασιακής κοινότητας σε µια 
οµοιογενή (όσο το δυνατόν) κουλτούρα. Θα μπορούσε να αναφέρει κανείς διάφορες ποικιλίες ορισμών 
του έθνους, αλλά τα τρία στοιχεία που υπογραμµίστηκαν πιο πάνω (συγκεκριµένο ιστορικό γεγονός, 
ρεαλιστική ή φαντασιακή ταύτιση µε ένα κράτος, οµογενοποίηση της κουλτούρας) αποτελούν 
ιστορικά γεγονότα, τα οποία δεν μπορούν πλέον να αμφισβητηθούν. Υπάρχει βέβαια και η μυθολογία 
των ίδιων των εθνών - ότι είναι βιολογικές κοινότητες µε χιλιετηρίδες ιστορίας κλπ τα οποία 
δύσκολα πλέον γίνονται αποδεχτά. Η πρόσφατη κοινωνική έρευνα έχει δείξει αρκετά καθαρά, ότι 
ακόµα και τα ιστορικά έθνη της Ευρώπης, όπως η Γαλλία (απ’ όπου άλλωστε ξεκίνησε και η ιδέα του 
έθνους σαν πολιτιστικής ταυτότητας νοµιµοποίησης του Μοντέρνου έθνους-κράτους, µόλις πριν 200 
χρόνια) αποτελείται από τουλάχιστον 1/3 απογόνους αλλοδαπών[1] και ότι η διαµόρφωση του 
αγροτικού πληθυσμού απ’ τις γλωσσικές, τοπικές, θρησκευτικές του ταυτότητες στην εθνική 
ταυτότητα του «Γάλλου» ήταν µια µακριά διαδικασία που κάλυψε ολόκληρο το 19ο αιώνα[2]. 


Όπως εύστοχα το θέτει ο ΕΓηθςί (.68ΙΠ6Γ: 


«Είναι ο εθνικισμός που δημιουργεί τα έθνη και όχι αντίστροφα... Η βασική αυταπάτη του εθνικισμού 
είναι αυτή... Ο εθνικισμός είναι η γενική επιβολή της υψηλής κουλτούρας (ΠίσΠ ειωῖμΓθ) ενώ 
προηγουμένως οι λαϊκές κουλτούρες γέμισαν τις ζωές της πλειοψηφίας και σε µερικές περιπτώσεις 
ολόκληρου του πληθυσμού. Αυτό σηµαίνει τη γενικευμένη διάχυση, µέσω των σχολείων, του 
ιδιώµατος πλου καλλιεργείται/επιβλέπεται απ’ την Ακαδηµία που κωδικοποιείται για τις ανάγκες µιας 
ακριβούς γραφειοκρατικής επικοινωνίας. [0 εθνικισμός] καθιερώνει µια απρόσωπη και ανώνυμη 

κοινωνία, όπου τα απομονωμένα, ανταλλάξιµα άτοµα, κρατιούνται µαζί λόγο αυτής της κουλτούρας 
που µοιράζονται»[2]. 


Κατά συνέπεια το έθνος-κράτος είναι όχι µόνο ένα τεχνητό δημιούργημα αλλά και το έθνος είναι η 
κατ’ εξοχήν ιδεολογία του τεχνοκρατικού κράτους. Χρησιμοποίησα αυτό το απόσπασμα του {(6ΙΙη6Γ 
διότι θεωρείται από τους κορυφαίους μελετητές σήµερα στον τοµέα της εθνικής συγκρότησης. Θα 
μπορούσα να χρησιμοποιήσω και τον Μαχ Ι/ερει[4] που παρακολουθώντας την προσπάθεια της 
Γερμανίας και άλλων ευρωπαϊκών εθνών να συγκροτηθούν σε ενιαία σύνολα στις αρχές του αιώνα, 
έλεγε τα ίδια. Σήµερα βέβαια έχουµε στοιχεία και έρευνες σχεδόν απ’ όλες τις κοινωνικές επιστήµες 
που τεκμηριώνουν αυτές τις απόψεις[5]. 


ΕΚΑΝΑ αυτή τη σχετικά εκτενή αναφορά ελπίζοντας να αποφύγουμε σ’ αυτό το διάλογο τις 
φαιδρότητες της περασμένης άνοιξης (µετά την επίµαχη εκπομπή του «Χωρίς Πλαίσια» 
στην οποία εµφανίστηκα) όταν «γέμισε ο τόπος» από «κοινωνιολόγους» που στην άνεση 
του µονόλογου που τους παρείχε η λογοκρισία που απαίτησαν και εφάρμοσαν, βάφτιζαν 
τα κυριότερα ρεύματα της κοινωνικής επιστήµης «περιθωριακά» και τα ιστορικά γεγονότα 
«ανιστόρητες απόψεις». 


Ας επιστρέψουµε στην ανάλυση του κ. Καζαµία αν και η αναφορά στην εθνικιστική υστερία της 
περασμένης άνοιξης δεν ήταν τυχαία. ταν ένα δείγµα του πως λειτουργεί το έθνος και (δυστυχώς 
για την ιστορία του ελληνικού έθνους) µερίδα των Ελλήνων διανοουμένων της Κύπρου. 


Το έθνος λοιπόν, δεν είναι φυσικό φαινόμενο - οκ. Καζαμίας άλλωστε µε τις δύο αναφορές του στην 
εµπέδωση των εθνικών ταυτοτήτων στις ΗΠΑ και την Τουρκία αναγνωρίζει ότι τα έθνη φτιάχνονται - 
δεν γεννιούνται οι άνθρωποι µε το έθνος στο γενετικό τους Κώδικα. Αλλά αν στη Γαλλία έπρεπε να 
καταπιεστούν οι τοπικές ταυτότητες ή έστω να επιβληθεί πολιτιστικά η εθνική ταυτότητα γιατί να 
αρνιόµαστε ότι κάτι ανάλογο συνέβηκε και εδώ; Οι Ρωμποί[6] και οἱ Μουσουλμάνοι του 19ου αιώνα 
στην Κύπρο έµαθαν στον 206 αιώνα δύο εισαγόµενες εθνικές ταυτότητες (την Ελληνική και την 
Τουρκική). Και αυτός ο διαχωρισμός ενθαρρύνθηκε απ’ την πολιτική των Βρετανών αποικιοκρατών, 
ασχέτως αν το αρνιούνται σήµερα οι εθνικιστές. Είναι η αποικιοκρατία που µετέτρεψε τα 
θρησκευτικά (όχι γλωσσικά η βιολογικά) µίλλετ σε εθνικές οµάδες διοικητικά[7]. Και σ’ αυτό βέβαια 
ταυτίστηκε µε τους παραδοσιακούς θεσμούς εξουσίας (λ.χ. Την εκκλησιαστική ιεραρχία και τη 
μουσουλµάνικη ελίτ) που για δικούς τους λόγους προώθησαν το διαχωρισμό (όπως η διάλυση της 
κοινότητας των Λινοβάµβακων, µιας αίρεσης που συνδύαζε στοιχεία τόσο του χριστιανισμού όσο και 
του Ισλάμ[8]). Αυτός ο διαχωρισμός που εµφανίζεται σήµερα σαν «φυσικός» ήταν ένα έγκληµα σε 
βάρος της Κύπρου και του πλούτου της ιστορικής, πολιτιστικής της παράδοσης. Οι δύο εθνικές 
ταυτότητες που εισήχθησαν στην Κύπρο διαχώρισαν ένα πληθυσμό που κατοικούσε για αιώνες σε 
µικτά χωριά µε έντονη πολιτιστική αλληλεπίδραση, όπως μαρτυρούν βασικά στοιχεία στην 
κουλτούρα, όπως η κουζίνα, η λαϊκή αρχιτεκτονική, οἱ καθημερινές συνήθειες ή ακόµα καο τα 
στοιχεία θρησκευτικής ανοχής και αλληλοσεβασμού. Ενός πληθυσμού του οποίου η ιστορία 3 αιώνων 
έχει πολύ περισσότερες στιγµές κοινών ταξικών αγώνων - ανεξαρτήτως θρησκευτικών διαχωρισµών 
-ενάντια στις ελίτ (1765, 1804, 1833, 1948) απ’ ότι ενδοκοινοτικών διαµαχών[θ]. Και τα σχολεία, 
σαν μηχανισμοί εµπέδωσης των εισαγόμενων εθνικών ιδεολογιών και προβολής της άλλης 
κοινότητας σαν «προαιώνιου εχθρού», έπαιξαν καθοριστικό ρόλο στο διαχωρισµό([10]. 


Επιπλέον οι εισαγόµενες εθνικές ταυτότητες απέτρεψαν το γράψιµο και την κωδικοποίηση της 
κυπριακής διαλέκτου (η οποία θα μπορούσε να εξελιχθεί σε µια ελληνογενή αυτόνομη γλώσσα και 
των δύο κοινοτήτων µια και τη μιλούσαν Χριστιανοί και Μουσουλμάνοι). Και είναι ειρωνικό να 
οδύρονται σήµερα οι Ελληνοκεντρικοί για την αναζήτηση ή χρήση 3ης γλώσσας (όπως τα αγγλικά) 
όταν η ιδεολογία τους είναι υπεύθυνη για την καταστροφή της πιθανότητας ανάπτυξης µιας 
ενδοκυπριακής (και µάλιστα ελληνογενούς και οµηρικής) γλώσσας για την επικοινωνία των δύο 
Κυπριακό Κινηματικό Αρχείο 

κοινοτήτων. Βέβαια το πιο θλιβερό είναι ο πρακτικός διαχωρισμός που επιβλήθηκε µετά το 74 και 
του οποίου οι ρίζες πάνε πίσω στην απώλεια της ευκαιρίας αυτοκυβέρνητης Το 1947 (πριν αρχίσουν 
οι διακοινοτικές συγκρούσεις) και στην υπονόμευση της Ανεξαρτησίας και της Δημοκρατίας από το 
60 ως το 74. Και το θεωρώ χαρακτηριστικό της νοοτροπίας που δημιουργεί ο εθνικισμός ότι ούτε 
ένα συγνώμη δεν έχει ακουστεί για όλα όσα υπόφερε ο τόπος, ούτε καν για την 15η Ιουλίου. 


Φτάσαμε όµως εδώ που φτάσαμε. Οι εθνικές ταυτότητες είναι γεγονός στην Κύπρο. Ένας αιώνας 
εθνικής ιστορίας και εκπαίδευσης δεν ξεγράφονται και αν έχω επικεντρώσει την ανάλυση µου στην 
κριτική το έκανα για την ισορροπία του ιστορικού απολογισμού µια και η εθνικιστική υμνολογία είναι 
καθημερινή λιτανεία. Θα ήταν βέβαια παράβλεψη αν δεν αναφερθούν και τα θετικά, εκµοντερνιστικά 
στοιχεία που πρόσφεραν οι εθνικές ταυτότητες - και ιδιαίτερα τον αντιαποικιακό αγώνα του 
Ελληνοκεντρισμού στην Κύπρο ιδιαίτερα στην περίοδο 1940-1960. 


3) Η έννοια του «κυπριακού λαού»: Αν μπορούμε να χωρίσουµε την πρόσφατη κυπριακή ιστορία 
σε 3 περιόδους θα μπορούσαμε να μιλήσουμε 


α) για την παραδοσιακή εποχή της συμβίωσης που τελειώνει µε της αρχές αυτού του αιώνα 


β) µε την περίοδο της επικράτησης των εισαγόμενων εθνικών οραμάτων που καλύπτει την περίοδο 
ως το 60 


Υ) και για την περίοδο της ανεξαρτησίας και της οριστικής διαμόρφωσης της μοντέρνας κυπριακής 
ταυτότητας. 


Η Κυπροκεντρική τάση προσπαθεί να εκφράσει αυτή την τελευταία περίοδο µια ενοποιητική 
ταυτότητα δύο κοινοτήτων, που έχουν πια διαχωριστεί µε γραµµές αίµατος και που ὠθούνται σε 
χειρότερες αντιπαραθέσεις από τον εθνικισμό. Παρά τις συνεχείς τραγωδίες (αποτέλεσµα µιας 
σχιζοφρενικής κατάστασης όπου ο εθνικισμός εξακολουθούσε να ηγεμονεύει µε όνειρα από την 
Αθήνα και την Άγκυρα, σε µια ανεξάρτητη κοινωνία) έχει δημιουργηθεί και σαν όρος αλλά και σαν 
ταυτότητα πιστεύω η έννοια του «Κυπριακού λαού». Ο «λαός» υπερβαίνει τις ενότητες, χωρίς να τις 
εξαλείφει. Ο όρος «λαός» είναι πολιτικός όρος κατ’ εξοχήν. 


Αναφέρεται στη συλλογικότητα των πολιτών, η οποία είναι η πηγή της κυριαρχίας/εξουσίας. Το 
κράτος διαχειρίζεται αυτή την εξουσία, αλλά ο λαός αποτελεί τον κριτή της τήρησης του κοινωνικού 
συμβολαίου. Αντίθετα το έθνος µπορεί να χρησιµοποιηθεί σαν µια αφαιρετική έννοια, η οποία να 
προσδιορίσει το κράτος σαν την πηγή και τον εκτελεστή-εφαρμοστή της εξουσίας/κυριαρχίας. 


Φυσικά δεν μπορούμε να πάµε πίσω στη Ζυρίχη - ο εθνικισμός και οι µονοδιάστατες εθνικές 
ταυτότητες που δημιούργησε µας οδήγησαν από το διαχωρισμό της κοινωνίας στο διαχωρισμό του 
νησιού. Δεν θα εκπλαγόµουν αν διάφοροι ονειρεύονταν ακόµα τη διπλή ένωση ή την οριστική 
διχοτόμηση. Η αγάπη του Ελληνισμού και του Τουρκισμού µπορεί (και το απέδειξε στο παρελθόν) να 
είναι πάνω από την αγάπη αυτού του συγκεκριμένου νησιού και των ανθρώπων του. Δεδομένου του 
διαχωρισμού μιλάμε πλέον για διζωνική ή δικοινοτική ομοσπονδία. Ο στόχος ωστόσο της αντίληψης 
για ένα ενιαίο χώρο και λαό, βλέπει στο µέλλον. Η λύση θα είναι απλά το τέλος ενός βίαιου- 
στρατιωτικού διαχωρισμού. Το όνειρο µιας ενωμένης Κύπρου (σαν χώρου και σαν ανθρώπων) περνά 
πάνω από τις πληγές που άφησαν δεκαετίες εθνικισμού. 


Άρα δε μιλάμε για κυπριακό έθνος, αλλά για λαό - για την ώρα τουλάχιστον. Τα έθνη είναι 
µονοδιάστατες ενότητες και πολιτιστικές ταυτότητες και η κυπριακή εμπειρία κάθε άλλο παρά 
µονοδιάστατη είναι. Ο φόβος που δημιουργεί η κυπριακή ταυτότητα είναι διπλός σ’ αυτά τα πλαίσια - 
είναι ο φόβος µιας πλούσιας ιστορικής παράδοσης που καταπιέστηκε απ’ τον εθνικισμό (ο φόβος της 
µνήµης και του παρελθόντος) και ο φόβος του μέλλοντος, του νέου - µιας εποχής όπου την ιστορία 

µας θα τη γράφουμε εμείς εδώ και τώρα και όχι άλλοι για µας. 


Οι εθνικές ταυτότητες είναι χρήσιµες ιδεολογίες για την εξουσία. Κάποιοι στο όνοµα του Ελληνισμού 
και του Τουρκισμού, έχουν εξουσία (πολιτική και πνευματική). Κάποιοι λ.χ. σήµερα χρησιμοποιούν τον 
Ελληνισμό σαν µέθοδο µάρκετιγκ για να χειραγωγούν µερίδα ψηφοφόρων, αναγνωστών, ακροατών 
κλπ. Η καταπίεση της έννοιας της κυπριακής ταυτότητας, η παραπλανητική παρουσίαση της σαν 
αφύσικης, ξένης, περιθωριακής κλπ είναι µια άµυνα των προνομιούχων όπως θα έλεγε και ο ΜαΧχ 
Μνεῦεγ. Είναι το έθνος που είναι ξένο και εισαγόµενο και το οποίο προωθείται µε τόσο πάθος από το 
κράτος που έφτιαξαν και επάνδρωσαν οι εθνικόφρονες του 60 και από την ελίτ των διανοουμένων 
που ήρθαν σπουδαγµένοι από την Αθήνα και Άγκυρα. Η κυπριακή ταυτότητα είναι γέννηµα αυτής της 
κοινωνίας, αυτού του χώρου, αυτής της γης. Και αυτοί που την φοβούνται αντιστρέφουν την 
πραγματικότητα. 


ΕΙΝΑΙ ειρωνικό οι Ελληνοκεντρικοί και οι Τουρκοκεντρικοί που προώθησαν µια 
πολιτιστική ισοπέδωση των ενδογενών κουλτούρων της Κύπρου, να μιλούν για 
μελλοντική επιβολή της Κυπριακής ταυτότητας. Όποιος κατοικεί σε γυάλινο σπίτι, δεν 
πετάει πέτρες. 


Ένα πλουραλιστικό μοντέλο για την 
κυπριακή ταυτότητα 


1) Εθνική (ΝαἴΙοπαΙ) και εθνιστική (οἵμπίς) ταυτότητα: Έλληνες, Τούρκοι, Κύπριοι: Η κυπριακή 
ταυτότητα για ένα µεγάλο µέρος του πληθυσμού της Κύπρου δεν είναι κάτι που θα δημιουργηθεί, 
είναι ήδη µια πραγματικότητα. Αυτή την πραγματικότητα την παραδέχονται και πολλοί 
Ελληνοκεντρικοί, οι οποίοι είτε το αναφέρουν µε έντονα και συχνά παραπλανητικά χρώματα. 
Χαρακτηριστικό της δεύτερης αντιμετώπισης είναι και η πρόσφατη ανταπόκριση του Χ. Μιχαηλίδη 
στην Ελευθεροτυπία των Αθηνών στις 24 Ιουλίου. 


«Ο Γιώργος Θεοχάρους είναι από εκείνους (και είναι πολλοί) που πιστεύουν ότι για όλα τα κακά της 
Κύπρου ευθύνονται οι Έλληνες, κατά πρώτον λόγον, και οἱ Αγγλοαμερικάνοι κατά δεύτερο. 
Παραδέχεται δε ανοικτά ότι εγώ, ως Έλλην, δεν θεωρούµαι αδελφός, εν αντίθεση µε κάποιον 
Τουρκοκύπριο µε τον οποίο λέει, αισθάνεται ότι τον συνδέουν περισσότερα πράγματα». 


Θα ήταν βέβαια πιο δίκαιος και ακριβής ο κ. Μιχαηλίδης (αν ήθελε πραγματικά να δώσει µια εικόνα 
της κυπροκεντρικής ταυτότητας) αν τόνιζε την αντιπάθεια και προς τον Ελληνοκεντρικό και προς 
τον Τουρκοκεντρικό εθνικισμό, αλλά το άρθρο του γενικά έχει τα στοιχεία της καρικατούρας και της 
προκατάληψης. Τονίζω απλά το γεγονός ότι αναγνωρίζει το µέγεθος του λαϊκού αισθήµατος - «σαν 
και αυτόν υπάρχουν πάρα πολλοί στην Κύπρο. Τόσο πολλοί, µάλιστα, που θα ήταν ανοησία µας να µη 
λάβουμε υπόψιν τα όσα λένε, τα όσα πιστεύουν». 


Το φαινόμενο της Κυπριακής ταυτότητας είναι υπαρκτό και ούτε περιορίζεται σε µια παράταξη ούτε 
στη δικιά µας κοινότητα. Άλλωστε είναι ο κύριος ΄Οζκιουρ που δήλωσε πρόσφατα στην Άγκυρα 
«Μητέρα Πατρίδα για µένα είναι µόνο η Κύπρος». 


Τίθεται βέβαια το ερώτημα τι είδους ταυτότητα είναι η κυπριακή αν δεν είναι εθνική; Όπως ανάφερα 
και πιο πάνω ο Κύριος πόλος αναφοράς της στο συλλογικό επίπεδο είναι ο «κυπριακός λαός», µια 
έννοια που περιλαμβάνει και τις δύο κοινότητες. Δεν αποτελεί ωστόσο µόνο πολιτική ταυτότητα - 
είναι και πολιτιστική. Κατ’ αρχήν βρίσκεται σε αντιπαράθεση µε την Ελληνική και την Τουρκική 
εθνική ταυτότητα. Έχουμε να κάνουµε ουσιαστικά µε τρεις ταυτότητες σ’ αυτό το νησί - Ελληνική, 
Τουρκική, Κυπριακή. Οι δύο πρώτες είναι εθνικές (ηαἴίοπα[) η Τρίτη θα μπορούσε να αποκληθεί 

εθνιστική (αἴἵΠηίς) - ένας όρος που χρησιµοποιείται τα τελευταία χρόνια στις κοινωνικές επιστήµες 
για να περιγράφει πολιτιστικές οµάδες, κοινότητες ή υποκουλτούρες οι οποίες µε βάση κάποια κοινά 
πολιτιστικά, γεωγραφικά ή ιστορικά στοιχεία διεκδικούν αυτονομία από το έθνος-κράτος που τις 
περιβάλλει ή καταπιέζει[11]. Η βασική διαφορά μεταξύ εθνικής (Παἴίοπδ/) και εθνιστικής (αἴηπίς) 
είναι δομική: τα έθνη (Παἴίοης) είναι συγκεντρωτικά πολιτικά και ισοπεδωτικά-οµοιογενοποιητικά 
πολιτιστικά φαινόμενα, ενώ οι εθνιστικές οµάδες (αἴΠηίς 9Γοιρς) διεκδικούν πολιτιστική 
αποκέντρωση. Στην κυπριακή περίπτωση η κυπριακή ταυτότητα διεκδικεί µια πολιτιστική αυτονομία 
απ’ τις εθνικές ιδεολογίες των Αθηνών και της Άγκυρας και µια πολιτική 
αποκέντρωσης/ανεξαρτησίας απ’ τα εθνικά κέντρα. Η κυπριακή ταυτότητα μ’ αυτή την έννοια είναι 
απάντηση στην εξάρτηση και την οµοιογενοποίησης που προώθησαν οι δύο εθνικές ταυτότητες στην 
Κύπρο. 


Είναι αναπόφευκτο, νομίζω, ότι για ένα χρονικό διάστηµα αυτές οι τρεις ταυτότητες θα 
συνυπάρχουν στην Κύπρο. Το θέµα είναι τι ρόλο θα παίξει η κυπριακή ταυτότητα σ’ αυτά τα πλαίσια. 
Εάν συνεχιστεί η καταπίεση Και η λογοκρισία γύρω από την κυπριακή ταυτότητα και η καταστροφική 
διχοτοµική λειτουργία του εθνικισμού κατά πάσα πιθανότητα θα εξελιχθεί σε εθνική. δη οι σχέσεις 
της µε την Ελληνική και την Τούρκικη είναι ανταγωνιστικές λόγω της αντιμετώπισης της από τους 
οπαδούς των δύο εθνικών ταυτοτήτων. Αν συνεχιστεί η σηµερινή κατάσταση δεν θα µου φανεί 
καθόλου απίθανο να κλείσει και η κυπριακή ταυτότητα τα σύνορα της απέναντι στον Τουρκισμο και 
τον Ελληνισμό και συνδυάζοντας τα στοιχεία της πολιτικής (λαός) και πολιτιστικής ταυτότητας 
(οἴπηίς ο{οιϱ) να µεταλλαχθεί σε έθνος µε µια δικιά του ιστορική μυθολογία και µε πολιτιστικό 
στόχο την πλήρη ανεξαρτησία της Κύπρου απ’ την Ελλάδα και την Τουρκία. Αυτά τα τελευταία 30 
χρόνια ανεξαρτησίας (έστω και περιορισμένης) είναι πια ένα ιστορικό γεγονός που δεν µπορεί µα 
εξαλειφθεί. Και όσοι ονειρεύονται διπλές ενώσεις και μόνιμες διχοτοµήσεις, Καλά κάνουν να το 
συνειδητοποιήσουν αν δεν θέλουν να βρεθούν στο µέλλον µπροστά σε ένα Κυπριακό αντιαποικιακό 
κίνηµα ενάντια στις «μητέρες πατρίδες». Οι χώρες της Βαλτικής είχαν µόνο 20 χρόνια αυτόνομου 
βίου σαν Δημοκρατίες - κράτησαν όµως αυτό το σύντομο βίο στη συλλογική μνήμη για τις δεκαετίες 
που ακολούθησαν παρά τις διεθνείς συγκυρίες Και παρά τα όσα έλεγαν η σοβιετική εκπαίδευση και τα 
ΜΜΕ. 


Αντί αυτής της ανταγωνιστικής σχέσης ωστόσο η κυπριακή ταυτότητα θα μπορούσε να διαμορφωθεί 
σαν ο συνδετικός κρίκος ανάµεσα στις δύο εθνικές ταυτότητες - σαν µια Μεταμοντέρνα πολιτιστική 
ταυτότητα που θα συνθέτει τις διαφορές και θα λειτουργεί σαν γέφυρα. Για να λειτουργήσει έτσι 
πρέπει να γίνει ηγεμονική, αλλά όχι µε την επιβολή (η επιβολή είναι χαρακτηριστικό των εθνών και 
µόνο αν µεταλλαγεί έτσι η κυπριακή ταυτότητα θα λειτουργήσει µε αυτό τον τρόπο). Το µοντέλο που 
ταιριάζει στην κυπριακή ταυτότητα όπως αποδεικνύεται από 10,000 χρόνια ιστορία είναι ένα 
πλουραλιστικό μοντέλο αποδοχής του διαφορετικού σ’ ένα μωσαϊκό κουλτούρων. 


Χαρακτηριστικά της κυπριακής ταυτότητας 


Ας µου επιτραπεί να οριοθετήσω (όπως εγώ βλέπω τουλάχιστον) τις ρίζες της κυπριακής 
ταυτότητας για να δείξω πως το πλουραλιστικό μοντέλο είναι η πεµπτουσία της κυπριακής 
εμπειρίας. Αυτό το μοντέλο δεν αναιρεί τον Ελληνισμό και τον Τουρκισµό σαν πολιτιστικές 
ταυτότητες - τους αρνείται όµως την ολοκληρωτική επιβολή µε την οποία λειτουργούν σήµερα. Και 
όντως αν ο Νεοελληνισμός θέλει να είναι συνέχεια του Αρχαίου δημοκρατικού πνεύματος και του 
«Αγαπάτε Αλλήλους» του Χριστιανισμού δεν έχει τίποτα να φοβηθεί. Αν όντως, όπως λέει ο Ν. 
Ορφανίδης «ο Ελληνισμός υπάρχει στο βαθµό της διάνοιξης ή επικοινωνίας µε τους άλλους»[12] 
τότε σε µια Κύπρο γέφυρα πολιτισμών ίσως γνωρίσει τη δεύτερη αναγέννηση του. Η αρχαία Σαλαμίνα 
έγινε δεύτερη Αθήνα σ’ ένα νησί που εκτός από Έλληνες, κατοικούσαν αυτόχθονες Κύπριοι και 
Φοίνικες. Γιατί λοιπόν να µην µπορεί να επαναληφθεί το αρχαίο μεγαλείο; 


Ποια είναι λοιπόν τα συστατικά στοιχεία της Κυπριακής ταυτότητας που εμφανίζονται από τις 

κουβέντες του Κκαφενέ εως τα κείµενα Ε/Κ και Τ/Κ διανοουμένων; Νομίζω ότι μπορούμε να 
διακρίνουμε 3 βασικά στοιχεία: την πρωταρχική ταύτιση µε την Κύπρο σαν ενιαίο γεωγραφικό και 
ιστορικό χώρο, την οριοθέτηση της Κυπριακής εμπειρίας σαν γέφυρας ανάµεσα στην Ανατολή και τη 
Δύση µε την ταύτιση µε την Ανεξαρτησία και τους αγώνες για τη διατήρηση της. 


α) Η πρωταρχική ταύτιση µε το γεωγραφικό χώρο της Κύπρου: Για τους Κύπριους ο χώρος 
Κύπρος είναι «ιερός» και υπεράνω διαφορών γλώσσας και θρησκείας. Ο τελευταίος όρος που 
προστέθηκε στο πολιτικό λεξιλόγιο σ’ αυτό τον τοµέα είναι ο όρος «κοινή πατρίδα». 


Στη γενικότερη έννοια ο όρος εκφράζεται από το στίχο του Κυριακού Μάτση: 


«Να γιατί δεν γνοιάζοµαι αν τη γη αυτή την ζουν Τούρκοι για Έλληνες. Εκείνο που έχει αξία είναι να 
τη ζουν αυτοί που την ποτίζουν µε τον ιδρώτα τους και να περπατούν πάνω της διαφεντευτές της, 


κυριαρχεί της». 


Η ιστορική σηµασία αυτής της ταύτισης µε το χώρο του νησιού έγκειται σε µια ολική προσέγγιση της 
κυπριακής ιστορίας που δεν ακρωτηριάζει την ιστορική εμπειρία για να δικαιώσει την αργἰοΠ θέση 
ότι η Κύπρος είναι Ελληνική ή Τουρκική. Η Κύπρος ήταν πάντα ένα μωσαϊκό κουλτούρων. Ο Ηρόδοτος 
λέει λ.χ. για τις εθνότητες στην Κύπρο στην αρχαιότητα. 


«Άλλοι κατάγονται από τη Σαλαμίνα και τις Αθήνες, άλλοι απ’ την Αρκαδία, άλλοι απ’ την Κύνθο, 
άλλοι από τη Φοινίκη και άλλοι απ’ την Αιθιοπία, όπως αυτοί οι ίδιοι Κύπριοι λεν»[13]. 


Ο γεωγράφος Σκύλαξ τον 4ο π.Χ. αιώνα αναφέρει ότι: 


«Κατά την Κιλικία είναι η νήσος Κύπρος και οι πόλεις σ’ αυτήν είναι οι εξής: Η Σαλαµίς Ελληνική... η 
Καρπασία, η Κερύνεια, η Λάπηθος των Φοινίκων και οι Σόλοι... το Μάριον Ελληνικές, η Αμαθούς 
αυτόχθονες (αρχαίοι Κύπριοι). Υπάρχουν και άλλες στο εσωτερικό Ελληνικές».[14] 


Ο δε Γ,. Λουκάς (ο οποίος είναι Ελληνοκεντρικός) αναφέρει στο λεξικό του: «Μαρτίνος δεο 
Κρούτσιος, ο αναµορφωτής των Ελληνικών γραμμάτων εν Γερμανία, λέγει, κατά τον Λακρουά ότι 
κατά τον 6ο αιώνα μ.Χ. εν Κύπρω οµιλείτο η Ελληνική, η Ιταλική, η Αρµένικη, η Χαλδαϊκή και η 
Αλβανική»[15]. 


ἱστορικά η Κύπρος υπήρξε πάντα ένας χώρος πολιτιστικής συνύπαρξης και αλληλεπίδρασης. Γιατί να 
µην είναι και οι εµπειρίες των Μαρωνιτών, των Λατίνων και των Λινοβαμβάκων (για να αναφέρουμε 
µερικές κοινότητες µετά το 1000 μ.Χ.) σηµαντικές στην αφήγηση, κατανόηση και ερμηνεία της 
κυπριακής ιστορίας; Δεμ ήταν πάντοτε αυτές οι κοινότητες μειοψηφίας του 1-26 ή ανύπαρκτες όπως 
τώρα οι Λινοβάμβακοι (και δεν είναι άσχετοι οι σημερινοί «εθνικοί εχθροί» µε τον περιορισμό αυτού 
του πολιτιστικού πλούτου του νησιού στον 206 αιώνα). 


Το κοινό όλων αυτών των εμπειριών είναι αυτός ο χώρος. Και η κυπριακή ταυτότητα απ’ αυτό τον 
πλούτο αντλεί την ιστορική της δυναμική. Είναι τα σηµάδια αυτής της µνήµης που έκαναν και 
κάνουν τις εισαγόµενες εθνικές ταυτότητες τόσο επισφαλείς και που γέννησαν απ’ τη δεκαετία του 
1920 τα πρώτα σηµάδια κυπροκεντρισμού µε τη µορφή της αντίστασης στον εθνικισμό ή µε τον 
τοπικισµό.[16] 


β) Η εμπειρία της πολιτιστικής γέφυρας: Η µνήµη ότι η Κύπρος δεν υπήρξε ποτέ µονοδιάστατη 
ιδιοκτησία µιας κοινότητας / ταυτότητας (που εκφράζεται και στη σηµερινή θλιβερή εποχή µε την 
παρουσία δύο κατά τα άλλα οµοιόµορφων εθνικών λόγων να επιμένουν ότι η Κύπρος είναι ελληνική ή 
τουρκική) οδηγεί στη συνθετική ταυτότητα του Κύπριου η οποία αντιλαμβάνεται τον εαυτό της σαν 
γέφυρα ανάµεσα στον Τουρκισµό και τον Ελληνισμό σαν ακραίους πόλους. 

Κυπριακό Κινηματικό Αρχείο 

Αυτή η σύνθεση που έχει ήδη τους Ε/Κ και Τ/Κ ήρωες της (που σκοτώθηκαν απ’ τους εθνικιστές των 
δύο κοινοτήτων από το 58 ως το 74) µπορεί να αποτελέσει το κομβικό σηµείο έλξης για να γίνει η 
Κύπρος µια πραγματική γέφυρα πολιτισμών ανάµεσα στην Ανατολή και τη Δύση. Και ίσως δεν πρέπει 
να ξεχνάμε ότι η Κύπρος είναι το τελευταίο σηµείο σύνδεσης ανάµεσα στην Ελλάδα και την Τουρκία, 
δύο µοντέρνων εθνών-κρατών που γεωγραφικά ήταν για αιώνες (απ’ την αρχαία εποχή) ενιαίο 
πολιτιστικό και πολύ συχνά διοικητικό σύνολο. Όπως δεν πρέπει να ξεχνάμε ότι η συμβίωση των 
σημερινών «εχθρών - εθνών» στην Κύπρο ήταν για αιώνες όχι απλά αρµονική, όπως έχουµε αναφέρει, 
αλλά µε έντονα παραδείγματα πολιτιστικής αλληλεπίδρασης και κοινών κοινωνικών αγώνων που 
φτάνουν ως το 1948. 


Αυτά τα στοιχεία συνθέτουν την «κοινή μνήμη» και «παράδοση» τα οποία όµως αποκτούν σίγουρα 
νέο περιεχόµενο στα πλαίσια της ανεξαρτησίας. Γιατί τώρα δεν τίθεται πια µόνο το ζήτημα της 
πολιτιστικής συνύπαρξης. Τίθεται και το ζήτημα ότι επιτέλους µετά από 2500 χρόνια αποικιοκρατίας 
μπορούμε να διεκδικήσουµε µια θέση στον κόσµο σαν αυτόνομη κοινωνία - μπορούμε να 
«δημιουργούμε τη δικιά µας ιστορία» αντί να πας την επιβάλουν οι άλλοι. Και η εμπειρία της 
γέφυρας εκτός απ’ τη δυνατότητα συνύπαρξης που παρέχει, µας δίνει και τη δυνατότητα να 
δημιουργούμε µέσα απ’ την πρό(σ)κληση της παρουσίας του άλλου - η ίδια η διαλεκτική των 
ιστορικών αντιθέσεων µπορεί να δημιουργήσει το «θαύμα» - την Κύπρο σαν πολιτιστικό κέντρο της 
Ανατολικής Μεσογείου. 


Αυτή, πιστεύω, είναι και η ιστορική δυναμική των τάσεων για «επαναπροσέγγιση» που εκφράζεται 
περισσότερο απ’ την προσπάθεια διάφορων οµάδων επαγγελματιών για επαφή και ειλικρινή διάλογο 
ανάµεσα στις 2 κοινότητες, παρά απ’ τις διακηρύξεις των πολιτικών. 


γ) Ανεξαρτησία 


Το 1960 αξίζει να εκτιμηθεί για αυτό που είναι: Ένα μοναδικό γεγονός στην κυπριακή ιστορία. Για 
πρώτη φορά µετά από 2500 χρόνια είχαµε τη δυνατότητα να αυτοκυβερνηθούμε. Πρέπει βέβαια να 
σεβαστούμε τις εθνικές ιδεολογίες που κυριάρχησαν στον αντιαποικιακό αγώνα παρά τα ιστορικά 
τους λάθη (διαχωρισμός, απώλεια ευκαιρίας αυτοκυβέρνησης το 47). ταν ιδεολογίες 
εκµοντερνιστηκές και το ότι ήθελαν να προσαρτήσουν την Κύπρο σε άλλο κράτος ίσως να είναι 
κατανοητό στα πλαίσια των συγκεκριμένων δεδοµένων της εποχής. Είναι όµως και αυτά µέρος της 
κυπριακής ιστορίας και αξίζουν το σεβασμό. Η απαίτηση όµως να είναι αυτοί οι αγώνες υπεράνω 
κριτικής είναι χαρακτηριστική της αυταρχικής νοοτροπίας του εθνικισμού. 


Η ανεξαρτησία όταν έγινε εµπειρικό βίωµα αγκαλιάστηκε απ’ την πλειοψηφία των κατοίκων της 
Κύπρου. Με τους Ε/Κ ήταν φανερό στο ανεξαρτησιακό κίνηµα που αναπτύχθηκε γύρω απ’ τον 
Μακάριο και ενάντια στη διπλή Ένωση. Και θα ήταν το ίδιο φανερό στους Τ/Κ αν οι εθνικιστές και 
των δύο πλευρών δεν αλληλοβοηθούνταν στο να τους κλείσουν στα γκέττο της ΤΜΤ. Καθ’ όλη τη 
διάρκεια της ανεξαρτησίας, αυτών των 30 χρόνων η διαπίστωση ότι μπορούμε να ζήσουμε ελεύθεροι 
χωρίς να είµαστε επαρχία κάποιου άλλου κράτους όπως τις προηγούμενες χιλιετηρίδες έχει γίνει 
υπαρξιακό βίωµα. Το πείραμα της ανεξαρτησίας πέτυχε - όχι µόνο οικονομικά αλλά και πολιτιστικά 
(στο βαθµό που το άφησε ο εθνικισμός). Θα αναφέρω χαρακτηριστικά το σχόλιο του Κυριάκου 
Χαραλαμπίδη για το τι ακολούθησε την ανεξαρτησία στον πολιτιστικό τοµέα: 


«Με τη στροφή που σημειώθηκε από τη µέρα της ανακήρυξης της Κυπριακής Δημοκρατίας, 
γνωρίσαμε µια επανάσταση στον πνευματικό τοµέα που έχει τις διαστάσεις µιας ιµπρεσιονιστικής 
αντίληψης του κόσμου, µιας δίψας για ζωή, για κίνηση, για δηµιουργία που αντιµάχεται στη 
στατικότητα και το ηµίφως της περασμένης εποχής»[17]. 


Η πραγματική ζωή όµως ήταν διαχωρισµένη απ’ την επίσηµη ιδεολογία του κράτους. Το σχολείο,ο 
στρατός, το κράτος επέμεναν να είναι ελληνικά (η τούρκικα στους θύλακες) - η ζωή, η πραγματική 

ιστορική εμπειρία, ήταν κυπριακή. Η κυπριακή ταυτότητα είναι γέννηµα αυτής της εμπειρίας και ο 
λόγος της που άρχισε να διαμορφώνεται µετά το 74 είναι κατ’ εξοχήν ανεξαρτησιακός. Και θα 
γυρίζει πάντα στην περίοδο 60-74 για να αντλεί έµπνευση και οράµατα. Και αυτά τα οράµατα όπως 
και τότε έτσι και τώρα και στο µέλλον θα είναι πλειοψηφικά - το πάθος για µια ενωμένη (όχι 
διχοτομηµένη) ανεξάρτητη Κύπρο πηγάζει απ’ αυτά. Το ότι σήµερα η φρασεολογία αυτών των 
οραμάτων (ανεξαρτησία, όχι στη διχοτόμηση) χρησιµοποιείται και απ’ τους εθνικιστές είναι νοµίζω 
χαρακτηριστικό. 


3) Ένα πλουραλιστικό μοντέλο 


Αυτά τα τρία στοιχεία της Κυπριακής ταυτότητας μπορούν όπως είπα και πριν, να µεταλλαγούν σε 
εθνική ταυτότητα. Η µη ύπαρξη κοινής θρησκείας ή γλώσσας δεν εµπόδισε ούτε τους Ελβετούς, ούτε 
τους Βέλγους, ούτε την πλειοψηφία των Ινδών να νοιώθουν ότι ανήκουν σε ένα έθνος. Αλλά ειλικρινά 
πιστεύω ότι η πιο χρήσιµη λειτουργία της κυπριακής ταυτότητας θα ήταν ο ρόλος της γέφυρας και η 
διάχυση ανοχής απέναντι στο διαφορετικό και το ετερογενές Και η προώθηση και διαφύλαξη της 
ανεξαρτησίας. 


Αν είναι να αντλήσουµε ένα εκπαιδευτικό μοντέλο απ’ αυτή τη σκιαγράφηση, το μοντέλο όπως είπα 
θα είναι πλουραλιστικό. Η κυπροκεντρική αντίληψη δεν έχει να φοβηθεί και την παραμικρή 
λεπτομέρεια της κυπριακής ιστορίας. ΄Ο,τι συνέβηκε, ο,τί γράφτηκε, ό,τι βιώθηκε σ’ αυτό το χώρο, 
µας ανήκει. Σαν μνήμη και σαν υλικό για δηµιουργία στο µέλλον. Τα σχολεία δεν πρέπει να 
πετσοκόβουν την ιστορία για να βολεύουν την ευθύγραμμη αντίληψη του κάθε έθνους. Ας μάθουμε, ή 
ας σεβαστούμε τουλάχιστον, όλες τις γλώσσες και τις διαλέκτους της Κύπρου. Είναι κακό να ξέρει 
κανείς ελληνικά και τούρκικα και να µην ντρέπεται να µιλά την κυπριακή διάλεκτο; 


Και ας ανοίξουµε τη συζήτηση των ιστορικών αφηγήσεων για το παρελθόν. Να παρουσιαστούν τα 
γεγονότα και οι κυριότερες θεωρίες για τη δοµή της ιστορικής πορείας. Ο πλουραλισµός 
προὐποθέτει όχι απλά την ανοχή αλλά και την ελευθερία της έκφρασης, της γνώμης, της σκέψης. Ο 
κ. Καζαμίας έχει δίκιο ότι το συναινετικό μοντέλο αποδείχτηκε µη λειτουργικό στις ΗΠΑ. Δεν 
αναφέρει όµως ότι το νέο μοντέλο που αναπτύσσεται µετά τη δεκαετία του 60 είναι ακριβώς αυτό - 
το πλουραλιστικό που δέχεται τη διαφορά και προσπαθεί µέσα απ’ το διάλογο να εµπεδώσει τη 
συνύπαρξη και να ερεθίσει δημιουργικές συνθέσεις. 


Αν ήταν να διαλέξω ένα σύνθημα για µια κυπροκεντρική εκπαίδευση και πολιτιστική πολιτική θα 
δανειζόµουν µια κινέζικα φράση (που εξέφρασε και µια µικρή πολιτιστική άνοιξη στην Κίνα του 50): 


Αφήστε 100,000 λουλούδια να ανθίσουν. 

Και επειδή αρκετοί απ’ τους νεοεθνικόφρονες διανοουµένους (δεν εννοώ τον κ. Καζαµία που τον 
γνωρίζω πέραν του συγκεκριμένου κειµένου) ήταν τέως Μαοϊκοί, ελπίζω να δουν στη φράση ένα χέρι 
φιλίας. Μπορούν να διαλέξουν το διάλογο ή την αντιπαράθεση. Ελπίζω να είναι σοφότεροι απ’ την 
περασμένη άνοιξη - και έτσι πιο κοντά στο πνεύμα των αρχαίων προγόνων που διεκδικούν. 

Μεσόγειος: το υπόλοιπο κύπρος 
(Απομαγνητοφωνηµένη Εισήγηση και 
Συζήτηση) 


Ιστορικό σημείωμα 


Το καλοκαίρι του 19984, ενώ ο πόλεμος στην πρώην 
γιουγκοσλαβία συνεχιζόταν και ο ελληνικός εθνικισμός εναντίον 
της µακεδονίας ήταν στο φόρτε του, το ετήσιο τριήμερο 
φεστιβάλ του ράδιο Ουτοπία (αυτο-διαχειριζόµενο κοινωνικό 
ραδιόφωνο στην Θεσσαλονίκη) είχε θέµα τον διεθνισµό / 
αντιεθνικισµό. Στις εκδηλώσεις είχαν προσκληθεί και 
συμμετάσχει σύντροφοι αναρχικοί από την Τουρκία και την 
Κύπρο. Το κείµενο “Μεσόγειος: το υπόλοιπο κύπρος” είναι η 
εισήγηση του Αντρέα Π. (µέλους, τότε, του περιοδικού “Τραίνο” 
στην κύπρο) και η συζήτηση που ακολούθησε. Η 
απομαγνητοφώνηση και επιμέλεια έγιναν από το περιοδικό 
Σαμποτάζ, το οποίο και δηµοσίευσε το κείµενο, το φθινόπωρο του 
1994.” 


Περιεχόμενο 


Μεσόγειος: το υπόλοιπο κύπρος 
Αντρέας (από το περιοδικό «Τραίνο»): 


Εγώ θα επικεντρώσω την εισήγηση µου στην κυπριακή εμπειρία. Καταρχήν δεν µιλώ ούτε σαν 
έλληνας-κύπριος ούτε σαν τούρκος-κύπριος. Μιλώ σαν κύπριος. Δεν εννοώ πως υπάρχει κυπριακό 
έθνος, δεν µε ενδιαφέρει κάτι τέτοιο. Με ενδιαφέρει η γεωγραφική και η ιστορική µου εμπειρία. 


Η κύπρος είναι ένα ακριβό οικόπεδο µέσα στο παγκόσμιο καπιταλιστικό σύστημα. Τυχαίνει να 
βρίσκεται βόρεια της διώρυγας του Σουέζ, τυχαίνει να βρίσκεται δίπλα στην Ιερουσαλήμ που είναι 
ένας σημαντικός σηµειολογικός χώρος, είναι και εμπορικά χρήσιµη σήµερα, κατά συνέπεια έχουµε έξι 
στρατούς (εγγλέζικο, ελληνικό, τουρκικό, ελληνοκυπριακό, τουρκοκυπριακό, και ΟΗΕ) έχουµε βάσεις, 
έχουµε ένα κράτος κανονικό και ένα ηµικράτος (το τουρκοκυπριακό), οι βάσεις είναι επίσης δύο 
ηµικράτη... 


Με όλα αυτά οι ιθαγενείς, 800.000 όλοι-όλοι, διαβιούµε µια Κοινωνία που πάνω της πλανιέται 
διαρκώς η απειλή του πολέμου. Αυτό όµως που πλανιέται πιο έντονα πάνω από την κύπρο, 
τουλάχιστον όσο ζω εγώ, είναι το «εθνικό πρόβλημα». Στην κύπρο είναι αδύνατο (ή τουλάχιστον 
µέχρι πολύ πρόσφατα ήταν αδύνατο) να αρθρώσεις λόγο για οτιδήποτε, αν δεν µιλάς ταυτόχρονα για 
το κυπριακό. Φαντάζομαι πως όσοι από εσάς ζείτε στην βόρεια ελλάδα θα έχετε µια παρόμοια 
εμπειρία: Κάθε λόγος πρέπει να αρθρώνεται σε σχέση µε το μακεδονικό. 

Αυτή ήταν και η αφετηρία της οµάδας µας. Η οµάδα διαμορφώθηκε τέλη της δεκαετίας του 70 - 
αρχές της δεκαετίας του '80. ταν οι τελευταίοι από την γενιά της αντίστασης (ενάντια στο 
πραξικόπημα, στο φασισμό κλπ), άνθρωποι επηρεασμένοι σε κάποιο βαθµό από τον Μάη του ΄68. Η 
προσπάθεια µας ήταν να αρθρωθεί ένας αμφισβητησιακός λόγος µέσα στην κυπριακή κοινωνία που 
να µην ασχολείται µε το εθνικό, ξεπερνώντας την εθνική ενότητα. 


Καθώς πολλοί από εµάς ήταν φοιτητές τότε, ξαναβρεθήκαµε στη κύπρο το '84-'85, και αρχίσαμε µια 
προβληματική και µια συζήτηση µέσα στην ομάδα, για το πώς αντιμετωπίζεται το πρόβλημα του 
«εθνικού». Υπήρχαν δύο οπτικές, που θα τις καταθέσω γιατί αφορούν διλήμματα που λίγο πολύ ξανα- 
αντιµετωπίσαµε στη διαδροµή και νοµίζω πως απασχολούν γενικότερα τον αντιεξουσιαστικό 
εναλλακτικό χώρο. 


Δίλημμα πρώτο: το «εθνικό» είναι ανοησία, δεν πρέπει να ασχοληθούμε µαζί του. Δεύτερη οπτική, 
που επικράτησε τελικά: αν το «εθνικό» είναι κάτι που ο κόσμος το βιώνει τόσο έντονα και η εξουσία 
το προβάλλει τόσο έντονα, προφανώς κάτι υπάρχει στο βάθος του κήπου. Δεν είναι δυνατό µια 
ιδεολογία να κυριαρχεί τόσο έντονα και να µην έχει κάποια βάση. 


Κάναμε τότε µια ιστορική ανάλυση. Η βασική µας θέση ήταν πως το έθνος δεν είναι απλά µια 
ιδεολογία της εξουσίας. Δηλαδή το να λέμε πως η αστική τάξη ή το κράτος της έφτιαξαν το έθνος 
επειδή έτσι τους βόλευε είναι µια απλοϊκή άποψη. Το έθνος είναι µια πολύ συνολικότερη κουλτούρα 
της εξουσίας, είναι πολιτισμός - τουλάχιστον εμείς έτσι το θέτουµε. 


Υπάρχουν πράγµατα που είναι εντυπωσιακά µε το έθνος. Για παράδειγµα όταν ερχόµουν µε το 
αεροπλάνο στη Θεσσαλονίκη περάσαμε πάνω από το Αιγαίο. Είναι εντυπωσιακό πως οι ψαράδες της 
Λέσβου π.χ., βλέποντας απέναντι τους την ακτή δεν βλέπουν απλώς ακτή. Βλέπουν τουρκική ακτή. 
Δηλαδή η γη είναι «χρωματισµένη». 


Στην κύπρο έχει γίνει το ίδιο. Υπάρχει ο Πενταδάκτυλος, µια οροσειρά στη βόρεια κύπρο. Ε, οι 
ελληνοκύπριοι επιμένουν να βλέπουν πως είναι η πιο ηρωική, η πιο όµορφη βουνοπλαγιά του κόσμου - 
ενώ είναι ένα κατάξερο βουνό. Αλλά η εθνική φαντασίωση έχει χρωματίσει αυτό το κατάξερο βουνό 
που βλέπουν κάθε µέρα, σαν το πιο ανθισµένο, γεμάτο ανεµώνες και δεν ξέρω τι άλλο, βουνό στον 
Κόσμο. Από την άλλη µεριά οι τουρκοκύπριοι, για να σταµπάρουν τη γη, για να βάλουν σφραγίδα 
επάνω της, έχουν ζωγραφίσει µε πέτρες µια τεράστια σημαία. 


Νομίζω λοιπόν πως το έθνος ξεκινάει από το υποσυνείδητο των ανθρώπων και καθηλώνει το βλέμμα 
τους. Είναι βέβαια ιδεολογία του κράτους, η κατ' εξοχήν ιδεολογία του κράτους, και είναι επίσης η 
ιδεολογία που χρησιμοποιεί ο καπιταλισμός: µία “εθνική ενότητα” στην οποία δεν υπάρχουν ταξικές 
συγκρούσεις είναι ιδανική αγορά, για την καπιταλιστική συσσώρευση. Αλλά επιµένωπως ο 
εθνικισμός δεν είναι απλά µια ιδεολογία. Είναι ένας πολιτισμός. Και αν πρόκειται να 
αντιπαρατεθούµε στον εθνικισμό, πρέπει να αντιπαρατεθούµε κάνοντας µια κριτική του πολιτισμού, 
και όχι απλά µια ταξική θεωρία ή µια πολιτική θεωρία. 


Με τούτα τα δεδοµένα, σε µια κοινωνία µικρή που εκµοντερνίζεται βέβαια ραγδαία αλλά ζούσε και 
ζει µε όλους αυτούς τους στρατούς και τις απειλές στα πέριξ, αρχίσαµε µε βασική αιχμή της 
πρακτικής µας τον αγώνα για την αναγνώριση της διαφορετικότητας. ταν ένας αγώνας για να 
ανοίξουν τα όρια της κυπριακής κοινωνίας. Έγιναν διάφορες πρωτοβουλίες, βγήκε αργότερα το 
«τραίνο»... 


Μέσα από αυτές τις εµπειρίες, που είχαν να κάνουν και µε τους τουρκοκύπριους που κατοικούσαν 
ακόµα στη νότια κύπρο, και µε την ιστορία της κύπρου, διαπιστώσαμε ένα άλλο πράγµα που δεν το 
είχαµε πιάσει από την αρχή: πώς λειτουργεί ο εθνικισμός σαν αποικιοκρατία. 

Στην κύπρο δεν είχαµε ουσιαστικά µια αποικιοκρατία, την αγγλική. Είχαμε τρεις αποικιοκρατίες. Μια 
πολιτική (την αγγλική) και δύο πολιτιστικές: την ελληνική και την τουρκική. Για παράδειγµα επί 
αγγλικής κατοχής το πρόγραµµα των σχολείων καθοριζόταν από το υπουργείο παιδείας της Αθήνας 
και από το υπουργείο παιδείας της Άγκυρας. 


Οι κύπριοι «εθνοποιήθηκαν». Γιατί οι παραδοσιακοί κύπριοι του 19ου αιώνα δεν ανήκαν σε έθνη αλλά 
σε θρησκευτικές κοινότητες. ταν ορθόδοξοι ρωμιοί - όπως λεγόντουσαν - δηλαδή χριστιανοί, ήταν 
μουσουλμάνοι, και υπήρχε και µια µεγάλη κοινότητα ενδιάµεση, οι λινοβάμβακοι, που ήταν 
χριστιανο-μουσουλμάνοι. Αυτή η κοινότητα διασπάστηκε κάθετα και δια της βίας. Οι περισσότεροι 
έγιναν μουσουλμάνοι και οι υπόλοιποι χριστιανοί. 


Αυτοί η διαδικασία της “εθνικοποίησης” µέσα από την μεταγραφή των θρησκευτικών πεποιθήσεων σε 
εθνικές ταυτότητες (χριστιανοί Ξ έλληνες και μουσουλμάνοι Ξξ τούρκοι) ευνοούσε την εγγλέζικη 
αποικιοκρατία. Γιατί αφού η κύπρος είναι ένα πολύτιμο οικόπεδο µέσα στο παγκόσμιο καπιταλιστικό 
σύστημα, το τελευταίο πράγµα που χρειάζονταν οι αποικιοκράτες ήταν να διεκδικήσουν οι ιθαγενείς 
το οικόπεδο. Είναι πολύ πιο χρήσιμο να πεισθούν οι ιθαγενείς πως κατά λάθος βρίσκονται σε αυτό το 
οικόπεδο, ότι είναι έποικοι των Αθηνών ή της Άγκυρας, ότι είναι κάτι άλλο εν πάσει περιπτώσει, και 
πως άρα ανήκουν σε αυτό το κάτι άλλο. 


Υπάρχει φυσικά η ιστορία αυτών των ιθαγενών που δείχνει τα αντίθετα. Τον 199 αιώνα υπάρχουν 
κοινές αγροτικές εξεγέρσεις - πριν από την κάθοδο των άγγλων. Όταν ήρθαν οι άγγλοι χώρισαν 
διοικητικά τις θρησκευτικές κοινότητες, κάθετα, σαν εθνικές κοινότητες. Με διαφορετικά σχολεία, 
διαφορετικές γλώσσες κλπ. Αυτή η διαδικασία διαχωρισμού συνεχίστηκε, αλλά παρεµβλήθηκαν ήδη 
από την δεκαετία του '20 κινήματα µοντερνιστικά, όπως το εργατικό κίνηµα που εξελίχτηκε 
αργότερα σε κομμουνιστικό, και ήταν κοινό όλων των κυπρίων. 


Στην δεκαετία του '50 ο εθνικισμός ήταν µια σαφέστατα προσπάθεια να σπάσει το εργατικό κίνημα. 
Η ΕΟΚΑ για παράδειγµα, την οποία λιβανίζουν και οι δικοί µας και οι δικοί σας, εκτός από το να 
πολεμά τους εγγλέζους είχε σαφέστατο στόχο να πολεμά το εργατικό κίνημα. Η ΕΟΚΑ σκότωσε 
περισσότερους ελληνοκύπριους παρά άγγλους. Σκότωσαν πολλούς αριστερούς, ακόµα και µε 
λιθοβολισμούς, µπαίνοντας µέσα στα σπίτια τους κλπ. Από την άλλη πλευρά η τουρκοκυπριακή 
εθνικιστική οργάνωση, η ΤΜΤ. εφάρµοσε ένα ακριβώς ίδιο σχέδιο. Με τις ίδιες ακριβώς μεθόδους, 
ίσως και χειρότερες, µιας και η τουρκοκυπριακή εργατική τάξη ήταν πιο µικρή αριθµητικά, άρα πιο 
αδύνατη. Έτσι, ενώ στην ελληνοκυπριακή πλευρά η εργατική τάξη κατάφερε κάποια στιγµή να 
αντισταθεί στην τρομοκρατία της ΕΟΚΑ αναγκάζοντας την να σταματήσει, στην τουρκοκυπριακή 
πλευρά η δράση της ΤΜΤ είχε αποτελέσµατα, καθώς συνεχίστηκε από το 57 µέχρι το'62. 


Το '60 παραχωρήθηκε στη κύπρο µια ανεξαρτησία περίεργη: δηλαδή έκατσαν η αγγλία, η ελλάδα και 
η τουρκία και έφτιαξαν ένα σύνταγμα της «ανεξάρτητης κύπρου» και το έδωσαν στους κυπραίους 
λέγοντας τους «αυτό είναι το σύνταγμα σας, Και αν δεν το δεχτείτε θα σας αφήσουµε να 
σκοτώνεστε» - οπότε το «δεχτήκαµε». Εν πάσει περιπτώσει αυτό το σύνταγμα του '60 περιείχε ένα 
µέρος της κυπριακής ιστορικής εμπειρίας. Παραδεχόταν δηλαδή πως οι δύο κοινότητες στην κύπρο, 
όπως είχαν διαχωριστεί από την αγγλική αποικιοκρατία, είχαν µια έντονη αλληλεξάρτηση. Δεν 
κατοικούσαν σε διαφορετικά µέρη - υπήρχαν παντού κοινά χωριά, και υπήρχε και ένα κοινό κίνηµα 30 
-40 χρόνων. Το σύνταγμα λοιπόν του '60 υποχρέωνε τις δύο ελίτ (ελληνοκυπριακή και 
τουρκοκυπριακή) να αλληλοεξαρτώνται στην διοίκηση της κύπρου. 


Η ελληνοκυπριακή ελίτ, νοιώθοντας ίσως µια αριθµητική υπεροχή, προσπάθησε το '63 να απαλλαγεί 
από τις υποχρεώσεις που είχε στην βάση αυτού του συντάγματος, προσπάθησε να αλλάξει το 
σύνταγμα, και ουσιαστικά εξαπέλυσε µια µαζική επίθεση ενάντια στους τουρκοκύπριους. Έτσι οι 
τουρκοκύπριοι από το '64 µέχρι το 74 ήταν ουσιαστικά σε καθεστώς εγκλωβισμού. Όντας το 18906 
του πληθυσμού κατοικούσαν στο 496 του εδάφους. 

Αυτό δεν σηµαίνει πως η πλειοψηφία του πληθυσμού επικροτούσε αυτήν την πρακτική. Είναι 
χαρακτηριστικό πως ακόµα και σήµερα αν μιλήσεις είτε µε ελληνοκύπριους είτε µε τουρκοκύπριους, 
τα γεγονότα του '63-'64 δεν περιγράφονται σαν πόλεμος, συγκρούσεις, κλπ (όπως λέει η επίσηµη 
ιδεολογία) αλλά σαν «φασαρίες»: «κάποιοι ήρθαν και κάνανε φασαρίες». Κάποιοι... Οι τουρκοκύπριοι 
πάντως αυτά τα χρόνια ήταν σε µια δυσμενή θέση ξεκάθαρα. 


Επιπλέον η παρουσία της ελληνικής μεραρχίας από τότε στην κύπρο ήταν εντολή του ΝΑΤΟ, για να 
αντιμετωπιστεί ενδεχόμενο κομμουνισμού στην κύπρο. Σημειώστε πως τότε η κύπρος ήταν η 
μοναδική χώρα στην ανατολική µεσόγειο που είχε νόµιµο κομμουνιστικό κόµµα του βεληνεκούς του 
4536. Έτσι η ελληνική μεραρχία βιώθηκε από τον απλό κόσµο (και τους ελληνοκύπριους και τους 
τουρκοκύπριους) σαν νεοαποικιακός στρατός. Αποσύρθηκε το '67, οπότε άρχισαν και κάποιες 
συνομιλίες, µε µια στροφή των ελληνοκυπρίων προς την ανεξαρτησία. Διατηρώντας όµως την 
υπεροψία της πλειοψηφίας. 


Θα κάνω µια παρένθεση εδώ, για να ξαναθυµίσω τις αγκυλώσεις που δημιουργεί ο «εθνικός λόγος». 
Λέει λοιπόν ο ελληνοκύπριος εθνικιστής: «μα είµαστε το 8056. Γιατί το 2056, οι τουρκοκύπριοι, να 
μπερδεύονται στα πόδια µας;» 


Αυτή είναι η λογική του ελληνοκυπριακού εθνικισμού. Αλλά µε την ίδια λογική, αν το κοιτάξει κανείς 
από άλλη οπτική γωνία, θα δει πως η κυπρος ανήκει στον γεωγραφικό χώρο της τουρκίας. Η κύπρος 
είναι 40 µίλια από την τουρκία. Συνεπώς θα μπορούσε, µε την ίδια λογική πάντα, να απαντήσει 
κάποιος «μα είσαστε µια ελάχιστη μειοψηφία µέσα στον τούρκικο γεωγραφικό χώρο». Εξαρτάται που 
ζωγραφίζει ο καθένας τα σύνορα, µε την φαντασία του: αν θέλεις να κόψεις τα σύνορα έτσι ώστε να 
φαντάζεσαι τη κύπρο σαν ένα αυτόνομο νησί στην αλάσκα, τότε ναι, οἱ ελληνοκύπριοι είναι 
πλειοψηφία. Αλλά έτσι, φυσικά, µπορεί η άλλη πλευρά να θυμηθεί την γεωγραφία, και να σου θυµίσει 
πως οι ελληνοκύπριοι είναι µια χριστιανική μειοψηφία σε µια θάλασσα μουσουλμάνων. 


Το άλλο που είναι εντυπωσιακό µε τον εθνικισμό στη κύπρο είναι πως η ελλάδα και η τουρκία, σαν 
χώρες του ΝΑΤΟ, ήθελαν να αποφύγουν τον πόλεμο. Αλλά ο εθνικισμός που οι ίδιες είχαν 
καλλιεργήσει τους οδηγούσε πλέον σε ανεξέλεγκτες καταστάσεις. Είναι η περίπτωση που ο 
εθνικισμός, σαν κουλτούρα πλέον, δεν ελέγχεται από τις ελίτ οι οποίες τον έχουν ξεκινήσει. 


Έρχομαι ξανά στην ιστορία. Το 74 έγιναν δύο πράγματα στη κύπρο. Ένα πραξικόπημα του ελληνικού 
στρατού βοηθούμενο από την ελληνοκυπριακή ακροδεξιά, και ακολούθησε, στις 20 Ιούλη, η τουρκική 
εισβολή. Οι αµερικάνοι και οι άγγλοι ήθελαν µε αυτό το πραξικόπημα να ξεφορτωθούν τον Μακάριο, 
επειδή από την µια επέτρεπε την ύπαρξη του ΑΚΕΛ, ενώ από την άλλη ακολουθούσε ανεξάρτητη 
πολιτική έχοντας εντάξει την κύπρο στις αδέσµευτες χώρες. Ο ελληνοκυπριακός και ο ελληνικός 
εθνικισμός έκαναν τους δικούς τους λογαριασμούς, για πλήρη έλεγχο της κύπρου. 


Σφαγές έγιναν και από τις δύο µεριές. Και από τους εθνικιστές ελληνοκεντρικούς σε πρώτη φάση, και 
από τον τούρκικο στρατό στη συνέχεια. Υπήρξαν όµως και συγκινητικές στιγμές ελληνοκυπρίων και 
τουρκοκυπρίων που αλληλοπροστατεύονταν. 


Μέσα από αυτές τις εµπειρίες, διαπιστώνοντας όλα αυτά, εµείς αρχίσαµε να προβληματιζόµαστε ότι 
πρέπει ίσως να τοποθετήσουµε την αντίστασή µας στον εθνικισμό εν µέρει στην βάση της κοινής 
ταξικής παράδοσης, αφού στη κύπρο υπάρχει ένα ταξικό κίνηµα 70 -80 χρόνων το οποίο ήταν και 
είναι αντιεθνικιστικό. 


Επιπλέον αρχίσαµε να καταλαβαίνουμε πως ο εθνικισμός παίζει µε την ανάγκη των ανθρώπων για 
κοινότητα και ταυτότητα. Ο εθνικισμός απευθύνεται στην πολιτιστική σφαίρα, προσφέροντας 
ταυτότητα, νόηµα στην ύπαρξη. Αυτός είναι ο λόγος που µετά από 200 χρόνια ούτε η φιλελεύθερη, 

ούτε η σοσιαλιστική ιδεολογία κατάφεραν να ανταπεξέλθουν στην “γοητεία” του εθνικισμού - το 
βλέπουμε καθαρά στις µέρες µας. 


Οπότε αρχίσαμε να συζητάµε την δυνατότητα να δημιουργηθούν ταυτότητες πολιτιστικές που να 
είναι αντι-εθνικιστικές. Ένα πράγµα που διαπιστώσαμε οι πλείστοι της ομάδας ήταν πως δεν 
νοιώθαμε ούτε τούρκοι ούτε έλληνες. Νοιώθαμε κύπριοι, κύπριοι µε την έννοια του '74: τότε, µετά το 
πραξικόπημα, έγινε µια ένοπλη ανεξαρτησιακή εξέγερση, µια λαϊκή εξέγερση, που είχε καταλάβει την 
Πάφο, και είχε δημιουργήσει ένα πνεύμα έντονα ανεξαρτησιακό. 


Η συζήτηση επεκτάθηκε. Έγινε και µια τηλεοπτική συζήτηση που δημιούργησε στην κυπρο ένα 
τεράστιο σκάνδαλο. Επεκτάθηκε στο ζήτημα της κυπριακής συνείδησης, της κυπριακής ταυτότητας, 
κλπ. Η λογική που εµείς προσπαθήσαµε να διαμορφώσουμµε σαν µια συνολικότερη πρόταση ήταν 
κόντρα στην εθνική φαντασίωση που µας θεωρεί όλους µια οικογένεια, πως είµαστε όλοι αδέλφια... 
Δεν είµαστε όλοι αδέλφια. Είµαστε διαφορετικοί. Η έννοια της διαφορετικότητας που ήταν η 
ακτιβιστική µας αιχμή τη δεκαετία του '80 µεταφέρθηκε έτσι σε ένα διαφορετικό πλαίσιο: να 
αντιπαραθέσουµε στον εθνικισμό πλουραλιστικές ταυτότητες. Όχι απέναντι στον εθνικισμό έναν 
άλλο «εθνικισμό», κάτι εξίσου µονοσήµαντο. Λέμε λοιπόν πως είναι δυνατό να υπάρχουν σήµερα στη 
κύπρο τούρκοι, έλληνες και κύπριοι. Αλλά πρέπει να σπάσει η λογική της πλειοψηφίας, πρέπει να 
σπάσει η λογική της εθνικής οµοιοµορφίας και της ισοπέδωσης. 


Μέσα από αυτή την προβληματική διαπιστώνουμε το πως εµπεδώνεται η εξουσία στην 
καθημερινότητα. Απλά πράγματα: γιατί αυτή η γλώσσα που µιλάω εγώ καθημερινά απαγορεύεται από 
όλα τα µέσα μαζικής ενηµέρωσης, από το σχολείο, κλπ; Εμένα µου αρέσει η κυπριακή, αλλά δε µε 
νοιάζει ιδιαίτερα αν θα επιβιώσει. Το σηµαντικό είναι ότι απαγορεύεται. Πηγαίνει το πιτσιρίκι στο 
σχολείο, σηκώνει το χέρι του, και λέει «τσε». Και του απαντάει ο δάσκαλος «σκάσε, δεν υπάρχει 
αυτό, υπάρχει µόνο το και». Πρόκειται για βία, για µια βία σηµειολογική, µέσα από την οποία 
εμπεδώνεται η εξουσία. Είναι κάτι που δεν το βιώνουν µόνο οι κύπριοι. Το βιώνουν όλοι οι µη 
πρωτευουσιάνικοι λαοί, όλες οι υποκουλτούρες, όλες οι διάλεκτοι που δεν ανήκουν στην κυρίαρχη 
κουλτούρα. 


Θέλω να κάνω δύο τελευταίες αναφορές, στην ανεξαρτησία και στην ομοσπονδία. Είμαι 
ανεξαρτησιακός γιατί είµαι αναρχικός. Πιστεύω δηλαδή πως οι µικρές κοινωνίες λειτουργούν πιο 
δημοκρατικά. Και είναι ηλίου φαεινότερο πως η κυπριακή κοινωνία είναι, έστω και τώρα, πιο 
δημοκρατική από το αν ήταν προσαρτηµένη στο ελληνικό ή στο τούρκικο κράτος. Υποστηρίζω επίσης 
την ομοσπονδία από µιαν αναρχική άποψη. Η αναρχική πρόταση απέναντι στο έθνος - κράτος, την 
εθνική ομοιογένεια όπου η πρωτεύουσα επιβάλλει έναν ομοιόμορφο νόµο παντού, πρέπει να είναι η 
ομοσπονδία. Η διζωνική ομοσπονδία που πιθανόν να εφαρμοστεί τελικά στη κύπρο δεν είναι η 
καλύτερη λύση. Πιο πρακτική θα ήταν η πολυ-περιφερειακή που υπήρχε πριν το 74. Αλλά αυτή την 
στιγµή αυτά έχουµε. 


Έτσι, όσον µε αφορά, ζώντας σε µια χώρα που έχει πληθυσμό τα δύο τρίτα της Θεσσαλονίκης και την 
έκταση του Σικάγο, και είναι παρόλη αυτή τη µικρότητα της χωρισμένη στα δύο µε παράλογα τείχη, 
αυτό το οποίο κρίνω επείγον είναι να κλείσει το κυπριακό σαν πρόβλημα. Να µπορέσουµε να πάµε 
πάρα κάτω. 


Αυτή την εποχή φαίνεται, ή τουλάχιστον έτσι το καταλαβαίνουμε εμείς στη κύπρο, ότι αυτοί που 
λόγω της αξίας του κυπριακού οικοπέδου δημιούργησαν το κυπριακό πρόβλημα, έχουν καταλάβει 
πως είναι αδύνατο να πείσουν τους κυπραίους να χωριστούν. Γιατί και από τις δύο πλευρές υπάρχουν 
ισχυρές δυνάµεις που επιμένουν στην επανένωση του νησιού µε τον α ή τον β τρόπο. Έτσι υπάρχει 
µια διαδικασία να λυθεί το κυπριακό. Αυτή η διαδικασία ενισχύεται από την επιλογή των αµερικάνων 
και των ευρωπαίων να ξανακάνουν λειτουργικό τον άξονα Αθήνας - Άγκυρας. Εμένα δεν µε ενοχλεί 
αν τη λύση του κυπριακού την προωθεί ο ΟΗΕ ή οι αµερικάνοι. Με ενδιαφέρει να λυθεί ένα πρόβλημα 

περιττό. Αυτό το πρόβλημα δεν το δημιούργησαν οι κύπριοι, οι ιθαγενείς. Το δημιούργησαν άλλοι 
ενάντια στους ιθαγενείς. Για να καταλάβετε το παράλογο: αυτή τη στιγµή, αν βρισκόµουνα στη 
κύπρο, δεν θα μπορούσα να επικοινωνήσω µε τον Μουράτ και τον Αχμέτ, γιατί το κράτος στο οποίο 
ανήκω και το κράτος στο οποίο ανήκουν δεν αναγνωρίζονται μεταξύ τους. Πρέπει να στείλω γράµµα 
στην ελλάδα, και από κεί να πάει στην τουρκία, και στο γυρισμό πρέπει να γίνει η ανάποδη διαδρομή. 


Όταν ο τουρκοκύπριος Σαλίχ Ασκέρογλου αρνήθηκε να πάει στρατό έγινε κοινή ομάδα 
τουρκοκυπρίων και ελληνοκυπρίων για την υπεράσπιση του. Λοιπόν καθόµασταν η µισή οµάδα στη 
νότια Λευκωσία, η άλλη µισή στη βόρεια Λευκωσία, εκατό µέτρα οι µεν από τους δε, και για να 
επικοινωνήσουµε έπρεπε να τηλεφωνήσουμε στο Λονδίνο, από το Λονδίνο να τηλεφωνήσουν στην 
Άγκυρα, από την Άγκυρα στη βόρεια κύπρο, και ξανά πίσω. Για να επικοινωνήσουµε σε απόσταση 
εκατό µέτρων... Αυτά. 


ΕΡ: Έχετε σταθερές επαφές µε τουρκοκύπριους; 


ΑΠ: Μετά τις τελευταίες εκλογές στη βόρεια κύπρο, ο Ντεκτάς (που είναι κλασσικός εθνικιστής του 
είδους «να βάλουμε σφραγίδα στη γη, να μείνει δική µας, τούρκικη») αναγκάστηκε κάτω από την 
πίεση τη κοινωνική να διώξει τους πιο ακραίους από την κυβέρνηση του, και να δώσει θέσεις στο 
µεγαλύτερο κόµµα της αριστεράς. Μετά από αυτό υπήρξε ένα ανεπίσημο «άνοιγμα» των «συνόρων». 
Υπολογίζουµε πως διακόσια άτοµα την εβδομάδα πηγαινοέρχονται ανάµεσα στις δύο περιοχές, 
τυπικά παράνομα βέβαια, αλλά κάτω από κάποια διακριτική ανοχή τόσο τῆς µιας όσο και της άλλης 
εξουσίας. 


Εμείς είχαµε την πρώτη µας επαφή µε τουρκοκύπριους της βόρειας κύπρου µε την υπόθεση του 
Σαλίχ. ταν οπωσδήποτε µια επαφή δύσκολη, αλλά ο απλός κόσμος δέχτηκε την περίπτωση του 
καλά, αν και τα µήντια ελέγχονται κατά 9096 από εθνικιστές. Τώρα σχεδιάζουµε να φτιάξουμε µαζί 
ένα κέντρο ερευνών ανατολικής µεσογείου, να ξανα-τοποθετήσουμε τη κύπρο πολιτιστικά στο 
γεωγραφικό της χώρο. Να καταλάβουμε πως η κύπρος βρίσκεται δίπλα στον λίβανο, στο ισραηλ, 
στην αίγυπτο, και όχι νότια του Λονδίνου, ανατολικά της Αθήνας, ή νότια της Άγκυρας. Βρισκόμαστε 
στη ανατολική µεσόγειο κουμπάρε... 


Αν ανοίξει το Βαρόσι, θα είναι πρώτη πόλη µετά το ΄74 που θα μπορούμε να συναντιόµαστε κανονικά. 
Πάντως τους τελευταίους έξι µήνες υπάρχει πολύ µεγαλύτερη επαφή από ότι πριν. 


Πρέπει να σημειώσω επίσης πως υπάρχει µια αυξημένη διάθεση επαναπροσέγγισης από 
επαγγελματικά σωματεία: γιατρούς, δικηγόρους, μηχανικούς, αρχιτέκτονες. Τέτοια κομμάτια των 
ελίτ και από τις δύο πλευρές βρίσκονται σε συχνή επαφή. Εμείς βρισκόμαστε σε επαφή κατά κύριο 
λόγο µε την οµάδα που βγάζει στη βόρεια κύπρο το περιοδικό “Ελευθερία”, οι οποίοι κινούνται στον 
αριστερίστικο χώρο, καθώς και µε την ποιήτρια Νεσσε που αναρχοφέρνει. Επίσης πεδίο επαφών είναι 


και οι φοιτητές στο αγγλία, που ζουν µαζί, εκεί. 
ΕΡ: Μπορείς να πεις περισσότερα για αυτό το κέντρο ερευνών; 


ΑΠ: Αυτό το κέντρο ερευνών της ανατολικής µεσογείου είναι µια πρωτοβουλία που ξεκίνησε από 
ανθρώπους που συμμετέχουν στο τραίνο, καθώς και οπό άλλους που συμμετέχουν σε διάφορες 
πρωτοβουλίες µας. 


Είπα πιο πριν πως ένας από τούς στόχους του είναι να ξανατοποθετήσει την κύπρο στον γεωγραφικό 
της χώρο. Κατά την άποψη µας η ανατολική µεσόγειος αρχίζει από τα βαλκάνια και φτάνει µέχρι το 
ιράκ, τον αραβικό κόσµο. Έτσι έχουµε σαν ένα ακόµα στόχο να προωθηθούν εκδηλώσεις και 
δικτύωµα ανάµεσα σε εναλλακτικές προσπάθειες σε αυτές τις χώρες, ή τουλάχιστον στις πιο 

κοντινές µας, δηλαδή νότια τουρκία, λίβανο, παλαιστίνη, ισραήλ, αίγυπτο. Από την άλλη µας 
ενδιαφέρει να γίνει µια σοβαρή αναλυτική δουλειά, να κατανοηθούν οι δυναμικές σε αυτόν τον χώρο, 
να βρεθεί το πως εντάσσεται αυτή η περιοχή στο παγκόσμιο σύστημα. Τι σηµαίνει ο ισλαµισµός, 
γιατί αντιδρά έτσι ο κόσμος; Τι συμμαχίες πρέπει να φτιάξουμε ανάµεσα π.χ. στον κούρδο 
(τριτοκοσµικό προλετάριο τον ονοµάζουµε στο τραίνο) την φεμινίστρια που παλεύει ενάντια στον 
ισλαµισµό στην αίγυπτο, τον κυπροκεντρικό στη κύπρο, έναν εξεγερµένο νεολαίο στη τουρκία, έναν 
αντιµιλιταριστή στη Σμύρνη, έναν µαρξιστή εδώ, έναν αναρχικό εκεί, έναν ομοφυλόφιλο κάπου 
αλλού. Όλα αυτά είναι υποκείµενα, φιγούρες, που εν δυνάµει μπορούν να αμφισβητήσουν διάφορες 
μορφές εξουσίας, αλλά συνήθως πατάει ο ένας πάνω στον άλλο. Πρέπει να φανταστούμε τους 
τρόπους που θα επιτευχθεί µια συνολική αμφισβήτηση της εξουσίας, σαν σύνθεση και συμμαχία µέσα 
σε ένα γεωγραφικό χώρο. 


ΕΡ: (Αϊγκούτ): Μέχρι το 1965 υπήρχε κάποιο συνδικάτο που περιελάμβανε και τουρκοκύπριους. 
Υπάρχουν σήµερα δυνατότητες να ξαναοργανωθεί από κοινού αυτός ο κόσµος και να χαράξει µια 
αντιεθνικιστική - αντιεξουσιαστική πολιτική; 


ΑΠ: Το συνδικάτο στο οποίο αναφέρεται ο σύντροφος είναι η ΠΕΟ, η κομμουνιστική συντεχνία, η 
οποία υπάρχει µέχρι σήµερα φυσικά σαν ελληνοκυπριακή. Ξεκίνησε σαν µη εθνικό συνδικάτο, αλλά 
χτυπήθηκε µε δολοφονίες τόσο από την ΕΟΚΑ όσο και από την ΤΜΤ. Το '65 αποχώρησαν εντελώς οι 
τουρκοκύπριοι. Είναι τώρα πια δεδομένο πως υπάρχουν δύο εργατικά κινήματα στη κύπρο, ένα 
ελληνοκυπριακό και ένα τουρκοκυπριακό, τα οποία όµως είναι αδελφά, και το εννοούν. Να δώσω ένα 
παράδειγµα: όταν συζητιόντουσαν τα «μέτρα οικοδόµησης εμπιστοσύνης», όλοι οι πολιτικοί της 
κύπρου και όλα τα κόµµατα ήταν εναντίον, εκτός από τον Κληρίδη. Αντίθετα όλες οι δημοσκοπήσεις 
έδειχναν πως τουλάχιστον το 55560 των ελληνοκυπρίων ήταν υπέρ των µέτρων - αλλά ο Κληρίδης δεν 
είναι τόσο δηµοφιλής. Λοιπόν η εξήγηση βρίσκεται στο ότι ένα µεγάλο µέρος της κοινωνικής βάσης 
της αριστεράς είναι υπέρ των µέτρων αυτών, ακριβώς για να υπάρξει µια λύση. Στη βάση των 
αριστερών κομμάτων, τόσο ανάµεσα στους ελληνοκύπριους αριστερούς όσο και στους 
τουρκοκύπριους, υπάρχει η µνήµη των κοινών αγώνων, στην οποία αναφέρθηκε ο Αιγκούτ. 


ΕΡ: Μια ερώτηση προς τους συντρόφους από τη τουρκία: Πως έχει βιωθεί το κυπριακό στη τουρκία; 


Μέσα στη ανάπτυξη του τούρκικου εθνικισμού, το κυπριακό βρίσκεται κάπου στη τρίτη ή τέταρτη 
θέση, από άποψη αξιολόγησης. Η αιχμή του εθνικισμού στη τουρκία είναι αυτή τη περίοδο η βοσνία. 
Επίσης εδώ και 5 - 6 χρόνια στη πρώτη θέση βρίσκεται και το κουρδικό, όπου µια ολόκληρη εθνότητα 
κατηγορείται σαν «τροµοκράτης». Εννοείται πως όταν στη τουρκία γίνεται λόγος για το κυπριακό, 
πρόκειται για τις απόψεις των τουρκοκυπρίων. Από την µεριά των αναρχικών και των 
αντιμιλιταριστών έχει αρχίσει τώρα να αντιμετωπίζεται το θέµα, µε αφορµή την υπόθεση του Σαλίχ. 


ΕΡ: Θέλω να κάνω µια διπλή ερώτηση: κατά πόσον ο ελληνοκεντρισµός (και ο τουρκοκεντρισµός 
αντίστοιχα) αντιπροσωπεύει το σύνολο των αφεντικών στη κύπρο εκφράζοντας - µέσα από µια 
πολιτική εξάρτηση - τα οικονομικά συμφέροντα τους; Δεν θα μπορούσαμε να υποθέσουμε πως ένα 
κομμάτι τουλάχιστον της εκεί αστικής τάξης βλέπει σήµερα µε καλό µάτι την «εθνική» του 
χειραφέτηση, τόσο από την ελλαδα όσο και από την τουρκία; Και από την άλλη µεριά: η δική σας 
προβληματική για την κυπριακή ταυτότητα, σαφώς εχθρική απέναντι στον ελληνο- (Και τουρκο-) 
εθνικισμό, µπορεί να κοντραριστεί µε µια άλλη ιδεολογία των αφεντικών, τον κοσμµοπολιτισµό του 
κεφάλαιου; Αν τελικά συμβεί η αποκατάσταση της ενιαίας κρατικής οντότητας της κύπρου, υπό την 
αιγίδα αυτής της µη εθνικιστικής, µη αποικιοκρατικής, κοσµοπολίτικης κυπριακής ελίτ, σε ποια θέση 
θα βρεθείτε κοινωνικά, πολιτικά απέναντι σε αυτήν την νέα (µε τα τωρινά δεδοµένα) εξουσία; 


ΑΠ: Καταρχήν ο εθνικισμός της κυπριακής ελίτ δεν πηγάζει αναγκαστικά από τα οικονομικά της 
συμφέροντα. Η κύπρος είναι το υπόλοιπο µιας διαίρεσης ανάµεσα στον ελληνικό και τον τούρκικο 
εθνικισμό. Υπό λογικές περιστάσεις υπήρχαν στην κύπρο όλες οι προὐποθέσεις να έχει δημιουργηθεί 

ένα έθνος - κράτος. Καλώς δεν δημιουργήθηκε. Αλλά στη κύπρο αγκυλώθηκαν διάφορα πράγματα: 
µια τριπλή αποικιοκρατία, δύο εθνικά οράµατα. Ταυτόχρονα δημιουργήθηκε ένα ενδογενές εργατικό 
κίνημα, διακοινοτικό. Τελικά οδηγηθήκαµε σε µια σχιζοφρένεια, που εµείς σαν οµάδα προσπαθήσαµε 
να αναλύσουμε. 


Ο εθνικισμός παρέσυρε τις δύο ελίτ, που κανονικά θα λέγαμε πως είχαν διαφορετικά συμφέροντα. Και 
όντως υπάρχουν και στις δύο ελίτ πτέρυγες που επιμένουν να λυθεί το κυπριακό. Αλλά ο εθνικισμός 
χρησίµευε σε αυτές σαν τρόπος να εξαφανίσει η µία την άλλη. Επίσης ο εθνικισμός χρησιμεύει για να 
δημιουργεί δούλους. Το είπα άλλωστε από την αρχή: ο εθνικισμός δεν είναι για εµάς απλά µια 
ιδεολογία της ελίτ. Είναι η ιδεολογία του δούλου. Από την στιγµή που εντάσσεσαι σε αυτή τη 
φαντασιακή οικογένεια του έθνους, από τη στιγµή που υποτάσσεσαι στον φαντασιακό πατέρα - 
κράτος, από τη στιγµή που αποδέχεσαι πως ο καταπιεστής είναι αδελφός σου, και ο γείτονας γίνεται 
εχθρός σου, ε, τότε η αστική τάξη και των δύο κοινωνιών στη κύπρο έχει µεγάλο όφελος να συντηρεί 
και να επεκτείνει αυτές τις συνθήκες, άσχετα αν µερικές φορές υπάρχουν και συνέπειες στα δικά της 
συμφέροντα από άλλες µεριές. Τελικά και οι δύο αστικές τάξεις, Και η ελληνοκυπριακή και η 
τουρκοκυπριακή έχουν πολλά να φοβούνται από τα στρώματα που τώρα τους στηρίζουν, αν αυτός ο 
κόσμος απεγκλωβιστεί από τους εθνικούς λόγους. Γιατί κάτω από την εθνικοφροσύνη πολλοί 
δέχονται να ανασταλούν τα δικαιώµατα εξαιτίας των «εθνικών απειλών» κλπ. Άρα ο εθνικισμός δεν 
είναι µονάχα οικονομικά χρήσιμος, µε µια στενή έννοια. Λειτουργεί και χρησιμεύει πιο σύνθετα, 
δημιουργώντας υποταγή. Και είναι χαρακτηριστικό το µίσος που δείχνουν ακόµα και εκείνα τα 
κομμάτια των ελίτ που είναι υπέρ της επαναπροσέγγισης μεταξύ τους απέναντι στον κυπροκεντρικό 
λόγο. Είναι ένα µίσος άσβεστο: να µην ακουστεί η κουβέντα «είμαι κύπριος σκέτος». Αυτή τη στιγµή 
η κυπριακή συνείδηση βιώνεται σαν κάτι έντονα αμφισβητησιακό του τρόπου µε τον οποίο έχει 
δοµηθεί η εξουσία στη κυπρο. Γιατί δέχεται πως μπορούμε να ζήσουμε όλοι µαζί, αλλά όχι στη βάση 
της θρησκείας ή της γλώσσας, ούτε όµως, από την άλλη µεριά, στη βάση ενός συνεταιρισμού, µιας 
ανώνυμης εταιρείας. Πρόκειται για ένα πλουραλιστικό πρότυπο. Ως προς τον κοσμοπολιτισµό: εγώ 
προσωπικά είµαι κοσµοπολίτης, δηλαδή θεωρώ τον εαυτό µου πολίτη του κόσμου. Αντιλαμβάνομαι 
όµως πως άλλο πράγµα εννοείς µε τον κοσμοπολιτισµό της αστικής τάξης. 


Είναι δύσκολο να σου απαντήσω. Από την µεριά η ενοποίηση του πλανήτη είναι κάτι που το 
ονειρεύτηκαν γενιές και γενιές επαναστατών, θα το πετύχει ο καπιταλισμός; Δεν ξέρω. Από την άλλη 
πάλι αυτός ο κοσμοπολιτισµός ισοπεδώνει - ιθαγενοποιεί όπως λέμε εμείς - τις τοπικές κουλτούρες, 
µέσα από τις οποίες ο κόσμος βρίσκει νόηµα. Αυτή η ισοπέδωση δημιουργεί εθνικισµούς που 
συµφέρουν τις τοπικές ελίτ. Πρέπει να αντιμετωπίσουμε αυτόν τον κοσμοπολιτισµό µε άλλες 
πολιτιστικές ταυτότητες, τοπικές, γεωγραφικές, οἱ οποίες όµως να είναι πλουραλιστικές. Δηλαδή 
απέναντι στη ισοπέδωση της ογγλοσαξωνικής κουλτούρας πρέπει να αντιπαραθέσουµε, για 
παράδειγµα, την ανατολική µεσόγειο, µια κουλτούρα πλουραλιστική. Ένα όραμα ενός κόσµου 
πολυσύνθετου. 


ΕΡ: Πως αντιδρά (αν αντιδρά) η νεολαία στη κύπρο απέναντι στον εθνικισμό; 


ΑΠ: Η νεολαία έχει αλλάξει ριζικά, σε σχέση µε το όχι πολύ μακρινό παρελθόν. Πρέπει να σας πω 
καταρχήν πως µέχρι το ΄74 τα σχολεία και το εκπαιδευτικό σύστημα γενικά ήταν αποικία του 
ελληνικού και του τουρκικού υπουργείου παιδείας. Όπως τα είχαν φτιάξει οι άγγλοι ένα αιώνα πριν 
που είχαν έρθει στη Κύπρο. Για να σκεφτείτε, όταν πήγαινα εγώ στο σχολείο κυπριακή ιστορία δεν 
µαθαίναµε. Απαγορευόταν να μιλάμε κυπριακά στο σχολείο. Χάρτη της κύπρου δεν είχαµε επίσης. 
Είχαμε κάτι χάρτες της ελλάδας, που είχαν στην άκρη ένα κουτί µε τη κύπρο µέσα... Είναι ένα 
ενδιαφέρον οπτικό σύμβολο αυτοί οι χάρτες, γιατί εκµηδενίζουν τις αποστάσεις. Έχεις την εντύπωση 
πως η κύπρος είναι λίγο πιο πάνω από την ρόδο!! 


Τέλος πάντων. Μετά το ΄74, εξαιτίας του έντονου ανεξαρτησιακού κλίματος που υπήρχε, είπαν να 
Κυπριακό Κινηματικό Αρχείο 

τηρήσουν τουλάχιστον τα προσχήματα: φτιάξανε χάρτες της κύπρου όπου µπορείς να δεις το νησί 
στη κανονική του θέση, βάλανε και ένα µάθηµα κυπριακής ιστορίας στα σχολεία. Αλλά, βασικά 
συνεχίζουν το ίδιο παραμύθι: καταγόµαστε από τους πρώτους έλληνες εποίκους που... ήρθαν το 600 
π.χ. - τρέχα γύρευε τώρα... Έλα όµως που η κύπρος έχει ιστορία 8000 χρόνων, αφού υπήρχε 
αυτόχθονος πολιτισμός πριν τους φοίνικες και τους έλληνες - ξεχνά το, ας το να πάει... 


Με όλα αυτά η κοινωνία έχει αναπτύξει ένα εκπληκτικό κατά τη γνώµη µου ανοσοποιητικό σύστημα 
απέναντι στον εθνικό λόγο. Και η νεολαία είναι η περισσότερο αδιάφορη: δεν ασχολούνται, ούτε έτσι 
ούτε αλλιώς. Αυτή νεολαία είναι η πρώτη µεταμοντέρνα γενιά στη κύπρο, που όταν πέφτει πάνω στα 
«νέα» περί κατοχής, κυπριακού προβλήματος, κλπ, σηκώνει τους ώμους και πάει παρά κάτω. Στην 
ουσία πίσω από αυτό η νεολαία κουβαλάει ακόµα τις ιδεολογικές αποσκευές της οικογένειας της. 
Υπάρχει η αριστερή νεολαία που αντιδρά στον εθνικισμό, υπάρχει η δεξιά που θεωρεί πως η ελληνική 
σηµαία είναι η στιγµή του ύστατου οργασμού, και υπάρχουν και κάποια ρεύματα ροκ κουλτούρας. 


Γενικά πάντως υπάρχει µια µεταμοντέρνα συμπεριφορά. Να, για παράδειγµα πριν μερικούς µήνες 
ήθελαν να κάνουν ένα συλλαλητήριο για τη µακεδονία στη Λευκωσία. Πήγαν λοιπόν στους μικρούς 
στα σχολεία και τους είπαν «θα πάτε στο συλλαλητήριο, έτσι δεν είναι;» -«Να πάµε, γιατί να µην 
πάµε; Αφού θα χάσουμε και µάθηµα..» Μαζέψανε λοιπόν 15000 µαθητές από όλες τις πόλεις και τα 
χωριά της κύπρου, και τους στείλανε µε πούλμαν στη Λευκωσία. Την άλλη µέρα όλες οι εφημερίδες 
γράφανε «σκάνδαλο». Γιατί; Γιατί από αυτές τις 15000 γύρισαν πίσω οι 2000. Οι άλλοι πήγαν στο 
συλλαλητήριο, Και µετά πήραν τους δρόµους και έκαναν βόλτες στη Λευκωσία. Πού είναι το 
σκάνδαλο; Γιατί να τους νοιάζει η «εθνική υπόθεση»; Αυτοί ήθελαν να πάνε βόλτα. Πήγαν στο 
συλλαλητήριο να κάνουν το καθήκον τους, και ύστερα πήραν τους δρόμους. 


Το κακό είναι πως αυτοί οι νέοι όταν βλέπουν τα κόµµατα να συγκλίνουν σε κάτι, τότε λένε «αυτό 
είναι εντάξει, να το κάνουμε» - όπως έγινε µε τα συλλαλητήρια για τη µακεδονία. Δηλαδή παρότι 
έχουν µιααδιαφορία για το «εθνικό» επί της ουσίας, μπορούν να πάρουν µέρος, τελικά, σε µια 
εθνικιστική έξαρση, που για αυτούς βέβαια δεν είναι εθνικιστική έξαρση, είναι κάτι σαν καθήκον. Μια 
νεολαία που συνειδητά την κρατάνε σε µια κατάσταση παιδικότητας, είναι εύκολο να οδηγηθεί εδώ ή 
εκεί, χωρίς να πολυκαταλαβαίνει τι κάνει, και χωρίς ίσως να την πολυνοιάζει να καταλάβει. Ελπίζω 
πως κάποια στιγµή θα βρουν ένα πιο συνειδητό δρόµο. 


Χρειάζεται Αγγλική Μετάφραση, Χρειάζεται Τούρκικη Μετάφραση, Ασαφής Αρχειοθέτηση, Τραίνο 
στην πόλη (Ομάδα), Δεκαετία 1990-1999, 1994, Άλλο Υλικό, Θεσσαλονίκη 
1) 


Πηγή:Περιοδικό 958Γ8ἱ6νο 

ΟΜΟΣΠΟΝΔΙΑ Η ΘΑΝΑΤΟΣ 


γιατί ακόµα και αν δεν υπήρχε ομοσπονδία θα έπρεπε να την εφεύρουµε 





Αυτό το κείµενο γράφτηκε προεκλογικά αλλά παραμένει επίκαιρο σε µια εποχή που οι “συνοικιακές 
παρεΐτσες” των κομματαρχών επιµένουν να παραγνωρίζουν το 70-8096 των Κυπρίων που ψήφισαν 
ομοσπονδία την πρώτη Κυριακή των εκλογών. 





Είναι γεγονός που δε χωρεί καμµίαν αμφισβήτηση ότι κάθε φορά που πλησιάζουµε σε κάποιας µορφής 
λύση στην Κύπρο, ή που διαφαίνονται, έστω, στον ορίζοντα -όπως συνηθίζεται να λέγεται- κάποια 
σηµάδια, λύσης, εμφανίζονται λογής-λογής “μέτωπα”, είτε αυτά λέγονται “εθνικά” ή “εθνικής 
σωτηρίας” που έχουν σκοπό να διαλύουν τες όποιες ελπίδες συνεννόησης και συμβίωσης σ’ αυτόν τον 
τόπο. Και δυστυχώς για όλους µας συνήθως τα καταφέρνουν. Επίτευγµα τους δυστυχώς είναι και η 
κατάσταση στην οποία βρισκόµαστε σήµερα. Κατάφεραν όλοι αυτοί που ανεµίζουν τα λάβαρα του 
εθνικισμού και του µίσους -και από τις δύο πλευρές- µέσα σε δύο ουσιαστικά, δεκαετίες να μοιράσουν 
το νησί και να µας φέρουν σε µια κατάσταση όπου ένας ενδεχόµενος πόλεμος µε τις όποιες γνωστές 
συνέπειες (συνέπειες που είναι γνωστό ποιος τις πληρώνει κάθε φορά και φυσικά και το 1974) να 
κρέµεται απειλητικά πάνω από τα κεφάλια µας. 


Σήµερα λοιπόν, µέσα από κάποιες διαδικασίες -διαδικασίες που δεν µας βρίσκουν κατ’ ανάγκη 
σύμφωνους- βρισκόμαστε πάλι µπροστά στην προοπτική µιας ενδεχόµενης λύσης. Μιας λύσης µε 
βάση την ομοσπονδία αυτή τη φορά. Και όπως ήταν περίπου αναμενόμενο ένα καινούργιο µέτωπο 
“εθνικής σωτηρίας” κάµνει την εμφάνιση του. Ένα µέτωπο µάλιστα δηλώνει ξεκάθαρα ότι µόνο 
σκοπόν έχει την παρεμπόδιση της υπογραφής ενδεχόµενης λύσης. Αυτό το µέτωπο µε τη μυστήρια 
ομολογουμένως σύνθεση, αφού ξεκινά από την ΕΔΕΚ και το ΔΗΚΟ και καταλήγει στους 
εοκαβητατζήδες µέσω αρχιεπισκοπής έχει, ανάλογα µε την περίπτωση, ενωτικές αλλά προπάντων 
φαντασιώσεις που έχουν να κάνουν µε την προ την 74 κατάσταση όπου είχαµε στην κυριολεξία πλήρη 
Ελληνοκυρπιακή κυριαρχία και τους Τουρκοκύπριους σε ρόλο κοµπάρσου στριµωγµένους σε µια 
γωνιά -λέγε θύλακες- να πληρώνουν ουσιαστικά µέσα στη φτώχεια και την εξαθλίωση την όλη 
κατάσταση. Αυτό το µέτωπο έχει επίσης είτε το θέλει είτε όχι, είτε το παραδέχεται είτε όχι, την 
αγάπη του Ντεκτάς και της κλίκας του αφού ούτε αυτοί -για τους δικούς τους λόγους φυσικά- δεν 
θέλουν ομοσπονδία. 


Είναι γι΄ αυτό που, τριχοτομώντας την τρίχα, µέσα από εθνεγερτικούς αλαλαγμούς και αστήριχτα 
επιχειρήματα προσπαθούν να µας πείσουν ότι ξέρετε, µπροστά µας δεν έχουµε µια λύση ομοσπονδίας 
αλλά συν-οµοσπονδίας και γι’ αυτό και για κείνο δεν θα λειτουργήσει και τελικά ξέρετε δεν θέλουµε 
να λειτουργήσει και τελικά θα ήταν καλύτερα ξέρετε να αφήσουμε τα πράµατα όπως είναι µέχρι να 
βρούμε την ευκαιρία να πάρουμε και πάλι το πάνω χέρι και που ξέρεις, ίσως, όλα μπορούν να συμβούν 
σ’ αυτό τον κόσµο, πάλι µε χρόνια µε καιρούς... 


Η Κύπρος δεν είναι ούτε Ελληνική ούτε 
Τουρκική Όσες γαλανόλευκες και αν 
ανεµίσουµε στην πράσινη γραµµή αυτό 


Κυπριακό Κινηματικό Αρχείο 

το γεγονός δεν πρόκειται να αλλάξει... 


Για πολλούς, ακόµα και ανάµεσα στους υποστηριχτές της ομοσπονδίας η προ του 74 κατάσταση µε 
το νησί τάχα µου ενωμένο είναι µια ευκταία κατάσταση, είναι το ιδεώδες δηλ., και αν τάσσονται 
υπέρ της ομοσπονδίας είναι γιατί βλέπουν ότι η επιστροφή σε κείνη την κατάσταση πραγμάτων είναι 
πλέον αδύνατη. Αυτή η προσέγγιση είναι εντελώς λανθασμένη. Πρέπει επιτέλους να καταλάβουμε ότι 
υπάρχει σ’ αυτό το νησί και µια άλλη κοινότητα που θέλει και έχει το δικαίωµα να ζήσει και ότι η 
επιστροφή στην προ του 74 κατάσταση είναι όχι µόνο ανέφικτη αλλά απευκταία και καταστροφική 
γιατί θα οδηγούσε και πάλι µέσα σε σύντομο χρόνο σε συγκρούσεις, καταστροφές και σκοτωμούς. 
Είναι γι΄ αυτό που πρέπει, πέραν από φαντασιώσεις “εθνικής ολοκλήρωσης” και άλλες τέτοιες αηδίες, 
να συνειδητοποιήσουµε ότι η ομοσπονδία, δεν είναι και δεν πρέπει να είναι λύση ανάγκης αλλά η 
ιδεώδης λύση. Όσο πιο γρήγορα το καταλάβουμε αυτό τόσο το καλύτερο. 


Φυσικά, θα ήταν ευχής έργο αν μπορούσε να υπάρξει µια πραγματική ομοσπονδία σε µια ελεύθερη 
κοινωνία ελεύθερων ατόμων. Αυτό θα εσήµαινε αποκέντρωση της εξουσίας και αυτοδιοίκηση των 
διαφόρων κοινοτήτων (όχι µόνο των Εθνικών). Αυτή την πιθανότητα την κατάστρεψε (για την ώρα) η 
ίδια λογική που δημιουργεί σήµερα τα µέτωπα “εθνικής σωτηρίας”. Η µόνη ρεαλιστική εφαρµογή ή 
έστω πλησίασµα αυτού του ευκταίου στόχου σήµερα είναι η διζωνική ομοσπονδία όπου οι “εθνικοί 
εχθροί” που έφτιαξαν τους εθνικιστές θα μπορούν τουλάχιστον να συμβιώνουν και να 
αυτοδιοικούνται. Σίγουρα υπάρχει πάντα η περίπτωση αποτυχίας. Αλλά αυτή η προσπάθεια είναι το 
ρίσκο που πρέπει να πάρουμε αν δεν θέλουµε να ζούμε µόνιµα αιχμάλωτοι των φαντασιώσεων και της 
δίψας για εξουσία των εθνικιστών. Η ομοσπονδία (διζωνική έστω) είναι ο µόνος τρόπος για 
επανένωση της κοινωνίας και δηµιουργία προοπτικών για µια πραγματική επαφή των δυο κοινοτήτων 
και αμφισβήτησης των εξουσιών που τις καταπιέζουν στο όνοµα των εθνικών εχθρών. 


Σε ένα πιο πρακτικό και άµεσο επίπεδο -ιδιαίτερα σε µια εποχή που τα πυρηνικά θα πουλιούνται 
σύντομα απ’ ότι φαίνεται και στα περίπτερα και σε µιαν εποχή που όσοι τυγχάνουν να έχουν το ίδιο 
επώνυμο κάνουν πόλεμο ζητώντας απόσχιση- η ομοσπονδία, είναι µια απάντηση στην µανία των 
εξοπλισμών και στην προοπτική του πολέμου: γιατί κανένας πόλεμος δεν έλυσε οποιοδήποτε 
πρόβλημα, γιατί παρ’ όλα τα “ηρωικά” παραληρήµατα του Γ.Γ. της ΕΔΕΚ από Βουλής, πόλεμος δεν 
σηµαίνει τίποτε άλλο από σκοτωµένους, ακρωτηριασµένους, ανάπηρους και αγνοούµενους, γιατί 
πόλεμος σηµαίνει πείνα, κρύο και δυστυχία και γιατί τέλος πόλεμος σηµαίνει πρωτοφανή και 
ανεπανόρθωτη οικολογική καταστροφή! (Αυτό, δώρο στους “εθνικιστές οικολόγους” -τους 
μοναδικούς ανά την υφήλιο- της Ελλάδας και της Κύπρου). 


Είναι επιτακτική ανάγκη λοιπόν η ομοσπονδία για ένα σωρό λόγους αλλά και για την ζωή, το γέλιο 
και τον έρωτα. Είναι ανάγκη αν νοιώθουµε όλους τους ανθρώπους συνανθρώπους µας χωρίς να τους 
χωρίζουµε σε Έλληνες και Τούρκους, σε οµόφυλους και βάρβαρους σε Ευρωπαίους και ανατολίτες. 
Είναι ανάγκη η ομοσπονδία γιατί δεν υπάρχει καµία άλλη προοπτική για τους κατοίκους αυτού του 
νησιού αν θέλουν να δημιουργήσουν ένα µέλλον όσο πιο ειρηνικό και ευτυχισμένο γίνεται σ’ αυτούς 
τους δύσκολους καιρούς που ζούμε. Ακόμα και αν δεν υπήρχε πουθενά στον κόσµο ομοσπονδία θα 
έπρεπε να την ανακαλύψουµε. Και μάλιστα αργήσαµε, αργήσαµε πάρα πολύ, έπρεπε να την είχαμε 
ανακαλύψει πολύ πριν το 74. Όμως, ότι έγινε, έγινε. Τουλάχιστον ας µην καταστρέψουµε αυτή την 
προοπτική καθηλωμµένοι σε συναισθήματα και παρασυρµένοι από υστερικά εθνικιστικά συνθήματα. 
Γιατί το ζήτημα δεν είναι ποιος εθνικισμός και ποια κοινότητα θα θριαμβεύσει και θα επικρατήσει, 
αλλά αν θα επιβιώσουµε όλοι τελικά. 


Μάριος Τρότσκυ 


Χρειάζεται Τούρκικη Μετάφραση, Τραίνο στην πόλη - Τεύχος 10, Δεκαετία 1990-1999, 1993, 

Λεμεσός, Οµοσπονδία, κυπριακό πρόβλημα 

ΠΟΛΙΤΙΣΤΙΚΗ ΑΛΛΟΤΡΟΙΩΣΗ 


«ΟΙ ΚΥΠΡΙΟΙ ΑΝΥΜΟΝΤΑΙ ΩΣ ΑΙΑΝΤΕΣ ΤΗΣ ΔΙΑΛΕΚΤΟΥ ΤΟΥΣ» 


του Α.Π. 


Η καταπίεση της κυπριακής γλώσσας/διαλέκτου ή η διαδικασία ιθαγενοποίησης των 
Κυπρίων 


Η ιθαγενοποίηση των Κυπρίων 


Το να µιλάς σηµαίνει να είσαι σε θέση να χρησιμοποιήσεις µια σύνταξη να κατανοείς τη 
μορφολογία αυτής ή της άλλης γλώσσας αλλά σηµαίνει πάνω απ' όλα να υιοθετήσεις µια 
κουλτούρα, να σηκώσεις το βάρος ενός πολιτισμού... 


Κάθε αποικιοκρατούµενος λαός - δηλαδή κάθε λαός στην ψυχή του οποίου έχει 
καλλιεργηθεί ένα σύνδρομο κατωτερότητας µε το θάνατο και τον ενταφιασµό της τοπικής 
πολιτιστικής δημιουργίας - βρίσκει τον εαυτό του πρόσωπο µε πρόσωπο µε τη γλώσσα 
του έθνους που τον εκπολιτίζει - µε την κουλτούρα της μητέρας πατρίδας δηλαδή. Ο 
αποικιοκρατούµενος ανεβαίνει πάνω απ' το επίπεδο της ζούγκλας στο βαθµό που 
αφομοιώνει τα πολιτιστικά κριτήρια της μητέρας πατρίδας. 


ΕΓαΠΙΖ ΕΑΠΟΗ, ΒΙ8ςΚ «Κίης, ιΝΗΙὲο Π]ᾶςΚκς 


«Οι Κύπριοι αμύνονται ως Αίαντες της Διαλέκτου τους» είπε µε φανερή απογοήτευση από την 
Κυπριακή κρατική τηλεόραση (και μιλούσε σε Κυπρίους βεβαίως) ένας συμπαθής ελληνοκεντρικός 
γλωσσολόγος που σπατάλησε χρόνια στην προσπάθεια του να εξελληνίσει τα Κυπριακά τοπονύµια. 
Για λόγους ανεξιχνίαστους (εκτός κι αν έφτασαν και στην Αναφωτία και τα Λατσιά οι νεοκύπριοι), οι 
Κύπριοι χαλούσαν τις πινακίδες που αντί Αναφωτία έγγραφαν Αναφωτίδα και αντί Λατσιά, Λακκιά 
(στο ελληνικό δηλαδή). Αυτή η υπόγεια αντίσταση των Κυπρίων στη «νεοελληνική κοινή» αξίζει να 
ερμηνευτεί, ιδιαίτερα σε µια εποχή που το γλωσσικό ζήτημα επανέρχεται. 


Το γλωσσικό ζήτημα επανέρχεται κατά τακτικά χρονικά διαστήματα στην Κύπρο. Μέχρι τη δεκαετία 
του '50 η κύρια διάσταση αυτής της διαμάχης είχε τη µορφή του υποβιβασμού της Κυπριακής 
διαλέκτου στο επίπεδο της «ζούγκλας» - του πρωτογενούς υλικού. Από τη µια η Κυπριακή διάλεκτος 
παρουσιαζόταν σαν γνήσια αρχαιοελληνική λόγω της επιβίωσης λέξεων και εκφράσεων από την 
εποχή του Οµήρου. Από την άλλη όµως το εκπαιδευτικό σύστηµα και η πλειοψηφία των διανούµενων 
τόνιζαν ότι οι Κύπριοι έπρεπε να µάθουν να μιλούν την Αθηναϊκή εκδοχή της Ελληνικής γλώσσας. Η 
Κυπριακή διάλεκτος ήταν η απόδειξη ότι οι Κύπριοι ήταν Έλληνες - τώρα μπορούσαν να την ξεχάσουν 
και να µάθουν να μιλούν την «σωστή» νεοελληνική κοινή. Η Κυπριακή διάλεκτος ήταν δηλαδή η 
γλώσσα των αµόρφωτων ιθαγενών τους οποίους έπρεπε να εκπολιτίσει, να κάνει ανθρώπους, το 
νεοελληνικό έθνος. 


Δημιουργήθηκε έτσι µια σχέση εξουσίας ανάµεσα στην επίσηµη Αθηναϊκή διάλεκτο/γλώσσα και την 
Κυπριακή διάλεκτο. Οι Κύπριοι όπως µαρτυρά η λαϊκή παράδοση των ποιητάρηδων και των 
τσιαττιστών δεν είχαν πρόβλημα στην έκφραση. Όχι µόνο μπορούσαν να εκφράζονται αλλά, όπως 
παρατηρήθηκε, η ίδια η δοµή της διαλέκτου είχε µια µουσικότητα που έκανε τους Κύπριους να 

αναπτύξουν µια πλούσια παράδοση λαϊκού ποιητικού λόγου (τόσο γραπτή όσο και προφορική). Η 
Κυπριακή διάλεκτος μ’ αυτή την έννοια είναι η ζωντανή µνήµη της ιστορίας της Κύπρου. Ο πλούτος 
των ξένων λέξεων (αραβικών, λατινικών, ελληνικών, τουρκικών, αγγλικών) που διαθέτει είναι η 
ιστορική µνήµη των πολιτισμών που πέρασαν απ' την Κύπρο. Σ’ αυτή τη γλώσσα που την ανέπτυξαν 
µόνοι τους οι Κύπριοι μπορούσαν και να εκφράζονται και να δημιουργούν. 


Η νεοελληνική κοινή αντίθετα δημιουργήθηκε από τους διανοούμενους των Αθηνών σαν ένας 
μηχανισμός οµοιογενοποίησης του πληθυσμού του Ελληνικού κράτους που δημιουργήθηκε µετά το 
1821. Ο στόχος αυτής της γλώσσας ήταν ιδεολογικός και πολιτικός. θελε συνειδητά να εξαφανίσει 
τις Αρβανίτικες, βλάχικες διαλέκτους που μιλούσαν οι Έλληνες της Ηπειρωτικής Ελλάδας και να 
καταδικάσει στην παρακμή τις Ελληνογενείς διαλέκτους των νησιών της Ανατολικής Μεσογείου 
(Κέρκυρα, Κρήτη, Ρόδος, Κύπρος κ.λ.π.) και άλλων µερών της περιοχής. 


«Για να καθιερωθεί η νεοελληνική 
σαν η ανώτερη γλώσσα έπρεπε όλες 
οι άλλες διάλεκτοι και τοπικοί 
πολιτισμοί να μετατραπούν σε 
ακατέργαστο υλικό... να 
εξαφανιστεί η ιστορική μνήμη». 


Η επίσηµη γλώσσα των Αθηνών (παρά τις διαμάχες καθαρεύουσας και δημοτικής) είχε πίσω της τον 
κρατικό μηχανισμό των Αθηνών αλλά και το γόητρο της «φαντασιακής κοινότητας» του Ελληνικού 
έθνους. Το να µιλάς λοιπόν τη νεοελληνική κοινή σήμαινε νομιμοφροσύνη στις επιταγές του εθνικού 
κέντρου αλλά και την υπόσχεση ότι θα ήσουν «Έλληνας». Ανώτερος άνθρωπος δηλαδή. 


Για να καθιερωθεί η νεοελληνική σαν η ανώτερη γλώσσα έπρεπε όλες οι διαλέκτοι και οι τοπικοί 
πολιτισμοί να μετατραπούν σε «πρώτες ύλες», σε ακατέργαστο υλικό, που θα χρησιμοποιούσαν οι 
διανοούμενοι των Αθηνών για να φτιάξουν τη μυθολογία του Ελληνικού έθνους. Έπρεπε δηλαδή να 
εξαφανιστεί η µνήµη των τοπικών πληθυσμών. Έπρεπε πλέον να βλέπουν τους εαυτούς τους σαν 
φτωχούς συγγενείς / σαν την περιφέρεια του εθνικού κέντρου. Το ότι λ.χ. ο Κολοκοτρώνης μιλούσε 
βλάχικα, το ότι ο Μπότσαρης δεν ήξερε καμιά Ελληνογενή διάλεκτο, το ότι οι Σουλιώτες, οι Υδραίοι 
και Σπετσιώτες μιλούσαν Αρβανίτικα, το ότι πολλοί Έλληνες Μακεδονομάχοι μιλούσαν τη σλάβικη 
διάλεκτο της Μακεδονίας σβήστηκε τελείως απ' την ιστορική µνήµη. Το ότι στην Κύπρο άνθισαν και 
άλλοι πολιτισμοί εκτός από τον υποτιθέμενο Ελληνικό έπρεπε να ξεχαστεί. 


Οι τοπικοί πληθυσμοί μετατράπηκαν έτσι πολιτιστικά σε «αποικιοκρατούµενους» ιθαγενείς. Όπως οι 
Ευρωπαίοι Αποικιοκράτες αναγνώρισαν ότι ο Αφρικανοί και οι Ασιάτες ήταν άνθρωποι, αλλά όχι 
ολοκληρωμένοι, και άρα έπρεπε να τους εκπολιτίσουν - έτσι και το εθνικό κέντρο αναγνώρισε 
Έλληνες από την Μολδαβία µέχρι την Καππαδοκία. Έπρεπε όµως αυτοί οι «εν δυνάµει Έλληνες» να 
μορφωθούν, να ξεχάσουν αυτά που ήξεραν, να µάθουν τη νέα γλώσσα, τη νέα παιδεία. Μόνο έτσι θα 
γίνονταν ολοκληρωμένοι άνθρωποι, Έλληνες δηλαδή. 


Εθνική Αποικιοκρατία και η εξουσία της γλώσσας 


Η διαδικασία αλλοτρίωσης των ανθρώπων από το άµεσο βίωµα τους, η καταστροφή της τοπικής 
δημιουργίας ήταν ανάλογη µε αυτή της Αποικιοκρατίας όπως την περιγράφει ο Φανόν, ο Μαἰςοίπι Χ 
και άλλοι αντι-αποικιακοί Επαναστάτες. Με µια ουσιαστική διαφορά. Εδώ πρόκειται για ένα σχετικά 
παραγνωρισµένο φαινόμενο - την Εθνική Αποικιοκρατία. Την επιβολή της κουλτούρας του κράτους 
Κυπριακό Κινηματικό Αρχείο 


Ογργας Μονεπιεηῖϊς Αγεῃίνθ 
ΚιρΓις 505γα ΗαΓεκαίῖ Αιςὶνὶ - Πἴῖρς://πιονεπιεηϊςαΓεῄῃἰνθ.ΟΓΟ/ 


|α5ί αρααἴε: 2020/07/14 16:06 ΥΝΙΚΙ:ΘΟΟΟΚ Πιῖρς://πιονεπιεηϊςαΓεμίνθ.οΓα/άοΚκι.ρηρ2ἱαΞξννἰκἰ:60οοΚ 


(της πρωτεύουσας) στην επαρχία. Από τη δεκαετία του 60 η συνειδητοποίηση αυτού του φαινομένου 
οδήγησε σε διάφορα κινήματα αποκέντρωσης-ἀενοιμῖίοη που µερικές φορές κατέληξε στην 
καταγραφή των τοπικών διαλέκτων (Οξυτανία-Γαλλία) και στην αναγνώριση της διγλωσσίας στις 
σχέσεις διαλέκτου-επίσημης γλώσσας (ΗΠΑ). 


Τα µακροπρόθεσµα αποτελέσµατα αυτής της σχέσης εξουσίας ανάµεσα στην επίσηµη γλώσσα του 
κράτους και την διάλεκτο ήταν η εµπέδωση των σχέσεων εξουσίας στην ίδια την κοινωνία. Ο 
δάσκαλος, οιερέας͵ ο δηµόσιος υπάλληλος, ο πολιτικός, ο δημοσιογράφος, ο διανοούμενος 
διαχωρίζεται από τη µάζα των αµόρφωτων «χώρκατων» µε τη χρήση της γλώσσας του εθνικού 
κέντρου. Ανέβαινες στην κοινωνική ιεραρχία στο βαθµό που μιλούσες «καλά Ελληνικά». 


Η εξίσωση µέχρι το 74 ήταν: Η χρήση της «νεοελληνικής κοινής» σήμαινε ότι ήσουν μορφωμένος, 
ανώτερης τάξης, άνθρωπος της εξουσίας. Η χρήση της κυπριακής διαλέκτου αντίθετα σήµαινε 
χυδαιότητα, υποανάπτυξη, καθυστέρηση. 


Χιλιάδες χρόνια ιστορίας ισοπεδώνονταν και ισοπεδώνονται µέσα στις σχολικές αίθουσες µε την 
απαγόρευση της Κυπριακής διαλέκτου. Και φυσικά η πλειοψηφία καταδικαζόταν στη σιωπή. Τη 
δεκαετία του 50 ο Νίκος Κρανιδιώτης σ’ ένα σχόλιο του στα Κυπριακά Γράμματα παρατηρούσε αυτή 
την αδέξια σιωπή των μαθητών, το γεγονός δηλαδή ότι παρέμεναν ακόµα ιθαγενείς. 


Η κυπριακή διάλεκτος έχει την τάση 
που τόσο αντιπαθούν οι 
Ελληνοκεντρικοί - την τάση για 
µιγαδοποίηση. 


«Μια από τις σοβαρότερες πνευματικές αδυναμίες των νέων µας είναι η γλωσσική ανεπάρκεια. 
Όχι µόνο η αµόρφωτη µα και η μορφωμένη νεολαία µας συναντά ανυπέρβλητες δυσκολίες, ιδιαίτερα 
στον προφορικό λόγο, του οποίου ο φυσικός ταχύς ρυθµός απαιτεί πλούσιο γλωσσικό θησαυρό και 
πλατειά γλωσσική κατάρτιση. Περίοδοι γλωσσικά ανομοιογενείς Και άνισες, φράσεις ασύνδετες, 
προτάσεις χωρίς συνοχή, εκφράσεις ανελλήνιστες, λέξεις που δεν κυριολεκτούνται, επίθετα 
ξεθωριασμένα, λεξιλόγιο φτωχό, σύνταξη χαλαρά, όλα µαζί δημιούργησαν ένα πενιχρό λόγο 
χωρίς στρογγυλότητα, χωρίς ακρίβεια, χωρίς χάρη, µέσα στον οποίον καταφαίνεται ο τραχύς 
αγώνας κι η αδέξια - τις πιο πολλές φορές - προσπάθεια για την υπερνίκηση αλλεπάλληλων 
εκφραστικών δυσχερειών». 


Και αυτά γράφονταν την εποχή του αγώνα της ΕΟΚΑ, για την υποτιθέµενη σήµερα «χρυσή νεολαία». 
Αντίθετα, 200 χρόνια πριν, όταν οι Κύπριοι δεν είχαν ακόµα «ιθαγενοποιηθεῶ και η γλώσσα τους δεν 
είχε περάσει σε δεύτερη µοίρα, ο µοναχός Βαρσκυ τους βρήκε εντελώς διαφορετικούς: «Σχεδόν 
όλοι στην Κύπρο είναι ταχείς στην αντίληψη και εύγλωττοι στην ομιλία». 


Γλώσσα, παιδεία και εξουσία: 
Η καταπίεση των διαλέκτων 


Όλοι οι µαθητές που είναι ομιλητές άλλης παραλλαγής της εθνικής γλώσσας από τη 
σχολική υφίστανται σαν πρώτο γλωσσικό µάθηµα μόλις βρεθούν µέσα στην τάξη τη 
βιαιότατη καταδίκη της µητρικής τους γλώσσας. Ολόκληρο το σηµασιολογικό δυναμικό, 
που διαθέτουν και χάρη στο οποίο επικοινωνούν θαυμάσια µέχρι εκείνη τη στιγµή µε το 

περιβάλλον, υποβιβάζεται από το δάσκαλο στην κατηγορία του λάθους («δεν είναι σωστό 
αυτό»), της κακής ποιότητας («πες το καλύτερα») και της µη γλώσσας («αυτό δε 
λέγεται»). Η καταδίκη αυτή της µητρικής του γλώσσας είναι για το µαθητή ξαφνική και 
άδικη αμφισβήτηση της ικανότητας που διαθέτει να χειρίζεται το λόγο και όλες τις 
περιπλοκές του µε άνεση και δημιουργικότητα, είναι άρνηση της αναμφισβήτητης 
ικανότητάς του να εννοεί και να επικοινωνεί σε όλα τα επίπεδα, από την έκφραση αναγκών 
και επιθυμιών µέχρι την παράδοση µέχρι τη μετάδοση πληροφορίας και την έκφραση στο 
αφαιρετικό επίπεδο της φαντασίας. 


Μόλις βρεθεί στο καινούργιο περιβάλλον του σχολείου ο µαθητής ομιλητής (τοπικής ή 
κοινωνικής) διαλέκτου μαθαίνει από το δάσκαλο ότι δεν ξέρει να μιλάει, αντί να 
πληροφορηθεί ότι εκτός από τη γλώσσα του υπάρχει και η άλλη παραλλαγή του σχολείου, 
την οποία πρέπει να μάθει, γιατί είναι καταλληλότερη για τις σχολικές και τις επίσηµες 
συνθήκες επικοινωνίας, άρα απαραίτητη για την εκπαιδευτική επιτυχία, αλλά και για την 
κοινωνική άνοδο. Αντί για αυτή την πληροφορία, που ανοίγει το δρόµο στην εκμάθηση της 
σχολικής γλώσσας από όλους ανεξαιρέτως τους µαθητές, κάνει ο δάσκαλος άθελά του και 
εξαιτίας των γλωσσικών μύθων κάτι εξαιρετικά βίαιο και παράλογο, αμφισβητεί στους 
µαθητές την ικανότητα του λόγου που κατέχουν. Λογική συνέπεια είναι αυτό που 
καθημερινά και συστηματικά συμβαίνει σε όλα τα σχολεία, οἱ µαθητές αυτολογοκρίνονται, 
παύουν να μιλούν µέσα στην τάξη και αντί να εκφράζονται αυθόρµητα, Ψάχνουν κάθε φορά 
ποια θα ήταν η διατύπωση που αποδέχεται ο δάσκαλος. Έτσι, ψελλίζουν συνήθως σαν 
άλαλα όντα, διστάζουν και ξαναρχίζουν, και περιορίζονται µιµητικά στις έτοιµες 
διατυπώσεις του βιβλίου. Μέσα στην τάξη οι µαθητές βουβαίνονται, ενώ ξαναβρίσκουν όλη 
τη φυσική άνεση στο δημιουργικό λόγο, µόλις βρεθούν έξω από τις σχολικές συνθήκες και 
τη βαριά γλωσσική λογοκρισία του σχολείου. 


Άννα Φραγκονδάκη, «Γλώσσα και ιδεολογία» 


Μορφές Αντίστασης: Πολιτική και πολιτιστική αυτονοµία 


Την δεκαετία του 50, ὡστόσο, είχε αρχίσει Και µια αναβίωση του ενδιαφέροντος για τον γραπτό και 
προφορικό λόγο της Κυπριακής διαλέκτου. Πέρα απ' τη λαογραφία, µια σειρά από άρθρα του Τεύκρου 
Ανθία στη Χαραυγή στα τέλη της δεκαετίας του 50 άρχισαν µια µικρή στροφή στην επανεκτίµηση 
της Κυπριακής διαλέκτου. Κατά τη διάρκεια της Ανεξαρτησίας η προοδευτική συνειδητοποίηση των 
Κυπρίων ότι θα μπορούσαν να ζήσουν χωρίς να είναι επαρχία του εθνικού κέντρου έδωσε σίγουρα µια 
ώθηση στη διατήρηση της Κυπριακής διαλέκτου σε ορισμένα γκέττο. Από το 1960 ως το 74, ωστόσο, 
το Υπουργείο Παιδείας και ο στρατός (αυτοί οι μηχανισμοί µε τους οποίους το Ελληνικό κράτος 
εµπέδωσε την Ελληνική Εθνική Ταυτότητα και τη γλώσσα του) παρέμειναν στα χέρια της Ελληνικής 
πρεσβείας. Έτσι η γελοιοποίηση της Κυπριακής διαλέκτου και το σύμπλεγμα κατωτερότητας των 
Κυπρίων συνεχίστηκε. Η γλώσσα ήταν ο μηχανισμός µέσα απ' τον οποίο η Αθήνα επέμεινε να υποβάλει 
στους Κυπρίους ότι ήταν φτωχοί ιθαγενείς χωρίς πολιτισμό µπροστά στα υποτιθέµενα µεγαλεία του 
Νεοελληνικού Έθνους. Η δυσφορία ωστόσο των Κυπρίων για τις συνεχείς παρεμβάσεις του κράτους 
των Αθηνών, για την μεραρχία που υπήρχε στην Κύπρο από το 64 ως το 67, οδήγησαν στην ανάπτυξη 
αυτού που ο Ατταλίδης ονομάζει «Κυπριακή συνείδηση». Ένα φαινόμενο που αρθρώθηκε µε τη φράση 
«Η Κύπρος για τους Κυπρίους». Η φράση εμφανίστηκε σαν σύνθημα στους τοίχους και η ανάπτυξη 
της κυπριακής συνείδησης ανάµεσα στους Κυπρίους αποτέλεσε ένα απ' τα κατηγορητήρια εναντίον 
του Μακαρίου την περίοδο 72-74. Μετά το 74 οι υπόγειες κυπροκεντρικές τάσεις εμφανίστηκαν πιο 
δυναμικά και ανοικτά. Η σχέση ωστόσο της Κυπριακής συνείδησης µε τη διάλεκτο δεν ήταν άµεση. Η 
κύρια αιχμή της Κυπριακής συνείδησης µέχρι πρόσφατα ήταν σε ένα µεγάλο βαθµό το πολιτικό 

αίτηµα για την ολοκληρωμένη ανεξαρτησία της Κύπρου. Μόνο σ’ ένα δεύτερο επίπεδο αυτή η 
«συνείδηση» τόνιζε την ανάγκη πολιτιστικού διαλόγου (όχι απλά συμβίωσης) µε τους 
Τουκροκύπριους. Ουσιαστικά οι νεοκύπριοι της δεκαετίας του 70 παρέμειναν αιχμάλωτοι της 
«ιθαγενοποίησης» που τους είχε επιβάλει η εθνική αποικιοκρατία του κράτους της «μητέρας 
πατρίδας». Μόνο προς το τέλος της δεκαετίας του 70 και αρχές της δεκαετίας του 80 µε τη 
δηµοσίευση της «Κυπριακής ιστορίας» του Κ. Γραικού άρχισε και η διαδικασία της πολιτιστικής 
αυτονοµοποίησης της Κυπριακής συνείδησης. Είναι σ’ αυτά τα πλαίσια που εμφανίστηκαν και 
ορισμένα άρθρα για την γκεττοποίηση και καταπίεση της Κυπριακής διαλέκτου. Σίγουρα σταθµός για 
µια τέτοια προβληματική είναι το άρθρο του Κ. Λεοντίου, αποσπάσματα του οποίου δημοσιεύουμε πιο 
κάτω. Ο κ. Λεοντίου δεν εντάσσει το κείµενο του στην προσπάθεια πολιτιστικής αυτονοµοποίησης. 
Σε κάποιο σηµείο του άρθρου του, μάλιστα, δηλώνει σαφώς ότι δεν θεωρεί την πολιτικοποίηση του 
γλωσσικού σαν σοφή ενέργεια. Το άρθρο είναι σταθµός, ωστόσο, γιατί χρησιμοποιεί µια σύγχρονη 
επιστημονική προσέγγιση για να αναλύσει την αυτογελοιοποίηση, την αυτοὐποτίμηση και τη 
γενικότερη σχιζοφρένεια που βιώνει ο Κύπριος όταν υποχρεώνεται να θεωρεί τη ζωντανή γλώσσα 
που µιλά σαν υποδεέστερη. Τονίζει στην αρχή το ασαφές του διαχωρισμού γλώσσας και διαλέκτου 
και καταλήγει µε µια γενικότερη αναφορά στην καταπίεση της διαφορετικότητας απ’ την οµοιογενή 
γλώσσα των εθνών. 


Και η εξουσία του κράτους υπέρ 
της γλώσσας των αρχαίων 
Αθηναίων! 


 Ε, ΟΧΙ ΚΑΙ ΕΤΣΙ ΚΥΡΙΕ ΜΠΑΜΠΙΝΙΩΤΗ! τε] «Σπὶν επικαιρότητα βρίσκεται πάλι το θέμα; 
της τυποποίησης των ονομάτων στην ελ 


| Εκείνο που δεν έχει καταλάβει ο κ. Μπαμπινιώτης είναι τι εἶναι η Κύπρος, τι υπήρξε στην στ] ληνική γλὠσσα και της μεταγραφής τους... 
α ιστορία της, ποιες εἶναι οι προὔποθέσεις επιβίωσης της, ιδιαίτερα σήµερα, σε ἑνα μικρό αλ- [στ] Α λις ϐ , -- 
Β ληλοεξαρτώμενο κόσµο. Η Κύπρος εἶναι γέφυρα επικοινωνίας, η Κύπρος ἐχει ανοικτές πὀρ- µπή " - κ αν στις εἰ αυτός ο στόχος θαβ: 
Π τες στον κόσµο... Η Κύπρος επιβίωσε γιατί ο Κύπριος δεν περιορίζεται στα σύνορα του.. Αν τροχιοδρομηθούν σηµαντκές αλλαγές στη 
Π δεν ξέρει µια ἡ περισσότερες διεθνείς γλὠσσες δεν µπορεί να επφιώσει.. ο. ο... 
. . . . . . . ν ί Ι 
ΕΠ Απ' αυτά [εκφωνήσεις λόγων και θαρύγδουπες πατριωτικές παραινέσεις] μπουχτήσαμε νακίδες που βρίσκονται σε ὄρόμους και επἰ 
" Από την απά ' Τάκη Χατζηδημητρίου - μι). λληνικά και δεν ἑ λωσοικά ίρια». 
νολθλμενο... Έχουμε ἁλλα αφολλήμανα- 9 ας ή ουζψοίρε σοι τὰ ἀφωούργησαν, ποτ 








Εθνικοφροσύνη, εξουσία και γλώσσα στην Κύπρο 


Προς το τέλος της δεκαετίας του 80 η επανεμφάνιση ενός νέοεθνικόφρονα λόγου που πρόβαλε το 
εκδοτικό συγκρότηµα ΔΙΑΣ οδήγησαν σε µια νεοελληνική αντεπίθεση. Η κύρια αιχμή αυτής της 
επίθεσης στο γλωσσικό ήταν αρχικά η χρήση της Αγγλικής. Η διαπίστωση ήταν βέβαια σωστή. Με το 
διαχωρισμό των Ε/Κ και των Τ/Κ µετά το 74 σταμάτησε οριστικά (για την ώρα) η αλληλεπίδραση 
Ελληνικής και Τουρκικής στην Κυπριακή διάλεκτο και αντικαταστήθηκε απ’ την αλληλεπίδραση 
Ελληνικής και Αγγλικής (στην Ελληνογενή διάλεκτο). Ἠ εξέλιξη ήταν αναπόφευκτη για 2 λόγους: Η 
ίδια η οικονομική ανάπτυξη έκανε τα αγγλικά την απαραίτητη δεύτερη γλώσσα των Κυπρίων µια και 
το νησί είχε μετατραπεί σε εµπορικό κέντρο. Η ίδια η διάλεκτος, ὡστόσο, φαίνεται να έχει την τάση 
που τόσο αντιπαθούν οι Ελληνοκεντρικοί - την τάση για µιγαδοποίηση. Ένα επίσης απαραίτητο 
χαρακτηριστικό για ένα χώρο που ήταν γεωγραφικό σταυροδρόμι για τόσους αιώνες. 


Αυτά μπορούσαν βέβαια να τα αντιληφθούν οι Ελληνοκεντρικοί(. 

Είναι θέµα αξιοπρέπειας. Έχουμε 
και µεις γλώσσα. Μιλούμεν. Στο 
όνοµα 10,000 χρόνων ιστορίας. 


Η επίθεση ωστόσο πήγαζε µάλλον από δυο άλλους παράγοντες. Εν µέρει η σύγχρονη 
νεοεθνικοφροσύνη υποστηρίζει µεν την ανεξαρτησία, αλλά βλέπει πια (όπως και οι εθνικιστές του 
Ντεκτάς) ότι στην Κύπρο θα ζουν 2 λαοί, 2 έθνη. Άρα η τρίτη γλώσσα, τα αγγλικά, που είχε 
καθιερωθεί σαν η γλώσσα επικοινωνίας των 2 κοινοτήτων πρέπει να εξαφανιστεί. Να µιλά ο καθένας 
τη γλώσσα του λένε λίγο πολύ οι νεοεθνικόφρονες και δεν υπάρχει λόγος επικοινωνίας. Ένας απ' 
αυτούς εισηγήθηκε µάλιστα να κτίσουµε ένα τοίχο (αλά Βερολίνου) στην Κύπρο για να διαχωρίσουµε 
τους Έλληνες και τους Τούρκους. 


Ο άλλος λόγος, Και οπιο ουσιαστικός, είναι η ίδια η εξουσία της γλώσσας. Διότι το κράτος των 
Αθηνών προωθούσε την «ιθαγενοποίηση» των Κυπρίων για να κρατά την Κύπρο εξαρτωµένη αλλά 
αυτή η διαδικασία γινόταν και γίνεται µέσα από ντόπιους μηχανισμούς και φερέφωνα εξουσίας. Όπως 
παρατηρεί ο Ρ. Γοἶζος στο άρθρο του για την άνοδο του Ελληνικού εθνικισμού στην Κύπρο, η 
αναβίωση του ενωτισμού ανάµεσα σε ορισμένα στρώματα του πληθυσμού όπως οι δάσκαλοι τη 
δεκαετία του 70 είχε να κάνει µε τον εκτοπισμό τους απ' τη θέση γοήτρου/ςίαϊως που είχαν, απ' τους 
απόφοιτους αγγλικών πανεπιστημίων (γιατρούς, δικηγόρους κ.λ.π.). Με τον ίδιο τρόπο η 
Ελληνοκεντρική διανόηση σήµερα νοιώθει να απειλείται γιατί τα αγγλικά αντικαθιστούν την 
Ελληνική σαν γλώσσα «εκπολιτισμού». Είναι τα αγγλικά τώρα που είναι η γλώσσα που οδηγεί στην 
κοινωνική άνοδο, σε ένα νησί όπου το κύριο εισόδηµα έρχεται απ' τον τουρισμό και τις Υπεράκτιες 
επιχειρήσεις. Ιστορικά βέβαια αυτή η σύγκρουση είχε αρχίσει από πιο παλιά (απ' τις αρχές του αιώνα) 
και εντάθηκε τη δεκαετία του 50. Τότε η Ελληνοκεντρική διανόηση χρησιμοποίησε τον αγώνα της 
ΕΟΚΑ για να αποθαρρύνει την εξάπλωση των αγγλικών. Η αστική τάξη πάντα συγκατάνευε σε 
τέτοιους αγώνες γλωσσικής καθαρότητας και τους ενθάρρυνε. Υπήρχε και εδώ όµως το Κόλπο. Οι 
αστοί ενθάρρυναν τους Ελληνοπαθείς να υποστηρίζουν την Ελληνική ενάντια στην Αγγλική ενώ οι 
ίδιοι έστελαν τα παιδιά τους σε αγγλόφωνα σχολεία. Η πρόσφατη εμπειρία γελοιοποίησης του κ. 
Αναστασιάδη (προέδρου της επιτροπής Παιδείας της Βουλής) ήταν χαρακτηριστική. Ο Αναστασιάδης 
ήταν η αιχµή της επίθεσης ενάντια στο πανεπιστήμιο Κύπρου. Εν µέρει γιατί η βιβλιογραφία του 
πανεπιστημίου είναι στα αγγλικά και γιατί έτσι υποτίθεται ότι το πανεπιστήμιο «αφελληνίζει» το 
νησί. Όταν ξέσπασε µια οργισμένη αντίδραση των πολιτών ενάντια στον βουλευτή η «ατάκα» που 
έπιασε τόπο ήταν η αποκάλυψη ότι τα παιδιά του Ελληνοπρεπέστατου βουλευτή σπουδάζουν στην 
Αγγλία. 


Η χρήση της γλώσσας στην Κύπρο τα τελευταία 40 χρόνια είναι ο πολιτιστικός μηχανισμός που 
στηρίζει την ταξική διάρθρωση, τις οµάδες γοήτρου και την πρόσβαση στην εξουσία. 


Η βασική υποκρισία του Ελληνικού εθνικισμού στην Κύπρο είναι αυτή: Ενώ είναι αυτός που 
δημιούργησε την νομιμοποίηση της εξουσίας, µέσω της γλώσσας, τολµά σήµερα να διαμαρτύρεται 
για την «άνιση» σύγκρουση του µε την Αγγλική. Μα ποιος κατάστρεψε την τοπική κουλτούρα, ποιος 
µετάτρεψε τη ζωντανή µας γλώσσα σε φολκλορικό έκθεµα αγαπητοί νεοέλληνες; Τις δοµές εξουσίας 
για τη σηµερινή επικράτηση της αγγλικής τις έθεσε ο Ελληνικός εθνικισμός µε την καθιέρωση 
«σωστής» και «λάθος» γλώσσας. 


«Μιλούμεν» - είναι τελικά θέµα αξιοπρέπειας 


Το 1992 οι Ελληνοκεντρικοί έστρεψαν τελικά τα πυρά τους Και εναντίον της Κυπριακής διαλέκτου. 


Κυπριακό Κινηματικό Αρχείο 

Εν µέρει βέβαια η δικαιολογία/έναυσµα ήταν το πρόγραµµα «Χωρίς Πλαίσια» του Απρίλη του 92 όπου 
διατυπώθηκε για πρώτη φορά, τηλεοπτικά, η θέση ότι νεοελληνική κοινή καταπιέζει την κυπριακή 
διάλεκτο και ότι θα έπρεπε να γραφτεί ένα αλφάβητο της τελευταίας. Σε ένα γενικότερο επίπεδο 
ωστόσο η Κυπριακή διάλεκτος φαίνεται να έχει ξεπεράσει την κρίση της γκεττοποίησης και του 
μαρασμού που διάγνωσε στην δεκαετία του 80 ο Κ. Λεοντίου. Πέρα απ' τον χώρο των επιθεωρήσεων 
(ο οποίος πάντα συντηρούσε την Κυπριακή διάλεκτο για το λαϊκό κοινό) η κυπριακή άρχισε να 
χρησιµοποιείται και σε σοβαρά θέατρα (όπως αυτά του Γ,. Νεοφύτου). Αλλά ο καθοριστικός 
παράγοντας ήταν η κατάργηση του κρατικού μονοπώλιου στα Μέσα Μαζικής Ενημέρωσης. Η ανάγκη 
τηλεφωνημάτων χαλάρωσε τους γλωσσικούς κώδικες - τώρα πια µπορεί να ακούσει κανένας την 
Κυπριακή διάλεκτο και σαν ηµι-δημµόσιο λόγο (απ' το ραδιόφωνο). Το ότι οι μεταμεσονύχτιες ώρες 
των ραδιοφώνων κατακλύζονται από τσιατιστά είναι χαρακτηριστικό. Η Κυπριακή διάλεκτος ήταν 
για ένα αιώνα τώρα, η κρυφή γλώσσα της νύχτας. Ακόμα και η οργισμένη αντίδραση διαφόρων στο 
άρθρο του Μπαμπινιώτη ήταν χαρακτηριστική. Αντιδρούν βέβαια σαν εξελληνισμένοι ιθαγενείς αλλά 
τουλάχιστον αντιδρούν στο «εθνικό κέντρο». 


Έχει αρχίσει να διαμορφώνεται µια νέα αστική (των πόλεων) κυπριακή διάλεκτος µε έντονο 
επηρεασµό τόσο απ' την Ελληνική όσο και απ' την Αγγλική. 


Σίγουρα βέβαια η γελοιοποίηση της διαλέκτου είναι ακόµα εδώ. Όπως και η αυτοὐποτίμηση των 
Κυπρίων. Για αυτό τραυλίζουν µπροστά στην εξουσία. Δεν «ξέρουν» να μιλήσουν σύμφωνα µε τις 
επίσηµες γλώσσες. Στο δρόµο όµως και στην καθημερινότητα αμύνονται «ως Αίαντες» όπως είπε και 
ο Μ. Χριστοδούλου. Γι’ αυτό άλλωστε η Ελληνοκεντρική «συναπαρτσιά» της εξουσίας πολεμά µε 
τόσο πάθος κάθε ίχνος της κυπριακής διαλέκτου. Το θέµα δεν είναι απλά η επανεμφάνιση ενός νεο- 
καθαρευουσιανισμού. Ο στόχος είναι η ίδια η υπόσταση των Κυπρίων. Είναι έκδηλο άλλωστε στο 
λόγο των Ελληνοκεντρικών. «Οι Κύπριοι αντιστέκονται... «οι Κύπριοι δεν καταλαβαίνουν», «δεν είναι 
ζήτημα µόνο των Κυπρίων» κ.λ.π. λες Και οι ίδιο γεννήθηκαν στο Κολωνάκι. Είναι βέβαια και ταξικό 
το ζήτημα. Γι’ αυτό οι διανοούμενοι της Ελληνοπληξίας αγκαλιάζουν µε τόσο πάθος τις ανοησίες 
της γλωσσικής καθαρότητας των Μπαμπινιώτηδων και άλλων καλαμαράδων αποστόλων του 
συντηρητισμού. Ψάχνουν εναγωνίως να βρουν βάθρο πάνω στο οποίο να στηρίξουν την εξουσία τους. 
Αυτοί θα μιλούν σαν «Ελληνες» και οἱ υπόλοιποι θα είναι οἱ ανορθόγραφοι που αφού δεν ξέρουν τους 
γραφειοκρατικούς νόµους της γραμματικής θα είναι δικαιολογημένα καταδικασµένοι στη σιωπή. Και 
η εξουσία της Ελληνοκεντρικής λαγνείας των καθαρών λέξεων θα θεµελιωθεί επιτέλους στο όνοµα 
των συµφερόντων του «έθνους». 


Γι΄ αυτό αντιστέκονται οι Κύπριοι. Γι’ αυτό τα «λαϊκά στρώματα» δεν θα μιλήσουν ποτέ την επίσηµη 
γλώσσα. Είναι ταξική και πολιτιστική αντίσταση. Γιατί στο βάθος το ζήτημα δεν είναι εθνικό θέµα - 
Είναι θέµα αξιοπρέπειας. Έχουμε και εµείς γλώσσα. Μιλούμεν. Στο όνοµα 10,000 χρόνων Ιστορίας. 


Χρήσεις της Κυπριακής Διαλέκτου και Προεκτάσεις (Αποσπάσματα) 


Κώστας Λεοντίου 





1. Διάλεκτος και Γλώσσα 


Η Κυπριακή διάλεκτος αποτελεί υποσύστηµα ή υποσύνολο του συστήµατος ή συνόλου 
«ελληνική γλώσσα». 


Όλες οι γλώσσες του κόσμου υποδιαιρούνται σε πολυάριθµες διαλέκτους. 

Η επιλογή ή επιβολή µιας διαλέκτου ως επίσηµης γλώσσας µιας χώρας, δεν στηρίζεται σε 
αισθητικά ή άλλα κριτήρια, τα οποία εξάλλου είναι σχετικά και υποκειµενικά, αλλά 
ανταποκρίνεται σε οικονομικές, κοινωνικές ανάγκες και εξαρτάται από γεωγραφικές, 
πολιτικές, ιστορικές συγκυρίες. 


Πρέπει επίσης να τονίσουμε πως και αυτά ακόµη τα κριτήρια και όρια που καθορίζουν τις 
διαφορές γλώσσας - διαλέκτου δεν είναι σταθερά. Ένας Νορβηγός µπορεί να κατανοήσει 
ένα Δανέζο, μιλώντας ο Καθένας τη γλώσσα του, ενώ αυτό είναι πολύ πιο δύσκολο αν όχι 
αδύνατο για ένα κάτοικο του Πεκίνου, που εκφράζεται στο Μανδαρίνο πρότυπο και τον 
κάτοικο της Καντώνας που µιλά τη διάλεκτο του. 


α) Δεν υπάρχουν καθαρόαιµες διαλέκτοι, ούτε καθαρόαιµες γλώσσες. Η τόσο θαυμαζόµενη 
γαλλική αποτελεί κράµα λατινικής, γερμανικής και κελτικής. 


Ο «κόκορας» της πανελλήνιας αποτελεί ονοµατοποιία, ο πετεινός της διαλέκτου µας 
προέρχεται από τ’ αρχαία. Ο «χουρµάς» ξενόγλωσσο, το «φοινίκι» είναι ελληνικό. 


β) Όλες οι γλώσσες εξελίσσονται. Το ίδιο συμβαίνει φυσικά και στις διαλέκτους. 
2. Κυπριακή διάλεκτος και παιδεία 


Η Κυπριακή διάλεκτος αντιμετωπίζεται µε πολύ εχθρικό τρόπο από πολλούς εκ- 
παιδευτικούς. Οι διαλεκτόφωνοι µαθητές γίνονται συχνά αντικείµενο προσβολών, έντονων 
επικρίσεων, τιµωριών, ειρωνικών σχολίων. 


Αξίζει να σημειωθεί ότι πολλοί από τους εκπαιδευτικούς που υιοθετούν αρνητικές στάσεις 
ως προς την αντιμετώπιση του θέµατος, προέρχονται από µικροαστικό ή/και αγροτικό 
περιβάλλον και είχαν κάποτε υποστεί ανάλογες προσβολές. Έχοντας συνδέσει το θέµα της 
αποδιαλεκτοποίησης µε την κοινωνική ανέλιξη και επιτυχία, εξασκούν µε υπερβάλλοντα 
ζήλο ό,τι θεωρούν ιερό, σχεδόν ιεραποστολικό καθήκον, σύμφωνα µε τη λογική, αν 
μπορούμε να την αποκαλέσουµε έτσι, πολλών μηχανισμών καταπίεσης. 


«Βασανίστηκα, καταπιέστηκα, ξεπέρασα αυτά τα στάδια, τώρα που διαθέτω και γω 
εξουσία θα εκτονωθώ µε τη σειρά µου, καταπιέζοντας, χωρίς ποτέ µου να αμφισβητώ την 
εγκυρότητα ή ηθικότητα ή αποτελεσµατικότητα των µεθόδων αυτών». 


Πρέπει εδώ να γίνει µνεία του εξαιρετικού βιβλίου «ἱ6 ρ8ΓΙ6Γ 6Γοαυδηϊ», στο οποίο 
περιγράφεται και αναλύεται ο ταπεινωτικός τρόπος µε τον οποίο αντιμετώπιζε η 
παραδοσιακή παιδεία την οξιτανική γλώσσα στη Μεσηβρινή Γαλλία (Προβηγγία). 


3. Πολιτική ορολογία και κυπριακή διάλεκτος 


Εν αρχή, τα «ζοππόβορτος» και «τζιτζιροζάμπιες». Ο µέσος Κύπριος πήρε µε το πρώτο 
επίθετο το ηµιεπίσηµο χρίσµα του και το κίνηµα των αδεσμεύτων το βάφτισµα από τον 
Καλό αστό πολιτικό ηγέτη. 


Στα πρώτα ήδη βήματα του πολιτικού µας βίου, µάθαμε πως το να βρίσκεις λέξεις στη 
διάλεκτο και να διανθίζεις μ’ αυτές το κατά τ’ άλλα καθώς πρέπει κείµενο σου, 
εγκλωβίζοντας τις, ίσως για προληπτικούς λόγους υγιεινής - παρεμπόδιση µεταδοτικής 
µολυσματικής ασθένειας, στην τυραννία των εισαγωγικών, αυτό είναι εΠἰς. 


Υπό µορφή αναθεµατισµών και αφορισµών, τα επίθετα αυτά έχουν και µια άλλη μυθολογική 

εξήγηση. Θεέ µου, αυτός ο καταπληκτικός αρθρογράφος, αυτό ο υπέροχος 
γλωσσοπλάστης, αυτός ο εξαίρετος ρήτορας, γνωρίζει, ποιος θα τόλεγε - και τη γλώσσα 
των κοινών θνητών, την οποία χρησιμοποιεί όπου πρέπει και όταν πρέπει σύµφωνα µε 
δόσεις µιας σοφής συνταγής που προσφέρονται προς τον καταναλωτή - ακροατή, θεατή, 
αναγνώστη και που σκορπούν - συνήθως - µερικά γελάκια κατάπληξης και δέους για την 
απροσδόκητη και αναπάντεχη ικανότητα. 


Φυσικά η τοπολαλιά έχει σαν κύρια αποστολή τη δηµιουργία εντυπώσεων. Τα υβριστικά 
επιθέτων µιας περιφρονηµένης διαλέκτου, αυτό αποτελεί πια το άκρον άωτον του 
υποβιβασμού. 


4. Ο μύθος του κυπριώτικου σκετς 


Πρόσφατη ανακοίνωση που αναφερόταν σε άλλη ανακοίνωση ανάφερε ανάµεσα στ’ άλλα 
και τα εξής; 


«Οι συνεδρίες της Βουλής δεν είναι κυπριώτικο σκετς». Ας αναλύσουμε και ας 
ερμηνεύσουµε την απλή αυτή φράση. Οι συγγραφείς της θα πιστεύουν και θα υποστηρίζουν 
ότι η βουλή είναι ένα σοβαρό και αξιοσέβαστο σώμα. Οι συνεδρίες της βουλής πρέπει 
λοιπόν να τυγχάνουν του ανάλογου σεβασμού. 


Υπεραμυνόµενοι του γοήτρου της, τη διαχωρίζουν µε την αρνητική αυτή σύγκριση, µε την 
παρεμβολή του αναγλύφου «δεν» από οποιαδήποτε παροµοίωση ή ταύτιση µε το 
κυπριώτικο σκετς. 


Υποβάλλεται λοιπόν σαφώς πως το κυπριώτικο σκετς δεν είναι σοβαρό. Φυσικά θά' λεγε 
κανείς: «Αφού πρόκειται πολύ συχνά για ηθογραφικές κωμωδίες». 


Ναι αλλά ας µη συγχίζουµε τις έννοιες γελοίο και κωμικό. Ότι είναι κωμικό δεν σηµαίνει 
πως είναι και ευκαταφρόνητο. Απόδειξη: Δεν ανάφεραν κωμωδία του Αριστοφάνη, του 
Μολιέρου ή έστω του Ψαθά σαν παραδείγµατα προς αποφυγή. 


Έτσι επανελήφθη εδώ µια πλατεία διαδεδομένη εντύπωση πως το σκέτς αποτελεί συχνά 
σηµείο αναφοράς για µη κολακευτικές συγκρίσεις. 


Μα τι συμβαίνει επιτέλους µε τα κυπριώτικα σκετς; Ποια είναι η μυθολογία τους; 


Ο κόσµος του, στατικός, απολιθωµένος, τυποποιηµένος, όπως ένα τυπογραφικό κλισέ. Τα 
στοιχεία της υπερβολής της εκζήτησης, του κατευθυνόµενου, υπό έλεγχο αυθορμητισμού 
αποτελούν σχεδόν κατά κανόνα το σήµα κατεκαθέν του. Λέξεις απηρχαιωµένες, 
ξεχασμµένες, ανασύρονται από τη ναφθαλίνη για να ξενίσουν Και να ξαφνιάσουν πρώτους 
απ' όλους τους ίδιους τους Κυπρίους, στην καταπληκτική τουλάχιστον πλειοψηφία τους. 


Η θεματολογία τους επαναλαμβάνεται τροποποιημένη, αναθεωρημένη, διορθωμένη, 
προβάλλοντας ένα µικρόκοσµο ερμητικά κλειστό, που διαιωνίζεται σ’ ένα απρόσιτο 
γκέττο, Καλά φυλαγμένο από τους θεματοφύλακες. 


Δεν φτάνει παρά σπάνια - και όπως ο απόηχος µιας άλλης πραγματικότητας λιγότερο 
ψευδοαυθεντικής ίσως, αλλά το ίδιο, αν όχι περισσότερο γνήσιας. 


Ο άλλος κόσµος που δε ζει σε γραφικά χωριουδάκια, ο κόσμος των συνοικισμών 1, 2,3,ο 
κόσμος των πόλεων, των εργοστασίων, των πολυκατοικιών που ξεφυτρώνουν σαν 
μανιτάρια, ο κόσμος που αναπνέει και κολυμπά σε ένα μολυσμένο περιβάλλον, ο κόσμος που 

δεν γυροφέρνει την ανία του στα παραδοσιακά καφενεδάκια αλλά στα εδα[ός και στις 
δισκοθήκες, αυτός ο αντιεξωτικός, πεζός κόσμος που εκφράζεται σε µια διάλεκτο που δεν 
µπορεί νάναι παρά κυπριακή, δεν έχει θέση στο σκέτς παρά µόνο σπάνια ή περιστασιακά, 
όπως κάποιος παρείσαχτος µουσαφίρης. Κι αν κάποιος απ' αυτούς εισδύσει στην καλά 
οροθετηµένη νησίδα του κυπριώτικου σκετς, νοιώθει τόσο άνετα, τόσο βολικά όσο και µια 
κυρία µε τας καµελίας που θες από λάθος θες από παρεξήγηση, βρέθηκε μπλεγµένη σε µια 
ταινία καράτε. 


5. Πρωτογενή και δευτερογενή προβλήματα 
Η αντιπαράταξη διαλέκτου-γλώσσας-διαλέκτου δημιουργεί και πολλά άλλα προβλήµατα. 


Άλλοι Κύπριοι αντιμετωπίζουν προβλήµατα στην έκφραση που οδηγεί σε προβλήματα 
ευφράδειας και ευγλωττίας. 


Αυτό µπορεί να επεκταθεί και σε άλλους τοµείς όπως η ικανότητα για αυτοσχεδιασμό ή και 
απλής και σαφούς μετάδοσης μηνυμάτων (πολλοί γιατροί διαπιστώνουν πως οι ιθαγενείς 
τους δυσκολεύονται να τους πουν µε ακρίβεια που πονούν). 


Πολλά άτοµα µετά τις οδυνηρές εµπειρίες που δέχτηκαν όταν εκφράστηκαν στη διάλεκτο 
τους, προσβολές, υποτιµήσεις, κλείνονται στον εαυτό τους. 


6. Αντί επιλόγου - Ο Ρατσισµός και τα δίδυµα αδελφάκια του 
Το τροπάρι το γνωρίζουμε καλά. 


Στο όνοµα µιας υποτιθέµενης νόρµας, στο όνοµα µιας καταναγκαστικής 
οµοιογενειοποίησης, στο όνοµα της ανωτερότητας της επιστροφής στις αγνές και 
ανόθευτες ρίζες, η νοοτροπία της αναζήτησης του αμιγούς προτύπου, της πεντακάθαρης 
φυλής, της άσπιλης και αµόλυντης γλώσσας, γνωρίζουμε που οδήγησε και οδηγεί, όταν 
βασιλέψει και θριαμβεύσει σ’ όλο το μεγαλείο της: 


Στα στρατόπεδα συγκεντρώσεως, στα κρεµατόρια στον σφαγιασµό, ή σε άλλες πιο 
εξευγενισµένες µεθόδους άµεσου ή αργού θανάτου. 


Η περίφηµη ανωτερότητα, η ευαγγελιζόµενη και πολυδιαφηµισµένη αναδηµιουργία του 
έκπαγλου ξανθού προτύπου και πρωτοτύπου που πρόβαλε στο λυκαυγές της Ιστορίας της 
φυλής, η εκκαθάριση του πάλλευκου αυθεντικού αρχετύπου, απ' όλα τα μικρόβια, τα 
παράσιτα, πού το παραµόρφωσαν και το µόλυναν, απ' όλες τις σκουριές, όλα τα νοσογόνα 
και νοσηρά στοιχεία, όλες τις αλλογόνες ουσίες που το αλλοίωσαν, καθ’ οδόν, αυτός ο 
τέλειος κόσμος, δεν είναι παρά ο µακάβριος ευφηµισµός της ανυπόφορης μαύρης 
κατάµαυρης µονοτονίας της προβατοποιηµένης οµοιοµορφίας. 


Και η ιδανική επικοινωνία στο τέλειο πρότυπο, δεν είναι παρά το παρανοϊκό παραλήρημα 
του Δικτάτορα και ο µονότονος ήχος από τις ιαχές µιας ομόφωνα κακόφωνης αγέλης, που 
πνίγει τις κραυγές πόνου όλων αυτών που δεν ταίριασαν στα µέτρα της προκρουστικής 
µετριότητας. 


Ο γραφειοκράτης λόγος της εξουσίας και ή κυπριακή αντίσταση (για την 

τυποποίηση των κυπριακών ονομάτων στην νεοελληνική κοινή) 


Μενέλαος Χριστοδούλου: 


«Έγινε η ανάλογη διαφώτιση, όµως καθυστερούν οι υπηρεσίες να το εφαρμόσουν γιατί δεν 
κατενοήθη η σηµασία της τυποποίησης. Εγώ που ήµουν γραμματέας της Κυπριακής 
Επιτροπής τυποποίησης αντιμετώπισα φοβερό πόλεμο. Το Υπουργείο Συγκοινωνιών και 
Έργων ειδοποίησε κοινοτάρχες και δημάρχους, ότι κατά την τυποποίηση του κράτους που 
παρουσιάστηκε στον ΟΗΕ, το όνοµα του χωριού τους θα γραφτεί στην πινακίδα µε αυτό 
τον τρόπο. Ούτε ένας δεν δέχτηκε... 


Ερ.: 
Η τυποποίηση των ονομάτων έχει αρχίσει ήδη να εφαρµόζεται σταδιακά στις πινακίδες; 


Μ.Χ.; 


Άρχισε αλλά ηγέρθη πόλεμος και το έργο συνεχώς σταματούσε. Τώρα εφαρµόζεται, εκτός 
από τις περιπτώσεις που αντιδρούν οι αρχές των διαφόρων χωριών. Η τυποποίηση του 
Δήμου έξω από τη Λευκωσία είναι Λακκιά, όχι Λατσιά, διότι είναι το κοινό ιστορικό όνοµα, 
από το λάκκος. Τα Λατσιά είναι Τούρκικη προφορά, πρόσφατη. Είναι όπως το Τζυρκά. Αν το 
Τζυρκά δεν γινόταν Κυθρέα από πριν θα μπορούσα εγώ σήµερα να το σταματήσω; Ακόμα 
και τα παραδοσιακά ονόματα της Κύπρου κυπροποιούνται σήµερα και ακούγεται από το 
ραδιόφωνο «Γλυτζιώτισσα» και γράφεται σε σχολικά βιβλία «Τριµιθκιώτισσα». 


Πως να αρνηθείτε 20 αιώνες ιστορίας (από την Αθήνα χωρίς Ελληνοπλἠξία) 





Μου έστειλε ένα γράµµα, λίγες µέρες αργότερα. «Φτωχό µου παιδί, Επονίτη µαζί και 
Αζέλµα», έγραφε ο σοφός. «Με ρώτησες επανειλημμένα πότε µια λέξη είναι ελληνική. Σε 
πήρα από τα μούτρα και σου απάντησα: Όταν την χρησιμοποιεί ο ελληνικός λαός, 
βλαμμένη. Συγχώρεσε µε. Δεν κατάλαβα την αγωνία σου. Ξέρω πως ζεις και γράφεις σε 
χώρα, όπου ψαλιδοκώλῆδες φιλόλογοι ρίχνουν βιτισιές. Ξέρω πως τρέµεις µην σου ξεφύγει 
κανένα Μπορντέλο, κανένας ντιλεταντισµός και σε παραλάβουν αυτά τα φιλολογικά 
σκατόµυαλα, που θέλουν να καταργηθούν όλες οι Τούρκικες, φράγκικες, αγγλικές λέξεις 
και όροι από το λεξιλόγιο µας. Το να αρνηθεί κανείς όλες αυτές τις «ξένες» λέξεις και 
ρίζες, που αφθονούν στα σύγχρονα Ελληνικά, ισοδυναμεί - στο όνοµα ενός ηλίθιου 
εθνικισμού - µε το να απαρνηθεί είκοσι αιώνες ιστορίας του ελληνικού λαού. Αυτά είναι 
αιτήµατα ανθρώπων που δεν Ψυλλιάστηκαν τίποτα από ιστορία. Που δεν κατάλαβαν αυτό 
το αδιάκοπο και αυστηρό γαμήσι που είναι από χιλιάδες χρόνια η ιστορία του μεσογειακού 
χώρου, µε όλους τους λαούς που δάνεισαν και δανείστηκαν, έδωσαν και πήραν, έσφαξαν 
και σφάχτηκαν, βίασαν και βιάστηκαν, αλλά και αλληλοφιλοξενήθηκαν, χορέψανε, 
γλέντησαν και φάγανε µαζί. Χωρίς τις χιλιάδες «ξένες» λέξεις που υπάρχουν στη σύγχρονη 
ελληνική γλώσσα, δεν θα μπορούσαμε να μιλάμε. Άσε, λοιπόν, τους φιλόλογους να 
εξελληνίζουν το μακιγιάζ και να το βαφτίζουν ψιµυθίωση, άστους να φτωχαίνουν ακόµα 
περισσότερο τη γλώσσα και κοίτα τη δουλειά σου. Και αν πάει ποτέ κανένας ψαλιδοκώλης 


Πιῖρς://πιονεπιεηϊςαΓεῃίνθ.ΟΓΩ/ ΡΓπῖεα οη 2021/06/08 10:53 


2021/06/08 10:53 41/92 Μερικά Κυπροκεντρικά Κείµενα 


στον Παράδεισο, ας ζητήσει από τον Παντοδύναμο να καταργήσει αυτή την περσική λέξη. 
Αν τέλος µε ρωτάς γιατί τα κάνουν όλα αυτά, θα σου απαντήσω: Επειδή αμφιβάλλουν 
βαθειά και δίκαια για την Ελληνική ταυτότητα τους. Γι’ αυτό και φοβούνται να ζητήσουν 
έναν τούρκικο καφέ στα καφενεία. Εδώ, όµως, θα σε αφήσω. Μιλώντας για Ιο56:ς5, νιώθω 
να µου έρχεται στούφος. Αι Γθνοί(, ΠΙὰ ρθ[[ζθ». 


Μαλβίνα Καράολη 


Χρειάζεται Τούρκικη Μετάφραση, Χρειάζεται Αγγλική Μετάφραση, Τραίνο στην πόλη - Τεύχος 160, 
Δεκαετία 1990-1999, 1993, Λεμεσός, Εθνικισµός/Ακροδεξιά, Κυπριακή Διάλεκτος 


ΕΓΟΠΗ: 

Πίῖρς://πιονεπιεηίςαΓεῃίνθ.οΓα/ - Κυπριακό Κινηματικό Αρχείο 
Έγργις Μονοεπιεηῖς ΑΓεμῖνο 

ΚΙΡΓΙ5 505γ4Ι Ηαγοκοῖ ΑιΓςὶνϊ 


Ρεγπιαπεηί Ιἰπίς: 
μιῖρς:/πιονεπιθηϊςαγςμ[νο.οΓο/άοκι.ρΗηρ2ἰάΞ6Ι:πιασαΖϊῖπος;:ἴΓγαϊπο:πο 10:α[οςῖ 





.ασί αράαΐε; 2020/10/27 15:09 


Κυπριακό Κινηματικό Αρχείο 
Ογργως Μονεππεπῖς Αγεῄίνε 
ΚιρΓις 505γα Ηαγεκαῖ Αιςὶνὶ - Πἴῖρς://πιονεπιεηϊςαΓςῄμἰνθ.ΟΓΟ/ 


μαςσῖ ωαρααϊςε: 2020/07/14 16:06 ΝΙΚΙ:ΘΟΟΟΚ Πιῖρς://πιονεπιεηϊςαγεμίνθ.οΓγα/άοΚι.ρηρ2ἱαξννἰκἰ:60οοΚ 


Η ΕΞΕΓΕΡΣΗ ΤΩΝ ΙΘΑΓΕΝΩΝ Μή η Ιστορική δυναµική της 
Κυπριακής ταυτότητας σας διεκδίκηση αξιοπρέπειας 


Όταν ξυπνούν οι ιθαγενείς 


Οταν ο ΕΓΠΙΖ Ε8ΠΟΗ, ένας γαλλόφωνος νέγρος διανοούμενος της δεκαετίας του 50-60, άρχισε να 
αναλύει την προσωπική του εμπειρία και αυτήν των οµόχρωμων συμπατριωτών του, βρέθηκε σε ένα 
αδιέξοδο. 


Τα ίδια τα πνευματικά όπλα µε τα οποία τον είχε εξοπλίσει η γαλλική κουλτούρα άρχισαν να 
στρέφονται ενάντια στη «μητέρα πατρίδα»... Οι ίδιες οι επιταγές της γαλλικής κουλτούρας (για 
αξιοπρέπεια και προσωπική αυτονομία) τον οδηγούσαν να αντικρύσει µε µια αδίσταχτη λογική την 
κρυφή αλήθεια της σχέσης του µε τη Γαλλία - παρέμενε ένας ιθαγενής, ένας νέγρος µε λευκή µάσκα. 
Μερικές δεκαετίες αργότερα ένας άλλος τριτοκοσµικός ιθαγενής, ο Ινδός 5απ]8η ΒιςΠάίθ που 
επίσης έγινε αποδεχτός από την κουλτούρα της μητρόπολης, θα έκφραζε αυτή την οδυνηρή 
διαπίστωση µε σαρκαστική ειρωνεία, σε ένα µυθιστόρηµα: 


«Ένοιωσε τη γέννα εκείνης της αδυσώπητης οργής που θα έκαιε µέσα του, χωρίς να υποχωρεί, για 
περισσότερο από ένα τέταρτο του αιώνα - που θα εξάτµιζε την παιδική λατρεία του πατέρα και θα 
τον έκανε ένα μοντέρνο άνθρωπο - ένα άνθρωπο που θα έκανε ότι καλύτερο μπορούσε από εδώ και 
µπρος, να ζήσει χωρίς Θεό οποιοσδήποτε είδους, κάτι που θα τροφοδοτούσε, ίσως, την φλόγα της 
αποφασιστικότητας του να γίνει αυτό που ο πατέρας του δεν ήταν, δεν μπορούσε να γίνει, δηλαδή, 
ένας σωστός και καλός Άγγλος. 


εις χειµωνιάτικες νύχτες, αυτός που δεν είχε κοιμηθεί παρά κάτω από ένα σεντόνι, κοιμόταν τώρα 
κάτω από βουνά μαλιού και ένοιωθε σαν φυσιογνωμία από αρχαίο μύθο, καταδικασµένο από τους 
Θεούς να έχει ένα βράχο να πιέζει πάνω το στήθος του. Αλλά δεν πειράζει, θα γινόταν Άγγλος ακόµα 
και αν οι συμμαθητές του κρυφογελούσαν µε τη φωνή του και τον άφηναν έξω από τα παιχνίδια τους, 
γιατί αυτοί οι αποκλεισµοί αύξαναν την αποφασιστικότητα του - και ήταν τότε που άρχισε να παίζει 
θέατρο, να βρίσκει µάσκες που θα αναγνώριζαν αυτοί οι τυπάδες, χλωµές µάσκες, µάσκες κλόουν 
µέχρι που τους έπεισε ότι ήταν εντάξει, ότι ήταν άνθρωπος σαν και αυτούς. Τους κοροΐδεψε µε τον 
ίδιο τρόπο που ένα ευαίσθητο ανθρώπινο ον µπορεί να πείσει γορίλλες να τον δεχτούν στην 
οικογένεια τους, να τον χαϊδεύουν, να τον αγκαλιάζουν και να του µπουκώνουν µπανάνες στο 
στόμα». 


Η σχέση των Κυπρίων µε την ιδεολογία του Ελληνικού εθνικισμού ήταν ανάλογη µε την εμπειρία του 
Φανόν και του Βιςῄῃαίθ. Διαπαιδαγωγηθήκαμε για περίπου ένα αιώνα µε τις υποτιθέµενες αρχές του 
νεοελληνικού έθνους. Δεν µπορεί κανείς να αμφισβητήσει ότι οι Κύπριοι πήραν στα σοβαρά τα 
οράματα και τις υποσχέσεις. (Άσχετα αν διατηρούσαν κρυφές ή φανερές αμφιβολίες για τον 
ολοκληρωτισμό της εισαγόµενης εθνικής ταυτότητας). 


Έμαθαν λ.χ. για την αρχαία Ελληνική Δημοκρατία και πίστεψαν σε αυτή ν για να αναγκαστούν τελικά 
να υπερασπιστούν τη δημοκρατία µε το αίµα τους απέναντι στο κράτος των Αθηνών και τους 
εθνικόφρονες του «Ελληνισμού» στην Κύπρο την 15η του Ιούλη. 


Πίστευαν, επίσης, πολύ περισσότερο (από όσο επέτρεπε ο Ελληνοχριστιανισµός των Αθηνών 
φαίνεται) στο «αγαπάτε αλλήλους» του Ναζωραίου για αυτό οι εθνικόφρονες φρόντισαν να τους 
εξηγήσουν µε τη βία ότι έπρεπε να μισούν «τους εθνικούς εχθρούς». Αγάπησαν οι Κύπριοι τον πόνο 
των νεοελλήνων, τον αγώνα τους για µια αξιοπρέπεια, για να αντιμετωπίσουν µετά οι ίδιοι την 
υπεροπτική συμπεριφορά των πρέσβεων-νοµαρχών, των στρατιωτικών και των διανοουμένων του 

Ελληνικού κράτους. Αυτό το κράτος των Αθηνών και ο Ελληνικός Εθνικισμός στην Κύπρο και την 
Ελλάδα δεν σεβάστηκαν ούτε για µια στιγµή τα λόγια τους, τα οράµατα που εξήγαγαν τόσο 
πλουσιοπάροχα την κυπριακή αποικία - πολέμησαν µε πρωτοφανές µίσος (ακόµα και σε συνεργασία µε 
τον άσπονδο εχθρό του, την Τουρκία) το πρώτο αυτοχθόν όραµα ελευθερίας που γεννήθηκε σε αυτόν 
το τόπο - την Ανεξαρτησία όπως και κάθε απόπειρα των κυπριών να δράσουν σαν αυτόνομα ιστορικά 
υποκείµενα αντί σαν τυφλά όργανα του «εθνικού κέντρου». 


Όπως ο Φανόν και ο Βιςῄῃαίθ διεπίστωναν µε τραγική οργή ότι οι «μητέρες πατρίδες» τους 
ξεγέλασαν, έτσι και οι Κύπριοι διαπιστώνουν σχεδόν καθημερινά µε µια αυξανόμενη οργή τα 
«ψεύτικα τα λόγια τα µεγάλα» της Αθήνας και της Άγκυρας. Αυτή η οργή (που είναι και µια έκφραση 
ενηλικίωσης - οδυνηρής ή λυτρωτικής) µπορεί να εκφράζεται µε µια γελοία όσο και χυδαία επίδειξη 
νεοπλουτισμού (ο ιθαγενής µπορεί να επιδεικνύει πλέον ότι έχει και αυτός τα μαγικά μπιχλιμπίδια 
των αποικιοκρατών) µε µια εκδικητική στροφή σε άλλους προστάτες-μητέρες (την ΕΣΣΔπαλιά, την 
Αγγλία, το κυπριακό κράτος για τους Τουρκοκύπριους) ή µε αυτήν την παγερή αδιαφορία απέναντι 
στις εθνικές εξάρσεις. Ἠ πιο αυθεντικά, ίσως να εκφράζεται µε αυτόν τον καθημερινό σηµειολογικό 
ανταρτοπόλεμο που εκνευρίζει τόσο τους νεοεθνικόφρονες. Με την κλοπή και το κάψιµο των 
Ελληνικών σηµαιών. Με τη δήλωση είμαι Κύπριος, όχι Ελληνας. Με την ντροπαλή αλλά αδίσταχτη 
υπεράσπιση της διαλέκτου. Με την δειλή προσθήκη για την «κυπριακή ιδιαιτερότητα» στους 
εθνικιστικούς παροξυσμούς για την Ελληνική ταυτότητα. Ἠ έστω και σαν ψευδής συνείδηση µε τις 
απαιτήσεις των νεόεθνικόφρονων «να αναλάβει η Ελλάδα της ευθύνες της». (Η κομπλεξική κραυγή 
του δουλοπάροικου που αναζητά αφέντες). 


Η κυπριακή ταυτότητα σαν Μαύρη Τρύπα 


Σύµφωνα µε τα συμπεράσματα µας τα οποία βασίζονται σε 
επιστημονική έρευνα και ανάλυση, οι Μαύρες Τρύπες δεν θα 
έπρεπε να υπάρχουν. Υπάρχουν όµως. Αρχικά εμφανίστηκαν 
σαν επιστημονικές υποθέσεις αλλά τώρα είναι ένα 
αποδειγµένο γεγονός µε αρκετά αποδεικτικά στοιχεία. 
Παραμένουν όµως ένα μυστήριο. Τώρα θεωρούνται σαν τα 
επίκεντρα αστρικών εκρήξεων που µπορεί να είχαν συμβεί 
χιλιάδες ή δεκάδες χιλιάδες χρόνια πριν. Αστέρια που 
υπήρχαν και τα οποία δεν θα υπάρξουν και πάλι. 


Το αστέρι στην αρχική του µορφή έχει διαλυθεί. Οι βράχοι 
και η σκόνη σκορπίστηκαν σαν μετεωρίτες προς όλες τις 
κατευθύνσεις µε τόση απίστευτη ταχύτητα ώστε η κίνηση 
τους µπορεί να είναι αιώνια. Όμως κάτι φαίνεται να κατέχει 
ακόµα τη θέση του Άστρου που διαλύθηκε από την έκρηξη. 
Κάτι το οποίο ξεπερνά τα όρια και τις παραμέτρους των 
κατηγοριών σκέψης που υπάρχουν. Ενώ έχει βάρος δεν 
µπορεί κανείς να το δει. Δεν έχει «σώμα». Δεν έχει ούτε 
δοµή, ούτε σχήµα, ούτε αρχή, ούτε τέλος. 


Έχοντας όµως αυτή την εντυπωσιακή «μη -ύπαρξη» στο 
μυαλό, πρέπει να δούµε επίσης ότι µια μαύρη τρύπα έχει την 
απίστευτη ικανότητα να ελκύει και να απορροφά κάθε µορφή 
ενέργειας η οποία φτάνει µέσα στο πλαίσιο επιρροής της. Η 
ύπαρξη της λοιπόν είναι µια Αρνητική Φύση (Αρνητική Φύση 


Κυπριακό Κινηματικό Αρχείο 
Ογργας Μονεπιεηῖϊς Αγεῃίνθ 
ΚιρΓις 505γα ΗαΓεΚκαίῖ Αιςὶνὶ - Πἴῖρς://πιονεπιεηϊςαΓεῄμἰνθ.ΟΓΟ/ 


|α5ΐ αρααἴε: 2020/07/14 16:06 ΥΝΙΚΙ:ΙΘΟΟΟΚ Πῖῖρς://πιονεπιεηϊςαγεῃίνθ.οΓα/άοΚι.ρΠρ2ἰάΞξννίκί:6ροοΚ 


ή Φύση της Άρνησης;) Δηλαδή είναι ένα κενό το οποίο 
δείχνει µια νεκρή ύπαρξη του παρελθόντος µε τη 
δυνατότητα να επηρεάζει την ενέργεια των μελλοντικών 


μεταμορφώσεων της προηγούμενης της µορφής. 


Υπάρχει µόνο στην αιωνιότητα, µε επιρροή αλλά χωρίς 
παρουσία. 


Χωρίς να έχει υπάρξει. 


Ένα αστρικό υποσυνείδητο. 


Ο γυμνός βασιλιάς 


Ο βασιλιάς είναι πλέον γυμνός. Ο Ελληνικός εθνικισμός (όπως και ο Τουρκικός που µας ήρθε µε 
κάποια καθυστέρηση) δεν έχει πλέον τίποτα να προσφέρει - ούτε Και σαν αντίπαλος σε κάποιο 
διάλογο. Μοιάζει µε ένα ιεραπόστολο που µε τη βοήθεια των τοπικών ζαπτιέδων της δυτικής 
Αποικιοκρατίας επέβαλε κάποτε την εξουσία του στο όνοµα - του εκπολιτισμού, της απελευθέρωσης, 
της σωτηρίας των ιθαγενών. Κάτω από την σκιά των όπλων και της τρομοκρατίας του λόγου και της 
βίας, οι ιθαγενείς µορφώθηκαν σιγά σιγά, δοκίµασαν τις ιδέες και τις πραµάτειες του ιεραποστόλου, 
επεσκέφθηκαν την ίδια τη χώρα του και έφτιαξαν ένα χωριό πολύ πιο πλούσιο, πολύ πιο µορφωμένο... 
όπως ακριβώς τους έλεγε ο ιεραπόστολος ότι θα έπρεπε να είχαν κάνει. Και ο εθνικόφρονας 
ιεραπόστολος φαντάζει ακόµα πιο γελοίος όσο η χώρα από όπου «ήρθε», αλλάζει και μεταβάλλεται. 
Αλλά αυτός επιμένει ακόµα σε όνειρα άλλων εποχών γιατί έχει µάθει να υπακούει... Ο ιεραπόστολος 
βγάζει πλέον άναρθες κραυγές προσπαθώντας να ξαναβάλει τους ιθαγενείς στη σειρά. Και αυτοί 
υπακούνε ακόµη - ποιος ξέρει γιατί; Από το βάρος της συνήθειας, το φόβο της εξουσίας ή τη λύπηση, 
τον οίκτο. 


Γιατί, για ποιο άλλο πράγµα αξίζει ο τωρασινός νεοελληνισµός εθνικισμός παρά για οίκτο; Αυτή η 
ιδεολογία που ξεκίνησε υποτίθεται για να αναβιώσει την αρχαία Ελλάδα και κατάντησε µια ιδεολογία 
της εξουσίας µε ανασφάλειες που ξεσπούν µε µοναδική συχνότητα σε γελοίες, πλέον, εκτονώσεις 
συλλαλητηρίων στυλ Νυρεμβέργης: Αυτοί, οι εθνικόφρονες απόγονοι των αρχαίων Ελλήνων; ννπαῖ ἃ 
Ίοκθ όπως θάλεγαν και οι Βρεττανοί προστάτες τους. Οι αρχαίοι Έλληνες ήταν ο ηγεµονικός 
πολιτισμός της κλασσικής αρχαιότητας. Η ταυτότητα του Έλληνα ήταν τίτλος τιµής τότε... Οι 
Έλληνες μιλούσαν υπεροπτικά για τους εαυτούς τους και αποκαλούσαν βαρβάρους τους µη-Έλληνες. 
Δεν αντιμετώπιζαν τους εχθρούς τους σαν ύπουλους, καταχθόνιους συνωμότες. Η μονομαχία Αχιλλέα 
-Έκτωρα δεν ήταν µια μονομαχία καλού και κακού. ταν µια σύγκρουση ίσων, ένας αγώνας τιµής. 
Δεν φοβόντουσαν τη συρρίκνωση γιατί απλά ήταν τιµή να ήταν κάποιος Έλληνας. 


Ώθελαν να είναι λίγοι σαν άνθρωποι του αριστοκρατικού ήθους όπως θάλεγε και ο Νίτσε. Και όταν 
κάποιος αρνιόταν την ταυτότητα που του πρότειναν, την τιµή να γίνει Έλληνας, ούτε τον 
λιθοβολούσαν, ούτε τον λογόκριναν. Όταν ο φιλόσοφος Ζήνωνας από την Κύπρο αρνήθηκε τον τίτλο 
του Αθηναίου η πόλη όχι απλά σεβάστηκε την επιθυµία του αλλά φρόντισε να γραφεί στον τάφο του η 
επωνυμία που αυτός - σαν γνήσιος Κύπριος - ήθελε: Ζήνων ο Κιτιεύς. 


Τι σχέση µπορεί να έχουν αυτοί οι υπεροπτικοί ατοµικιστές της αρχαιότητας µε αυτή την γελοία 
εθνικοφροσύνη που για 150 χρόνια ζητιανεύει οπαδούς ανά την υφήλιο και εδάφη για να προσαρτήσει 
στο κράτος των Αθηνών; Και ιδιαίτερα στην Κύπρο που η εθνικοφροσύνη του νεοελληνισμού ξεκίνησε 
3 φορές τα τελευταία 40 χρόνια να ξαναεφεύρει το πρόσωπο της και κατέληξε και τις 3 φορές στο 
νεοφασισµό. Τη δεκαετία του 40 ξεκίνησε σαν αριστερός λαϊκισμός για την ένωση και κατέληξε στην 
τρομοκρατία του Γρίβα το 58. Την δεκαετία του '60 ξεκίνησε σαν αμφισβήτηση του ρόλου της 

εκκλησίας στην πολιτική και κατέληξε στην 15η του Ιούλη. Τη δεκαετία του 80 ξεκίνησε µε ήχους 
από το ρεμπέτικο, υπό την ευλογία του ΠΑΣΟΚ και µε την εικόνα του Άρη Βελουχιώτη για να 
καταλήξει το 1992, να γίνει όργανο του Αρχιεπισκόπου και να βγάζει φασιστικούς κροασμούς για 
λογοκρισία και «εθνικό φρονηµατισµό». Πρέπει να εθελοτυφλεί κανείς για να περιμένει οτιδήποτε 
άλλο από τον εθνικισμό στην Κύπρο. Είναι ένας γυμνός βασιλιάς - και κάτω από τα ρούχα φαίνεται ο 
σκελετός της εξουσίας σ’ αυτή την κοινωνία. Γιατί αυτή είναι η πραγματική ιστορία του εθνικισμού 
στην Κύπρο τον 206 αιώνα. Η αναδόµηση της εξουσίας. Στο όνοµα του ελευθεριακού λόγου της 
Αρχαίας Αθήνας η εθνικοφροσύνη έφτιαχνε και φτιάχνει δούλους. Γιατί η ίδια η εθνικοφροσύνη είναι 
η ηθική των δούλων, ο ακραίος φόβος για το διαφορετικό... 





1968: Η Μαύρη Αυτονομία απέναντι στη ομοψυχία του Αμερικάνικου έθνους. 


Οι άγνωστοι γείτονες Ο Έλληνας, ο Τούρκος και ο Κύπριος ιθαγενής 


Αξίζει βέβαια πολύ περισσότερα η νεοελληνική εμπειρία. Όταν αποδοθεί η αρχαία Ελλάδα εκεί που 
αξίζει (στην παγκοσμιότητα) και το Βυζάντιο εκεί που του αρμόζει (σαν µια Μεσαιωνική πολυεθνική 
Αυτοκρατορία της Ανατολής) και οι νεοέλληνες απελευθερωθούν από τη δυναστεία του εθνικόφρονα 
λόγου, τότε απ' τον Μακρυγιάννη ως τον Βελουχιώτη και από τους ρεμπέτες µέχρι τους ροκάδες της 
δεκαετίας του 80 υπάρχει µια άλλη καταπιεσµένη πραγματικότητα. 


Αυτοί οι απόγονοι της Πολυεθνικής Ρωμιοσύνης του Μεσαίωνα που έπλεξαν στα καταγώγια του 
Πειραιά τη µουσική των δερβίσηδων σε Ευρωπαϊκούς δρόµους που έδωσαν την τελευταία µάχη της 
Ευρωπαϊκής επανάστασης το 1949 στα βουνά του Γράμμου, που μετέφεραν το Μάη του '68 στους 
δρόμους της Αθήνας τη δεκαετία του 80... αυτοί οι άνθρωποι µε το δικό τους πόνο και όνειρα, είναι 
επίσης ιθαγενείς του «εθνικού οράµατος». Η φωνή τους πνίγεται στα κρατικά κανάλια και η 
µεταφορά των αποήχων τους εδώ πέρα - µια µεταφορά που οργανώνει µε τεχνοκρατική ακρίβεια η 
Ελληνική πρεσβεία και οι νεκρόφιλοι συνεργάτες της, δολοφονούν την αυθεντικότητα του ήχου τους. 


Υπάρχει µια άλλη Ελλάδα και µια άλλη Κύπρος απ' αυτή που κατασκευάζουν τα υπουργεία και οι 
εθνικόφρονες. Είναι και οι δυο ιθαγενείς µπροστά στον Εθνικό λόγο της εξουσίας. Αυτοί οι δυο 
ιθαγενείς είναι άγνωστοι µεταξύ τους. Όταν συναντηθούν δεν θάναι ούτε µητέρα-κόρη, ούτε 
αδέλφια. Δεν θα υπάρχει ούτε παράπονο ούτε ενοχή για το 74. Περιέργεια ίσως. Μετά την πτώση του 
εθνικού τείχους θα ανακαλύψουν ότι είναι γείτονες - ίσοι και διαφορετικοί. Και στο τραπέζι θα 
κάθεται και ο Τούρκος ιθαγενής. Και θα μιλήσουν όλοι µαζί για τους ξεκληρισµένους μουσουλμάνους 
της Κρήτης και τους ξεκληρισµένους χριστιανούς της Σμύρνης - για τους νεκρούς της Τόχνης και 

τους πρόσφυγες της Κερύνειας. 


Θα πείτε βέβαια παρατράβηξε αυτή η φαντασίωση. Μα αυτά δεν είναι φαντασίωση... λάθος κάνετε... 
είναι το ειρωνικό χαμόγελο ενός ιθαγενή που ξέρει. Ενός απογόνου του Ζήνωνα αν θέλετε. Γιατί το 
«Κιτιεύς» όπως και το «Κύπριος» σήµερα ήταν, είναι και θα είναι θέµα αξιοπρέπειας. 


Αλληλεγγύη «Ιθαγενών»: γράµµα από την Ελλάδα για 
την Κυπριακή ταυτότητα 


Φίλε Αντρέα, 


παίρνω το θάρρος να σε αποκαλέσω έτσι, παρά το ότι δεν 
έχουµε γνωριστεί ποτέ, γιατί οι λέξεις αυτές βρίσκονται πιο 
κοντά στις σκέψεις και στα νοιωσίµατα που µε γέμισαν 
ακούγοντάς σε να μιλάς σε εκείνη την περιβόητη πια 
εκπομπή του ΡΙΚ τον Απρίλη που µας πέρασε. Βρισκόµουν 
τότε, για πρώτη φορά στην Κύπρο, στη Λεμεσό, 
φιλοξενούμενος και η συγκυρία της τηλεοπτικής σου 
εμφάνισης µου πρόσφερε την ευκαιρία να συνειδητοποιήσω 
βαθειά µέσα µου αυτό που τις είκοσι µέρες της παραμονής 
µου γίνονταν µέρα µε τη µέρα όλο και πιο καθαρό στα µάτια 
µου: την αγωνία των ανθρώπων της Κύπρου και την 
παράλληλη προσπάθεια τους να έχουν τη δική τους ζωή, 
φωνή, πολιτισμό, ιστορική µνήµη. Την αγωνιώδη προσπάθεια 
τους να συνεχίσουν να πορεύονται θεσµίζοντας τη δική τους 
ταυτότητα, πραγματικά ανεξάρτητοι ενάντια στα σχέδια 
των σωμµατέµπορων της πολιτικής και της διανόησης σε 
Αθήνα, Άγκυρα, Λονδίνο και στα φερέφωνα τους στη 
Λευκωσία. Αν και «καλαμαράς», δεν ένοιωσα καθόλου 
θιγµένος απ' τα λεγάµενα σου. Ένοιωσα ντροπή µα 
ταυτόχρονα και «συνενοχή». Συνενοχή γιατί αν και σε 
τρομακτικά μικρότερη κλίµακα - µε ίδιες (;) όµως αιτίες - 
αισθάνομαι και γω τη φωνή του δικού µου τόπου (Επτάνησα, 
Κέρκυρα) να χάνει όλο και πιο πολύ τα δικά της 
χαρακτηριστικά και να ενσωματώνεται στους άχρωµους και 
οµοιόµορφους κώδικες του Κράτους - πατέρα της ελληνικής 
επικράτειας. 


Τ’ αναφέρω αυτά προσπαθώντας να βρω - και να 
δικαιολογήσω ίσως - τα κίνητρα της συμφωνίας και της 
συμπάθειας µου µαζί σου. 


Λίγο µετά την επιστροφή µου στην Αθήνα έφτασε στα χέρια 
µου το 9ο βαγόνι του τραίνου των ονείρων σας. Δεν θα 
αναλωθώ σε επαίνους που η αλήθεια τους, θά' ναι δύσκολη 
µέσα από ένα γράµµα να βρεθεί. Θά' θελα απλά ν’ 
αναζητήσω τους δυνατούς τρόπους µε τους οποίους θα 
μπορέσω να γίνω συνοδοιπόρος στο δικό σας ταξίδι, και 
πρώτα απ' όλα να γνωρίσω τα προηγούμενα 8 βαγόνια. 

Ειλικρινά δικός σου 
Διονύσης 
Υ.Γ,: Κάποιες «απαραίτητες» διευκρινίσεις. 


Αγαπώ (και πονώ) την Κύπρο, τον τόπο, τους ανθρώπους, τη 
γλώσσα τον πολιτισμό, -ελπίζω- για λόγους διαφορετικούς 
απ' ότι οι περισσότεροι συμπατριώτες µου. Ελπίζω 
τουλάχιστον η δική µου αγάπη να είναι λιγότερο 
...ασφυκτική. 


Ιστορική περιπλάνηση: Η κρυφή αλήθεια της Αυτονοµίας πίσω από την «εθνικιστική 
αναβίωση» 


Η αμφισβήτηση που εκφράζει η κυπριακή ταυτότητα είναι µέρος µιας βαθύτερης Ιστορικής 
διαδικασίας. Πίσω απ' την υστερική αναβίωση του εθνικισμού σήµερα, κρύβεται µια άλλη ιστορική 
αλήθεια - η διαδικασία αποσύνθεσης/αποδόµησης των µεγάλων φαντασιακών κοινοτήτων που 
εκφράζουν τα έθνη. Η βίαιη (πολιτιστικά και στρατιωτικά) ενοποίηση ολόκληρων περιοχών υπό την 
κρατική ιδεολογία του έθνους τα τελευταία 200 χρόνια φαίνεται να βρίσκεται σήµερα σε διπλή κρίση 
-από τα µέσα και απ' τα έξω. Από τα έξω η ολοκλήρωση του καπιταλισμού σαν παγκόσμιου 
συστήµατος έχει μετατρέψει τα σύνορα σε διοικητικές περιφέρειες µιας παγκόσμιας αγοράς. Η ίδια η 
εθνική κουλτούρα μετατρέπεται πλέον σε καταναλωτικό προϊόν-εμπόρευμα για την παγκόσμια 
κουλτούρα των Μέσω Μαζικής Ενημέρωσης. Οι εθνικές μυθολογίες μετατρέπονται σε θεάµατα και 
τουριστικά σουβενίρ - είναι µάλιστα και µέρος του µεταμοντέρνου εΠἰς να τρως οἴῃηίς, να ντύνεσαι 
θἴηηίς, να ακούς αἴῃηίς μουσική... και να σκοτώνεσαι αἴῃηίς θα μπορούσε βέβαια να συμπληρώσει 
κανείς, 


Οι εθνικές διαμάχες, ωστόσο, φαντάζουν όλο και πιο παράλογες από τους δέκτες της τηλεόρασης - 
μοιάζουν αυξανόμενα µε θρησκευτικούς πολέμους σε µια αθεϊστική εποχή. Τα έθνη θα παραμείνουν 
βέβαια για ένα διάστηµα µια ιδεολογία συγκρότησης της εξουσίας σε τοπικό επίπεδο - αλλά η πιο 
διαβρωτική κίνηση γίνεται στο εσωτερικό τους. Τα ανοµοιόµορφα κομμάτια (περιφέρειες, 
πολιτιστικές οµάδες, µειοψηφίες) που ισοπέδωσε το έθνος - κράτος, έχουν αρχίσει τώρα (στα πλαίσια 
της παγκοσμιοποίησης και της συγκρότησης υπερεθνικών ενοτήτων (όπως η Ευρώπη και η Βόρεια 
Αμερική) να διεκδικούν την αυτονομία της. Ο φόβος της αποσκίρτισης της Σκωτίας πλανιέται ακόµα 
πάνω από την Βρεττανία. Ο ίδιος φόβος πλανιέται και στην Ιταλία, στην Ισπανία, στη Γαλλία κλπ. 
Φαίνεται ότι οι βαθυστόχαστοι πολιτικοί αναλυτές που για χρόνια τώρα έµαθαν να βλέπουν την 
πραγματικότητα µέσα από τα εθνικά χρώματα αδυνατούν να δουν τη νέα πραγματικότητα. Πόσοι λ.χ. 
αντιλαμβάνονται ότι ο εμφύλιος στη Γιουγκοσλαβία δεν είναι απλά αποτέλεσµα της «κατάρρευσης 
του κομμουνισμού» αλλά ουσιαστικά η διάλυση του έθνους των νοτιοσλάβων; Στις αρχές του 20ού 
αιώνα οι Κροάτες, οι Σλοβένοι και οι Βόσνιοι ήθελαν να ενωθούν µε τη Σερβία. 


Αυτή η διαδικασία εσωτερικής αποσύνθεσης των εθνών εµφανίζεται σήµερα, όπως θάλεγε καιο 
Μαρξ, µε τα ρούχα του παρελθόντος. Σαν εθνικισμός. Όμως, οι ρίζες αυτών των αυτονομιστικών 
κινημάτων πάνε πίσω στα αντιεξουσιαστικά ρεύματα της δεκαετίας του 60. Τότε γεννήθηκε 
ουσιαστικά και ο όρος αενοἰμῖίοη που χρησιµοποιείται σήµερα για να περιγράφει αυτή τη διαδικασία 
αποσύνθεσης και ήταν τότε επίσης που η επαναστατική αριστερά έπαιρνε τις πρωτοβουλίες για την 
πολιτιστική αυτονόµηση των Οξυτανών στη Γαλλία, των µειοψηφιών στις ΗΠΑ, των ιθαγενών 
πληθυσμών κλπ. Αυτά τα κινήµατα ονομάστηκαν οἴηπίς (εθνιστικά-πολιτιστικά) σε αντιδιαστολή 


Κυπριακό Κινηματικό Αρχείο 
Ογργας Μονεπιεηῖϊς Αγεῃίνθ 
ΚιρΓις 505γα| Ηαγεκαῖ ΑΓςὶνί - πῖζρς://πιονεπιεηίςαΓςᾖῃἰνθ.ΟοΓϱ/ 

προς το εθνικά (ΠαΙΙοΠα8Ι). 


Η Κυπριακή συνείδηση νομίζει ότι είναι αδύνατη. Γ' αυτό 
παίζει τον ψΨόφιο κοριό, περιμένοντας καλύτερες µέρες. Η 
Κυπριακή συνείδηση είναι αδύνατη και ταπεινή. Το ξέρει και 
δεν μπαίνει στην µάχη. Αρκείται να καγχάζει την αδυναμία 
των πολύ πιο ισχυρών της αντιπάλων που παρ’ όλα αυτά 
είναι και αυτοί αδύναμοι να επιβάλουν την δικιά τους τάξη 
πραγμάτων. Στα αυτιά της οι φωνές τους ηχούν σαν 
κενολογία και φανφαρονισµός. 


Η Κυπριακή συνείδηση έχει την υπεροψία των περιθωριακών. 


Κωστής Α. 


Η αυτονομία των συλλογικών υποκειμένων (πολιτιστικών οµάδων, µειοψηφιών, γεωγραφικών 
κοινοτήτων) είναι ουσιαστικά η απάντηση στον νεοεθνικισµό. Η σύγχρονη τάση αποσκίρτησης από τα 
έθνη κράτη, είναι ακόµα αιχμάλωτη του εθνικιστικού λόγου. Όταν όµως οι ιθαγενείς της εθνικής 
αποικιοκρατίας ξεφύγουν και από την ιδεολογική ηγεμονία του παρελθόντος θα ανακαλύψουν ότι η 
αυτονομία που διεκδικούν συμβαδίζει µε την δυναμική της παγκοσμιοποίησης. Οι νέες αυτονομίες θα 
ανακαλύψουν τον πραγµατικό τους δυναμισμό όχι σε «εθνικά καθαρές κοινωνίες», αλλά σε 
πλουραλιστικές ομοσπονδιακές πολιτείες. Θα ανακαλύψουν δηλαδή την κρυφή αλήθεια του 
συνθήµατος των μειοψηφιών της δεκαετίας του 60: Ίσοι αλλά διαφορετικοί. Ο Άλλος,ο 
διαφορετικός, θα πάψει να είναι πηγή άγχους και θα γίνει πρό(σ)κληση για εξερεύνηση. Ερωτική 
συνάντηση. 


Η Κύπρος σαν μεταμοντέρνα εμπειρία 


Η αντίσταση των Κυπρίων στα εθνικά κέντρα είναι µε αυτή την έννοια µέρος µιας παγκόσμιας 
διαδικασίας αυτονοµοποίησης - η ιστορική πρόκληση να ξανασυναντηθούν οι Ελληνόφωνοι και οι 
Τουρκόφωνοι σε µια ενωμένη κοινωνία είναι το απαραίτητο συμπλήρωμα της µεταμοντέρνας 
κυπριακής ταυτότητας. Και ίσως να είναι βέβαια και το πρώτο βήµα για να αναγνωρίσουν οι Έλληνες 
και οι Τούρκοι ιθαγενείς την κοινή τους κληρονομιά και να ξαναδηµιουργήσουν την πλουραλιστική 
κοινωνία που υπήρχε στην περιοχή πριν πλακώσει η πανούκλα των εθνών, τον περασμένο αιώνα. 


Αν κάποιος έλεγε πριν 70 χρόνια, το 19260, ότι οι Αυτοκρατορίες θα διαλύονται σε λιγότερο από 40 
χρόνια, σίγουρα θα αντιμετώπιζε την οργή και την ειρωνεία των εθνικά σκεπτόµενων διανοούµενων 
της Ευρώπης. Το 1920 οι Αποικιοκρατίες φαίνονταν να διευρύνονται. Σήµερα είναι νεκρές. Αύριο, 
ίσως, αποδειχτεί ότι η περίοδος των εθνών σ’ αυτόν τον πλανήτη ήταν µια παροδική οδυνηρή 
εμπειρία. Ένα διάλειµµα 200 χρόνων. Ἠ ίσως µια μεταβατική στιγµή από τις παραδοσιακές 
αυτοκρατορίες στον κόσµο της µεταμοντέρνας Αυτονομίας. Αύριο ίσως ξαναδηµιουργήσουµε πάλι, 
σε μεταμοντέρνο φόντο, τους παλιούς δρόµους µε τους όπου γης περιπλανώμενους, να συμβιώνουν 
όπως την Αρχαία Αθήνα, την Αρχαία Αμαθούντα, τη Σμύρνη. δη οι μεγαλουπόλεις των µητροπόλεων 
(η Νέα Υόρκη, το Λονδίνο, το Παρίσι, το Βερολίνο) µοιάζουν µε προµυνήµατα του πλουραλισμού των 
μεταμοντέρνων κοινωνιών. Ίσως αυτή να είναι η ιστορική αλήθεια της εξέγερσης των ιθαγενών. Η 
άνοιξη µιας νέας πραγματικότητας. Της συμβίωσης και του έρωτα µε το διαφορετικό. 


Και για την Κύπρο αυτό σηµαίνει την άνθιση µιας πλουραλιστικής κοινωνίας σε µια γέφυρα 
πολιτισμού. Σε ένα χώρο που η ιστορία θα συμβιβαστεί, επιτέλους, µε τη γεωγραφία. 

Μια χούφτα άνθρωποι 


Η προσγείωση στον Κυπριακό χώρο (σχόλιο µετά το....Χωρίς 
Πλαίσια) 


Μια χούφτα πλάσματα είσαστε. Μετρηµένοι στα δάκτυλα. 
Έτσι µας είπαν, κι ένοιωσα τόση συγκίνηση, κι ακόµα νιώθω 
έτσι όταν σκέφτομαι εκείνες τις µέρες κι είναι τούτη η 
συγκίνηση που µε κάνει να γράφω τούτη την ώρα. Πάντα 
ένοιωθα να αιωρούµαι πάνω από τον Κυπριακό χώρο και να 
θέλω να κατέβω. Ένοιωθα ότι είχα το δικαίωµα να κατέβω 
αλλά µε εμπόδιζαν τούτες οι Ελληνικές σηµαίες, ο Εθνικός 
ύμνος, το µπλε γενικά. Ποτέ µου δεν φορούσα - κι ούτε φορώ 
µπλε. Μου θυμίζει ακόµα τη στολή του σχολείου και το 
σχολείο γενικά. Στις 7 Απριλίου είδα εκείνο τον 
«Τουρκόσπορο» τον αναρχικό, τον «ανιστόρητο», τον 
«θρασύ», τον «απαράδεκτο», τον είδα να µιλά...που; Στην 
κυπριακή τηλεόραση ή στο µόνο ζωντανό πρόγραµµα. Τον 
είδα; Προσγειωμµένος αυτός στον Κυπριακό χώρο, κι εγώ 
τόσα χρόνια και να µην µπορώ να κατέβω, κι εγώ τόσα 
χρόνια να αιωρούµαι σαν το φάντασμα πάνω από τούτο το 
χώρο κι αυτός να µιλά και να γίνονται τα λόγια του κλωστή 
που σαν ξετυλιγόταν κι έσµιγε µε τον αέρα κι ανέβαινε, κι 
έφτανε κοντά µου..., την έπιασα και προσγειώθηκα. 


Προσγειώθηκα και µου είπαν ότι είµαστε µια χούφτα 
πλάσματα - είναι να µην συγκινείσαι µετά από τόση μοναξιά 
που πέρασα; 


Κ.Β. 


Χρειάζεται Τούρκικη Μετάφραση, Χρειάζεται Αγγλική Μετάφραση, Τραίνο στην πόλη - Τεύχος 10, 
Δεκαετία 1990-1999, 1993, Λεμεσός, Κυπριακή Συνείδηση 

ΕΙΝΑΙ ΟΙ ΚΥΠΡΙΟΙ ΕΥΡΩΠΑΙΟΙ, 


της ΑγαΙΠ Μοδμηηοαϊ ΑΙΙ 


Αυτή είναι µια διαφοροποιημένη εκδοχή ενός άρθρου που παρουσιάστηκε στο συνέδριο µε 
τίτλο “εις αναζήτηση λύσης του Κυπριακού” που έγινε στο Ι.5Ε στις 15 Φεβρουάριου 92. 
Μετά από την πρώτη παρουσίαση του άρθρου η “Ευρωμανία” έχει φτάσει στο ζενίθ της 
και μπορούμε να δούµε πολλά άλλα παραδείγματα. Όμως τα βασικά σηµεία δεν έχουν 
αλλάξει. 





“Και πραγματικά ελπίζοµε και ευχόμαστε να δούµε την Κύπρο στην Ευρωπαϊκή Κοινότητα όπου 
ανήκει, όπως µια Ευρωπαϊκή χώρα”. Παρόμοια συναισθήματα εκφράζονται εδώ και αρκετό χρόνο σε 
διάφορες συνεδριάσεις στο Λονδίνο, στην Κύπρο και σε άλλες Ευρωπαϊκές χώρες. Εκτός από τους 
Κύπριους άλλοι, µη Κύπριοι, που νομίζουν ότι κάνουν χάρη στην Κύπρο, παίρνοντας αυτή τη θέση, 
έχουν εκφράσει τέτοιες απόψεις µε µεγάλη αυτοπεποίθηση. Ακόμα και ο βουλευτής του ΤοϊίἙηῄᾶιι σε 
µια συνέντευξη του στην Παροικιακή εφημερίδα το 1992 εξέφραζε απόψεις όπως. “Η Κύπρος 
χρειάζεται να είναι µέρος της Νέας Ευρώπης- πολλές από τις παραδόσεις της είναι Ευρωπαϊκές και 
είναι κοντά στην Ευρώπη”. Και “μικρές χώρες όπως η Κύπρος χρειάζονται προστασία ιδιαίτερα τη 
Στρατιωτική προστασία που προσφέρει η Ευρώπη. Επιπρόσθετα πιστεύω ότι η Κύπρος διά µέσου της 
Ευρώπης µπορεί να βοηθηθεί και στην επίλυση του χωρισμού ή του διαχωρισμού της χώρας”. Θέλω 
να διαφωνήσω µε τη λογική αυτών των θέσεων και υπάρχουν πολλές εμπειρικές αποδείξεις που 
υποστηρίζουν την αντίθεση µου. Παρόμοια επιχειρήµατα που υποστηρίζουν την “Ευρωπαϊκότητα” και 
τη “λευκότητα” ή “ποη ΡἰᾶςΚηεςς” των Κυπρίων έχουν εμφανιστεί και σε άλλες συζητήσεις στο 
Λονδίνο. Σίγουρα η Ευρωπαϊκότητα των Κυπρίων θα πρέπει να απασχολεί και τους Κύπριους που ζουν 
στην Κύπρο. Η συζήτηση στο Λονδίνο περιστρέφεται γύρω από θέµατα εξασφάλισης χρηµατικών 
πόρων, αφού αυτοί οι πόροι παρέχονται σύµφωνα µε το διαχωρισμό των φυλετικών οµάδων. Σε ένα 
άρθρο ο Πιθάρας, ένας από τους διοργανωτές του φεστιβάλ (4πιάθη το 1991 έχοντας κάνει την 
παρατήρηση ότι οι οµάδες τεχνών των Ασιατών και Μαύρων συζητούν ενώπιον των πιθανών 
χρηµατοδοτών µε επιχειρήματα όπως: 


“Οι Κύπριοι δεν δικαιούνται αυτά τα λεφτά επειδή στην πραγματικότητα δεν είναι Μαύροι” 
παρατήρησε, “σημαντικό είναι ότι οι Κύπριοι είναι µια λευκή Ευρωπαϊκή μειονότητα µε ιστορικό 
αποικιακό και µε έντονη νεοαποικιακή ύπαρξη. Αυτή η πραγματικότητα προκαλεί αμηχανία στους 
παραγωγούς τηλεοράσεως, διευθυντές και σε άλλους ανάλογους επαγγελματίες”. 


Παρόμοια επιχειρήματα προβάλλει και η ΝΙΞΑΒ (1991) σε έρευνα που έκαµε για το ΑΠὶς (ουπεί! µε 
τίτλο “Ογρηοϊ 6μ/τυΓα( Ιηϊεγεσίς 8Πα ΑξρἰΓαϊίοης”. Φοβάμαι ότι αυτά τα επιχειρήματα µου προκαλούν 
ανησυχία γιατί δεν τα δέχοµαι ως τον προσδιορισμό της ταυτότητας µου σαν µια τουρκοκύπρια 
γυναίκα. Εγώ δεν θεωρώ τον εαυτό µου ούτε Ευρωπαία ούτε Λευκή. 


Από τη δεκαετία του 1960 σαν µια ενεργός κοινοτική ακτιβίστρια σκεφτόμουν και εργαζόµουν για 
πολλά από τα θέµατα που έχουν να κάνουν µε το ρατσισμό και την Ευρωπαϊκότητα στο γενικότερο 
πλαίσιο του αντι-ρατσισμού. Έχω προβάλει και συζητήσει θέµατα σχετικά µε το κατά πόσο οι 
Τουρκόφωνες κοινότητες αποτελούν µέρος των μαύρων κοινοτήτων της Βρεττανίας από το 1983. 
Έχω καταπιαστεί µε αυτά τα θέµατα σε συζητήσεις διαλέξεις, ννο(ΓΚ «Ώορς και σε ένα άρθρο του 
1983. Αυτή τη στιγµή η κύρια µου προβληματική είναι η Ευρωπαϊκότητα ή όχι της Κύπρου και των 
Κυπρίων. 


Βρίσκω ότι πρέπει να ρωτήσω τον εαυτό µου µερικές απλές αλλά όχι απλουστευµένες ερωτήσεις: 1) 

Οι Κύπριοι είναι Ευρωπαίοι; 2) Η Κύπρος είναι µέρος της Ευρώπης, 3) γιατί οι Κύπριοι 
θέλουν να έχουν Ευρωπαϊκή ταυτότητα και να είναι µέρος της Ευρώπης; Σε όλη τη διάρκεια 
αυτής της µέρας σε αυτό το συνέδριο έχει επικρατήσει η αναμφισβήτητη υπόθεση της 
Ευρωπαϊκότητας της Κύπρου. 


Ο Ιοµη Μιεαοπᾶ[α, ένας Καναδός δημοσιογράφος στη δική του παρουσίαση ανάφερε για την Κύπρο 
ότι “αξίζει να είναι στην Ευρώπη”. Κατά κάποιον τρόπο να ανήκεις στην Ευρώπη είναι τιµή, ή κάτι το 
επιθυμητό, κάτι που όταν σου δοθεί είναι κάτι σαν ανταμοιβή. Οι περισσότεροι ομιλητές ξεκινούν µε 
αυτή την αρχή. Σαν άτοµο που έχει ζήσει στην Ευρώπη τα τελευταία 30 χρόνια και που έχει ταξιδέψει 
σχεδόν σε όλες τις Ευρωπαϊκές χώρες θέλω να αμφισβητήσω αυτή την άποψη. Θέλω να την 
αμφισβητήσω γιατί νομίζω ότι αποτελεί ένα µέρος της αδυναμίας µας να αναγνωρίσουμε την 
πραγματική θέση µας όπως αντικατοπτρίζεται και σε άλλες πτυχές της ζωής µας εμποδίζοντας µας 
έτσι να βρούμε µια λύση στα προβλήµατα µας. 


Πιστεύω ότι τα δυο πρώτα ερωτήµατα μπορούμε εύκολα να τα απαντήσουµε. Γεωγραφικά, ἱστορικά, 
Εθνικά, Οικονομικά κοινωνικοπολιτιστικά σχήµατα μπορούν να χρησιμοποιηθούν σαν πλαίσιο για ένα 
πειστικό επιχείρηµα ότι η απάντηση και στις δυο ερωτήσεις είναι: Όχι οι Κυπραίοι δεν είναι 
Ευρωπαίοι. 


Η τρίτη ερώτηση αποτελεί και την ουσία του θέµατος. Πιο δύσκολη να απαντηθεί αλλά πιο 
αποκαλυπτική αφού διεισδύει βαθειά µέσα στην ψυχοσύνθεση των Κυπρίων και της Κυπριακής 
ταυτότητας. Είναι αναπόσπαστα συνδεδεμένη µε το θέµα της ταυτότητας. Αν και έχω τοποθετηθεί 
για τις δυο πρώτες ερωτήσεις και ισχυρίστηκα ότι οι απαντήσεις είναι εμφανείς, γι’ αυτή τη 
συζήτηση θέλω να καταπιαστώ µε ορισμένους από τους σημαντικούς του παράγοντες. 





Γεωγραφικά Είµαστε Μέλος της Ευρώπης; 
Όχι αν Και η φαντασία µας απεγνωσμένα το επιθυµά. 


Σε οποιονδήποτε χάρτη, όσο Ευρωκεντρικός και αν είναι, είµαστε καθαρά µέρος της Μέσης 

Ανατολής. Είµαστε στη διασταύρωση των τριών Ηπείρων, Ασίας, Ευρώπης, Αφρικής. Ο χαρακτήρας 
μας, η ιστορία µας, η κουλτούρα µας, η οικονομία, η Ψυχολογία, η Κοινωνιολογία και οι θρησκείες 
µας όλο το είναι της κοινωνίας αντανακλούν ακριβώς αυτή την πραγματικότητα. Η κατάσταση του 
είναι µας µπορεί να είναι µια σύνθεση πλούσια και ώριμη, αποτέλεσµα της πολυπρόσωπης κοινωνίας 
µας ή το αποτέλεσµα σχιζοφρενικού διχασμού όµοιο µε ένα παιδί που διχάζεται. 


Μπορεί να είµαστε είτε σε µια κατάσταση σύγχισης χωρίς να γνωρίζουμε ποιοι είµαστε, ποιοι θα 
είµαστε αύριο ή σε ποιους θα ανήκουµε ({α... αυτή η απεγνωσµένη επιθυµία να ανήκουµε... να είµαστε 
ιδιοκτησία κάποιου) ή να είµαστε ήσυχοι και ασφαλείς γνωρίζοντας τον εαυτό µας. 


Μήπως η γεωγραφική µας µικρότητα µας έχει δημιουργήσει ένα φόβο ότι δεν μπορούμε να 
επιβιώσουµε από µόνοι µας. Μήπως πρέπει να ανήκουµε σε κάτι για να επιβιώσουµε; Μήπως η 
µικρότητα κατ’ ανάγκην σηµαίνει ότι θα µείνουµε σαν ένα παιδί που επιδιώκει συνεχώς να 
ανήκει κάπου; Ποιος είναι ο ρόλος του µεγάλου αδελφού, ή της μεγάλης αδελφής ή µητέρας στη 
συνέχιση αυτού του μύθου; Εννοείται ότι είναι αναγκαίο να δημιουργήσουμε δεσμούς οικονομικούς, 
πολιτικούς, εκπαιδευτικούς και πολιτιστικούς δεσμούς µε άλλες χώρες σε ένα αλληλοεξαρτώμενο 
κόσµο µε σοσιαλιστικές ή καπιταλιστικές σχέσεις. 


Απλά επειδή οι Ευρωπαίοι µας διεκδικούν στις ιστορίες τους σαν µέρη της αποικιοκρατίας 
τους, αυτό δεν µας κάνει Ευρωπαίους. Απλά επειδή τους “ανήκαμε” δεν µας κάνει ευρωπαίους. 


Και οι Ευρωπαϊκές Εισβολές; 


Μήπως αυτές οι εισβολές έφεραν Ευρωπαίους που εγκαταστάθηκαν στην Κύπρο κι άλλαξαν το 
χαρακτήρα του πληθυσμού και τη δημογραφία του; Νομίζω ότι πρέπει να κάνουμε ένα διαχωρισμό 
ανάµεσα στους Μεσογειακούς λαούς που εισέβαλαν και εγκαταστάθηκαν στην Κύπρο, όπως οι 
Γενοβέζοι Βενετοί και οι Λουζινιανοί (και υπάρχουν λίγα στοιχεία για εγκατάσταση) και στους 
Βορειο-Ευρωπαίους. 


Επιπλέον τι θα πούμε για τους πιο σημαντικούς εισβολείς όπως οι Φοίνικες οι Οθωμανοί από την 
Ασία, οι Άραβες της Μέσης Ανατολής και την Αφρική, οι Έλληνες απ' τις Μυκήνες και τη Μικρά Ασία. 
Τι να πούμε για τις αρχαίες ελληνικές εισβολές; Μήπως ήταν Ευρωπαίοι; Η δική µου ιστορική έρευνα 
λέει ότι µπορεί να µην ήταν. 


Οι Αρχαίοι Έλληνες ήρθαν από τις ακτές και τα βασίλεια της Μ. Ασίας και των Βαλκανίων. 
Τελευταίως, ήρθαν και λίγοι εκτοπισµένοι Έλληνες από την Ανατολή που αναγκάστηκαν να φύγουν 
από τα σπίτια τους ὡς αποτέλεσµα του πολέμου της Ανεξαρτησίας της Τουρκίας στις αρχές του 
1920 και εγκαταστάθηκαν στην Κύπρο µε την ενθάρρυνση της Βρεττανικής αυτοκρατορίας. Οι 
περισσότεροι ὡς γνωστόν πήγαν στην Ελλάδα όπου ήταν γνωστοί και σαν “ανατολίτες”. Ιστορικά και 
αντικειμενικά νομίζω ότι δεν μπορούμε να υποστηρίξουµε ότι είµαστε Ευρωπαίοι. Στην καλύτερη 
περίπτωση είµαστε ένα μείγμα Μεσογειακών, Ασιατικών, Αφρικανών και Αραβικών λαών. 

Εθνικά Ποιοι Είµαστε; 


Ποιος ξέρει πως ήταν οι πρώτοι Κύπριοι; Αποκαλούντο Ευρωπαίοι και στη λίθινη εποχή; Προήλθαν 
από την Ευρώπη; Η ανθρωπολογία µας δείχνει την ανέλιξη και μετανάστευση πληθυσμών από την 
Αφρική προς την Ευρώπη και όχι το αντίθετο. Και τι συμβαίνει όταν πρέπει να λάβουμε υπόψιν και τις 
τελευταίες έρευνες... που δείχνουν ότι όλες οι φυλές κατάγονται από µια Αφρικάνα γυναίκα; Για 
μερικούς Κύπριους που µε σθένος υπερασπίζονται την Ευρωπαϊκότητα τους και ούτε καν εξετάζουν 
την πιθανότητα να µην είναι Ευρωπαίοι αντιλαμβάνομαι ότι όλες αυτές οι απόψεις προκαλούν σοκ. 


Μήπως µε αυτό λέω ότι είµαστε μαύροι; Έτσι φαίνεται. Αν απομακρυνθούµε από την παγκόσμια 
σκηνή και τις κινήσεις των αρχαίων πληθυσμών και συγκεντρωθούµε στις σύγχρονες εθνικές οµάδες 
στην Κύπρο, δεν µπορεί να µας διαφύγει το γεγονός ότι η µεγαλύτερη εθνική µας οµάδα µετά από 
την πλειοψηφία είναι οι Τουρκοκύπριοι. Και οπωσδήποτε οι Τουρκοκύπριοι δεν είναι Ευρωπαίοι. 
Εθνικά η πλειοψηφία των Τουρκοκύπριων προέρχεται από την Ασιατική και την Κεντρική Ασία. 


Μερικοί είναι Αραβικής και Αφρικανικής προλεύεσεως και ένας μικρός αριθµός είναι Ρωσσικής και 
Βαλκανικής προελεύσεως. Και όµως ακόµα και ανάµεσα στους Τουρκοκύπριους υπάρχει µια 
απεγνωσµένη ανάγκη να είναι Ευρωπαίοι. Άλλες εθνικές οµάδες όπως οι Αρμένιοι και οι Μαρωνίτες, 
δεν είναι ούτε αυτές Ευρωπαϊκής καταγωγής αλλά κατάγονται από τη Μέση Ανατολή. Παραδέχοµαι 
ότι τελευταίως µια µικρή οµάδα Κυπρίων γενιούνται στην Ευρώπη ως αποτέλεσµα γάµων µε 
Ευρωπαίες και Ευρωπαίους. Θα είναι πολύ ενδιαφέρον να δούµε πως θα διαλέξουν να καθορίσουν την 
ταυτότητα τους. 


Επικρατεί η άποψη ότι η οµάδα της πλειοψηφίας, δηλαδή η Ελληνοκύπριοι είναι Ευρωπαίοι. Με τα πιο 

πάνω επιχειρήματα θέλω να αμφισβητήσω αυτή την άποψη. Αν το επιχείρηµα της Ευρωπαϊκότητας 
των Ελληνοκυπρίων είναι βασισμένο στους αρχαίους Έλληνες, στους Μυκηναίους και τους Αχαιούς 
που εγκαταστάθηκαν στην Κύπρο, Και από τους οποίους οι σημερινοί Ελληνοκύπριοι ισχυρίζονται ότι 
κατάγονται, από που προήλθαν αυτές οι οµάδες; Φαίνεται ότι προήλθαν από τις ακτές της Ανατολίας 
και τη Βαλκανική Χερσόνησο. Και πως επηρεάστηκε και άλλαξε εκείνη η κουλτούρα µετά από τρεις 
χιλιάδες χρόνια ως αποτέλεσµα εισβολών και κοινωνικοπολιτιστικών αναμείξεων. Μήπως 
προσπαθούμε να αποδείξουµε την Ευρωπαϊκότητα µας µε επιχειρήματα ότι καταγόµαστε από τους 
αρχαίους Έλληνες που έτυχε να ζήσουν στην Κύπρο πριν τρεις χιλιάδες χρόνια; Έτσι η άποψη ότι οι 
Κύπριοι είναι Λευκοί Ευρωπαίοι µου προκαλεί σηµαντικά προβλήµατα. 


Ακόμα και εξετάζοντας τις εθνιστικές οµάδες που υπάρχουν τώρα στο νησί, η παραπάνω θέση µου 
προκαλεί σοβαρά προβλήµατα σε διάφορα επίπεδα. Εάν οι Κύπριοι θεωρούνται Ευρωπαίοι γιατί 
θεωρείται σαν δεδομένο ότι οι Ελληνοκύπριοι είναι λευκού Ευρωπαίοι - κάτι για το οποίο ακόµα δεν 
έχω πειστεί - αυτό στηρίζεται σε ρατσιστική προκατάληψη µια και οι άλλες κοινότητες δεν είναι 
“ευρωπαίοι”. Η δήλωση / θέση είναι άρνηση της ύπαρξης των άλλων κοινοτήτων ως Κυπρίων εκτός 
αν είναι Ελληνοκύπριοι. Το επιχείρηµα υποδαυλίζει ουσιαστικά τη σοβινιστική θέση ότι η Κύπρος 
είναι Ελληνικό νησί. Πρέπει να εξασκείται περισσότερη προσοχή και σκέψη όταν γίνονται τέτοιες 
απόλυτες και ισοπεδωτικές δηλώσεις, ιδιαίτερα από ριζοσπάστες ή διανοούμενους που θα έπρεπε να 
ξέρουν περισσότερα. Στη χειρότερη περίπτωση αυτό το επιχείρηµα εκφράζει την κρίση ταυτότητας 
των Κυπρίων. Γιατί να θέλεις να είσαι Ευρωπαίος όταν δεν είσαι; 


Οικονομικά είµαστε ευρωπαίοι; 


Δεν υπάρχουν ενδείξεις ότι η οικονομική επιβίωση ή ανάπτυξη της Κύπρου εξαρτάται από 
την Ευρώπη 


Στην πρόσφατη κατάσταση της ύφεσης και του προστατευτισμού της καπιταλιστικής Οικονομικής 
πολιτικής, όπου η Ευρώπη προσπαθεί να δημιουργήσει προστατευόμενες αγορές απέναντι στο “φίλο” 
της, τις ΗΠΑ από τη µια και απέναντι στο νέο πανίσχυρο “εχθρό”, την Ιαπωνία, δεν δημιουργείται η 
κατάλληλη ατμόσφαιρα για τη συμπερίληψη ενός ασήµαντου µέλους το οποίο µάλιστα παίρνει και 
τον αέρα του “σημαίνοντος μέλους” (ραιίπεΓ) χωρίς καμιά πραγματική δύναμη ανάµεσα στα 
κεντροευρωπαϊκά λευκά µέλη. Είναι αρκετά σαφές ότι η Ευρωπαϊκή κοινότητα κυριαρχείται από το 
ΙοΌΏΌγ των λευκών Ευρωπαίων οι οποίοι θα θέσουν σαν προτεραιότητα αιτήσεις από ανάλογες χώρες 
συμπεριλαμβανομένων των βορείων λευκών κρατών όπως της Λεττονίας, της Εσθονίας και της 
Λιθουανίας. Άρα τι πιθανότητες έχει ένα µικρό νησί στην πιο µακρινή ανατολική άκρη της Μεσογείου 
της οποίας η γεωγραφική θέση, κατά πόσο ανήκει ή όχι στην Ευρώπη είναι αμφίβολη; Και τι 
οικονομική σηµασία έχει για τα Ευρωπαϊκά κράτη; 


Δεν είναι η πραγματική θέση της Κύπρου σηµαντική στις οικονομικές της δυνατότητες προς την Ασία 
και την Αφρική; Δεν είναι πιο σημαντικές οι δυνατότητες της Κύπρου στην παραγωγή, το εμπόριο και 
τις εξαγωγές παρά να βασίζεται στον τουρισμό, ο οποίος µπορεί να εξαφανιστεί µε µια µονοκοντυλιά 
λ.χ. πόλεμος του Κόλπου. Επιπλέον ο τουρισμός δεν εξαρτάται από τη συµµετοχή στην Ευρωπαϊκή 
Κοινότητα. Μπορεί να συνεχιστεί και ανεξάρτητα από αυτήν. Μπορεί η Κύπρος να γίνει ηγεμονική 
οικονομικά µε άλλους τρόπους εκτός από το να στραφεί προς την Ασία και την Αφρική; Μπορεί να 
γίνει κέντρο της ανώτερης εκπαίδευσης για τους λαούς της Αφρικής και της Ασίας; Με το υψηλό 
ποσοστό αποφοίτων Πανεπιστηµίου και εξειδικευμένων τεχνικών, µπορεί να γίνει κέντρο για 
συσσώρευση κεφαλαίου αναλαμβάνοντας τον παλιό ρόλο της Βηρυτού; Μπορεί να γίνει κέντρο της 
πληροφόρησης και της πληροφοριακής τεχνολογίας; Μπορεί να γίνει ένα κέντρο του “άριστου”. 


Ψυχολογικά, είναι η Κύπρος µέρος της Ευρώπης; 
Νομίζω ότι αυτό είναι το κεντρικό µας πρόβλημα σαν Κύπριοι. Αυτό που µε εντυπωσιάζει είναι ότι 

δεν έχουµε καν κοιτάξει ή αναλύσει το τι σηµαίνει Ευρωπαίος. Τι σηµαίνει να είσαι Ευρωπαίος για 
ένα γάλλο µεσο-αστό άνδρα και τι σηµαίνει για Αλγερική κοπέλλα, τρίτης γενιάς, που γεννήθηκε στο 
Παρίσι; Τι σηµαίνει 


για την κυρία τάδε στο ΗδπιρςβίΓθ που αγαπά την όπερα και σε ένα Κύπριο δεύτερης γενιάς, που 
αγαπά τη ΓΘ60Φ86 και µένει σε πολυκατοικίες στην πόλη; Τι είναι αυτό που κάνει τον ένα 
Ευρωπαίο και τον άλλο όχι; Ποιος αποφασίζει για τα κριτήρια τα οποία εναποθέτουν τον 
“Ευρωπαϊσμό” σε μερικούς και όχι στους άλλους; Και υπάρχουν πραγματικά οι αξίες τις οποίες 
προσδιορίζουµε σαν Ευρωπαϊκές και στις οποίες θέλουµε τόσο απενγωσµένα να ενσωματωθούμµε ή 
είναι µέρος ενός μύθου ο οποίος προάγεται και διαιωνίζεται; 


Βλέπω τις διεκδικήσεις µας, ότι είµαστε Ευρωπαίοι, σαν µέρος της κρίσης ταυτότητας που 
ζούμε. Έχουμε μεταφέρει την κρίση της ταυτότητας από τις παλιές µας μητέρες, τις “μητέρες 
πατρίδες” την Ελλάδα και την Τουρκία, και την έχουµε πάρει στο κατώφλι της Ευρώπης. Οι παλιές 
μητέρες έχουν αποτύχει, µας έχουν προδώσει, έτσι αναζητούμε µια άλλη “μητέρα”. Μετακινούµαστε 
από το να είµαστε το παιδί µε τις 3 µητέρες (Ελλάδα, Τουρκία, Βρεττανία) στο να γίνουμε το παιδί 
µιας πολλαπλής μητέρας - της Ευρώπης. Αν μπορούσε να µας πάρει στην αγκαλιά της, να µας πει ότι 
όλα θα πάνε καλά. “Η µαμά είναι εδώ, µην ανησυχείς”. Σχεδόν προσπαθούμε να χαθούμµε, να 
εξαφανιστούµε ανάµεσα στα άλλα αδέλφια µας, τα άλλα “ευρωπαϊκά” παιδιά. Θυμίζει την ιστορία 
της γυναίκας που ζούσε σε ένα παπούτσι µε τα πολλά της παιδιά και το µικρό παιδί - η Κύπρος - να 
αναζητά προστασία από τη γριά γυναίκα που ζει σ’ αυτό το παπούτσι. 


Η επιθυµία µας να μπούμε στην Ευρώπη πηγάζει από την επιθυµία µας να βρούμε µια ταυτότητα - 
προσπαθήσαµε να είµαστε Έλληνες, προσπαθήσαµε να είµαστε Τούρκοι, ανακαλύψαμε ότι δεν 
μπορούσαμε να είµαστε ούτε το ένα ούτε το άλλο - η κυπριοσύνη µας συνειδητά ή ασυνείδητα 
έµπαινε στη µέση. Έτσι τώρα αναζητούμε µια νέα ενοποιητική ταυτότητα που να µας 
συμπεριλαμβάνει όλους - Ευρωπαίοι. Ποιος µπορεί να πάει ενάντια σ’ αυτό; Έχει όλες τις 
προὐποθέσεις και τα επιθυµητά στοιχεία που χρειαζόμαστε. Επιτέλους θα έχουµε µια ταυτότητα: 
Ευρωπαίοι. Μπορούμε να είµαστε και Έλληνες και Τούρκοι µέσα σ’ αυτό. Αφού και οι άλλοι μπορούν 
να είναι Γερμανοί, Γάλλοι και Τούρκοι µέσα σε αυτή τη µεγάλη ταυτότητα. Και δεν υποτίθεται ότι 
υπάρχουν πλέον ερωτήσεις κατά πόσο είσαι Ανατολικό - ή Δυτικό - Γερμανός, κομμουνιστής ή 
καπιταλιστής Γερμανός. Μπορείς να είσαι Βρεττανός. Αλλά είσαι Μαύρος ή Λευκός Βρεττανός; 


Αυτή η ερώτηση είναι σηµαντική για τις Ευρωπαϊκές κοινωνίες και την πολιτική τους και θα γίνει 
ακόµα πιο σηµαντική σε θέµατα ισότητας και βασικών δικαιωμάτων στην Ευρώπη. Αλλά εµείς στην 
τυφλή µας αναζήτηση για “ευρωπαΐϊσμό” τείνουµε να αγνοούμε αυτά τα στοιχεία. Και βεβαίως 
µερικοί από εµάς αρχίζουµε ήδη να αποκαλούµε τους εαυτούς µας Κυπρο-Βρεττανούς. Αναζητούµε 
απεγνωσμένα µια ταυτότητα που θα µας απελευθερώσει κάπως από την υποχρέωση, την 
αναγκαιότητα να αποδεχτούµε την πραγματική µας ταυτότητα - ότι είµαστε Κύπριοι. Η επιθυµία µας 
να γίνουμε “Ευρωπαίοι” είναι µια ακόµα µάταιη προσπάθεια να αρνηθούµε αυτή την αδίστακτη 
πραγματικότητα. Φοβάμαι ότι η αναζήτηση θα συνεχιστεί... 


Μπορούμε επίσης να πούμε ότι θα αποκτήσουµε κάποια αίσθηση ισορροπίας, δικαιοσύνης και 
ισότητας όταν γίνουμε µέλη. Οι Ευρωπαίοι, αυτοί που έχουν “εκπολιτίσει” τις ηπείρους και τον κόσµο 
θα εµφυσήσουν αυτή την ευαισθησία και σε µας. Σαν Τουρκοκύπριοι θα πραγµατοποιήσουµε τη 
σχεδόν ψυχωτική µας επιθυµία να αποδείξουµε - λες και χρειάζεται να αποδειχτεί - ότι είµαστε ίσοι. 
Θα γίνουμε ίσοι µε όλους τους άλλους πολίτες της Ευρωπαϊκής κοινότητας και κατά συνέπεια ίσοι µε 
τους Ελληνοκύπριους στην Κύπρο. Η Μητέρα Ευρώπη θα διασφαλίσει ότι θα πάρουμε τα βασικά µας 
ανθρώπινα δικαιώµατα οπουδήποτε µέσα στην κοινότητα και άρα και στην ίδια τη χώρα µας καθώς 
οι Ελληνοκύπριοι θα αναγκαστούν να µας τα δώσουν. Να ήταν τόσο εύκολο... Μια µατιά στις μαύρες 
κοινότητες στην Κοινότητα θα αποκαλύψει τα λάθη του επιχειρήματος. 

Κυπριακό ΚινηματικόΑρχεέίο ος. 


Ογργας Μονεπιεηῖϊς ΑγεΠίνθ 
ΚιρΓις 505γα| Ηαγεκαῖ ΑΓςὶνί - πῖζρς://πιονεπιεηίςαΓςᾖῃἰνθ.ΟοΓϱ/ 


|α5ΐ αρααἴε: 2020/07/14 16:06 ΥΝΙΚΙ:ΘΟΟΟΚ Πίῖρς://πιονεπιεηϊςαΓεμίνθ.οΓγα/άοΚκι.ρηρ2ἱαξιννἰκἰ:60οοΚ 


Ενώ οι Τουρκοκύπριοι θα πετύχουν την “ισότητα” τους, οι Ελληνοκύπριοι θα αποκτήσουν 
“προστασία”. Δεν θα υπάρχει πια ο μπαμπούλας της Τουρκίας να επεμβαίνει και να τους απειλεί µε 
βία και παραβίαση. Η µητέρα Ευρωπαϊκή κοινότητα θα διασφαλίσει ότι αυτό δεν θα συμβεί αλλά πιο 
σηµαντικά θα φροντίσει να τιμωρηθεί παραδειγματικά ο ένοχος. Μια γρήγορη µατιά στην Ευρώπη 
και ειδικότερα σ’ αυτό που ήταν κάποτε η Γιουγκοσλαβία θα δείξει τα λάθη αυτής της θέσης. 


Αναζητούµε τη δικαιοσύνη. Σαν ένας µικρός λαός έχουµε µια πολύ ανεπτυγμένη αίσθηση δικαιοσύνης 
-προσωπικής, πολιτικής, οικονοµικής και κοινωνικής δικαιοσύνης. Και όµως θέλουµε να μπούμε στο 
αποκλειστικό (αχε|μςίνθ) εἰΙΏ των τέως αποικιοκρατών που ήταν υπεύθυνοι για την παραβίαση κάθε 
έννοιας δικαιοσύνης και ανθρωπίνων δικαιωμάτων - αυτά δηλαδή που τους ζητάµε να µας δώσουν, 
να εφαρμόσουν - σε όλο τον κόσµο. Θα είµαστε στη μοναδική θέση να είµαστε η µόνη 
αποικιοκρατούµενη χώρα ανάµεσα στις αποικιακές. Φαινόμαστε ανίκανοι να απαλλαγούμε από 
τη Ψυχολογία του να είµαστε αποικιοκρατούµενοι, πέφτουµε στο ιστορικό σύνδρομο του 
αποικιοκρατού μενού και κάνουμε βήματα για να ανοίξουµε την πόρτα σε ένα ακόµα αποικιοκράτη: 
την ευρωπαϊκή κοινότητα. Αυτή τη φορά δεν υπάρχουν ηµίµετρα - τους προσκαλούμε όλους, την 
Κολλεκτίβα των αποικιοκρατών που βίασαν, λεηλάτησαν, εκμεταλεύτηκαν και υποδούλωσαν το 
περισσότερο µέρος του πλανήτη. 


Έτσι, αν είμαστε Μέσα-ανατολίτες γιατί να θέλουµε να είµαστε Ευρωπαίοι; Γιατί να θέλουµε να 
είμαστε Ευρωπαίοι όταν δεν είµαστε; Νομίζουμε ότι θα μπούμε σε ένα πιο ειρηνικό, πιο δυνατό, πιο 
πολιτισµένο, πιο σταθερό οικονομικά και πολιτικά, πιο ίσο κόσµο; Και τιθα γίνει µε τους πολέμους σ’ 
αυτό που ήταν κάποτε η Γιουγκοσλαβία, η Βόρειος Ιρλανδία, µε το ρατσισμό, τις εξεγέρσεις των 
(πηςι εἰἲγ) πόλεων, το φασισμό, τη φτώχεια σε κάθε Ευρωπαϊκή πόλη; Γιατί θέλουµε να γίνουμε 
µέρος αυτού του πράγματος; Γιατί δεν γινόμαστε αυτό που είµαστε: Κύπριοι, ένα μείγμα από 
κουλτούρες και λαούς, µια Μεσανατολίτικη μειοψηφία. 

Γενιές Ανεξαρτησίας - Ο Μετά-Αποικιακός Άνθρωπος 


Του Α. Παναγιώτου 


Τι σηµαίνει να είσαι Μετα-αποικιακός άνθρωπος; Τί σηµαίνει να είσαι Κυπραίος που µεγάλωσε µετά 
το 1960; Η ΕΟΚΑ Και η ΤΜΤ ήταν µνήµες - τα µάθαμε στο σχολείο, τα ακούσαμε στις γειτονιές, στα 
σπίτια. Όσοι κοντεύουν τα 40 ίσως να θυμούνται κάποιες φωνές, κάποιες διαδηλώσεις ανάµικτες µε 
αξεπέραστα οιδοιπόδεια και όλες τις αναστολές και ενοχές που επιφυλάσσει µια πατριαρχική- 
παραδοσιακή Κοινωνία στα παιδιά που μεγαλώνουν. Μεγαλώσαμε χωρίς να µάθουµε την ιστορία της 
χώρας µας. Μάθαμε την ιστορία που έγραφαν οι εθνικιστές - που όπως πάντα λιβάνιζαν τα γένια 
τους. Πέρασαν χρόνια για να ανακαλύψουµε ότι η ΕΟΚΑ (και η ΤΜΤ για τους Τουρκοκύπριους) ήταν 
ένα επεισόδιο - άντε µια φάση - ενός μεγαλύτερου αντι-αποικιακού κινήματος. Συγκινηθήκαµε από τη 
θυσία του Αυξεντίου και του Μάτση για να ζήσουμε στο πετσί µας την εξουσία και το κράτος που 
έφτιαξαν στο όνοµα τους οι καπετάνιοι της ΕΟΚΑ. Τα σχολεία της Ελληνοχριστιανικής παιδείας, το 
καψόνι και τον εξευτελισμό της ανθρώπινης αξιοπρέπειας στο στρατό, την υπεροψία των 
καλαμαράδων αξιωματικών, το φασισμό των γριβικών της ΕΟΚΑ Β. 


Παρακολουθήσαµε την ιστορία να εξελίσσεται µπροστά στα έκπληκτα παιδικά µας µάτια. Οι 
“φασαρίες” του 63. Οι µεγάλοι μιλούσαν για σφαγές, για Έλληνες και Τούρκους µασκοφόρους. 
Ύστερα έγιναν οι βομβαρδισμοί. Ἠρθε η Μεραρχία. Και ο Γρίβας. Κανένας δεν ήξερε πια τι ήθελαν οι 
μεγάλοι. Χτες ήθελαν ένωση. Σήµερα έβριζαν τους καλαµαράδες. 


Εμείς οι µιτσιοί, χωριζόµαστε, στις γειτονιές τζιαι επαίζαµε πόλεμο. Στα χωρκά έφτιαχναν “στρατό”. 
Εμφανίστηκαν όπλα στα σπίτια. Ύστερα έγινε κάποιο πραξικόπηµα στην Ελλάδα... η Ελλάδα... τι ήταν 
η Ελλάδα και αυτή η µανία µε την Ένωση που φαινόταν να απασχολεί τόσο τους δασκάλους; Η 
Ελλάδα έμοιαζε µε εκείνο το δικέφαλο πουλί που είχαν τα βιβλία της Ιστορίας για το Βυζάντιο. Το 
ένα κεφάλι ήταν µια μυθολογική φιγούρα - γενναίοι (Σπαρτιάτες)ελεύθεροι (Αθηναίοι) κατακτητές 
του κόσμου (Μακεδόνες) µυθικά πλούσιοι (όπως οι Αυτοκράτορες της Κωνσταντινούπολης)... 
µπροστά τους, εμείς, οἱ µιτσιοί µε τα κοντοπαντέλονα ξεχασμένοι σε ένα βράχο της Ανατολικής 
Μεσογείου, είµαστε απλά οι φτωχοί συγγενείς... Και ύστερα ήταν το άλλο κεφάλι. Ψεύτικο, µοχθηρό, 
που ήθελε να σκοτώσει το Μακάριο, να στείλει τους κομμουνιστές εξορία, να καταργήσει τη 
δημοκρατία, να χωρίσει την Κύπρο στα δυο... 


Είµαστε παιδιά τότε... ώρες, ώρες απορούσαµε τι να σήμαινε η Ένωση...Θα έκτιζαν καμιά γέφυρα 
από τον Ακάµα µέχρι την Αθήνα ή θα έβαζαν βίτζι να τραβήξει την Κύπρο κοντά στην Αθήνα...; 
Μπορεί να είχαµε παιδικές ερμηνείες αλλά ξέραμε κάτι που οι μεγαλύτεροι δεν είχαν αντιληφθεί τις 
προηγούμενες δεκαετίες... Και πού να το αντιληφθούν οι άνθρωποι αφού ακόµα και η γεωγραφία είχε 
αλλάξει στα πλαίσια του εθνικού πυρετού; Στους χάρτες που κυκλοφορούσαν τότε η Κύπρος ήταν σε 
ένα κουτούϊ στο χάρτη της Ελλάδας. Εμείς όµως ξέραμε ότι η Κύπρος βρισκόταν στην Ανατολική 
Μεσόγειο. Και εδώ βρισκόταν και η ανωμαλία, έτσι και αλλιώς. Είµαστε µια γενιά που μεγάλωσε µε 
το ράδιο και την τηλεόραση. Γι’ αυτό και τα σχολικά φασιστικά παπαγαλίσµατα τα βάζαμε από το 
ένα αυτί και τα βγάζαµε από το άλλο. Ξέραμε ότι υπήρχε ένας πολύ µεγάλος κόσμος εκεί έξω. Εκεί 
ανακαλύψαμε, αμυδρά ψηλαφώντας το απόφθεγµα του Ρέμπω “Η ζωή είναι αλλού”. 


Για µας, οι Άγγλοι ήταν φαντάσματα παρά κατακτητές... Τους βλέπαμε καµιά φορά στις βάσεις και 
ακούγαμε ότι οι “Αγγλοαμερικάνοι” ήθελαν να κόψουν την Κύπρο στα δυο και να δώσουν ένα κομμάτι 
στην Ελλάδα και ένα Τουρκία... Δεν τους θέλαµε...αλλά τα βράδυα ακούγαμε τον ΒΕΒΡ... τα ελάχιστα 
προγράµµατα του ΡΙΚ τότε µε αγγλικά τραγούδια... Τι επεισόδιο και αυτό το ΡΙΚ τότε... ένα εθνικά 
ορθό ίδρυµα όπως το Υπουργείο Παιδείας του Σπυριδάκη (του απερίγραπτου εκείνου κυρίου που είπε 
το αµίµητο “η Κύπρος δεν ανήκει στους Κυπρίους, ανήκει στον Ελληνισμό”, τόσο µίσος πια για τους 
ιθαγενείς;)... Η Κυπριακή γλώσσα ήταν εγκλωβισµένη σε ένα ηµίωρο «εθῖςῃ κάθε Κυριακή... τα 

“λαϊκά”, (η σηµερινή “εθνική μουσική”, Καζαντζίδης και Ρεμπέτικα) επίσης εγκλωβισμένα σ’ ένα 
ηµίωρο - στο λαϊκό κομπολόι. Και εκείνη η ακατάσχετη προπαγάνδα για την Χούντα, το εθνικό 
κέντρο, τα έργα του Πατακού... τα βιβλία στο σχολείο µε το πουλί της Χούντας... Ζούσαμε µια 
παράξενη κατοχή - την κατοχή αυτών που υποτίθεται µας απελευθέρωσαν... των Ελληνοχριστιανών 
εθνικιστών... 


Ίσως αν ζούσαμε σε άλλες εποχές να µην µας ενοχλούσε... Αν µέναμε σε απομονωμένα χωρκά, αν 
µαθαίναµε µόνο αυτά που ήθελε η εξουσία, αν ... όµως όπως λέει και ο Αζίς Νεσίν, τα πράγµατα έτσι 
ήρθαν αλλά έτσι δεν θα πάνε για µας... Εμείς και όσοι γεννήθηκαν µετά την παγκόσμια αντι- 
αποικιακή Επανάσταση στα µέσα του 20ού αιώνα είχαμε μπλέξει τα μπούτια µας µε τη μοίρα, µε την 
ἱστορία... Είµαστε τα παιδιά της Επανάστασης, έτσι µας είπαν, και µας υποσχέθηκαν ελευθερία... 


Ποιος θυµάται άλλωστε (πόσοι από µας είχαµε γεννηθεί τότε) τη “ΜΑΧΗ” του Σαμψών, τότε στις 
αρχές της δεκαετίας του '60 που έβγαινε µε πρωτοσέλιδα “ΝΙνα Εἰά6Ι”. Ακούσαµε και µεις για το 
Εἰά6Ι, για τον (Π6 6ιεναΓ8, για τους βιετκόγκ... Μαθαίναµε έξω απ' τα σχολεία. 


Ζούσαμε, όπως ο μυθικός ήρωας του 58Π18ῃ Βμςῃαίθ στους “Σατανικούς στίχους” τη δικτατορία 
των εθνικών ηρώων... Ιδού λοιπόν ο µεταποικιακός άνθρωπος: Ο άνθρωπος που ακολουθώντας το 
ίδιο το πνεύμα της αντι-αποικιακής εξέγερσης αρνείται να υποταχτεί στους νέους ντόπιους αφέντες. 
Ο άνθρωπος που δεν δέχεται στο όνοµα της ιδεολογίας και της θυσίας του Αυξεντίου να 
καταπιέζεται από τους δήθεν (ή τους πραγματικούς) συντρόφους του. Είµαστε η γενιά που 
απαίτησε να πάψει η ζωή να είναι αλλού. Φάγαμε πρωινές φέτες ψωμιού και σούπα σε συσσίτια 
του ΟΗΕ αλλά ξέραμε ότι ο θαυμαστός κόσμος που έδειχνε το γυάλινο κουτί στο καφενείο του 
χωρκού (ή στο σπίτι όταν καταφέραμε να αγοράσουμε και µεις τηλεόραση) υπήρχε σ’αυτόν τον 
πλανήτη. Οι φαντασιώσεις µας κυμαίνονταν σε ένα παράξενο µήκος κύμματος ανάµεσα 
στους βιετναµέζους αντάρτες και τους χίππιδες... Εμείς, έστω και χωρίς να το καταλαβαίνουμε, 
δεν είµαστε πλέον οι ιθαγενείς που εγκλώβισετο αποικιακό (Βρεττανικό, Ελληνικό,Τούρκικο) βλέμμα 
στην υποανάπτυξη. Είμαστε Κύπριοι Πολίτες. 


ΤΟ ΚΥΠΡΙΑΚΟ '68 


Το '68 µας άλλαξε τόσο ριζικά που ίσως µέχρι σήµερα να µην το καταλαβαίνουμε... Εκείνος ο 
παράξενος παπάς στον οποίο είχαν εναποθέσει οι μεγάλοι την ελπίδα για ελευθερία... Ο Μιχαλάκης 
από την Παναγιά, ο βοσκός... που είχε πάει έξω στον κόσµο και είχε γίνει ίσος µε εκείνους τους 
μεγάλους που βλέπαμε στην τηλεόραση... Ο Μακάριος... ο εκλεκτός γιος µιας κρυφοµητρικής 
κοινωνίας... άνοιξε την αυλαία της πραγματικής Κυπριακής Επανάστασης του 20ού αιώνα... Το 
εφικτό και το ευκταίο... δύσκολες λέξεις για µια βαθειά εμπειρία... Βαπτίζοντας και χαιρετίζοντας 
την “Ένωση” σαν ευκταίο, ο Μακάριος και η πλειοψηφία αποχαιρετούσε αυτή την δουλοπρεπή 
φαντασίωση που ταύτιζε την ελευθερία µε την προσάρτηση στο κράτος των Αθηνών. Ο Μακάριος 
επέστρεφε δειλά στην πραγματικότητα - στο εφικτό. Στη γεωγραφία της Ανατολικής Μεσογείου, 
στην εμπειρία της Ανεξαρτησίας... στην πραγματικότητα ότι η Κύπρος δεν ήταν νησάκι ή 
µεγαλόνησος - αλλά χώρα. 


Ξανάγιναν εκλογές στην Κύπρο τότε κι άρχισαν οι διακοινοτικές συνομιλίες. Οι εκλογές έγιναν µέσα 
στο ίδιο Κλίµα τριτοκοσµικής υστερίας όπως το 1960. Μόνο που τότε οι ενωμένοι καπετάνιοι της 
ΕΟΚΑ δήλωναν απροκάλυπτα ότι αν έχαναν τις εκλογές “υπήρχαν και τα αυτόματα” ενώ το ΄’δ68 οι 
καπετάνιοι που βολεύτηκαν στο κράτος ακόνιζαν τα μαχαίρια µε τους καπετάνιους που δεν 
βολεύτηκαν. Σε σύγκριση µε την τρομοκρατία, τις δολοφονίες και τις απειλές της περιόδου ’58-62, η 
υστερία του’68 ήταν ήπια... Έπεσαν γιαούρτια και φωνές... Με ένα ειρωνικό τρόπο ο Μακάριος 
κέρδισε και τις 2 φορές σαν σύμβολο της Ανεξαρτησίας - το 1960 µε το “ΝΕΝΙΚΗΚΑΜΕΝ” που 
απέκλειε την Ένωση και το 1968 µε το “Εφικτό” που νομιμοποιούσε την Ανεξαρτησία σαν την 

ἱστορικά αναγκαία πραγματικότητα. 


Με διαφορετικούς Ιστορικούς συμμάχους όµως. Ενώ το 1960 ο Μακάριος του “ΝΕΝΙΚΗΚΑΜΕΝ” ήταν ο 
υποψήφιος της κεντροδεξιάς το ’68 είχε γίνει ο λαϊκός ήρωας της κεντροαριστεράς. Οι μεμονωμένες 
φωνές των φιλελευθέρων αστών (του Κληρίδη το ΄’60, του Ευδόκα το ’68) και των προλεταρίων 
διανοουμένων (όπως ο Σέρβας) που μιλούσαν για τις βάσεις τουλάχιστον της Αστικής Δημοκρατίας 
είχαν πάρει δεύτερη θέση µπροστά στη σύγκρουση που ερχόταν... είχαµε µπει για καλά στην τροχιά 
του παγκόσμιου χρόνου... Ψυχρός πόλεμος, το ΝΑΤΟ ήθελε την Κύπρο αβύθιστο αεροπλανοφόρο και 
το Μακαριακό - ανεξαρτησιακό κίνηµα ταυτιζόταν µε τους Άραβες και τους αδέσµευτους σε ένα 
παιχνίδι που έµοιαζε µε ισορροπία στην κόψη του ξυραφιού... 


Η Αριστερά παρά την τρομοκρατία και τα φακελώματα επέμενε να είναι η πιο µαζική πολιτική 
δύναμη, να διαδηλώνει ενάντια στις βάσεις, να υπάρχει... ταν τότε που ο Λυσσαρίδης και η ΕΔΕΚ, 
σαν το κόµµα “των οµάδων του γιατρού”, οργάνωνε εκδηλώσεις ενάντια στη Χούντα και δεχόταν τις 
επιθέσεις των εθνικοφρόνων... 


Εμείς σαν παιδιά βλέπαμε και µεγαλώναμε... Ακούσαµε για κάποιον Λέλλο Δημητριάδη που είπε “Η 
Κύπρος για τους Κυπρίους” και ξεσήκωσε θύελλα αφορισµών... και εσύ να απορείς σε ποιον άλλο θα 
μπορούσε να ανήκει η Κύπρος; Η αντεπανάσταση ξεκίνησε γρήγορα... το εθνικό µέτωπο, η ΕΟΚΑΒ, ο 
Γρίβας, τα εθνικόφρονα σωματεία, οι σύνδεσμοι αγωνιστών... όλοι αυτοί, όπως λένε οι 
κοινωνιολόγοι, που ένοιωσαν να απειλείται η κοινωνική και ιδεολογική τους θέση από την 
Ανεξαρτησία... οἱ εκπρόσωποι της εθνικής δικτατορίας... Σε λίγο άρχισαν οι συγκρούσεις των 
ενόπλων... Μια βόμβα δεξιά µια βόμβα αριστερά... Και ο πρώτος νεκρός... ο Κόκος Φωτίου... 
Ξαναβγήκαμε στους δρόμους... για τον Μακάριο, για τον Γρίβα... για το µέλλον, για το παρελθόν... Οι 
µαθητές στην Κύπρο ήταν η νεολαία αφού η εθνική δικτατορία δεν µας άφησε να φτιάξουμε 
πανεπιστήμιο... 


Η Ελλάδα σαν ιερή φαντασίωση απομακρυνόταν µέρα µε τη µέρα... Όσοι την είδαν, σε µια σχολική 
εκδρομή, σαν φοιτητές, έπαθαν σοκ... Η Αθήνα ήταν µια καταθλιπτική φτωχόπολη... Τα ξερονήσια και 
ο µπάτσος στη γωνιά ήταν σκληρές πραγματικότητες γι’ αυτούς που πίστευαν τις “λαοθάλασσες” 
που υποδέχονταν τον Πατάκκο στα “Ελληνικά επίκαιρα” που προβάλονταν ανελειπώς στα σινεμά... 


Η σύγκρουση στην Κύπρο, ήταν σύγκρουση Κυπρίων... Και ανάµεσα στις διαδηλώσεις για το Μακάριο 
και το Γρίβα άφηναν οι μεγαλύτεροι φαβορίτες ή µαλιά, φορούσαν παντελόνια καμπάνα, έφτιαχναν 
ροκ συγκροτήµατα στο Βαρώσι και τη Λεμεσό... μπουάτ καλλιτεχνών... και ο Πασιαρδής απορούσε 
τότε µε τους καλαμαράδες που ζητούσαν να “παραδοθούμε”...“δίχως λόγια και αντιρρήσεις και άλλα 
ανάλογα”: “Τέτοιους όρους ούτε οι Πέρσες στα χρόνια εκείνα τα σκληρά δεν έθεσαν µε τέτοιο ύφος 
και απευθείας. Και ετούτοι, αδελφοί προς αδελφούς! Αθηναίοι προς Σαλαμιναίους! Ετσι πέρασαν 
µέρες µες την απειλή. Και βγήκε ο λαός στην αγορά και φώναξε. Κατέβηκαν απ' τα χωριά και τις 
πόλεις”. 


Η ΓΕΝΙΑ ΤΗΣ ΑΝΤΙΣΤΑΣΗΣ - Η Γενιά του '70 


Εκείνες τις µέρες του 72-74 τα πράγµατα φαίνονταν να φτάνουν σε οριακά σηµεία. Κάθε νέα 
δολοφονία της ΕΟΚΑ Β αυξάνανε τις χιλιάδες που συνέρρεαν έξω από την Αρχιεπισκοπή ή στην 
πλατεία της ΠΑΣΥΔΥ απαιτώντας από το Μακάριο να τολμήσει... Ο φανταστικός οµφάλιος λώρος µε 
την Αθήνα είχε καταντήσει καρκίνωμα, έρχονταν φήμες για νέα σχέδια για διπλή Ένωση, και οι 
σύνδεσμοι αγωνιστών γιόρταζαν τους εθνοσωτήρες της 21 Απριλίου τους οποίους καλούσαν να 
απλώσουν τα φτερά του πουλιού τους στην Κύπρο. Ο Μακάριος δίσταζε... ο βυζαντινισµός ενός 
αρχιεπισκόπου που έλπιζε να κερδίσει ολοκληρωτικά το παιχνίδι µε τους Τουρκοκύπριους και οι 
αναστολές του μικρού Μιχαλάκη από την Παναγιά να έρθει σε πλήρη ρήξη µε τις εικόνες των 
παιδικών του χρόνων. Επέµενε, στα µπαλκόνια, να µιλά λες και ενδιέφερε κανένα πλέον η Ένωση... 

Ίσως γιατί η ιδεολογία της Ένωσης ήταν η νομιµοποιητική ιδεολογία του κράτους το οποίο 
επάνδρωναν οι μηχανισμοί που έφτιαξαν οι καπετάνιοι της ΕΟΚΑ από το΄’θ0... Στο δρόµο τα 
συνθήµατα πλήθαιναν... Η Κύπρος για τους Κύπριους... Έξω η Χούντα... 


Στις αρχές του 74 πέθανε ο Γρίβας... Τον έκλαψαν απαρηγόρητα εκείνοι που είχαν µείνει ακόµα στα 
οιδοιπόδεια του ιθαγενή που αναζητούσε µητέρα-αφέντη. Η αντιπαράθεση συνεχίστηκε... από τη µια 
η ΕΟΚΑ Β της Ελλάδας, του Ελληνοχριστίανισμού, της χούντας... Στις 19 Ιουνίου το Κλίµα ανάµεσα 
στον κόσµο είχε φτάσει σε οριακό σηµείο... συγκροτήθηκε παγκύπριο συλλαλητήριο µε στόχο να πάει 
στο προεδρικό και να απαιτήσει από το Μακάριο να ολοκληρώσει την Επανάσταση που εξάγγειλε το 
'68. Να στείλει στην Ελλάδα τους Χουντικούς αξιωματικούς... Μύριζε εξέγερση η ατμόσφαιρα. Ο 
Μακάριος άφησε το προεδρικό και “πήγε να τους βρει”. Διαβεβαίωσε τον κόσµο ότι το “τείχος του 
λαού” θα σταματούσε το φασισμό και πήγε, µετά, στο γραφείο του και έγραψε στον Γκιζίκη την 
επιστολή για ανάκληση των Ελλήνων αξιωματικών από την Κύπρο. Είχαμε µπει πια σε τροχιά 
πολέμου, αντεπανάστασης, επανάστασης... Ο Πλουτής ο Σέρβας, ο οποίος (σαν προλετάριος 
διανοούμενος) δεν συµπάθησε ποτέ το Μακάριο, έγραφε για το συγκρότηµα της λαϊκής οργής στις 19 
Ιουνίου 1974: 


“Ορατό και βροντερό ήταν το τείχος του λαού. Όμως αόρατη και νυσταλέα η βούληση του Ηγέτη, 
όσο ωραία και διεγεργετικά κι αν ήταν αυτά που έλεγε. Ουσιαστικά ο Ηγέτης ήταν ο αναποφάσιστος. 
Εξακολουθούσε να µην πιστεύει σ' αυτά που πίστευε ο λαός...” 


Ο Μακάριος δεν ήταν πια ηγέτης. ταν το σύμβολο ενός κινήματος αλλά ο ίδιος έστω και αν ήταν 
ποιητής αδυνατούσε ακόµα να αρθρώσει τους στίχους της αλήθειας... Ένα µήνα αργότερα στις 19 
Ιουλίου στο συμβούλιο Ασφαλείας, του ΟΗΕ, θα έλεγε τα πράγµατα µε το όνοµα τους (για την 
Ελληνική εισβολή, για την Ανεξαρτησία) αλλά είχε αργήσει... 


Εμείς οι µιτσιοί ξέραμε ότι οι καλαμµαράδες επερίπαιζαν µας. Τα είδαµε στην ποδοσφαιρική “ένωση”. 
Όταν η οµόνοια νικούσε τον Παναθηναϊκό 2-0 µέσα στην Αθήνα και έχασε τα τελευταία 10 λεπτά µε 
4-2 µε 2 πέναλτυ... Τα σηµάδια των καιρών έρχονταν από παντού... 


Όμως είχε ωριμάσει ήδη το πρώτο κομμάτι της γενιάς της Ανεξαρτησίας. Στις ένοπλες οµάδες της 
ΕΔΕΚ αλλά και στη νεολαία του κόµµατος, άρχισε να εµφανίζεται µια νέα γενιά εκτός από τους 
παραδοσιακούς οπαδούς - µέλη των οµάδων του Λυσσαρίδη. Η ΕΔΕΚ τότε ήταν η δυναμική µορφή της 
Αντίστασης στο φασισμό. Μια νέα γενιά µε απόηχους από το παγκόσμιο και το ευρωπαϊκό '68 άρχισε 
να αναζητά το νέο (και να το δημιουργεί) σ᾽αυτή την γωνιά της Ανατολικής Μεσογείου. 


ΑΝΤΕΠΑΝΑΣΤΑΣΗ ΚΑΙ ΕΠΑΝΑΣΤΑΣΗ ΤΟΝ ΙΟΥΛΙΟ ΤΟΥ 74 
“θα βγω στους δρόμους, στις πλατείες µε ντουφέκια, φωνές” 


Το πραξικόπηµα της 15ης Ιουλίου ήταν µια αντεπανάσταση που προκάλεσε µια αυτοχθόνια 
Επανάσταση. Μόλις ακούστηκαν τα νέα για την Κίνηση του στρατού η αντίδραση, αρχικά 
µουδιασµένη, απέκτησε µετά Επαναστατική δυναμική. Η φυγάδευση του Μακάριου από το 
πολιορκούμενο προεδρικό και η άνεση µε την οποία κυκλοφορούσε µέχρι να φτάσει στην Πάφο ήταν 
χαρακτηριστική. Το πραξικόπημα ήταν µια εισβολή της Χούντας - Ελληνικού κράτους την οποία 
υποστήριξε η ΕΟΚΑ Β. Σήµερα το διακηρύσσει και η ίδια η ακροδεξιά για να αποφύγει τις δικές της 
ευθύνες. Οι Κύπριοι φασίστες παρασύρθηκαν, λέει... σώπα. 


Οι Κυπραίοι αλληλοφυγαδεύονταν. δη όµως στη Λευκωσία, στην Αρχιεπισκοπή στις φτωχογειτονιές 
του Καϊμακλιού άρχισε η ένοπλη αντίσταση. Στα βουνά του Τροόδους συγκροτούνταν ένοπλες 
οµάδες. Στη Λεμεσό είχε ήδη καταληφθεί η στρατιωτική διοίκηση και µια αυθόρµητη διαδήλωση 

ζητούσε από τη μητρόπολη και την Αστυνομία όπλα... Στην Πάφο, όταν έφτασε ο Μακάριος και βγήκε 
στο µπαλκόνι να χαιρετήσει το πλήθος της πόλης που είχε ήδη απελευθερωθεί µε την επίθεση του 
κόσμου στα στρατόπεδα, αντιμετώπισε ένα πρωτόγνωρο θέαμα: 


“Ὑπήρχαν εκατοντάδες, ίσως χίλιοι ένοπλοι, οι οποίοι µόλις είδαν το Μακάριο σήκωσαν τα 
όπλα στον αέρα σε ένα αγωνιστικό χαιρετισµό...ήταν συγκλονιστικό θέαμα... Υπήρχε µια 
ατμόσφαιρα εξέγερσης” είπε µετά από χρόνια ο κ.Οµήρου (εκφωνητής τότε στον ελεύθερο σταθμό 
της Πάφου) καθώς περιέγραφε την ατμόσφαιρα στην Ελεύθερη Πάφο τον Ιούλη του 74. Έγιναν µάχες 
στη Λεμεσό και τη Λάρνακα. Τελικά ο Μακάριος, για να αποφύγει τον “εμφύλιο” έφυγε. Οι ένοπλοι 
κρύφτηκαν. Άλλοι εκτελέστηκαν. 5 µέρες µετά, το Τούρκικο κράτος έδωσε τη δικιά του παρουσία. 
Νέα παρέμβαση - εισβολή. Όλα έμοιαζαν µε ένα καλοστημένο παιχνίδι. Οι δικοί µας οι φασίστες, µετά 
οι δικοί τους. Η Αθήνα η Άγκυρα και η σκιά των σχεδίων του ΝΑΤΟ (από το ΄’65) για διχοτόµηση - 
διπλή ένωση / προσάρτηση. Ο κόσμος τελικά δεν υποτάχτηκε. Μετά τον πόλεμο ξαναβγήκε στους 
δρόμους. Και όχι µόνο στην Κύπρο. Ο Ελληνικός λαός ανέτρεψε τη Χούντα µε µια πολιτική απεργία 
ενάντια στην επιστράτευση. Αυτή τη φορά πολύ λίγοι περίµεναν την Ελληνική αεροπορία. Όταν 
µάλιστα μερικοί Έλληνες στρατιώτες κατάφεραν να έρθουν µε ένα αεροπλάνο, το αεροπλάνο 
καταρρίφθηκε από τους Ελληνοκυπρίους... που δεν ήξεραν. Ο Ελληνικός λαός έκανε επιτέλους τη 
δικιά του δημοκρατική Επανάσταση. Στην Κύπρο το πραξικόπηµα συνεχίστηκε για μερικούς µήνες... 
Τον Αύγουστο δολοφονήθηκε από τους φασίστες ,µε αστυνομικά όπλα, ο Λώρος Λοΐζου - το σύμβολο 
της νέας γενιάς που ωρίµαζε µέσα στην ΕΔΕΚ... Ένας ποιητής στον οποίο άρεσαν τα Μίκυ Μάους... 


Ο Μακάριος γύρισε το Δεκέμβρη σε µια θριαμβευτική ατμόσφαιρα. Τα επόµενα 5-6 χρόνια ήταν η 
ολοκλήρωση µιας διαδικασίας που υπογράφτηκε το 60, διακηρύχτηκε το ’68 αλλά έγινε δημόσιο 
βίωµα τότε... µε πρωτοπορία της νεολαίας της ΕΔΕΚ και την ευρύτερη Αριστερά. Λίγα πράγματα 
άλλαξαν στο κράτος αυτό καθ' αυτό - εκτός ίσως από την άνοδο των Μακαριακών δεξιών στη θέση 
των γριβικών. 


Η Ανεξαρτησία όµως και η αξιοπρέπεια που συνεπάγεται έγιναν βιώματα. Παρά τις απειλές των 
υπολειμμάτων της ΕΟΚΑ Β που εξακολουθούσαν να έχουν τα κρυμμένα καλασνίκωφ, οι µπουάτ και τα 
στέκια της εποχής έπαιζαν µε σχεδόν µανιοκαταθλιπτική τάση Θεοδωράκη, Και πολιτικά τραγούδια. 
Το οµἴΠϊ της νέας γενιάς των επαναστατών: Γένια, στρατιωτικό πουκάμισο, παλαιστινιακό σσιάλι. 
Διάβαζαν Ραϊχ και Τρότσκυ (παρά Μάο όπως στην Ελλάδα) και γέμιζαν οι τόποι µε κούζες και 
πιθάρκα σε µια αναζήτηση µιας κυπριακότητας που είχε καταπιεστεί για δεκαετίες. Οι μουσικοί 
ανακάλυψαν την Κυπριακή δηµοτική και μεσαιωνική µουσική. Ακόμα και οι Τουρκοκύπριοι 
ξαναμµπήκαν ορµητικά στο προσκήνιο της Ιστορίας µας µετά τη συντριβή της Ελληνοκυπριακής 
υπεροψίας το 74. Η µαζική Αριστερά του ΑΚΕΛ είχε άλλωστε πολλά ναπει - στα συλλαλητήρια 
κυριαρχούσε το σύνθημα “Η Κύπρος ανήκει στο λαό της” “Οι Τουρκοκύπριοι δεν είναι εχθροί µας, οι 
Τουρκοκύπριοι είναι αδελφοί µας”. 


ηρθε στην Κύπρο ο Τούρκος σκηνοθέτης Γίλμαζ Γκιουνέϊ να συµπαρασταθεί στον “Κυπριακό λαό”.Ο 
κ. Χαραλαμπίδης πόζαρε τότε ένοπλος στις αφίσες της ΕΔΕΚ και τραγούδησε το “τέσσερα τζιαι 
τέσσερα” σαν εθνικό ύμνο. Ο Κώστας Γραικός έγραφε τότε την “Κυπριακή ιστορία” που θα 
αποτελούσε το μπάθΓοΓουπα Οε5ϊ «θἰἰ6Γ στα τέλη του 20ού αιώνα στην Κύπρο και την πιο σηµαντική 
επανερµηνεία της Κυπριακής Ιστορικής εμπειρίας, αυτόν τον αιώνα. ταν µια πολιτιστική 
Επανάσταση. Μια Επανάσταση µέσα στον πόνο της τραγωδίας και το θυμό µιας αξιοπρέπειας που δεν 
τη σεβάστηκε κανένας. Εμείς µεγαλώναμε... βγαίναµε διαδηλώσεις ενάντια στους Αγγλους και 
κάποτε περνούσαμµε και βρίζαµε από την Ελληνική πρεσβεία. Και διαδηλώσεις υπέρ του Σοφιανού που 
ήταν τότε υπουργός Παιδείας και ήθελε να αναμορφώσει το εκπαιδευτικό σύστημα... 


Η εξουσία είχε αλλάξει πολύ λιγότερο. Όμως οι συνεργάτες του Μακαρίου επεκράτησαν πλήρως. 
Ακόμα και η ακροδεξιά είχε ενταχτεί στο κόµµα του Κληρίδη, του Μ{. ΜὰΓΠΙεΙ8ά6, του ανθέλληνα, 
του άθεου που δεν παντρεύτηκε Ελληνίδα... σύµφωνα µε την προ του 74 εθνικοφροσύνη. Μετά το 

θάνατο του Μακαρίου το 77, ο διάδοχος, ο κ. Κυπριανού “βοηθήθηκε” από µια μυστήρια απαγωγή του 
γιου του για να εκλεγεί άνετα Πρόεδρος. Ο Λυσσαρίδης και η ηγετική κάστα της ΕΔΕΚ άρχισαν να 
αποβάλουν τους αριστεριστές της σοσιαλιστικής νεολαίας. Η νεολαία της δεκαετίας του 70 
πραγματοποίησε τις διακηρύξεις και µετά αποκλείστηκε. 


Η ΔΕΚΑΕΤΙΑ ΤΟΥ 80 


Εισαγωγή στην κοινωνία του θεάµατος: 





“βγήκε λοιπόν σεργιάνι το χαφιεδότσουρµο 


αυτοί που αποτελούνε τον εθνικό κορμό” 





Η εξουσία αποκατέστησε την κυριαρχία της τη δεκαετία του ’80. Αλλά µπήκαµε και σε µια νέα εποχή 
-αυτή του θεάµατος, της αντεστραμµµένης εικόνας. Από τη µια ήταν η οικονομική ανάπτυξη χωρίς το 
φόβο των καλασνίκωφ. Από τη άλλη ήταν η επιστροφή του Ελληνικού κράτους στον νεαποικιακό του 
ρόλο. Η άνοδος του ΠΑΣΟΚ στην εξουσία λειτούργησε σαν “ύστατη ελπίδα” για τις φαντασιώσεις 
όσων είχαν µείνει ακόµα µε τα συμπλέγματα του ιθαγενή. Το ΠΑΣΟΚ “αντιπροσώπευε την Ελληνική 
Αριστερά” που συµπαραστάθηκε στους Κυπραίους στις δύσκολες εποχές της απειλής της διπλής 
ένωσης τη δεκαετία του ’60 - ο Α. Παπανδρέου είχε τότε υποστηρίξει το Μακάριο ενάντια στους 
“Αγγλοαμερικάνους”. Οι Κυπραίοι ανακάλυψαν πιο γρήγορα απ' τους Έλληνες ότι οι κυβερνήσεις και 
οι ιδεολογίες της αλλάζουν αλλά το κράτος μένει. Το ΠΑΣΟΚ επέµενε στη θεωρία του “Εθνικού 
Κέντρου”. 


Ο “χώρος” της νέας αριστεράς, µπήκε σε κρίση. Πολλοί απ' τους επαναστάτες της δεκαετίας του 70 
έφυγαν (για σπουδές ή περιοδείες στον κόσµο που ήταν αλλού) αποβλήθηκαν, περιθωριοποιήθηκαν, 
πήγαν σπίτι τους... Και άλλοι συνέχισαν στα υπόγεια... τα συμβολικά ή τα πραγματικά. Υπήρχε και 
ένα ιδεολογικό αδιέξοδο και η διαµόρφωση µιας νέας πραγματικότητας. 


Ο “αντιμπεριαλιστικός αγώνας” έφτασε και εδώ µπροστά στην αδυσώπητη πραγματικότητα της 
μοναξιάς. Οι διαδηλώσεις άρχισαν να αραιώνουν... Τα αδιέξοδα της καθημερινότητας άρχισαν να 
κτυπούν την πόρτα της κυπριακής νέας Αριστεράς που δεν ήξερε τι να απαντήσει... Όπως και αλλού 
άλλωστε... Υπήρχε όµως και µια δοµική αλλαγή. Ο στρατιωτικός διαχωρισμός των 2 κοινοτήτων που 
επεβλήθηκε το 74 οδήγησε σε µια παράλληλη αυτόνομη εξέλιξη των Ε/Κ και Τ/Κ. Μετά το "74 η 
Τουρκοκυπριακή κοινότητα βρέθηκε µπροστά στην πραγματικότητα του εθνικού οράµατος που έγινε 
εφιάλτης. Οι Τουρκοκύπριοι μπορούσαν να κοιμούνται ήσυχοι χωρίς το βόφο του σχεδίου “Ακρίτας” - 
µιας ξαφνικής επίθεσης των Ελληνοκυπρίων και µιας µαζικής σφαγής. Και βρέθηκαν τώρα µπροστά 
από το “σωτήρα” - την Τουρκία. Η ίδια η αποκατάσταση της κοινότητας σε συνθήκες ασφάλειας 
άρχισε να διαβρώνει την ένοπλη ηγεμονία των εθνικιστών. Οι Τουρκοκύπριοι διανοούμενοι άρχισαν 
να ασφυκτιούν και να τονίζουν την κυπριακή διάσταση της ταυτότητας τους. Στις εκλογές του "81 η 
αντιπολίτευση κέρδισε τη Ψηφοφορία και µόνο µετά από παρέμβαση της Τουρκίας κατάφεραν να 
παραμείνουν οι εθνικιστές στην εξουσία. δη όµως είχε διαμορφωθεί µέσα από την υπόσχεση 
ελευθερίας του αγώνα των εθνικιστών και τη διαπίστωση ότι αυτή η ελευθερία, η ανεξαρτησία, 
κινδύνευε ακριβώς απ' αυτούς που είχαν αρθρώσει την υπόσχεση, µια νέα Τουρκοκυπριακή γενιά 
της Ανεξαρτησίας. 


Η Ελληνοκυπριακή γενιά του '60, η Τουρκοκυπριακή του '74. Και οι δύο παιδιά µιας 


Κυπριακό Κινηματικό Αρχείο 

υπόσχεσης ελευθερίας και µιας εµπειρίας κυπριακής Ανεξαρτησίας. 


Στην Ελληνοκυπριακή κοινότητα το τέλος της πολιτικής των καπετανάτων και των καλασνίκωφ, ο 
πόλεμος στο Λίβανο, οι ξένες επενδύσεις και η έµµεση συµµετοχή (κοινοβουλευτική στήριξη βασικά) 
της Αριστεράς στην κεντροαριστερή κυβέρνηση Κυπριανού (µέχρι το '85) οδήγησαν σε µια αλματώδη 
οικονομική ανάπτυξη και στη δηµιουργία ενός υποτυπώδους κράτους πρόνοιας. Πολλοί 
αφομοιώθηκαν στο κράτος, στην Κοινωνία των νεόπλουτων. Ίσως να ήταν και δίκαιο. Να δικαιούνταν 
τα παιδιά της στέρησης και των συσσιτίων του ΟΗΕ τα πλούτη που τους υποσχέθηκε η τηλεοπτική 
εικόνα. Αργά αλλά σταθερά η Ελληνοκυπριακή κοινότητα πέρασε απ'την στρατευµένη οικονομία, 
στην οικονοµία της κατανάλωσης και µετά στην κοινωνία του θεάµατος. 


Η ιστορία είχε σταλώσει. Σε σχέση µε την περίοδο πριν το 74 η μετέπειτα περίοδος έλαµπε µε την 
απουσία ιστορικών γεγονότων... Λεπτομέρειες της Ιστορίας. Οι Τουρκοκύπριοι εθνικίστες 
ανακήρυξαν κράτος ακούεις τζιαιεσού, στην Βόρεια Κύπρο υπό τη σκιά τουΤούρκικου στρατού 
κατοχής. Το ’85 οι συνομιλίες πλησίασαν σε λύση ώσπου ξεπετάχτηκε ο Ανδρέας των Αθηνών ή είδε 
κάποιο φάντασμα ο Κυπριανού και δεν υπόγραψε.Το Κυπριακό και η Τουρκία ήταν για το ΠΑΣΟΚτο 
απαραίτητο αντιστάθµισµα για τα Βαλκανικά του ανοίγματα. Ο εχθρός βρισκόταν στην Ανατολή όχι 
στο Βορρά. Αριστερός εθνικισμός. Το ΠΑΣΟΚ σαν διαχειριστής του Αθηναϊκού κράτους επέστρεψε 
στην νεοαποικιακή πολιτική απέναντι στην Κύπρο. Με αριστερό προφίλ. Ρεμπέτικο και ΕΑΜΙΚό Κίῑςεῃ. 
“Η Ελλάδα που αντιστέκεται... και που δεν ξέρει που πατά και που πηγαίνει”. Ο Σαβόπουλος 
εθνόκαφρος. Οι Κυπραίοι εθνικόφρονες να ψαχνουν να βρουν σχέση ανάµεσα στον Άρη Βελουχιώτη 
και το Γρίβα, τον ΕΛΑΣ και την ΕΟΚΑ. Χαμολαιοντισµοί. Και εσύ που έκανες μαθητικές γιορτές για το 
ΕΑΜ τότε που οι εθνικά ορθοί καθηγητές μιλούσαν για Εαμοβούλγαρους να σκέφτεσαι ότι είναι κρίµα 
που δεν άφησαν το Βελουχιώτη να µπει στην Αθήνα το 1944 και να κάνει το Γρίβα µια µάτσα 
ρεπανόφυλα... να ησυχάσουν κι αυτοί και εμείς. 


Οι αντεσταµµένες εικόνες δεν ήταν βέβαια τυχαίες. Μπαίναµε σε µια νέα ιστορική στιγµή: Η 
κοινωνία του θεάµατος, η ψευτοαντίθεση, η αντεστραμµένη εικόνα... Ξαφνικά ήταν µπροστά 
µας. Η Ελληνική πρεσβεία (στην οποία υπηρέτησαν τότε οι κύριοι Δούντας και Στοχορόπουλος -ο δε 
τελευταίος υποστηρίζει τελευταία ανοικτά τη διπλή ένωση / αποδοχή της διχοτόµησης) άρχισε να 
αναζητά τέως επαναστάτες για να τους συνταξιοδοτήσει στον εθνικό αγώνα της Αθήνας να 
ξαναεπιβάλει την κυριαρχία, την νεοαποικιακή επιρροή της στην Κύπρο. Ο Κυπριανού αποδείχτηκε 
όντως μικρό παιδί του Μακαρίου. Τότε το '72, υπό τη σκιά του Μακαρίου, τόλμησε να αντισταθεί στη 
χούντα, την τότε Ελληνική κυβέρνηση. 


Τη δεκαετία του 80, µόνος του, πρόεδρος, δεν άντεξε, γονάτισε. Γαντζώθηκε στην Αθήνα. Η ΕΔΕΚ, το 
κόµµα της αντίστασης, µετατράπηκεσε παράρτηµα του ΠΑΣΟΚ. Μια ηγεσία άσχετη µε τον κόσµο που 
εκπροσωπούσε. Παρέμεινε σταλωµένη στο 9-1056 του 74 - οι ψηφοφόροι του 74 που στην αδιαφορία 
της εποχής συνέχιζαν να ψηφίζουν ένα κόµµα που γινόταν το αντίθετο του εαυτού του. 


Η ακροδεξιά παρέµεινε στο κόµµα του Κληρίδη που υποστήριζε τον ιστορικό συμβιβασμό. Το ΑΚΕΛ 
έκανε την ιστορική µεταλλαγή από τον μακροχρόνιο, αντιµπεριαλιστικό κλπ αγώνα στην ομοσπονδία 
και την άµεση λύση το!85. Σαν εργατικό κόµµα είχε τις δικές του αντιεθνιστικές παραδόσεις... και 
άντεξε τον πειρασμό. 


Οι αντιστάσεις διαχύθηκαν στην κοινωνία. Ώδη στη Λεμεσό ο “χώρος” είχε κάνει µια ριζική 
µεταλλαγή από τον αριστερισµό σε µια διάχυτη αντιεξουσιαστική - εναλλακτική νοοτροπία, από τις 
αρχές της δεκαετίας του '80 σε µια βραχύβια αλλά καθοριστική σειρά µαζώξεων σε µια γκαλερί που 
ονομάστηκε κκιλίµι... και άρχισαν ήδη οι πρώτες κινήσεις για αντίσταση στην οικοπεδοποίηση των 
παραλιών της πόλης... Σ’ όλη τη διάρκεια της δεκαετίας του ’80 η Λεμεσός θα λειτουργούσε σαν ο 
χώρος της εναλλακτικής σκηνής... πορείες µε µοτόρες... ροκ συγκροτήµατα ή απόπειρες... 
αντιεθνιστικές πρωτοβουλίες... πρωτοβουλίες ενάντια στον Κοινωνικό ρατσισμό... οικολογία, 

πράσινες ηχώ και μπαράκια... 


Στη Λευκωσία αντίθετα η εθνική µουντάδα µιας µοιρασµένης πόλης πήρε νέες διαστάσεις µε την 
άνοδο του θεάµατος. Μια παρεξηγηµένη ερμηνεία της Κυπριακής εμπειρίας από τον Έλληνα ιστορικό 
Νίκο Ψυρούκη και η αναζήτηση του εὔύκολου νέου, όπως του εύκολου κέρδους, οδήγησε στην 
εμφάνιση ενός “χώρου” ενωτικίζοντος Αριστερισμού... Αιγαίο, Αυτοδιάθεση, Ένωση... Ανάµεικτος 
κόσμος... Γέφυρα προσαρμογής για ανθρώπους που γύρισαν στην Κύπρο απ’ την Αθήνα και 
αδυνατούσαν να δουν τη σηµειολογία µιας άλλης χώρας... επιµένοντας ότι αφού η Κύπρος δεν ήταν 
όπως η Αθήνα, ήταν επαρχία και αφού δεν έµοιαζε µε Ελληνική Επαρχία τότε ήταν αλλοτροιωμένη... 


Άλλοι αναζητούσαν βάλσαμο στην πληγή του 74. Άλλοι έλπιζαν ότι υπήρχε πραγματικά ένας άλλος 
Ελληνικός πολιτισμός. Υπήρχε αρχικά κάτι ανθρώπινο ανάµεικτο µε τη λαφαζανιά στην ακραία 
κυπριακή της εκδοχή. Οι θαμώνες βέβαια επέμεναν Ελληνικά. Και όσο η Κυπριακή πραγματικότητα 
επέµενε να αλλάζει στο δικό της ρυθµό, στο δικό της Ιστορικό χρόνο που δεν θύμιζε Αθήνα (η Κύπρος 
ποτέ δε θύμιζε Αθήνα) η αδυναµία κατανόησης μετατράπηκε σε υστερία. Μίσος. Αντεστραμµένη 
εικόνα. Ένας κόσμος που έκανε διακοπές στα εξάρχεια και στην Κύπρο ήταν συνειδητά η ασυνείδητα 
όργανο του Ελληνικού κράτους. Άλλοι θυμήθηκαν τα εοκαβητικά τους χρόνια και άρχισαν να 
μοιράζουν απειλές. Η “επίκαιρη” (εφημερίδα ανώνυμου χρηµατοδότη) που εισήγαγε το 
δημοσιογραφικό χαφιεδισµό. Και ο αγαπητός Λάζαρος αδυνατούσε και αδυνατεί βεβαίως να 
αντιληφθεί το µέγεθος της αντίφασης ή της υποκρισίας να αγωνίζεται από τη µια ενάντια στη βία 
της αστυνομίας ενάντια στους Ελληνοκύπριους και µετά να ενθαρρύνει τη βία ενάντια στους 
Τουρκοκύπριους και τους µη εθνικά σκεπτόµενους. Ο φιλτάτος Β.Ν. Πτωχόπουλος να υμνεί την 
εκκλησία (την µαγκιά της φυλής) να γράφει “καλός Τούρκος, νεκρός Τούρκος” σε ακροδεξιές 
φυλλάδες και να επιμένει να το παίζει Αθηναίος αριστεριστής. Καλά εδώ είναι οι Ζουλού; Τόσο 
ιθαγενείς είναι οι θαμώνες; 


Μπορεί κάποιοι να τα χρηματοδοτούσαν όλα αυτά, όπως φημολογείται. Οι περισσότεροι όµως µάλλον 
δεν ήξεραν. Στη θετική του πλευρά ο “χώρος” των “Ενωτικών Αθηνάίζοντων” της Λευκωσίας ήταν 
τουριστικό αἴἰΓαςϊίοη - µια νότα Αθήνας στη θλίψη της Λευκωσίας. ρθαν µερικά καλά 
συγκροτήματα στο Αιγαίο. Νέες λέξεις, νέο στυλ. Μια νέα προσπάθεια των Ελλήνων της Κύπρου να 
δημιουργήσουν αντί νανμισούν αυτή τη χώρα; Μπα... Το µίσος για κάθετι κυπριακό παρέμεινε 
αμείωτο - για την ιστορία, την γλώσσα, τους αυτόχθονες. Ίσως κάτι να βγει στο µέλλον... Την 
δεκαετία του '80 ὠστόσο αυτός ο χώρος ήταν η τέλεια αντεστραμµένη εικόνα του κυπριακού 
θεάµατος. Ένας χώρος που σύχναζε η Εξουσία και το έπαιζε φολκλορικά “εναλλακτικός”. Οι µόνοι 
που πείστηκαν ήταν οι ίδιοι οἱ λειτουργοί του θεάµατος - οι δημοσιογράφοι της Λευκωσίας που είχαν 
σαν επάγγελµα την αναπαραγωγή της αντεστραμµένης εικόνας. Σαν τέλειοι γιάππηδες γαντζώθηκαν 
από τα θετικά των εισαγωγών από την Αθήνα για να κρύψουν το γεγονός ότι στην Κύπρο 
εκπροσωπούσαν ότι πιο συντηρητικό, δουλοπρεπές και ρατσιστικό... 


Οι δοµικές αλλαγές και η εκδηµοκρατικοποίηση της περιόδου Βασιλείου (η ολοκλήρωση του 
ἱστορικού σχεδίου της εκµοντερνιστικής Κεντροαριστεράς του '40) ξύπνησε την ίδια λυσσασµένη 
αντίδραση όπως των εθνικοφρόνων της δεκαετίας του '40. Οι εισαγώµενοι επαναστάτες εξ Αθηνών 
μετατράπηκαν σε θιασώτες του “Πατρίς, θρησκεία, οικογένεια”. Η αντεστραμµένη εικόνα και πάλιν. 
Ο Λ. Μαύρος να µιλά για ανθρώπινα δικαιώµατα κάνοντας εκστρατεία ενάντια στον έρωτα του 
Τζέγκις και της Αλεξίας. Για μερικούς υπήρξε το ίδιο σύνδρομο που κινητοποίησε τον κόσµο της 
ΕΟΚΑ Β στις αρχές του 70. Κοινωνιολογική και ιδεολογική ανασφάλεια. Η αίσθηση απώλειας ή µη 
επιτυχίας ενός σἴαϊις που πίστευαν ότι θα έπρεπε να έχουν σαν οπαδοί του Αθηναϊκού κράτους. Όπως 
πολύ γλαφυρά το έθεσε ο Σάββας Παύλου το 1992 στη συζήτηση στην Πράσινη Ηχών για το κλείσιμο 
της εκπομπής “Χωρίς Πλαίσια”. 


“Να µην κλείσει το Χωρίς Πλαίσια. Να έρθετε µαζί µου να απαιτήσουμε να το κάνω ΕΓΩ το 
Κυπριακό Κινηματικό Αρχείο 

πρόγραμμα”. Η δίψα για εξουσία µιας φαιδρής συνομοταξίας που αυτοβαπτίστηκαν ελληνοκεντρικοί, 
της ενότητας του Ελληνικού κράτους, του Ματαφιά Και των ΜΑΤ όταν στην Αθήνα οι µπάτσοι 
δολοφονούσαν τον Καλτεζά. Αλλά αυτοί πήγαιναν για τουρισμό στα εξάρχεια. Είναι να απορείς όντως 
για το τι νοιώθει ο Β. Ν. Πτωχόπουλος µε αυτόν τον περίγυρο. Μπορεί και να τον παρεξηγήσαμµε... 
Στο μαγαζί του στήθηκε η πρώτη µεγάλη «ο8ρ ΟοΡ6Γ8 του κυπριακού θεάµατος. Η µεταλλαγή της 
παραδοσιακής σε µεταμοντέρνα εθνικοφροσύνη. Στη λογική της αμπελοφιλοσοφίας του νεοφασισμού. 
Αυτοί που είχαν ήθος κρατήθηκαν µακριά. Ο Θέμος Δημητριού συνέχισε να αγωνίζεται, µε τους 
άλλους, στην Αριστερή πτέρυγα και να οραματίζεται την Ένωση της Αριστεράς και την 
ομοσπονδία των λαών της Ανατολικής Μεσογείου. Ο Κωστής ο Αχνιώτης στάθηκε ηρωικά στην παλιά 
Λευκωσία εκδίδοντας το περιοδικό εντός των τειχών που συγκέντρωσε και έκφρασε για ένα 
διάστηµα το πνεύμα της πολιτιστικής επανάστασης του 70 και την γενιά της αντίστασης. Ένα 
έντυπο σαν µια ιστορική καμπή. Το τελευταίο εκδοτικό ανάγγειλε το µέλλον. Οι αριστεροί του ΑΚΕΛ 
κατέλαβαν την ΕΔΟΝ και µέσα από την εφημερίδα τους, τη Νεολαία, άνοιξαν συζητήσεις 
πρωτάκουστες για την κυπριακή Αριστερά σε δηµόσιο επίπεδο - για τις δολοφονίες των µασκοφόρων 
του Γρίβα το "58, για την Κυπριακή συνείδηση. Μια άλλη οµάδα Τροτσκιστών έφτιαξε την Εργατική 
Δημοκρατία που παρά το δογµατισµό της υπήρξε µια από τις πιο συγκροτηµένες (και στενοκέφαλες) 
Μαρξιστικές-λενιστικές οµάδες των τελευταίων δεκαετιών. Στη Λεμεσό ο Πιερής, η Αντωνία και ο 
Δήμος δοκίµασαν να φτιάξουν εναλλακτικές καλλιέργειες - και τελικά έφτιαξαν και τη Χρυσαλλίδα 
που λειτούργησε σαν σηµείο αναφοράς του αναρχίζοντος, εναλλακτικού χώρου της πόλης που 
προσπάθησε να χωνέψει τις πιο ετερογενείς επιδράσεις από την Ευρώπη και την Αμερική. Εκεί 
γεννήθηκε και το Τραίνο. Λίγα µέτρα πιο κάτω, ο Γόρης αναζητούσε την πόρτα για τον αρχαίο 
Ερωτικό πολιτισμό της Κύπρου. Και υπήρξαν και ένα σωρό άλλα µπαράκια, στέκια, οµάδες και άτοµα 
που αναζητούσαν και αναζητούν το νήµα που συνδέει την εμπειρία της Ανεξαρτησίας µε το πνεύμα 
της Αντίστασης του '74 της πολιτιστικής Επανάστασης της δεκαετίας του 70 και τη µεταμοντέρνα 
εμπειρία της παγκοσµιότητας που µας περιβάλλει. Μέχρι και κυπριακά µπαάθοαΓοιπα έντυπα 
εμφανίστηκαν στη Νέα Υόρκη (Κοκκινοσκουφίτσα) και την Αθήνα (Αρκούδα). 


ΠΕΡΙΜΕΝΟΝΤΑΣ ΤΟΝ ΓΚΟΝΤΟ - Οι γενιές µετά το 80 


Και ύστερα είναι αυτοί που μεγάλωσαν µετά το 80. Η πρώτη γενιά υλικής αφθονίας σε µια 
Ανεξάρτητη χώρα. Που δεν έµαθε για την Ιστορία των αγώνων που δημιούργησε την έστω 
υποτυπώδη δημοκρατία που βίωνε. Μια γενιά που δεν έζησε µεγάλα ιστορικά γεγονότα. Που κατά 
καιρούς την τραβάνε στην πράσινη γραµµή για να φωνάξει στους αγνώστους, που ανακαλύπτει σιγά 
σιγά την επαναστατική δυναμική του συνθήµατος “Η Κύπρος ανήκει στο λαό της”. Αυτοί ξέρουν ότι 
έχουν δικαιώµατα. 


Είναι όµως µια γενιά µη - πολιτική. Βιώνει τα υπαρξιακά προβλήµατα που θεωρητικοποιήθηκαν τη 
δεκαετία του 70 από τη νέα Αριστερά και που δημιουργήθηκαν µαζικά µε τις µεταμοντέρνες 
µεταλλαγές της δεκαετίας του 80. Νέες φωνές, νέα σώματα. Λικνίζονται σε νεολαϊκιστικά στέκια. 
Μπερδεύουν τους μουσικούς ήχους - ανατολή και ροκ, Ελληνικά, αγγλικά, κυπριακά. Πετροβολούν 
την αστυνομία στα γήπεδα, στα στέκια τους. Ίσως κοινωνιολογικά να ζούμε τη μεταπολεμική γενιά 
των αρχών του 60 στη Δύση. 


Μια γενιά που αφού χόρτασε (από φαί και παραμύθια) ανακαλύπτει ότι η ζωή είναι πολύ περισσότερα 
πράγµατα από ένα γεµάτο στόµα και ένα τηλεοπτικό εἰἰρ. Το ιστορικό Γ6ρΙ8Υ βέβαια δεν γίνεται. 
Αυτή η γενιά είναι µέρος της παγκόσμιας γενιάς του 1990, Όμως κρατώντας τις αντιστοιχίες θα 
πρέπει να ανακαλύψει τις θεωρίες και τα οράµατα των υπογείων της δεκαετίας του 80 - της νέας 
Αριστεράς που γεννήθηκε µε την Αντίσταση του 74. Ίσως αυτή η γενιά ίσως η επόµενη γενιά... θα 
έρθει µια γενιά που δεν θα αγωνιστεί πια για τα φαντάσματα του παρελθόντος - αλλά για τον εαυτό 
της, για τα συμφέροντα µιας γενιάς που εκπροσωπεί το µέλλον όχι τους γονιούς τους, τους 
παππούδες τους, τα κόκκαλα και τις θυσίες του τάδε η της τάδε. Μια γενιά που θα ολοκληρώσει το 
ιστορικό ργοἱεςῖ (ναι, έτσι, αγγλικά) των γενιών της Ανεξαρτησίας. 

Την “επικράτηση” των Μετα-αποικιακών ανθρώπων - των ελεύθερων ανθρώπων. Τότε ίσως να 
πάψουν να µας δουλεύουν, οἱ πολιτικάντηδες που γεννήθηκαν το 1930, να αντιληφθείο 
αρχιεπίσκοπος ότι η δουλειά του είναι στις εκκλησίες, να αντιληφθεί το κεφάλαιο ότι το παραμύθι 
του εθνικού προβλήματος παρατράβηξε σαν δικαιολογία, να αντιληφθούν οι ξένες πρεσβείες ότι 
άλλο διπλωματία και άλλο εισβολές... Και αν δεν το αντιληφθούν θα υπάρχει ένα κίνηµα ζωής να 
τους αντιμετωπίσει. Διότι όπως και να το κάνουμε, έστω και χωρίς το Λένιν, έχουµε κόψει στάδια. Το 
κίνηµα που είναι αναγκαίο στη σηµερινή πραγματικότητα της Κύπρου είναι µια επανάσταση της 
καθημερινότητας. Αντιλαμβανόμενοι την Ιστορία και τη γεωγραφία στην οποία ζούμε. Είναι για αυτό 
που θα μπορούσε κάποιος να πει ότι η γενιά της Αντίστασης του 74 ήταν η πρώτη νεολαία της 
Κύπρου σε 50 χρόνια, που λειτούργησε αυτόνομα, σαν γενιά. Προσπάθησε να συγχρονισθεί µε τον 
ιστορικό χρόνο των Ευρωπαϊκών µητροπόλεων, ζώντας τις ιστορικές αντιφάσεις της Κύπρου, 
ταυτιζόµενη µε την Παλαιστινιακή Αντίσταση - µε τη γεωγραφία που µας περιβάλλει. ταν ένα 
κίνηµα ανάμεσα στο Βιετνάμ και την καταλλημένη Σορβώνη. Γέφυρα. Ένα νεολαϊστικό πολιτιστικό- 
δηµοκρατικο κίνηµα αξιοπρέπειας σε µια γέφυρα πολιτισμών. Είμαστε, όπως λένε, νευραλγικός 
χώρος. Στο Κέντρο της Ανατολικής Μεσογείου. Και σε ένα ενοποιηµένο κόσµο οινευραλγικές γέφυρες 
πρωτοπορούν κάποτε. 


Χρειάζεται Τούρκικη Μετάφραση, Χρειάζεται Αγγλική Μετάφραση, Τραίνο στην πόλη - Τεύχος 11, 
Δεκαετία 1990-1999, 1994, Αντιρρησίας Συνείδησης Γιάννης Πάρπας, Λεμεσός, Ιστορία του Χώρου, 
Κυπριακή Συνείδηση 

Σειρά Ανα-Δημοσιεύσεων για το Κυπριακό - 
1. Κυπριακή συνείδηση και Κυπριακή 
Δημοκρατία (Ηλεκτρονικό Άρθρο) 


Ιστορικό σημείωμα 


Αυτό το ηλεκτρονικό άρθρο δημοσιεύτηκε τον Δεκέμβρη του 2015 στην ιστοσελίδα 3533. Πρόκειται 
για αναδημοσίευση κειµένου του Αντρέα Παναγιώτου που εκδόθηκε αρχηκά στο περιοδικό «Χρονικό» 
(τεύχος 160) της εφημερίδας Πολίτης στις 17/4/2011. 


Περιεχόμενο 


Σειρά Ανα-Δημοσιεύσεων για το Κυπριακό - 1. Κυπριακή συνείδηση και Κυπριακή 
Δημοκρατία 


του Αντρέα Παναγιώτου 
Εισαγωγή 


Η έννοια της κυπριακής συνείδησης εμφανίστηκε την δεκαετία του 1960 και συνόδευσε την Κυπριακή 
Δημοκρατία στα πρώτα της βήματα σαν ένας όρος ο οποίος αναφερόταν στην ανάπτυξη λαϊκής 
ταύτισης µε την ανεξαρτησία. Μετά το 1974 µια σειρά από άλλοι όροι (κυπριωτισµος, 
κυπροκεντρισµος) χρησιμοποιήθηκαν για να περιγράψουν ανάλογα φαινόμενα. Στο κείµενο που 
ακολουθεί θα γίνει αρχικά µια διερεύνηση της περιόδου εμφάνισης της έννοιας και ακολούθως θα 
γίνει µια ανάλυση των ιστορικών καταβολών (πριν το 1960) και των ιστορικών προεκτάσεων (µετά 
το 1974) τόσο της έννοιας όσο και των αντιπαραθέσεων που προκάλεσε. Η ανάλυση θα βασιστεί 
στην βιβλιογραφία των κοινωνικών επιστηµών και οι βασικές «περιοχές» διερεύνησης θα είναι οι 
εξωτερικές δυναμικές της γεωπολιτικής και οἱ µορφές του εσωτερικού δηµόσιου λόγου. 


Η γενεαλογία της έννοιας 


Η έννοια της κυπριακής συνείδησης εμφανίστηκε µε 2 διαφορετικούς τρόπους: σαν όρος 
δαιµονοποιησης και σαν αναλυτική εννοια/πλαισιο. Για την άκρα δεξιά υπήρξε ένας αρνητικός όροςο 
οποίος έκφραζε την αποµυθοποίηση της ιδεολογίας της ένωσης. Σαν τέτοιος ο όρος εμφανίστηκε και 
το 1972 στην αντιπαραθεση των 3 μητροπολιτών µε τον Μακάριο. Σύµφωνα µε τον Ν. Περιστιανη 
ένας από τους λόγους που πρόβαλαν οι μητροπολίτες εναντίον του Μακαρίου εστιαζόταν στο ότι: «Η 
πολιτική της κυβέρνησης του παρεξεκλινε της ευθείας εθνικής οδού αποβλέπουσα εν τη 
πραγµατικοτητι εις την δημιουργιαν Κυπριακής συνειδήσεως.»[1] Σε αυτό το πλαίσιο η κυπριακή 
συνείδηση εμφανιζόταν σαν το προϊόν είτε µιας συνομωσίας (του Μακάριου, «των συνεργατών του» 
και των «κομμουνιστών») είτε σαν ένα είδος ηθικής διαφθορας/παρακµης. Όπως παρατήρησε 
εύστοχα ο Περιστιανης αυτή η αντίδραση ήταν βέβαια «κοντόφθαλµη» αλλά έκφραζε µια 
πραγματικότητα - τη συνειδητοποίηση της ευρύτερης κρίσης των παραδοσιακών (και θεολογικών) 
αξιών σαν αποτέλεσµα της διαδικασίας του «εκµοντερνισµου και της εκκοσµικευσης». 


Την αναλυτική οπτική την έκφρασε ένας από τους πιο σημαντικούς διανοούμενους εκείνης της 


Πιῖρς://πιονεπιεηϊς8Γςμίνθ.οΓΟ/ Ργηῖθαά οη 2021/06/08 10:53 


2021/06/08 10:53 75/92 Μερικά Κυπροκεντρικά Κείµενα 


περιόδου, ο Θεόδωρος Παπαδόπουλος στο κείµενο του «Η κρίσις της κυπριακής συνειδήσεως» του 
1964. Ο Παπαδόπουλος αναγνώρισε την μετατόπιση του πληθυσμού υπέρ της ανεξαρτησίας και 
προσπάθησε να την ερμηνεύσει µε ιστορικούς όρους. Σύµφωνα µε αυτή την ανάλυση η αντίφαση 
ανάµεσα στην θεωρία της ένωσης και την πρακτική μεταστροφή υπέρ της ανεξαρτησίας δεν ήταν 
προϊόν των 3 χρόνων της ανεξαρτησίας αλλά βαθύτερη: η τάση προς την ανεξαρτησία έκφραζε το 
γεγονός ότι η Κύπρος είχε διαφορετική εμπειρία, και ιδιαίτερα διαφορετικούς «κοινωνικούς, 
οικονομικούς και πολιτικούς θεσμούς», από την Ελλάδα τουλάχιστον από το 1191 όταν «η Κύπρος 
απεσπασθη από του βυζαντινού ελληνισμού». Σε αυτήν την ανάλυση η κυπριακή συνείδηση 
εµφανίζεται όχι σαν είδος προβλήματος αλλά σαν είδος συλλογικής ιστορικής συνείδησης των 
κατοίκων της Κύπρου. 


Οικοδομώντας πάνω σε αυτήν την ανάλυση ο Μ. Ατταλιδης το 1979 ανέπτυξε ένα κοινωνιολογικό 
πλαίσιο για το φαινόμενο τονίζοντας πιο έντονα την οικονομική πραγματικότητα (και τα οικονομικά 
συμφέροντα διαφόρων οµάδων του πληθυσμού) αλλά και τις αντιφάσεις που προέρχονταν από την 
διαφορετική «θέση» που είχαν Κύπρος και Ελλάδα στο παγκόσμιο σύστημα - η µεν πρώτη ήταν 
αποικία η οποία εντασσόταν στον τότε αναδυόµενο µετααποικιακό κόσµο ενώ η Ελλάδα ανήκε στην 
δυτική συμμαχία και είχε τα δικά της συμφέροντα και προβληµατα/εξαρτηση. Επιπρόσθετα όµως ο 
Ατταλιδης τόνισε και την ιστορική συνύπαρξη ελληνοκυπρίων (ε/Κ) και τουρκοκυπρίων (τ/κ) σαν µια 
τοπική-κυπριακή διάσταση που ερχόταν σε αντίθεση µε τις κυρίαρχες εθνικές ιδεολογίες στην 
Ελλάδα και την Τουρκία. 0 6. Παπαδόπουλος είχε αναφερθεί επίσης έµµεσα στην ύπαρξη «της 
τούρκικης μειονότητας» σαν βασικής παραμέτρου της κυπριακής εμπειρίας η οποία απέκλειε την 
επιλογή της ένωσης. Σε αυτήν την περίπτωση όµως οι τ/κ ήταν ηµιαορατοι σαν ένα είδος ιστορικού 
«υπόλοιπου» - ήταν µέρος της κυπριακής εμπειρίας αλλά όχι ενεργό υποκείµενο της κυπριακής 
συνείδησης. Υπήρξαν βέβαια και άλλες αναλύσεις τότε (λ.χ. του Λανιτη,[2] του Κυρρη[3] και της 
αριστεράς σαν πολιτικού-κοινωνικού χώρου) οι οποίες τόνιζαν ότι χωρίς την συνεργασία 
ελληνοκυπρίων-τουρκοκυπρίων οι επιλογές των πρώτων θα υπονομεύονταν από εξωτερικές 
επεμβάσεις οι οποίες θα χρησιμοποιούσαν την τουρκοκυπριακή κοινότητα σαν δικαιολογία. Η εστίαση 
του Ατταλιδη στην δικοινοτική διάσταση µετά το 1974 δεν ήταν τυχαία - εκφραζε και την οδυνηρή 
ιστορική εμπειρία του 1974 η οποία επανέφερε επιτακτικά στο προσκήνιο την εσωτερική 
πλουραλιστική διάσταση και την ανάγκη επαναπροσέγγισης, όπως παρατήρησε ο Παπαδακης στην 
ανάλυση του για τις μεταμορφώσεις των ε/κ ιστορικών αφηγήσεων. [4] 


Η γενεαλογία της έννοιας, κατά συνέπεια, παραπέμπει σε 3 βασικά χαρακτηριστικά της κυπριακής 
συνείδησης: 


Υπήρξε ένα νεωτερικο πολιτικό-πολιτιστικό φαινόμενο το οποίο έκφρασε την τοπική δυναμική του 
εκµοντερνισµου και σαν τέτοιο αντιμετωπίστηκε µε καχυποψία από τους συντηρητικούς και 
ασκήθηκαν πιέσεις για λογοκρισία της δηµόσιας έκφρασης του. 


Έκφρασε µια έµφαση σε ένα είδος κυπριακής αυτονομίας η οποία ταυτιζόταν µε την ανεξαρτησία 
πολιτικά, αλλά η οποία είχε και κοινωνικές, οικονομικές, πολιτιστικές Και «ψυχολογικές» διαστάσεις 
και αίτια. 


Κωδικοποίησε την αναγνώριση ότι ένα βασικό στοιχείο της κυπριακής ιστορικής εμπειρίας ήταν η 
συνύπαρξη διαφορετικών κοινοτητων/θρησκειων/κουλτουρων. Αυτή η αναγνώριση, ωστόσο, 
εγκλωβίστηκε την δεκαετία του 60 στα περιθώρια που καθόρισε το ελληνοκυπριακο «καθεστώς 
έκτακτης ανάγκης» το οποίο προέκυψε από την κρίση του 1963-64 και το οποίο μονοπωλούσε την 
συνταγματικά δικοινοτική πολιτεία. 


Η ενωτική κριτική: η «συνομωσία» των ψιθύρων και οι ανυπότακτοι κύπριοι 

Ολοκληρώνοντας την αναφορά του στο φαινόμενο της κυπριακής συνείδησης, ο Ατταλιδης εστίασε 
σε ένα ερώτημα το οποίο έχει ευρύτερες προεκτάσεις για την λειτουργία των κυπριακών πολιτικών 
και πολιτιστικών δομών: 


«..το ερώτημα είναι γιατί, µε δεδοµένη την διάχυτη ύπαρξη αυτών των απόψεων.. δεν αρθρώνονταν 
ιδεολογικά σε ένα ευρύτερο πλαίσιο;»[5] 


Ιδιαίτερα την περίοδο 1964-67 ο δηµόσιος λόγος συχνά φαινόταν να υπερθεµατίζει στην ενωτική 
ρητορική. Αυτή η αντίφαση είναι έκδηλη και στις ερμηνείες για την περίοδο: από την µια υπάρχει η 
ερµηνεια/θεωρία ότι τότε υπονομεύτηκε η ένωση ενώ από την άλλη ότι ο συναισθηµατικός 
ενωτισµος ευκόλυνε τις τούρκικες παρεμβάσεις. 


Η κυπριακή ενωτική ακροδεξιά και οι ελληνικές κυβερνήσεις της περιόδου φαίνεται να θεωρούσαν 
ότι στην Κύπρο άνθιζε ένα είδος «ανθελληνισμου» µε στόχο την υπονόμευση της ένωσης. 0. 
Παπαγεωργιου (ιστορικός και συνεργάτης του Γρίβα) παραθέτει το ακόλουθο απόσπασµα από άρθρο 
εφημερίδας «αντιπολιτευόµενης την Κυπριακή Κυβερνησιν»: 


«Ο Θεός της Ελλάδας επεφυλασσεν επί των ηµερών µας την µεγάλην του ευνοιαν, να φερη εις 
Κυπρον τον Στρατον του Έθνους. Όνειρα και πόθοι αιώνων ελάμβαναν σάρκα και οστά. Και όµως 
εντεύθεν δεν εξεπηγασε, δεν εξεδηλωθη εθνική ευφρόσυνη. Εωσφορικαι δυνάµεις εµιανον την µεγάλη 
στιγμήν. Παρέσυραν τον λαον. Του παρέστησαν ως τέρας τον Ελληνικον Στρατον. Του συνεσκοτισαν 
την ελπιδοφορον πραγματικότητα και του ειπον ότι κατακτηται και όχι ελευθερωται είναι οι Έλληνες 
φαντάροι. Και τι άλλο χωρίς ίχνος εντροπής δεν διέδωσαν.»[6] 


Ανάλογες απόψεις εκφρασε και ο έλληνας υπουργός άµυνας Π. Γαρουφαλιας αλλά και ελληνικές 
εφημερίδες. Τέτοιου είδους κείµενα, όµως, δεν φαίνεται να είχαν δημοσιευθεί στον ελληνοκυπριακο 
τύπο ο οποίος µάλλον κυριαρχειτο από ένα ρητορικό ενωτισµο - οπότε η κατηγορία ήταν ότι γινόταν 
εκστρατεία «ψιθύρου».Ο «Ψίθυρος», όµως, είναι και ένα είδος έκφρασης που µπορεί να είναι το 
αποτέλεσµα λογοκρισίας η φόβου. Η περίπτωση της έκφρασης «Η Κύπρος για τους Κύπριους» είναι 
εκφραστική. Η πρώτη φορά που διατυπώθηκε ήταν το 1898 από τον παραδοσιακό πολιτικό Α. Λιασιδη 
σε µια αναφορά του στο ότι έπρεπε να αντικατασταθούν οι βρετανοί υπαλληλοι/αξιωματουχοι µε 
κύπριους.[7] Την ίδια έκφραση επανέλαβε και ο ηγέτης των εθνικιστών στις αρχές του 20ου αιώνα, ο 
μητροπολίτης Κιτίου, σε µια έκκληση του προς τους τ/κ για κοινή ψηφοφορία.[8] Όταν όµως η ίδια 
διατύπωση εκφράστηκε προφορικά από τον βουλευτή Λ. Δημητριάδη το 1968, ένα µήνα µετά την 
επανεκλογή του Μακάριου µε σύνθημα το εφικτό, η ακροδεξιά εφημερίδα «Πατρίς» το έκανε 
πρωτοσέλιδο θέµα µε τίτλο «Η υποκρισία των ανθελλήνων».[9] 


Είναι σαφές ότι είχε αναπτυχθεί µια αντιπαραθεση ανάµεσα στην ελληνική και την κυπριακή 
κυβέρνηση και ότι η αντιπαραθεση της εμπειρίας της ανεξαρτησίας µε την προοπτική μετατροπής 
της Κύπρου σε διχοτοµηµένη (η τριχοτομηµένη) περιοχή προκαλούσε λαϊκή δυσφορία και 
αποµυθοποίηση της φαντασιακης «μητέρας-πατρίδας» και των ελληνικών στρατευμάτων. Όταν ο 
τόνος της πολιτικής ρητορικής από την Αθήνα έπαιρνε την µορφή διαταγών η τοπική αντίδραση 
ήταν αυτονόητα έντονη. Έγραφε λ.χ. η αθηναϊκή εφημερίδα «Ελευθερία» για το θέµα του «εθνικού 
κέντρου» και το ποιος πρέπει να αποφασίζει για το κυπριακό: 


«Την χαραξιν της γραµµης και την εκτελεσιν της θα εχη εις το ακεραιον η ελληνική κυβερνησις. Δεν 
χωρεί πλέον ούτε πολυαρχία, ούτε ανευθυνον παρασκηνιον. Ο κ. Μακάριος θα εκτελη εντολας. Και εις 
τας Αθηνας υπαρχει Υπουργικον Συµβουλιον δια να αποφασιζη.»[10] 


Η ελληνική αριστερά και η αριστερίζουσα πτέρυγα της «Ένωσης Κέντρου» υποστήριζε τον Μακάριο - 


αλλά οι σχέσεις των 2 χωρών συνέχισαν να οξύνονται µετά την ανατροπή της κυβέρνησης 
Παπανδρέου το 1965 και ιδιαίτερα µετά το πραξικόπημα του 1967 όταν η χούντα απαιτούσε 

επιτακτικά να αποφασίζει σαν «εθνικό κέντρο». Το ότι ο Μακάριος σε περιόδους κρίσης, (όπως το 
1972 αλλά και στην επιστολή του προς την χούντα πριν το πραξικόπημα) τόνιζε εµφαντικά ότι δεν 
ήταν «διωρισµενος νομάρχης η τοποτηρητής» δεν ήταν τυχαίο - έκφραζε το ευρύτερο Κλίµα τοπικής 
δυσφορίας. 


Εκτροπή νοήματος: μιλώντας για την ανεξαρτησία µέσα από τους κώδικες της ένωσης 


Μια άλλη σχολή ερμηνείας εκείνης της περιόδου τονίζει τον εκτός τόπου Και χρόνου ενωτισµο σαν 
αιτία των μετέπειτα προβλημάτων. Το ιστορικό πλαίσιο των 2 ψηφισµάτων τα κυπριακής βουλής 
υπέρ της ένωσης, το 1964 και το 1967, ίσως να βοηθήσουν στην κατανόηση των ρητορικών του 
δηµόσιου λόγου. 


Τον Ιούλιο του 1964 άρχισαν στην Γενεύη συζητήσεις για το µέλλον της Κύπρου οι οποίες κατέληξαν 
στο σχέδιο Ατσεσον. Ο Μακάριος ανησυχώντας για τις εξελίξεις πήγε στην Αθήνα στις 27 Ιουλίου. 
Στις 30, φεύγοντας, έδωσε δημοσιογραφική διάσκεψη όπου απέρριπτε το σχέδιο το οποίο 
διαμορφωνόταν - προκαλώντας την δυσφορία της ελληνικής κυβέρνησης για τον τρόπο της 
παρέμβασης του.[11] Την ίδια ακριβώς ηµέρα η κυπριακή βουλή έγκρινε ομόφωνα Ψήφισμα στο οποίο 
γινόταν µεν αναφορά στο «δικαίωμα αυτοδιαθέσεως» (το οποίο παρέπεµπε στην ένωση) αλλά η 
βασική του έµφαση ήταν ότι «ο κυπριακός λαός δέον να αποφασιση ελευθέρως και αδεσµευτως δια 
το µέλλον ολόκληρης της Νήσου». Οι κωδικές λέξεις εδώ ήταν το «ελευθέρως και αδεσµευτως» (το 
οποίο παρέπεµπε σε αντίθεση στην επιβολή «νατοϊκής λύσης») και το «ολόκληρης» - το οποίο 
έκφραζε αντίθεση στο σχέδιο Ατσεσον και στις φήμες για διπλή ένωση. Από τότε η έκφραση 
«ατόφια» η «γνήσια ένωση» η οποία υιοθετήθηκε στον κυπριακό δηµόσιο λόγο έκφραζε µια έµµεση 
αλλά σαφή αντίθεση-αντίσταση στα «δυτικά σχέδια» για διπλή ένωση. Έτσι η στήριξη της 
ανεξαρτησίας γινόταν µέσα από την χρήση της ενωτικής ρητορικής. 


Το 1967 η κυπριακή βουλή έγκρινε ένα ακόµα ψήφισμα στο οποίο µάλιστα γινόταν πιο σαφής 
αναφορά στην ένωση. Η ιστορία της συγκεκριμένης συνεδρίας είναι εκφραστική για τον 
κωδικοποιημένο τρόπο µε τον οποίο λειτουργούσε τότε ο δηµόσιος λόγος. Μετά την άνοδο της 
χούντας στην εξουσία στην Ελλάδα υπήρξε ένα κριτικό Κλίμα στην Κύπρο - και όχι µόνο ανάµεσα 
στην αριστερά. Σε αυτό το πλαίσιο η ελληνική πρεσβεία αλλά και οι εφημερίδες της ενωτικής 
ακροδεξιάς άρχισαν µια εκστρατεία ενάντια σε κύπριους πολιτικούς. Η βουλή κλήθηκε τότε να πάρει 
θέση. Το θέµα όπως το είχε εγγράψει ο Λ. Δημητριάδης ήταν: «Αι εκφραζοµεναι απειλαι ωρισµενων 
προσωπων η οργανισµων εν Κυπρω η και εν Ελλαδι, και η ληψις των ενδεικνυοµενων νοµικων η 
πολιτικων µέτρων.» Ο Μακάριος είχε τοποθετηθεί στο θέµα (και τις απειλές της χούντας) τηρώντας 
µια στάση ισορροπηµένης ουδετερότητας η οποία όπως παρατήρησε ο Κρανιδιώτης συγκάλυπτε το 
θέµα για χάριν της «εθνικής ενότητας». Ανάλογα έπραξε και η βουλή. Ο Γ. Κληριδης (σαν πρόεδρος 
της βουλής και εκπρόσωπος της φιλελεύθερης δεξιάς) και ο Υ.Υ. του ΑΚΕΛ έκαναν παραπλήσιες 
τοποθετήσεις οι οποίες παρέπεµπαν στο Ψήφισμα του 1964 για «γνήσια ένωση» «χωρίς 
ανταλλάγματα» εκφράζοντας έτσι την κριτική τους για τις πιέσεις των Αθηνών. Στο τελικό ψήφισμα 
η κωδικη διατύπωση ήταν για ένωση «ενιαίας και ολόκληρης της Κύπρου».[12] Έτσι η κριτική προς 
την χούντα διατυπώθηκε και πάλιν κωδικοποιημένα χρησιμοποιώντας την ηγεµονικη ρητορική της 
ένωσης. Μερικούς µήνες µετά ο Μακάριος κήρυξε ανοικτά την πολιτική του «Εφικτού» και την 
νοµιµοποίησε µε τις προεδρικές εκλογές του 1968. Το ποσοστό των ψήφων που έγκρινε την στροφή 
του Μακάριου ήταν ειρωνικά σχεδόν το ίδιο µε το ποσοστό των ε/κπου είχαν υπογράψει υπέρ της 
ένωσης το 1950 - η µεταλλαγή του 960013] σε 18 χρόνια είναι εκφραστική της ρευστότητας των 
επιλογών της εποχής. 


Οι δυναμικές του ηγεμονικού λόγου: το απαγορευμένο, το εθνικό υπερεγώ και το σίαΐμς 
των συμβόλων 

Για να κατανοηθούν τόσο η συγκεκριμένη περίοδος (1964-68) που σηματοδότησε την εγκατάλειψη 
της ιδεολογίας της ένωσης, αλλά και ο κωδικοποιηµένος τρόπος µε τον οποίο εκφραζόταν ο 
δηµόσιος λόγος πρέπει να δούµε την διαπλοκή του λόγου και της εξουσίας σαν αἰξεοι[ς6 το οποίο 
διαμορφώνει ηγεµονικά «καθεστώτα αλήθειας». Οι πρόσφατες εξελίξεις στον χώρο των κυπριακών 
κοινωνικών επιστημών έχουν αρχίσει να απομυθοποιούν τον ηγεµονικό λόγο και σε αυτό το πλαίσιο η 
ένωση δεν εµφανίζεται πια σαν το «ιερό, προαιώνιο» αίτηµα αλλά σαν µια συγκεκριμένη µορφή της 
ηγεµονικής ιδεολογίας-πλαισίου το οποίο καθιερώθηκε στις αρχές του 20ου αιώνα και οδηγήθηκε 
στην Κρίση µετά το 1960. Είναι πια σαφές επίσης ότι ποτέ δεν υπήρξε ιστορικά ομοιομορφία απόψεων 
στην κυπριακή κοινωνία - σαν σύνολο η στο εσωτερικό των κοινοτήτων. Το ηγεµονικό «καθεστώς 
αλήθειας» λειτουργεί µε την λογοκρισία των εσωτερικών ιστορικών διαφοροποιήσεων, συµφερόντων 
και συγκρούσεων και την κατασκευή της μυθολογίας για µια μοναδική «φυσική» αλήθεια. Και φυσικά 
οι διαχειριστές αυτού του μυθολογικά «εθνικά ορθού» διεκδικούσαν και ανάλογη εξουσία και 5ἰαϊιμς. 


Στην ανάλυση του 1964 ο 6. Παπαδόπουλος είχε προκρίνει 3 πιθανές λύσεις της αντίφασης που 
ανέλυσε: την ανάπτυξη κυπριακής εθνικής συνείδησης, την ένωση, η την συνύπαρξη της ελληνικής 
εθνικής ταυτότητας µε την πολιτική ταυτότητα του πολίτη της Κυπριακής Δημοκρατίας. Το 
τελευταίο μοντέλο ήταν αυτό το οποίο επικράτησε τότε σαν ένα είδος συμβιβασμού ανάµεσα στο 
προηγούμενο καθεστώς αλήθειας (της ένωσης) και της νέας πραγματικότητας η οποία 
διαμορφώθηκε από την ανεξαρτησία. Αυτή η μεταβατική µορφή δυαδικής ταυτότητας ωστόσο ήταν 
σαφώς ευάλωτη καθώς το µετααποικιακό καθεστώς της δεξιάς (και των 2 κοινοτήτων) είχε 
νοµιµοποιηθεί µε βάση τον εθνικισμό. Υπήρχε µε αυτήν την έννοια κρίση νοµιµοποίησης των 
διαχειριστών της πολιτείας και σε αυτό το πλαίσιο οι κωδικοποιηµένες διατυπώσεις εκφραζαν ένα 
είδος µεταλλαγής εννοιών στο κυρίαρχο πλαίσιο. 


Ο τρόπος µε τον οποίο η ηγεμονική ιδεολογία διαχεόταν και μιλούσε µέσα από τα άτοµα αναλόγως 
των συγκυριών και των δεδοµένων φαίνεται από τις ενδιαφέρουσες αναφορές του Π. Περσιανη στον 
Φ. Πετριδη γυµνασιάρχη και διανοούµενο της δεξιάς. Το 1959 όταν κυκλοφόρησε η είδηση για τις 
συμφωνίες της Ζυρίχης ήταν αρνητικός. Ακολούθως ταυτίστηκε µε το όραµα του Μακάριου για µια 
νέα πολιτεία που θα έκφραζε νέες προοπτικές και όπου θα συνυπάρχον η ανεξάρτητη πολιτεία µε την 
ελληνική εθνική ταυτότητα. Στην φορτισμένη συγκυρία του 1963-4 έβγαζε πύρινους λόγους στους 
µαθητές για «την γαλανόλευκη», ενώ το 1965 επανήλθε στην θέση του για ένα «εσωτερικώς 
ισχυρών κράτος» υποστηρίζοντας μάλιστα, σύµφωνα µε τον Περσιανη, ότι η ελληνοκυπριακη 
εκπαίδευση «έπρεπε να παύσει να εφαρμόζει δουλικά την οργάνωση και τα προγράµµατα της 
ελληνικής εκπαίδευσης τα οποία δεν ανταποκρίνονταν στις σύγχρονες ανάγκες, και να προχωρήσει 
στην υιοθέτηση νέων, διαφορετικών από εκείνα της Ελλάδας». [14] ταν η εποχή που η Αθήνα 
απαιτούσε την απόλυτη ευθυγράµµιση της κυπριακής εκπαίδευσης µε την ελληνική. Έτσι η ιστορική 
πραγματικότητα και οι συγκυρίες επέτρεπαν µια ρευστότητα και µια ελαστικότητα που ευνοούσε την 
ανάδυση πολλαπλών ερμηνειών της ελληνικότητα ακόµα και στον χώρο της κεντροδεξιάς. 


Για να κατανοηθεί το πλαίσιο αυτών των κωδικοποιηµένων εκφράσεων των µεταλλαγών ταυτότητας 
πρέπει να δούµε ότι η δηµόσια έκφραση τότε δεν ήταν ελεύθερη. Υπήρχε βέβαια µια προϊστορία 
λογοκρισίας από την εποχή της αποικιοκρατίας. Αλλά η είσοδος στην ανεξαρτησία δεν έγινε µε 
διεύρυνση των περιθωρίων δηµόσιας έκφρασης. Μάλλον το αντίθετο. Το 1958 είχε εξαπολυθεί ένα 
πογκρόμ εναντίον της αριστεράς (µε δικαιολογίες συχνά ότι οι αριστεροί είχαν εκφραστεί κριτικά 
είτε για την ΕΟΚΑ είτε για άλλα θέµατα τα οποία οι ένοπλοι θεωρούσαν «ιερά» και απαγορευμένα) 
και στις 2 κοινότητες. Αυτές οι επιθέσεις, όπως παρατήρησε ο Ρ. Ιοἶζος,[15] λειτούργησαν σαν ένα 
είδος προειδοποίησης για όσους ενδεχομένως θα ήθελαν να εκφραστούν κριτικά για την νέα εξουσία. 
Η απαγωγή του δεξιού δημοσιογράφου Φαρμακίδη (ο οποίος εκφραζόταν κριτικά για το νέο 
καθεστώς) από στελέχη της ΕΟΚΑ το 1960 λειτούργησε για να εµπεδώσει την ευρύτερη εικόνα για 
τα επιτρεπτά όρια του δηµόσιου λόγου. Η συμβολική µορφή του Π. Γιωρκατζη αξίζει να αναλυθεί στο 
πλαίσιο αυτών των αντιφατικών δυναμικών (νοµιµοποίησης και λογοκρισίας) της νέας πολιτείας και 

των διαχειριστών της - ιδιαίτερα στο «καθεστώς έκτακτης ανάγκης» όπως ορθά αποκάλεσε οΝ. 
Τριμικλινιωτης την εσωτερική νοµικό-πολιτική δοµή της κρατικής εξουσίας. Στην τ/κ κοινότητα η 
δολοφονία των δημοσιογράφων Γκιουρκαν-Χικµετ το 1962 λειτούργησε επίσης προς την ίδια 
κατεύθυνση. Σε αυτό το πλαίσιο διαμορφώθηκε ντε φάκτο ένα χάσµα ανάµεσα στον καθημερινό λόγο 
και στον επιτρεπτό δηµόσιο λόγο - Και η λογοκρισία του δηµόσιου λόγου έγινε σαφής κατά την 
διάρκεια των δικοινοτικών ταραχών και της διάχυσης της βίας, όταν οι εφημερίδες (και των 2 
κοινοτήτων) αναπαρήγαν τις επίσηµες θέσεις παραβλέποντας τα εξόφθαλµα στοιχεία για τα 
εγκλήματα σε βάρος της άλλης κοινότητας. Σε αυτό το πλαίσιο για να μιλήσεις δηµόσια έπρεπε να 
εκφραστείς µέσα από τον κυριαρχο/ηγεµονικο λόγο. Στον καθημερινό λόγο υπήρχαν όµως και 
διαφορετικές αφηγήσεις όπως τεκµηρίωσε η ανθρωπολογική έρευνα τόσο του | οἰζομ όσο και του 
Παπαδακη. 


Η περίοδος 1968-74 έκφρασε την ολοκλήρωση της αντιπαράθεσης της ακροδεξιάς και την χούντας 
µε το πλειοψηφικό πια ρεύμα υπέρ της ανεξαρτησίας. Σε αυτό το πλαίσιο η κυπριακή συνείδηση 
έκφρασε την εμπειρία της καθημερινότητας όπως αυτή µεταλλασσόταν ιστορικά. Η ένωση σε εκείνο 
το πλαίσιο έκφρασε όχι απλά τους συναισθηµατικούς συνειρμούς του προηγούμενου «καθεστώτος 
αλήθειας», αλλά και ένα είδος διεκδίκησης σἴαϊμς. Όπως παρατήρησε ο Ιοἰζος η έντονη υποστήριξη 
της ακροδεξιάς από ορισμένα στρώματα (όπως οι εκπαιδευτικοί) αλλά και η ρητορική που 
αρθρωνόταν, εκφραζε ένα κλίµα κρίσης για την πιθανή υποβάθμιση του 5ἰαϊιμς όσων χρησιμοποιούσαν 
σαν είδος πολιτιστικού κεφαλαίου τον ακραίο ελληνοχριστιανισμο σαν µορφή ελληνικότητας. ταν 
µια σύγκρουση που συνεχιζόταν από την δεκαετία του 1940. 


Η θέση της ακροδεξιάς ήταν χαρακτηριστική σαν σύμπτωμα αυτής της κρίσης του αυταρχισμού. Ενώ 
εκπροσωπούσε µια µικρή μειοψηφία (4 -1096 σύμφωνα µε τα εκλογικά αποτελέσµατα της περιόδου 
1968-70) και θα μπορούσε να ισχυριστεί ότι δεχόταν πιέσεις από την πλειοψηφία αλλά και τον 
κρατικό μηχανισμό από το 1960, ταυτόχρονα εμφανιζόταν σαν φορέας της ηγεµονικής ιδεολογίας, 
σαν ένα είδος «εθνικού υπερεγώ»/λογοκριτή και απαιτούσε συμμόρφωση µε τις απόψεις της 
ανεξαρτήτως του µεγέθους της. Η αιτία αυτής της παραδοξότητας πήγαζε εν µέρει από την στήριξη 
που είχε από το ελληνικό κράτος (αλλά και από την Δύση ευρύτερα) το οποίο έλεγχε άµεσα η έµµεσα 
2 βασικούς τοπικούς κρατικούς μηχανισμούς - τον στρατό και την εκπαίδευση. Ταυτόχρονα όµως η 
ακροδεξιά έκφραζε και ένα τοπικό αυταρχισµό σύμφωνα µε τον οποίο η δική της ιδεολογία ήταν 
«εθνικά ορθή» διότι ήταν νομιµοποιηµένη στο «καθεστώς αλήθειας» του ελληνοχριστιανισµου. Όταν 
λ.χ. παραπονιόταν η ακροδεξιά για την µη δημοκρατική προεκλογική εκστρατεία του 1968, η για τις 
πιέσεις εναντίον υποστηρικτών της δεν μιλούσε εκ µέρους του συνόλου των πολιτών. Αντίθετα 
κατηγορούσε τον Μακάριο γιατί «ανεχόταν» τους κομμουνιστές και φυσικά δεν θεωρούσε 
προβληματική την άσκηση βίας εναντίον τους η άλλων. 


Οι καταβολές της αντιπαράθεσης: από το θρησκευτικό στο εθνικό καθεστώς 
αληθειας/ταυτοτητας 


Σήµερα είναι κατανοητό ότι η µετάβαση από την παραδοσιακή στην μοντέρνα κοινωνία 
συμπεριλάμβανε και την δηµιουργια/κατασκευη νέων µορφών ταυτότητας - το έθνος σε αυτό το 
πλαίσιο ήταν η πολιτικό-πολιτιστική ταυτότητα η οποία αντιστοιχούσε στο νεωτερικο πλαίσιο. Η 
ανάλογη αντιπαραθεση στην Ελλάδα εκφράστηκε µέσα από την σύγκρουση γύρω από την ταυτότητα 
του Ρωμιού και του Έλληνα όπως υπέδειξε ο Π. Κιτροµηλιδης.[16] Αυτή η αντιπαραθεση μεταφέρθηκε 
στην Κύπρο στα τέλη του 19ου αιώνα και κορυφώθηκε στην εκκλησιαστική κρίση της περιόδου 
1900-10. Σε εκείνη την σύγκρουση συμπυκνώθηκαν 3 αντιπαραθεσεις: η πολιτική αντιπαραθεση 
διαλλακτικών - αδιάλλακτων σε σχέση µε την στάση των χριστιανων-ε/κ απέναντι στην αποικιακή 
διοίκηση, µια αντιπαραθεση µε στοιχεία ταξικής σύγκρουσης όπως τεκµηρίωσε ο Ρ. Κατσιαουνης,[171] 
και η πολιτιστική αντιπαραθεση της παραδοσιακής Ρωμιοσύνης και του ελληνικού εθνικισμού η οποία 

έκφραζε µια αντιπαραθεση γύρω από την ταυτότητα των κυπρίων ιθαγενών. Η ρωμιοσύνη δεν 
εστίαζε την ταυτότητα ούτε στην γλωσσική συγγένεια ούτε στην σύνδεση µε την αρχαιότητα ενώ η 
φαντασιακη της γεωγραφία εστιαζόταν στην Ιερουσαλήμ και την Κωνσταντινούπολη παρά την 
Αθήνα. Και µε βάση την κυπριακή ιστορική-κοινωνιολογική εμπειρία ήταν λογικό ότι οι παραδοσιακοί 
έδειχναν σαφώς περισσότερη κατανόηση για την πολιτιστική συνύπαρξη χριστιανισμού- Ισλάμ. 
Φαινομενικά στο τέλος της δεκαετίας κέρδισαν οι νεωτερικοι εθνικιστές Και η ελληνική ταυτότητα 
υποσκέλισε την παραδοσιακή ταυτότητα του ρωμιού. Μια πιο προσεκτική, ωστόσο, ανάγνωση των 
δεδοµένων δείχνει ότι το τελικό αποτέλεσµα ήταν ένα είδος συμβιβασμού µέσα από τον οποίο η 
τοπική εκκλησία εκµοντερνιστηκε και μετατράπηκε σε ένα παράλληλο θεσμό πολιτικής έκφρασης για 
την ε/κ κοινότητα. 


Η τ/κ κοινότητα βίωσε µια ανάλογη μεταμόρφωση µετά το 1920. Αυτή η μεταμόρφωση, ωστόσο, 
ήταν σαφώς πιο ριζοσπαστική καθώς ο κεµαλισµος (ο αντίστοιχος εισαγόµενος εθνικισμός) ήταν 
ριζικά αντί-θρησκευτικός. Σε ένα κείµενο της δεκαετίας του 1930 ένας τ/κ διανοούμενος έγραφε: 


«Το κτίσιμο ιεροδιδασκαλείων είναι συνώνυμο µε την δολοφονία της κοινότητας. Ενώ αλλα έθνη 
έβαζαν ένα τέλος στην επιχείρηση του παράδεισου αυτές οι αλεπούδες και οι λύκοι προσπαθούν να 
αδειάσουν τις τελευταίες σφαίρες τους πάνω µας.»[18] 


Αυτή η µεταλλαγή από την παραδοσιακή θρησκευτική ταυτότητα στην νεωτερικη εθνική είχε 
ουσιαστικά ολοκληρωθεί µέχρι την δεκαετία του 1930. Τα σχολεία και ο έντυπος λόγος έγιναν οι 
βασικοί μηχανισμοί κατασκευής των νέων ταυτοτήτων και διάχυσης τους στην Κοινωνία. Η 
ἰδιοµορφία στην περίπτωση της Κύπρου ήταν ότι αυτές οι ιδεολογίες εισήχθηκαν ουσιαστικά από τις 
γειτονικές χώρες - την Ελλάδα και την Τουρκία - αντί να αναπτυχθουν/κατασκευαστουν τοπικά. 


Το πλαίσιο: η εποχή των αυτοκρατοριών και το έθνος σαν φαντασίωση εκµοντερνισµου 


Το βασικό πλαίσιο στο οποίο αναπτύχθηκαν αυτές οι ιδεολογίες ήταν το βρετανικό αποικιακό πλαίσιο 
στην ευρύτερη εποχή της δυτικής αποικιοκρατίας. Η κάθοδος των βρετανών επιτάχυνε τις 
διαδικασίες εκµοντερνισµου και ένταξε την Κύπρο στο αποικιακό πλαίσιο της τότε παγκόσμιας 
ηγεµονικής δύναμης. Η ελληνική εθνική ιδεολογία η οποία είχε αποκτήσει την µορφή της Μεγάλης 
Ιδέας έκφρασε εκείνη την περίοδο το «όραμα» της αναβίωσης µιας µικρής βυζαντινής 
αυτοκρατορίας µε άξονα τον ελληνικό εθνικισμό - και αυτό το όραµα «περιφερειακής δύναμης» 
εντασσόταν συνήθως στα πλαίσια της βρετανικής ηγεμονίας στο παγκόσμιο σύστημα. Στην αντίπερα 
όχθη η οθωμανική αυτοκρατορία ήταν σε παρακμή και η δική της προσπάθεια εξισορρόπησης 
αντιφάσεων και πιέσεων οδηγούσε επίσης στην προσπάθεια προσεταιρισμού της Βρετανίας απέναντι 
στον κίνδυνο ρωσικής επέκτασης - αλλά και της Γερμανίας απέναντι στην Μ. Βρετανία. Σε αυτό το 
πλαίσιο η Βρετανία ενθάρρυνε µεν το εκμοντερνισµο των τοπικών θεσμών αλλά η σχέση της µε τους 
δυο εθνικισμούς ήταν επιλεκτική. Μέχρι τον πρώτο παγκόσμιο πόλεμο διάφοροι βρετανοί 
αξιωματούχοι (µε πιο γνωστή την περίπτωση του Τσωρτσιλ το 1907) ενθάρρυναν η έδειχναν 
κατανόηση για το ζήτημα της ένωσης αλλά και για την πολιτιστική μετατόπιση προς την ελληνική 
εθνική ταυτότητα. Είναι αυτό το πλαίσιο (του μύθου της «αγγλοελληνικής φιλίας») που δημιούργησε 
και το εντυπωσιακά φιλοβρετανικο κλίµα ανάµεσα στην ε/κ ελίτ όπως παρατήρησε ο Γιωργαλλιδης 
στην ανάλυση του για την πρώτη περίοδο της αποικιοκρατίας.[19] Το αποκορύφωμα αυτής της 
λογικής ήταν η προσφορά της Κύπρου στην Ελλάδα κατά την δεκαετία του 1910. Η ένωση και ο 
ελληνικός εθνικισμός ανκαι ελαφρώς πιο αντιπολιτευτικός από ότι οι παραδοσιακοί διαλλακτικοί 
πολιτικοί, ήταν ένα βοηθητικό πλαίσιο για τους βρετανούς στον βαθµό που νοµικά η Κύπρος άνηκε 
ακόµα στην οθωμανική αυτοκρατορία. Αντίθετα οι βρετανοί ήταν πιο καχύποπτοι απέναντι στην 
εμφάνιση του τουρκικού εθνικισμού και µέχρι την δεκαετία του 1930 στηρίχθηκαν σχεδόν 
αποκλειστικά στους παραδοσιακούς τ/κ πολιτικούς που δεν φαίνονταν να αμφισβητούν την βρετανική 
κυριαρχία. 

Αυτό το πλαίσιο της εποχής των αυτοκρατοριών ενθάρρυνε την λογική της προσάρτησης της Κύπρου 
στα γειτονικά κράτη και οι εισαγόµενοι εθνικισµοί µεταφράζονταν εσωτερικά, όπως το απέδωσε η ΗΒ. 
Βιγαηῖ, σαν ένα είδος «φαντασίωσης εκµοντερνισµου». Αυτή η εποχή άρχισε να μπαίνει σε κρίση 
µετά τον πρώτο παγκόσμιο και κατέρρευσε µετά τον δεύτερο καθώς στα πλαίσια του παγκόσμιου 
συστήµατος περάσαμε από την εποχή των αυτοκρατοριών στην εποχή της αποαποικιοποιησης. 


Η μεταβατική περίοδος και οι αμφιταλαντεύσεις του αποικιακού λόγου 


Μετά τον πρώτο παγκόσμιο πόλεμο η ένωση έπαψε να είναι µια από τις επιλογές της Βρετανίας 
καθώς αυξήθηκε δραματικά η γεωπολιτική σηµασια/αξια της Κύπρου. Εκείνη την περίοδο η 
αποικιοκρατία βρέθηκε µπροστά σε 2 εσωτερικές µορφές πίεσης: τον αυξανόμενη πίεση από μερίδα 
των ενωτικών και από την ανάδυση µιας ριζοσπαστικής αριστεράς η οποία αμφισβητούσε το 
αποικιακό σύστημα συνολικά. Σε αυτό το πλαίσιο οι βρετανοί προσπάθησαν να προσεταιριστούν 
παραδοσιακές τοπικές δυνάµεις (όπως οι «επταδικοι» της δεκαετίας του 1920) µε τον ίδιο τρόπο που 
προσπάθησαν να διατηρήσουν την συμμαχία µε τον ελληνικό εθνικισμό και τους ενωτικούς. 


Ο ελληνικός εθνικισμός στις δεκαετίες που ακολούθησαν προσπαθησε/προσπαθει να λογοκρίνει την 
συµβιωτική του σχέση µε την βρετανική αποικιοκρατία αλλά και την συγκριτικά προνομιούχα του 
θέση στο γεωπολιτικό-γεωπολιτιστικο αποικιακό «βλέμμα». Αν συγκρίνει κανείς λ.χ. την στάση των 
βρετανών απέναντι στους άραβες (της Αιγύπτου η της ευρύτερης Μέσης Ανατολής) όπως την 
ανέλυσε ο Ε. 58ἱά στην μνημειώδη εργασία του, «ΟΠ6ηϊαΙἰςΠ]», µε την στάση τους απέναντι στους 
ε/κ, υπάρχει σαφής διαφορά. Η εικόνα των αράβων κωδικοποιήθηκε σαν µια πολιτιστική-κοινωνική 
έκφραση της υποτιθέµενης «παθητικότητας» της ανατολής, ενώ αντίθετα η εικόνα των ε/κ 
οικοδομήθηκε σαν ενδεχόμενων συμμάχων. Η χριστιανικη-ε/κ κοινότητα για το αποικιακό βλέμμα 
ήταν συνοριακή - ήταν µεν ανατολική (γεωγραφικά αλλά και µε βάση την παραδοσιακή ρωμέϊκη 
κουλτούρα) αλλά η µεταλλαγή της σε ελληνική (µε παραπομπές στην αρχαιότητα) την καθιστούσε εν 
δυνάµει «δυτική». Αυτή ήταν η γεωπολιτική διάσταση της «φαντασίωσης του εκμοντερνισµου» µέσα 
από τον εισαγόµενο εθνικισμό. Και για αυτό άλλωστε και ένα µεγάλο µέρος της ρητορικής του 
ελληνικού εθνικισμού µετά το 1940 εστιάστηκε στην «απογοήτευση» από τις βρετανικές υποσχέσεις. 


Η περίπτωση του Υπουργού αποικιών ΑΠΊ6ΙΥ είναι χαρακτηριστική της αμφιταλάντευσης των 
βρετανών µετά το 1920 ανάµεσα στην επιδιωκόµενη συντήρηση της συμμαχίας µε τον ελληνικό 
εθνικισμό και την προσπάθεια έλεγχου της αμφισβήτησης της αποικιοκρατίας. Ο ΑπΠΊειγ είχε 
εισηγηθεί προς το τέλος της δεκαετίας του 1920 να γίνουν σκέψεις για την πιθανότητα ανάπτυξης 
«κυπριακού πατριωτισμού» (ενός όρου ο οποίος προὐπήρξε και σαφώς χρησιμοποιήθηκε και µετά σε 
ποικίλα πλαίσια) σαν αντίβαρου στις πιέσεις για ένωση. Ταυτόχρονα όµως ήταν και ένας συγκριτικά 
«φιλέλληνας» αποικιακός αξιωματούχος, ο οποίος είχε εισηγηθεί την πιθανότητα οι ελληνοκύπριοι να 
έχουν διπλή υπηκοότητα (ελληνική και αποικιακή) στα πλαίσια µιας ελληνοβρετανικής 
«συμπολιτείας», ενώ η εισήγηση του για πιθανή τοπική αποικιακή σηµαία ήταν ένας συνδυασμός της 
ελληνικής και της βρετανικής. Η σύγκριση µε την Μέση Ανατολή είναι εκφραστική - ενώ υπήρχε 
αποικιακή οδηγία από το 1926 που απαγόρευε την χρήση «εξωτερικών σημαιών» στην Παλαιστίνη, ο 
ΑΠΊΘΙΥ διαµήνυσε στον κυβερνήτη Στορς, το 1928, ότι είχε αμφιβολίες για την εφαρµογή του µέτρου 
και στην Κύπρο. [20] 


Μετά την εξέγερση του 1931 οι βρετανοί πήραν κατασταλτικά µέτρα ενάντια στις τοπικές πολιτικές 
δυνάµεις - τους εθνικιστές Και των 2 κοινοτήτων αλλά και τους κομμουνιστές (που αντιμετώπιζαν 
καταστολή και προηγουμένως) οι οποίοι είχαν αρχίσει να αναδύονται σαν η τρίτη πολιτική δύναμη η 
οποία θα μπορούσε να ενθαρρύνει ένα τοπικό δικοινοτικό πατριωτισμό. Αυτή η προοπτική ήταν 
σαφώς η χειρότερη πιθανότητα για τους αποικιοκράτες όπως φαίνεται Και από την ανάλυση του 
κυβερνήτη Πάλµερ το 1936 όταν εξέφραζε την προφητική (µε βάση ότι ακολούθησε µετά το 1960) 
διάγνωση ότι ο «κυπριακός πατριωτισμός» («εθνικισμός») θα διαδεχόταν τον ελληνικό και σαν πιο 

επικίνδυνος, για τα αποικιακά συμφέροντα, έπρεπε να καταπολεµηθεί η πιθανότητα σύντομης 
εμφάνισης του; 


«Η συγκρότηση ενός κυπριακού εθνικισμού ο οποίος σίγουρα θα επικρατήσει όταν Ένωση μετατραπεί 
σε ξεπερασμένο πιστεύω, πρέπει να μετατοπιστεί όσον πιο πολύ γίνεται στο µέλλον. Προς το παρόν 
ελάχιστα έχει αναπτυχθεί. Οι Κύπριοι είναι είτε «εθνικοί» των περιφερειών τους, είτε έλληνες είτε 
τούρκοι.»[21] 


Αυτές οι επιλεκτικές συμμαχίες των αποικιοκρατών είτε µε τις ηγεµονικές εθνικές ιδεολογίες είτε µε 
παραδοσιακές µορφές τοπικής ταυτότητας ήταν εμφανείς και στην τουρκοκυπριακή κοινότητα. 
Αρχικά οι βρετανοί αντιμετώπισαν εχθρικά τον κεµαλισµο. Αργότερα µετά την δεκαετία του 1940, 
συμμάχησαν µαζί του είτε σαν αντίβαρο στον ενωτισµό είτε στον κομμουνισμό. Την δεκαετία του 
1930, όµως, όπως τεκµηρίωσε ο Αηπιαϊ ΑΠ, άρχισε να διαμορφώνεται ανάµεσα στους τ/κ µια τάση 
υπέρ της δικοινοτικής συνεργασίας - ιδιαίτερα σε σχέση µε τις φιλελεύθερες διεκδικήσεις για 
αυτονομία. Αυτή η τάση του κεµαλισµου ευνοήθηκε σαφώς από τις επιπτώσεις του Κλίµατος της 
«ελληνοτουρκικής φιλίας» των Βενιζέλου - Ατατουρκ. Και όπως παρατήρησε ο Αριφ Ταχσιν (µια 
νευραλγική µορφή στην διαµόρφωση του αυτόνοµου συνδικαλισμού των τ/κ δασκάλων) την περίοδο 
1930-50 η νέα γενιά των τ/κ«...ήταν φιλικά προσκείµενοι προς την ανεξαρτησία. Έτσι µας είχαν 
εκπαιδεύσει στα σχολεία. Στην εποχή την δική µου, τους µαθητές τους είχαν προκαταλάβει ενάντια 
στους άγγλους και όχι ενάντια στους Ελληνοκύπριους.»[22] 


Ο εκµοντερνισµος των ιθαγενών και η μεταμόρφωση της ένωσης σε στρατηγική 


Η θέση για υποστήριξη της ανεξαρτησίας σαν επιλογής εμφανίστηκε την δεκαετία του 1920 από 
τους κομμουνιστές. Την ίδια περίοδο η ιδεολογία της ένωσης γινόταν αυξανόμενα ένα ρητορικό 
πλαίσιο µέσα και γύρω από το οποίο συγκροτούνταν συγκυριακές στρατηγικές. Στα µέσα της 
δεκαετίας του 1920 εμφανίστηκε για πρώτη φορά ένα είδος τοπικής νεωτερικης πολιτικής (µε 
επιρροές από τον βενιζελισμο) η οποία τόνιζε την ανάγκη μεταρρυθμίσεων, όπως οι διαλλακτικοί 
πολιτικοί της προηγούμενης περιόδου, αλλά η έµφαση ήταν σε ένα είδος αυτονομίας σε ένα μοντέρνο 
πλαίσιο δημοκρατικής αυτοκυβέρνησης - σαν σταδίου προς την ένωση μεν, η οποία, όµως, 
µετατοπιζόταν στον απώτερο µέλλον. Ο Νικόδημος Μυλωνάς, ο οποίος εμφανίστηκε και σαν ηγέτης 
της εξέγερσης του 1931, ήταν υποστηρικτής αυτής της πολιτικής. 


Την δεκαετία του 1930 (µετά την καταστολή των οκτωβριανών) είχε αναπτυχθεί ένας τοπικός λόγος 
ο οποίος έδινε έµφαση στην αποκατάσταση του συντάγματος και την παραχώρηση κάποιας µορφής 
αυτονομίας στην Κύπρο. Αυτός ο πολιτικός λόγος ήταν ένα σηµείο σύγκλισης των φιλελευθέρων, οι 
οποίοι εκφράζαν µερίδα των νέων µεσαίων στρωμάτων, µε την λαϊκή-κομμουνιστική αριστερά. Η 
ένωση παρέμεινε το ηγεµονικό ιδεολογικό πλαίσιο και µάλιστα απλωνόταν στο σύνολο του 
πληθυσμού καθώς η εκπαίδευση καθόριζε πια τα πλαίσια ταύτισης των νεώτερων γενεών. Αλλά 
καθώς οι ιθαγενείς βίωναν πια τον εκμοντερνισµο που υποσχόταν προηγουμένως ο εθνικισμός, 
γινόταν και πιο απαιτητικοί. Η απροθυμία λ.χ. των φιλελευθέρων να υποστηρίξουν την ένωση την 
δεκαετία του 30 είχε να κάµει και µε την δικτατορία του Μεταξά.[23] 


Αυτή η στρατηγική διάσταση έγινε πιο έντονη την δεκαετία του 40. Όταν ήρθε στην Κύπρο τον 
Αύγουστο 1944 ο αντιπρόσωπος του αποικιακού γραμματέα, η κυπριακή αριστερά, η οποία στον 
ιδεολογικό της πυρήνα ήταν ανεξαρτησιακη µέχρι το 1940, οργάνωσε µαζικές διαδηλώσεις µε 
αίτηµα την άµεση ένωση - αντίθετα η δεξιά απείχε. Η συγκυρία ήταν επεξηγηµατική για τις 
αποκλίνουσες στρατηγικές: η κυρίαρχη δύναμη στην ελληνική αντίσταση ήταν το ΕΑΜ. Όταν οι 
βρετανοί οδήγησαν την ελληνική αριστερά στον εμφύλιο και την στρατιωτική ήττα, η δεξιά ξανάγινε 
ρητορικά ενωτική απέναντι στην αριστερά που βρέθηκε να υποστηρίζει µεν την ένωση στο τότε 
κυρίαρχο πολιτιστικό πλαίσιο, αλλά µε µια Ελλάδα στην οποία η αριστερά βρισκόταν υπό διωγμό. 

Η πιο νευραλγική ιστορική στιγµή ήταν το 1947-48. Εκείνη την περίοδο οι βρετανοί σαν απάντηση 
στις λαϊκές κινητοποιήσεις πρότειναν σύνταγμα αυτοκυβέρνησης. Η Διασκεπτική που ακολούθησε, η 
πρώτη ουσιαστικά συζήτηση για ένα µετααποικιακό καθεστώς, διασταυρώθηκε µαζί µε ένα έντονο 
Κλίµα ταξικής και ιδεολογικής αντιπαράθεσης. Οι βρετανοί συζητούσαν µεν µε την αριστερά στην 
Διασκεπτική ενώ ταυτόχρονα ήταν ντε φάκτο σύμμαχοι µε την ενωτική δεξιά και ακροδεξιά τόσο στα 
πλαίσια του υπό διαµόρφωση τότε ψυχρού πόλεμου όσο και των τοπικών αντιπαραθέσεων. Η δεξιά 
ενώ επάνδρωνε τον αποικιακό μηχανισμό επέµενε ότι οἱ αποκλεισµένοι (η αριστερά και τα κοινωνικά 
στρώματα που εκπροσωπούσε) ήταν προδότες (άρα έπρεπε να παραμείνουν αποκλεισµένοι) και 
παρέπεµπε ρητορικά, σαν «τεκμήριο», στο ότι δεν υιοθετούσαν την πολιτική της ρητορικής 
διεκδίκησης της άµεσης ένωσης. Η «άµεση ένωση», όµως, ήταν εκτός συζήτησης και η δεξιά δεν 
έκανε τίποτε για να πιέσει τους βρετανούς. Αντίθετα η ακροδεξιά εθναρχια, µετά τον θάνατο του 
Λεοντιου το 1947, επανέφερε την ρητορική της «αγγλοελληνικής φιλίας» ενάντια στις απεργίες και 
τις συγκρούσεις των εργατών µε τις αποικιακές δυνάµεις το 1948. Σε εκείνο το Κλίµα η ρητορική 
της ένωσης ήταν ένα ιδεολογικό πλαίσιο το οποίο εχρησιµοποιείτο στρατηγικά από την δεξιά 
ενάντια στην αριστερά. Υπήρχε ένα είδος αξιολόγησης «ελληνικότητας» στις τελετές αποκλεισµών 
των αριστερών. Η διαδικασία δαιµονοποιησης της συµµετοχής στην πολιτική µε αιτήµατα της υλικής 
πραγματικότητας (οικονοµικά-ταξικά, ανάγκη εκδηµοκρατικοποιησης-εκλογων-συνταγµατικων 
δικαιωμάτων) ήταν µέρος του συντηρητικού λόγου τον οποίο υιοθέτησε η δεξιά τότε - και ο οποίος 
πήγαζε από την ακροδεξιά. Υπήρχαν βέβαια και άλλες τάσεις στην ε/κ δεξιά - αλλά η στροφή στην 
ακραία συντηρητική ρητορική έκφρασε και µια σηµαντική ιστορική μετατόπιση: ο ελληνικός 
εθνικισμός ο οποίος είχε εισαχθεί σαν εκµοντερνιστικη ιδεολογία στα τέλη του 19ου αιώνα, 
µετατρεπόταν πια σε αντί-μοντέρνα ρητορικη/Ιδεολογια µπροστά στις κοινωνικές και πολιτιστικές 
μεταμορφώσεις του εκµοντερνισµου. 


Ταυτόχρονα οι συζητήσεις για την αυτοκυβέρνηση που ώθησαν την αριστερά στην θέση για «πλήρη 
αυτοκυβέρνηση» το καλοκαίρι του 1948 έδειχναν ότι είχε αρχίσει πια να διαμορφώνεται µια νέα 
µορφή νεωτερικης κυπριακής κουλτούρας. Η αριστερά ήταν ο ιδεολογικό-πολιτικός χώρος που 
έκφραζε εν µέρει µαζικά αυτήν την νέα κουλτούρα αλλά οι διαστάσεις της απλώνονταν σίγουρα στο 
κεντρώο φιλελεύθερο χώρο τον οποίο έκφρασε πολιτικά ο |. Κληριδης και δημοσιογραφικά ο Θαλής 
Παπαδόπουλος. 


Η διάχυση του κυπριακού μοντερνισμού και η εποχή της αποαποικιοποιησης 


Αυτή η νεωτερικη τοπικη/ιθαγενης κουλτούρα είχε αρχίσει να διαμορφώνεται από την δεκαετία του 
1930 και εκφράστηκε µε την προσπάθεια άρθρωσης ενός νεωτερικου λόγου ο οποίος αντιμετώπιζε 
την κυπριακή ιστορική και νεωτερικη εμπειρία σαν άξια αυτόνοµης ανάλυσης - αντί µόνο στην 
ρητορική σκιά της εθνικής «επιβεβαίωσης» των «ελληνικών καταβολών» µε την οποία ερμηνευόταν 
η κυπριακή εμπειρία στην πρώτη αποικιακή περίοδο.[24] Τα περιοδικά «Κυπριακά Γράμματα» και 
«Πάφος» εκφρασαν αυτήν την στροφή προς την «εντοπιοτητα» στους χώρους της ε/κ διανόησης. 


Η έκρηξη των κοινωνικών κινημάτων την δεκαετία του 1940 διεύρυνε τα πεδία της έκφρασης αυτού 
του είδους του κυπριακού νεωτερικου λόγου. Είναι σε αυτήν την περίοδο που εµφανίζεται η 
«κυπριακή επιθεώρηση» λ.χ. σαν ένα είδος µαζικής έκφρασης η οποία συνδύαζε την λαϊκή απήχηση 
µε την εµπλοκή «έντεχνων» δημιουργών. Σε αυτό το πλαίσιο δημιουργήθηκε το «κυπριακό νεωτερικο 
υπόστρωμα» το οποίο διασταυρώθηκε τις επόµενες δεκαετίες µε την νέα τεχνολογία (ιδιαίτερα του 
ραδιόφωνου) και έδωσε νέες µορφές έκφρασης στην κυπριακή δηµιουργία και την κυπριακή µαζική 
κουλτούρα - όπως ήταν το σκετς, η νεώτερη κυπριακή µουσική κ.ο.κ. 


Υπήρχε όµως και µια άλλη διάσταση της δεκαετία του 40 που ήταν νευραλγική: η διαµόρφωση κοινής 
διακοινοτικής πολιτικής. Εκείνη την δεκαετία η ταξική διάσταση φαίνεται να ήταν κυρίαρχη σε 
μεγάλα στρώματα του πληθυσμού δημιουργώντας µια καταλυτική νεωτερικη στιγµή. Η συµµετοχή 

ε/κ και τ/κ σε κοινούς αγώνες σφράγισε ουσιαστικά µια εναλλακτική (σε σχέση µε την ηγεμονική) 
ιστορική αφήγηση η οποία επιβίωσε παρά τον αποκλεισμό της από την εξουσία και την κατά 
περιόδους καταστολή της. 


Σε αυτό το πλαίσιο η δεκαετία του 50 όπως το έθεσε ο | οἰζο5ς αποτέλεσε την αντεπίθεση των 
συντηρητικών µπροστά στην νεωτερικη εξέγερση: 


«Το γεγονός ότι η εκκλησία αισθανόταν συνεχώς να πιέζεται και από τις δυο αυτές κατευθύνσεις, 
από τον μοντερνισμό των απόφοιτων των ευρωπαϊκών πανεπιστημίων και από τον υλισμό της 
αριστεράς, ίσως εξηγεί εν µέρει το σθένος Και το χρόνο που διάλεξε η Εκκλησία να δεσμευτεί µε την 
ΕΟΚΑ.»[25] 


Η στροφή της εθναρχιας προς ένα δυναμικό αντιαποικιακο αγώνα μετέβαλε, όµως, τον συντηρητικό 
λόγο της δεξιάς - και άρχισε να εµφανίζεται ένα είδος «μεταβατικά μοντέρνου» το οποίο έκφρασε 
σαν µορφή ο Μακάριος. Η συντηρητική στροφή, για την αριστερά, είχε αρχίσει από το 1949 όταν 
επέστρεψε στον ενωτισµο σαν στρατηγική εθνικής ενότητας. Η ΕΟΚΑ ήταν µια αντίδραση όσο και 
µια συνέχεια του Κλίµατος της δεκαετίας του 40. Σαν αντίδραση χρησιμοποιούσε την ένωση και την 
Ελλάδα σαν ιδεολογία νοµιµοποίησης της εξουσίας της και αποκλεισμού της αριστεράς. Η µορφή του 
Γρίβα εκφράζει αυτήν την διάσταση. Σαν συνέχεια ολοκλήρωσε τον αντιαποικιακο αγώνα και 
κατέληξε, παρά την ιδεολογία της, σε ένα πλαίσιο το οποίο παρέπεµπε στις συζητήσεις του 1947-48 
για την αυτοκυβέρνηση. Την θυσία για την «ελευθερία» (όπως κωδικοποιήθηκε αρχικά η 
ανεξαρτησία) την εκφράζουν µορφές όπως ο Αυξεντίου και ο Ματσης. 


Η ανεξαρτησία ήταν ουσιαστικά η αναπόφευκτη δοµική λύση του κυπριακού αντιαποικιακου 
ζητήματος µε δεδομένη την γεωπολιτική θέση της Κύπρου και τον συνακόλουθο εσωτερικό 
πλουραλισμό της. 


Το ιστορικά αναπόφευκτο: η εκπαίδευση σαν χώρος μυθολογίας και εξουσίας 


Η εκπαίδευση απέκτησε από την αρχή του 20ου αιώνα νευραλγική σηµασία και μετατράπηκε στον 
χώρο όπου κατασκευάστηκαν οι μυθολογίες της εξουσίας. Ανκαι η εθνική μυθολογία εστιάζει στην 
αντιπαραθεση Βρετανών και εκκλησίας, ουσιαστικά η πρώτη µεγάλη ρήξη έγινε ανάµεσα στους 
χριστιανους-ε/κ κατά το αρχιεπισκοπικό του 1900-10 όταν δημιουργήθηκαν διαφορετικά σχολεία για 
κάθε παράταξη - και όπως τεκµηρίωσε ο Κατσιαουνης υπήρχε σαφής διαφορά στην εκπαιδευτική 
έµφαση των 2 παρατάξεων από πριν.[26] Αντιπαραθέσεις στον χώρο των σχολείων υπήρξαν και την 
δεκαετία του 1920 και του 1940 - και στις 2 περιπτώσεις µάλιστα αποβλήθηκαν από τα σχολεία 
αριστεροί δασκαλοι/καθηγητες η µαθητές σαν µέρος της εκστρατείας πειθαρχίας της εθναρχιας και 
της αποικιοκρατίας. 


Σε ένα γενικότερο πλαίσιο η εκκλησία και οἱ πολιτικοί που την εκφραζαν αγωνίζονταν ενάντια στις 
προσπάθειες των βρετανών να συγκεντροποιησουν το σύστημα, να το εγκοσµικευσουν και να το 
ελέγξουν. Η προσπάθεια των βρετανών, όµως, παρουσιάζεται µε σαφή στοιχεία υπερβολής και 
λογοκρισίας των άλλων παραμέτρων αντιπαράθεσης. Διότι η εκκλησία (και γενικά οι προύχοντες 
διαχειριστές των εκπαιδευτικών θεσμών) είχαν να αντιμετωπίσουν και την εσωτερική-κυπριακή 
κριτική: από τους δασκάλους (σαν εργαζόμενους) και από τους διαφωνούντες (αριστερούς και 
φιλελευθέρους) για την εκπαιδευτική (η και ιδεολογική) έµφαση των σχολείων. Όπως παραδέχεται 
λ.χ. ο Περσιανης, στην ανασκόπηση του για τις σχέσεις εκκλησίας-αποικιοκρατίας, ένας βασικός 
παράγοντας για την διαµόρφωση και έγκριση της επίµαχης νομοθεσίας του 1929 ήταν οι 
διαμαρτυρίες και η δυσφορία των δασκάλων για την ανάγκη εξορθολογισµου του συστήµατος.[27] 


Το πιο χαρακτηριστικό παράδειγµα της περιορισμένης αποικιακής παρέμβασης ήταν το ζήτηµα των 
βιβλίων - και κατά συνέπεια της διδακτέας ύλης. Παρά την Παλμεροκρατια οι βρετανοί συνέχιζαν να 

επιτρέπουν την εισαγωγή (η την ανατύπωση) των βιβλίων από την Ελλάδα « ακόµα και κατά την 
περίοδο του Β Παγκόσμιου πολέμου όταν εμφανίστηκε η ευκαιρία λόγω της γερμανικής κατοχής της 
Ελλάδας». 


Η εκκλησία καλλιέργησε τον μύθο ότι «οι αγώνες της» είχαν να κάµουν µε µια υποτιθέμενη 
συνομωσία αμφισβήτησης της «ελληνικότητας» της Κύπρου. Όπως φαίνεται, όµως, και από το 
ρητορικό πλαίσιο των αναφορών του Αιµιλιανιδη (ενός από τους ιδεολόγους του ελληνικού 
εθνικισμού) σε ένα κείµενο του 19448, η αντιπαραθεση για το ζήτηµα της καταγωγής των κύπριων 
ήταν µέρος µιας ευρύτερης ευρωπαϊκής αντιπαράθεσης (η οποία διασταυρωνόταν και µε την 
εσωτερική νομιμοποίηση της δυτικής αποικιοκρατίας) για την συγκριτική σηµασία της «σηµιτικής» 
και της «άριας» επίδρασης στην περιοχή.[281] Οι βρετανοί, σαν δυτικοί αποικιοκράτες, αυτονόητα 
βοήθησαν την στροφή του εθνικισμού προς την Άρια εκδοχή. Και παρά τις ανησυχίες για πιέσεις από 
τους ενωτικούς, προτιμούσαν σαφώς τον ελληνικό εθνικισμό από τον τότε εσωτερικό του αντίπαλο - 
τον κομμουνισμό. Το 1949 λ.χ. αποφάσισαν να ξαναεπιτρέψουν την διδασκαλία της ιστορίας της 
Ελλάδας στα δηµοτικά. Τα βιβλία όµως που έρχονταν από την µεταμφυλιακη Ελλάδα ουσιαστικά 
έκαναν προπαγάνδα υπέρ της δεξιάς και του ελληνικού εθνικισμού. Οι άγγλοι δεν είχαν πρόβλημα να 
επεκτείνουν την διδασκαλία της ελληνικής ιστορίας αν αυτή η εκδοχή τους ευνοούσε στην 
γεωπολιτική του ψυχρού πολέμου - διότι εκείνη η διάσταση μετρούσε για τους αποικιοκράτες ενώ η 
μυθολογία της εκκλησίας πολεμούσε ακόµα µε τους «φοίνικες» της ιστοριογραφίας του 19ου αιώνα. 
Και σαν συμπλήρωμα της εκστρατείας της δεξιάς για «εκδίωξη των αριστερών», οι βρετανοί 
απέλυσαν το 1952 τον ηγέτη της συντεχνίας δασκάλων, Σ. Αγγελίδη, για ένα άρθρο του για την 
κυπριακή εκπαίδευση.[29] 


Μια συγκριτική αναφορά ίσως να είναι διαφωτιστική - η τ/κ παιδεία σε αντίθεση µε την ε/κ είναι 
ριζοσπαστικά κοσμική. Σήµερα λ.χ. η τ/κ συντεχνία των δασκάλων χαρακτηρίζεται από έντονο αντί- 
ἱμπεριαλισμό και µάλιστα αριστερό. Η πιθανότητα λοιπόν να ξεφύγει η παιδεία από την εκκλησία (την 
παραδοσιακή θεσµική οργάνωση) δεν σήμαινε κατ’ ανάγκη ότι θα υπαγόταν στην αποικιοκρατία όπως 
δείχνει η τ/κ εμπειρία - θα ξέφευγε όµως ένα μηχανισμός εξουσίας από τα χέρια των διαχειριστών 
του. Και σε µεγάλο βαθµό αυτό ήταν το ζήτημα και όχι η σχέση µε την αποικιοκρατία. 


Πέρα από την μυθολογία η µαζική κρατική παιδεία ακολούθησε, συνήθως καθυστερημένα, την 
κοινωνική εξέλιξη του εκµοντερνισµου - η αντιπαραθεση για το πανεπιστήμιο ήταν εκφραστική. 
Όταν τελικά ιδρύθηκε κρατικό πανεπιστήμιο την δεκαετία του 90 είχε ήδη διαμορφωθεί ένα τοπικό 
πλαίσιο αγγλόφωνης µη-κρατικής πανεπιστημιακής παιδείας. Διότι οι αντιδράσεις των συντηρητικών 
δεν καθυστερούσαν απλά - πολλές φορές προκαλούσαν απρόσµενες συνέπειες που δημιουργούσαν 
σαν υλική πραγματικότητα τους κίνδυνους στους οποίους αναφέρονταν. Στις αρχές της δεκαετίας 
του 1950 λ.χ. όταν οι βρετανοί εισηγήθηκαν να γράφονται µερικά βιβλία από κύπριους συγγραφείς η 
εκκλησία εξαπέλυσε εκστρατεία ενάντια στην εισήγηση µε το επιχείρημα ότι τα βιβλία από την 
Αθήνα θα ήταν καλύτερα από οτιδήποτε έγραφε κάποιος Κύπριος![30] Την δεκαετία του 1960, 
στάλθηκε τριμελής ελληνική επιτροπή στην Κύπρο για να διερευνήσει «χωριστικές τάσεις στην 
εκπαίδευση» σύμφωνα µε τον Περσιανη. Η επιτροπή διαπίστωσε «χωριστικές τάσεις» - όπως τους 
όρους «κυπριακή ιστορία», «κυπριακή γεωγραφία» κ.ο.κ. και εισηγήθηκε την λήψη «µέτρων» για την 
«πλήρη ταύτιση».[31] Και ο Μακάριος (όπως και Φ. Πετριδης) αναγκάστηκε τότε να αγωνιστεί 
ενάντια σε όσα είχε χρησιμοποιήσει σαν ρητορική λίγα χρόνια πριν. 


Η δηµόσια έκφραση του κυπριωτισµου µετά το 1974 


Η τραγωδία του 1974 οδήγησε σε σημαντικές μεταμορφώσεις τον ηγεµονικό λόγο της ε/κ 
κοινότητας και έθεσε το κυπριακό ζήτημα σε νέα βάση. Όπως παρατήρησε ο Κ. Μαυρατσας στην 
διεξοδική του µελέτη για τις ιστορικές μεταμορφώσεις της ταυτότητας στην Κύπρο, η περίοδος 
µετά το 1974 χαρακτηρίστηκε από τον κυπροκεντρισµο. Η χρήση της κυπριακής σηµαίας από τον 
Κυπριακό Κινηματικό Αρχείο 

Νεοκυπριακο σύνδεσμο στις µαζικές εκδηλώσεις της περιόδου ήταν ένα σύμπτωμα του κλίµατος. 
Αυτός ο κυπροκεντρισµος ήταν εν µέρει η νομιμοποίηση της λαϊκής πλειοψηφίας η οποία στήριζε τον 
Μακάριο σαν σύμβολο της ανεξαρτησίας. 


Η κατάσταση όπως διαμορφώθηκε µετά το 74 έκανε τόσο την ανεξαρτησία όσο και τον ρόλο της τ/κ 
κοινότητας πιο σημαντικούς. Σε µια συμβολική ρητορική κίνηση η Φιλολογία για το εθνικό κέντρο 
αντικαταστάθηκε από την θέση «Η Κύπρος αποφασίζει και η Ελλάδα συµπαρίσταται». Η ιστορική 
εμπειρία έτυχε επίσης επαναξιολόγησης µε σαφή έµφαση πια στην κοινή ιστορία ε/κ-τ/κ. Ακόμα και ο 
Τ. Ευδοκας, ο οποίος ήταν κριτικός απέναντι στην έννοια της κυπριακής συνείδησης, σε µια έκδοση 
του το 1978 ανέφερε, μιλώντας για τις κοινές εξεγέρσεις χριστιανών-μουσουλµάνων κατά την 
οθωμανική περίοδο: 


«Αυτοί οι παράγοντες δημιούργησαν ένα είδος «κοινής συνείδησης» η «κυπριωτισµου», µια κοινή 
αγάπη για την Κύπρο από τους Έλληνες και τους Τούρκους της Κύπρου....[....) Οι Τούρκοι της Κύπρου, 
παρά το ότι ήταν επηρεασμένοι από την Τουρκία, ήταν διαφορετικοί από τους Τούρκους της 
Τουρκίας. Είχαν αναπτύξει ένα είδος «Κυπριακής Συνείδησης» το οποίο συνεχίζεται µέχρι 
σήμερα.»[32] 


Αυτή η αγγλόφωνη έκδοση βέβαια απευθυνόταν προς το εξωτερικό αλλά έκφραζε το γενικότερο 
Κλίµα της περιόδου. Η προσπάθεια νοµιµοποίησης της Κυπριακής Δημοκρατίας εντάθηκε την 
δεκαετία του 80 (όταν άρχισε να γιορτάζεται και η επέτειος της ανεξαρτησίας) και απέκτησε νέα 
δυναµική σαν αντίδραση στην προσπάθεια της τουρκοκυπριακής ηγεσίας να αποσχιστεί από την 
Δημοκρατία το 1983. 


Υπήρξαν βέβαια αντιδράσεις - οι επιθέσεις ενάντια στην εκπαιδευτική πολιτική του Χ. Σοφιανού την 
δεκαετία του 1970 ήταν χαρακτηριστικές της συντηρητικής ρητορικής και μυθολογίας. Η άνοδος 
του ΠΑΣΟΚ στην εξουσία στην Ελλάδα οδήγησε σε νέες παρεμβάσεις των Αθηνών. Η ομολογία του Α. 
Χριστοφιδη (υπουργού Παιδείας τότε) για τον ρόλο των Αθηνών στην καθυστέρηση δημιουργίας του 
Πανεπιστήμιου Κύπρου είναι εκφραστική της υπόγειας ιστορίας των παρεμβάσεων: 


«Όπως είναι γνωστό, την ίδρυση του Πανεπιστήμιου ανήγγειλε ο Μακάριος το 1976, έτος παιδείας 
της Όπεςςο. Αλλά διέρρεαν τα έτη και τίποτε δεν εγινετο, διότι υπήρχαν σφοδρότατες και 
ισχυρότατες επιφυλάξεις από ελλαδικής πλευράς, από διαδοχικούς προέδρους της Δημοκρατίας, και 
πρωθυπουργούς, όχι µόνο της Νέας Δημοκρατίας αλλά και του ΠΑΣΟΚ.»[33] 


Στην τ/κ κοινότητα οι πρώτες αντιδράσεις στο νέο καθεστώς οδήγησαν στην απώλεια της 
πλειοψηφίας από την δεξιά στις εκλογές του 1981 και χρειάστηκε η παρέμβαση της Άγκυρας για να 
παραμείνει στην εξουσία. Ακόμα και η προσπάθειας απόσχισης του 1983, σημαδεύτηκε από έντονες 
και συναισθηματικές αντιδράσεις από την τ/κ αριστερά η οποία ανασυντάχτηκε µετά την περίοδο 
των «θυλάκων» του 1963-74. 


Η νέα εθνικιστική αντίδραση την δεκαετία του 1990 και το νέο ιστορικό πλαίσιο 


Την δεκαετία του 1990 η σύγκλιση µιας σειράς εσωτερικών και εξωτερικών παραγόντων οδήγησε σε 
ένα είδος αναβίωσης του εθνικισμού στην ε/κ κοινότητα. Ο Μαυρατσας και ο Περιστιανης[34] είδαν 
αυτήν την αλλαγή σαν ένα είδος εκκρεμούς ανάµεσα στον ελληνοκεντρισμό και του κυπροκεντρισµο. 
Αν δούµε όµως το πλαίσιο της αναβίωσης του εθνικισμού υπήρχε και µια σαφής διαφορά από την 
δεκαετία του 1960: ο νέος ε/κ εθνικισμός αποδεχόταν την Κυπριακή Δημοκρατία και η έµφαση του 
ήταν η συντήρηση της ελληνοκεντρικής ηγεμονίας στην πολιτιστική σφαίρα - δηλαδή το πλαίσιο των 
κυπροκεντρικων του 1960. Με ένα ειρωνικό τρόπο η εθνικιστική ρητορική, η οποία σε προηγούμενες 
δεκαετίες απεβαλε/απεκλειε τους διαφωνούντες από την «ελληνική ταυτότητα» αποκαλώντας τους 
«ανθέλληνες» η «προδότες» τώρα αγωνιζόταν να λογοκρίνει την οικειοθελή αποστασιοποίηση - την 

διατύπωση «είμαι κύπριος όχι έλληνας». 


Το γλωσσικό ζήτημα είναι ίσως εκφραστικό των µεταλλαγών στο βίωµα της ταυτότητας στην 
καθημερινότητα. Στα τέλη του 19ου αιώνα η κυπριακή γλωσσική εκδοχή χρησιμοποιείτο επιλεκτικά, 
στα πλαίσια του αναδυόµενου εθνικιστικού λόγου, για να «αποδείξει», σαν πρωτογενές 
υλικο/τεκµηριο, την «ελληνική καταγωγή» των κυπρίων ιθαγενών. Αναμενόταν ότι θα εξαφανιζόταν 
«στο μέλλον» σαν βαρβαρο/χωρκατικο υπόλοιπο - για αυτό άλλωστε και αποκλείστηκε από τα 
σχολεία. Η μετάλλαξη και επιβίωση της, ωστόσο, οδήγησε στα µέσα του 20ου αιώνα σε µια επίθεση 
εναντίον της από µερίδα του ελληνικού εθνικισμού που την κωδικοποίησε σαν ένα είδος άµυνας των 
ιθαγενών απέναντι στον «ελληνικό εκπολιτισµό». Ο Μ. Χριστοδουλου τελείωσε µια ομιλία του στο 
Λαϊκό πανεπιστήμιο την δεκαετία του 1980 απηχώντας αυτό το κλίµα: «Η κυπριακή διάλεκτος 
ματαίωσε την ένωση της Κύπρου µε την Ελλάδα». Η προσπάθεια ολοκληρωτικής ελληνοποιησης των 
τοπωνυµιών στις αρχές της δεκαετίας του 1990 προκάλεσε µια από τις πρώτες αυθόρµητες 
αντιδράσεις στην τότε έξαρση του ελληνοκεντρικού εθνικισμού. Σήµερα η συζήτηση για την 
γλωσσική κατάσταση έχει σαφώς μεταμορφωθεί: πέρα από την διάχυση της χρήσης της κυπριακής 
στον δηµόσιο λόγο των ηλεκτρονικών ΜΜΕ, η ακαδημαϊκή ανάλυση της γλωσσικής κατάστασης 
οδηγεί πια σε αντιλήψεις που κατανοούν την κυπριακή περίπτωση σαν καθεστώς «διγλωσσίας» ενώ 
τίθεται πια και το ζήτημα της σχετικότητας των όρων γλώσσα-διάλεκτος. [35] Η µαζική πλέον 
χρήση της αγγλικής και η αναλυτική εστίαση στις ιδιαιτερότητες της τ/κ γλωσσικής εκδοχής 
δημιουργούν έναν νέο πλαίσιο συζήτησης για την ευρύτερη µορφή του πολυπολιτισµου στην κυπριακή 
καθημερινότητα. 


Παρά την έµφαση στον αναβίωση του εθνικισμού η δεκαετία του 90, και η προεδρία Κληριδη, 
συνέχισαν τις διαδικασίες νοµιµοποίησης της πολιτείας. Αυτή η διαδικασία ολοκληρώθηκε την 
περίοδο προεδρίας του Τ. Παπαδόπουλου όπως παρατήρησε ο Περσιανης.[36] Η ένταξη στην Ε.Ε. 
σηματοδότησε ένα είδος ολοκλήρωσης της πορείας των ιθαγενών προς το ιδεατό πρότυπο του 
δυτικού εκµοντερνισµου. Και αυτή η ολοκλήρωση συνοδεύτηκε από την ανάδυση µιας τοπικής 
σηµειολογίας «ωρίμανσης». Το διάγγελµα του Παπαδόπουλου για το δημοψήφισμα µπορεί να είχε 
στόχο την αποτροπή µια συμφωνίας λύσης, αλλά οι κώδικες του ήταν σαφώς κυπροκεντρικοι - µε 
έµφαση στην ε/κ κοινότητα. Ο Παπαδόπουλος μιλούσε µπροστά από ένα παράθυρο του προεδρικού 
που θύμιζε το πραξικόπημα (την επέµβαση των «ξένων»), κράτησε σαφείς αποστάσεις από την 
Ελλάδα και η επίκληση της κυπριακής δημοκρατίας σαν την άµυνα των ελληνοκύπριων η οποία 
κινδύνευε έµοιαζε µε αναπαραγωγή της ρητορικής του Μακάριου άλλων εποχών. 


Όμως αυτή η ολοκλήρωση της πορείας ανάδειξε και την ύπαρξη πολλαπλών µορφών κυπριακοτητας - 
αν ο Παπαδόπουλος οικοδόµησε µια εντυπωσιακή θεαματική στιγµή εκείνη την Μεγάλη Τετάρτη, οι 
αντίπαλοι του επικαλούνταν επίσης µια κυπριακοτητα που είχε να κάµει µε την ενότητα του χώρου 
και τον εσωτερικό πλουραλισμό. Αλλά και πέρα από αυτό το σηµείο πόλωσης η κυπριακοτητα έγινε 
πια διάχυτη. 


Σε αυτό το νέο πλαίσιο άρχισαν να τίθενται και ζητήματα εσωτερικής δημοκρατίας. Ιδιαίτερα µετά 
την συγκρότηση µιας άτυπης συμμαχίας µερίδας της αριστεράς και φιλελευθέρων ενάντια στον 
αυταρχισµό που έκφρασε η έννοια της «περιρρέουσας ατμόσφαιρας». 


Η τ/κ εξέγερση και η άνοδος πολλαπλών μορφών κυπριακοτητας 


Σε αυτό το πλαίσιο οι τ/κ άρχισαν να αποκτούν ένα νευραλγικό ρόλο. Η «αναγνώριση του Άλλου» 
αποτελεί από την δεκαετία του 1990 µια διαδικασία (τόσο στον ακαδημαϊκό και δηµόσιο λόγο όσο 
και στην πρακτική της επαναπροσέγγισης) που διευρύνει τόσο την δημοκρατία όσο και την έννοια 
της πολιτικής κυπριακοτητας που αντλεί τις ρίζες της από την κυπριακή συνείδηση της δεκαετίας 
του 1960. 

Την περίοδο 2000-04 η κυπριακή συνείδηση εμφανίστηκε δυναμικά στους δρόµους όταν η τ/κ 
κοινότητα βίωσε ένα είδος µη-βιαίας εξέγερσης µε στόχο την επανένωση και την ένταξη της Κύπρου 
σαν σύνολο στην Ευρώπη. Η πίεση των κινητοποιήσεων οδήγησε στο άνοιγµα των οδοφραγµάτων το 
2003 και ακολούθως η τ/κ αριστερά ανέλαβε την εξουσία. Αυτές οι αλλαγές δημιούργησαν µια νέα 
πραγματικότητα: για πρώτη φορά από το 1974 επέτρεψαν ξανά τις επαφές ανάµεσα στις 2 
κοινότητες και κατέδειξαν την διαφοροποίηση στο εσωτερικό τους. 


Οι ταυτότητες δεν ήταν και δεν είναι κάτι το στατικό. Υπάρχει µια σαφής ιστορική ρευστότητα και 
οι νοµικοι-θρησκευτικοι-γλωσσικοι διαχωρισµοί αποτελούν µόνο διαστάσεις ενός πολυσύνθετου 
πλαισίου. Ουσιαστικά από τα µέσα του 20ου αιώνα φαίνεται να έχουν διαμορφωθεί 3 πόλοι 
(ελληνικος-κυπριακος-τουρκικος) ταυτότητας οι οποίοι φαίνεται να έχουν ένα συμπαγή πυρήνα ενώ 
µια µεγάλη µερίδα του πληθυσμού κινείται στους ενδιάµεσους χώρους αυτών των πόλων αναλόγως 
συγκυρίας. Οι βασικές αιτίες για αυτήν την τριπλή µορφή ρευστών ταυτοτήτων µπορεί να είναι το 
συνοριακό καθεστώς του νησιού. Και το ότι γίνονται πλέον πιο κατανοητοί αυτοί οι πόλοι ίσως να 
µην είναι άσχετο µε την μεταμόρφωση του συνόρου - τόσο µε την ένταξη στην Ε.Ε. όσο και σε σχέση 
µε τις δυναμικές της µεταμοντέρνας εποχής. Τα κύµατα της µετανάστευσης θυμίζουν στους 
κύπριους ιθαγενείς ότι δεν είναι µόνοι τους πια, ότι το ζήτηµα της ταυτότητας είναι πιο περίπλοκο, 
και ότι η θέση τους στην γεωπολιτική συγκυρία έχει αλλάξει δραματικά. Αν στο παρελθόν η κυπριακή 
συνείδηση έκφρασε ένα αίσθηµα αξιοπρέπειας των ιθαγενών, σήµερα το ζητούμενο φαίνεται να είναι 
ο προσδιορισμός της αυτόνοµης κυπριακής ολότητας µέσα από την αναγνώριση της εσωτερικής 
πολλαπλότητας. 

Αρχική Δημοσίευση: «Χρονικό» (εφ. Πολίτης) 17/4/2011, τ. 160 

